
Argument 


Învățământul românesc preuniversitar contemporan se aliniază 
dezideratelor europene în formarea unei gândiri pragmatice flexibile, 
adaptabile uşor la circumstanţele socio-economice şi, de aceea, opțiunea 
pentru un anumit tip de şcoală (liceu teoretic/vocațional) reprezintă scopul 
fundamental în pregătirea elevului gimnazist. 

Orientările în analiza textului epic, liric şi dramatic vin în ajutorul 
elevului care conştientizează importanţa acumulării, asimilării şi folosirii 
cunoştinţelor predate, în evaluările sumative planificate la clasă, dar - mai 
ales ~ la examenele naționale, ale căror rezultate trebuie să îi asigure 
admiterea în instituţia de învățământ dorită. 

Cartea reia unele comentarii din volumul nostru Repere teoretice şi 
aplicative în interpretarea textului literar. Manual pregătitor pentru 
gimnaziu şi capacitate, ediția a Il-a, adaugă alte texte de poetică şi 
propune elemente de teorie literară minimală, fără de care comentariul unei 
opere artistice nu ar fi posibil. 

În structurarea demersurilor noastre, am abordat toate subiectele 
propuse de Programa pentru testarea națională la Limba şi literatura română, 
aprobată de Ministerul Educaţiei şi Cercetării, prin Ordinul nr. 4871/ 31. 08. 
2005. 

Am insistat asupra următoarelor capacități de exprimare scrisă: 

- rezumatul unui text literar dat; 

- caracterizarea unui personaj dintr-o creație artistică studiată; 

- redactarea unui text în care să se evidenţieze trăsăturile fundamentale 

ale unei opere literare/ ale unui fragment de text literar dat 
(motivarea apartenenţei unui text la un gen sau la o specie 
literară; schița, basmul popular, nuvela, romanul, balada 
populară, fabula, doina populară, pastelul, imnul, comedia, într-o 
compunere, conform unor cerinţe specificate); 

- analiza unui text literar, valorificând structura acestuia şi resursele 

expresive ale limbii; 

- redactarea diferitelor texte cu destinaţie funcțională: cererea, invitația, 

scrisoarea, telegrama; 

- exprimarea, în scris, într-un mod corect, logic, convingător şi coerent, 

a diferitelor idei, opinii, atitudini, prin utilizarea unui vocabular, a 
unui registru de comunicare şi a unui stil în conformitate cu 
normele de redactare; 

- aplicarea, în redactarea unei compoziții, a normelor ortografice, de 

punctuație şi de exprimare corectă. 

Astfel, în contextul unor examene care. implică asimilarea noțiunilor de 
teorie literară şi verifică abilitățile de interpretare a textului artistic, lucrarea 
de faţă reprezintă, pentru elev, un reper în analiza operelor epice, lirice şi 
dramatice, necesar pentru obținerea de rezultate bune şi foarte bune la 
evaluările sumative şi la TESTAREA NAŢIONALĂ. 

PROGRAMA 


PROGRAMA PENTRU TESTAREA NAȚIONALĂ 
la disciplina 
LIMBA ŞI LITERATURA ROMÂNĂ 


I. STATUTUL DISCIPLINEI 
Limba şi literatura română are, în cadrul testării naţionale, 
statut de disciplină obligatorie. 


I. OBIECTIVE 

Prin susținerea testului național la această disciplină, elevul 
va trebui să facă dovada capacităților, a abilităților şi deprinderilor 
specifice, dobândite pe parcursul celei de a doua părți a ciclului de 
dezvoltare (clasele a V-a şi a VI-a), precum şi pe parcursul ciclului 
de observare şi orientare (clasele a VIl-a şi a VIII-a), reflectate în 
următoarele sarcini de lucru: 


A. Capacitatea de receptare a mesajului scris (C I) 

- să identifice tipurile de text (literar, nonliterar), trăsăturile 
specifice ale respectivelor texte, precum şi modurile de expunere, 
momentele subiectului, ideile principale şi secundare; 

- să opereze cu sensul propriu şi figurat al cuvântului, prin 
raportare la contextul mesajului scris; 

- să recunoască figurile de stil/ procedeele de expresivitate 
artistică şi celelalte noţiuni de teorie literară învățate, prin aplicarea 
pe un text studiat sau la prima vedere; 

- să recunoască elementele de fonetică, de vocabular, de 
morfologie, de sintaxă şi să opereze cu acestea, având ca suport un 
text studiat sau la prima vedere; 

- să recunoască şi să opereze cu valorile expresive ale 
categoriilor lexical-semantice, morfologice şi sintactice, prin aplicarea 
pe un text literar dat; 

- să indentifice valorile expresive ale topicii şi ale punctuațţiei; 

- să recepteze mesajul unui text literar sau nonliterar. 


B. Capacitatea de exprimare scrisă (C II) 

- să rezume un text literar dat; 

- să caracterizeze un personaj dintr-un text studiat sau la prima 
vedere; 

- să redacteze un text în care să se evidenţieze caracteristicile 
fundamentale ale unei opere literare/ ale unui fragment de text literar 

dat (să motiveze într-o compunere, conform unor cerințe specificate, 
apartenența unui text la un gen sau la o specie literară: basmul, 
schița, nuvela, romanul, balada, fabula, doina, pastelui, imnul, 
comedia; să analizeze un text, valorificând structura acestuia şi 
resursele expresive ale limbii); 

- să redacteze diferitele texte cu destinație funcțională: cerere, 
invitație, scrisoare, telegramă; 

- să aplice, în redactarea unui text, normele ortografice, de 
punctuație şi de exprimare corectă; 

- să exprime, în scris, într-un mod corect, logic, convingător şi 
coerent, diferite idei, opinii, atitudini, prin utilizarea unui vocabular, a 
unui registru de comunicare şi a unui stil, adecvate contextului şi în 
conformitate cu normele de redactare. 


III. CONŢINUTURI 

A. Lectura.Teoria literară. Textul 

“Autorul. Eul liric şi naratorul. 

Structura operei literare. Modurile de expunere. Narațiunea 
(autorul, naratorul, personajul; narațiunea la persoana a III-a şi la 
persoana I ; subiectul operei literare; momentele subiectului; timpul şi 
spaţiul în narațiune). Descrierea (portretul literar, tabloul). Dialogul 
(mijloc de caracterizare a personajelor). Personajul: caracterizarea — 
portretul fizic şi portretul moral. 

Personificarea. Comparaţia. Enumeraţia. Repetiţia. Epitetul 
(tipuri de epitete). Hiperbola. Antiteza. Metafora. Alegoria. 
Inversiunea. 

Strofa şi versul. Rima (monorima, rima împerecheată, 
încrucişată, imbrățişată). Măsura. Piciorul metric (bisilabic). Ritmul 
(troheul şi iambul). 

Textele literare - populare şi culte. Caracteristicile operei 
folclorice (orală, anonimă, colectivă, sincreticâ). 

Genuri literare. Genurile epic, liric şi dramatic. 

Specii literare: basmul popular, schița, nuvela, romanul, balada 
populară, fabula, doina populară, pastelul, imnul, comedia. 


B. Practica raţională şi funcţională a limbii: tipuri de 
comunicare 

I. Comunicarea scrisă. Procesul scrierii. Contexte de realizare 

Părţile componente ale unei compuneri (introducerea, 
cuprinsul, încheierea). 

Aşezarea corectă în pagină. 

Punctuaţia. Semnele de punctuație şi ortografice. Valoarea 
funcţională şi expresivă a semnelor de punctuație. 

Scrierea funcţională. Telegrama, invitația, cererea. 

Scrierea reflexivă. Scrisoarea familială. Scrisoarea de felicitare. 
Exprimarea în scris a unui unui punct de vedere personal. 

Scrierea imaginativă (compuneri libere). Descrieri şi narațiuni. 

Textul literar. Înțelegerea textului integral sau fragmentar pe 
baza unor cerinţe date. Transformarea textului dialogat în text narativ. 
Rezumatul.  Comentarea unor secvențe din operele studiate. 
Semnificația titlului. Personajul literar (caracterizare). Evidenţierea 
caracteristicilor fundamentale şi a semnificațiilor unei opere literare/ 
ale unui fragment de text literar dat. 


II Elemente de construcţie a comunicării 
1. Lexicul 


Vocabularul limbii române. Vocabularul fundamental. Masa 
vocabularului. 

Cuvântul. Forma şi conţinutul. Cuvântul de bază. Sensul 
cuvintelor în context. Sensul propriu (de bază şi secundar) şi sensul 
figurat. 

Mijloace interne de îmbogățire a vocabularului. Derivarea. 
Compunerea. Schimbarea valorii gramaticale. (conversiunea). Familia 
lexicală. 

Mijloacele externe de îmbogățire a vocabularului. 
Împrumuturile. Neologismele. 

Sinonimele. Antonimele. Omonimele. Paronimele. 

Regionalismele. Arhaismele. 

Cuvintele polisemantice. 

Unităţile frazeologice (locuţiuni, expresii). 

Pleonasmul. 


2. Noţiuni de fonetică 

Vocalele.  Consoanele.  Semivocalele. Diftongul. Triftongul. 
Hiatul. 

Silaba. Despărțirea cuvintelor în silabe. 

Folosirea corectă a accentului în limba română. 


3. Morfosintaxa 

Părţile de vorbire flexibile. Clasificarea/ felul (verb, substantiv, 
articol, pronume, numeral, adjectiv). Locuţiunile. Categoriile 
morfologice (diateză, conjugare, mod, timp, persoană, gen, număr, 
caz, grad de comparaţie). Funcțiile sintactice. 

Părțile de vorbire neflexibile. Clasificarea/ felul (adverb, 
prepoziţie, conjuncție, interjecție). Locuţiunile. Funcțiile sintactice 
(adverb, interjecție). 

4, Noţiuni de sintaxă 

Relaţia text, frază, propoziție, cuvânt. 

Cuvintele şi construcțiile incidente. Punctuaţia lor. 

Relațiile sintactice în propoziţie şi în frază (interdependenţă, 
coordonare şi subordonare). Mijloacele de realizare a relaţiilor 
sintactice în propoziţie şi în frază: flexiunea, joncțiunea, juxtapunerea, 
topica, intonațţia şi pauza. 

Fraza. Propoziția principală şi secundară/ subordonată. 
Elementele de relație în frază. Propoziția regentă şi propoziția 
subordonată. Elementul regent. 

Propoziția şi părțile de propoziţie. Tipurile de propoziţie. 


5. Sintaxa propoziției şi a frazei 

Predicatul şi propoziția subordonată predicativă. 

Subiectul şi propoziția subordonată subiectivă. 

Atributul şi propoziția subordonată atributivă. 

Complementul. Complementele circumstanțiale şi 
necircumstanțiale. Complementele circumstanţiale de loc, de timp, de 
mod. Complementul  circumstanțial de cauză şi. de scop. 
Complementul direct şi indirect. 

Propoziția subordonată  completivă directă. Propoziția 
subordonată  completivă indirectă. Propozițiile subordonate 
circumstanțiale de loc, de timp, de mod, de cauză, de scop. 
Propozițiile subordonate circumstanțiale condiționale, concesive, 
consecutive. 

Expansiunea şi contragerea. 

Acordul. 


IV. EXEMPLE DE CERINȚE/ ITEMI 
(conform Ghidului de evaluare - Limba şi literatura română, 
S.N.E.E., 2001, Editura Aramis) 


A. Înțelegerea textulul (text la prima vedere) 


Se vor evalua abilități, deprinderi, elemente de competenţă etc., 
vizând capacităţi de receptare a mesajului scris, prevăzute de 
prezenta programă. | 

În funcție de specificul fragmentului oferit candidatului, sunt 
formulate cerințe care se referă strict la înțelegerea textului citat, dar 
şi cerințe care să implice valorificarea noțiunilor de teorie literară 
studiate în şcoală. 

Spre exemplu, pot fi propuse cerinţe de tipul: 

e Precizează modul/ modurile de expunere prezent(e) în text. 

e Stabileşte tipul de text şi n trăsături ale acestuia. 

e Motivează, într-un text de cel mult n rânduri, apartenența 
fragmentului reprodus la un gen literar (epic, liric sau dramatic) / la o 
specie literară. 

e Transformă dialogul de mai sus în vorbire indirectă. 

e Scrie o continuare, de n replici, a dialogului dintre personajele 
AşiB. 

e Redactează un rezumat, de maximum n rânduri, al textului 
de mai sus. l 

e Stabileşte n argumente, care să demonstreze că fragmentul 
reprodus aparține unei descrieri (sau unei narațiuni) sau unei opere 
epice/ lirice/ dramatice. 

e Transcrie un fragment, de cel mult n cuvinte, care conţine o 
enumerațţie / o altă figură de stil. 

e Explică, în maximum n rânduri, care sunt raporturile dintre 
autor, narator şi personaj în textul dat. 

e Precizează măsura, ritmul şi rima strofei de mai sus. 

e Selectează mărci lexico-gramaticale / un fragment/ de cel mult 
n versuri, care să indice prezența eului liric în textul dat. 

+ Numeşte specia literară în care pot fi incluse versurile de mai 
sus. 

e Explică semnificația următorului  vers.../ următoarelor 
versuri...(sau a unor cuvinte/ sintagme/ locuțiuni/ expresii...). 

e Motivează întrebuințarea semnelor de ortografie/ de 
punctuație din textul dat. 

e Selectează cuvântul/ sintagma care exprimă/ sugerează 
următoarea idee [....]. 

e Explică, în n rânduri, semnificația titlului operei literare, 
ținând seama şi de textul reprodus mai sus. 

e Prezintă tema discuţiei dintre personajele A şi B, din textul de 
mai sus. 

e Realizează, numai pe baza informațiilor furnizate de 
fragmentul reprodus, o schiță de portret (fizic şi moral) al personajului 
A. 

e Numeşte momentul subiectului prezent în fragmentul de mai 
sus, 

e Scrie ideile principale şi ideile secundare din textul de mai 
sus. 

e Exprimă-ți punctul de vedere asupra următoarei idei din 
textul dat [...]. 


11 


PROGRAMA 


e Transcrie n cuvinte folosite cu sens figurat/ sens propriu, în 
textul de mai sus. 


B. Limba română (recunoaşterea şi operarea cu elemente de 
fonetică, de vocabular, de morfologie, de sintaxă a propoziției şi a 
frazei, având ca suport un text oferit candidatului). 

Cerinţele formulate vizează selectarea, aplicarea, construcția, 
analiza, compararea şi interpretarea unor fapte de limbă, precum şi 
redactarea unor enunţuri. 

Operarea cu elemente de vocabular şi de sintaxă apare, direct 
sau indirect, în toate părţile componente ale testelor naţionale, 
conform principiului abordării limbii din perspectivă comunicativ- 
funcțională. 


C. Redactarea unor texte cu destinaţie funcţională: cerere, 
invitație, scrisoare, telegramă. Punctajul acestei părţi a probei este 
acordat pentru: 

- respectarea convențiilor specifice textului funcțional; 

- structurarea conţinutului, în conformitate cu tipul de text şi 
cu cerințele formulate; 

- corectitudinea limbii utilizate. 


D. Redactarea unei compoziţii de 1-2 pagini, cu cerinţe 
prestabilite 

- rezumarea scrisă a unui text narativ la prima vedere; 

- caracterizarea unui personaj dintr-un text literar studiat - 
basm, baladă, schiță, nuvelă, roman, comedie - sau la prima vedere 
(cerințele pot fi axate pe sublinierea doar a unei/ a unor trăsături sau 
a unor mijloace/ procedee de portretizare); 

- redactarea unui text în care să se evidențieze caracteristicile 
fundamentale şi semnificațiile unei opere literare/ ale unui fragment 
text literar dat (argumentarea apartenenţei unui text la un gen şi/ sau 
la o specie literară - basmul, schița, nuvela, romanul, balada, fabula, 
doina, pastelul, imnul, comedia; analiza sumară a unui text literar, 
prezentat candidatului, valorificând structura acestuia şi resursele 
expresive ale limbii; exprimarea, într-un mod corect, logic, a unor idei 
şi opinii despre textul selectat); 

- aplicarea regulilor de despărțire a cuvintelor în silabe şi a 
regulilor/ a normelor de ortografie şi de punctuație. 


Notă! În situaţia în care ilustrarea unei sarcini de lucru are ca 


suport un text literar studiat, acesta va fi selectat de către candidat 
dintre operele literare/ dintre fragmentele studiate la clasă. 

Cerinţele vor fi astfel formulate, încât să nu permită 
reproducerea unor caracterizări de personaje şi a unor „comentarii” 
literare memorate, deoarece se urmăreşte evaluarea capacității 
candidatului de a opera cu noțiunile de teorie literară, dobândite pe 
parcursul ciclului gimnazial. 

În realizarea unor compoziții cu cerințe prestabilite, au fost 
propuse următoarele repere pentru organizarea conținutului: 


a) Rezumarea unul text literar: 

- stabilirea secvențelor narative, pe baza ideilor principale; 

- precizarea personajelor implicate în acțiune; 

- respectarea succesiunii întâmplărilor la care participă 
personajele; 

- respectarea altor convenții specifice rezumatului (respectarea 
fidelității față de textul dat; relatarea la persoana a III-a; utilizarea 
modurilor şi a timpurilor verbale potrivite; trecerea de la vorbirea 
directă la vorbirea indirectă, fără dialog inserat; relatarea obiectivă, 
fâră intervenții emoțional-subiective şi fără citate). 


b) Caracterizarea unui personaj (text literar studiat sau la 
prima vedere): 

- stabilirea tipului de personaj (principal, secundar etc.) şi a 
mijloacelor/ a procedeelor de portretizare; 

- precizarea, în textul selectat, a n trăsături ale personajului şi a 
semnificației acestora; 

- ilustrarea trăsăturilor, prin raportarea la n secvențe/ situații 
din text; 

- relevarea a n mijloace artistice folosite de narator în portretizare 
(la alegerea candidatului, pe diverse niveluri: figuri de stil, procedee 
artistice, moduri de expunere, expresivitatea unor cuvinte sau a unor 
structuri gramaticale) sau precizarea relațiilor dintre personajul 
indicat prin cerinţă şi alt personaj / alte personaje din operă / din text. 


c) Argumentarea apartenenţei unui text la un gen literar/ la 
o specie literară (I): 

- precizarea a n caracteristici ale genului/ ale speciei literare; 

- exemplificarea caracteristicilor pe baza textul indicat/ ales; 

- evidențierea rolului mijloacelor artistice; 

- exprimarea unei opinii despre semnificaţiile/ despre mesajul 
textului. 


d) Argumentarea apartenenţei unui text la un gen literar/ la 


o specie literară (II): 
- prezentarea a n caracteristici ale genului/ ale speciei literare; 

- exemplificarea caracteristicilor pe baza operei alese/ a 
fragmentelor studiate; 

- prezentarea, pe scurt, a subiectului operei selectate/ a 
fragmentelor indicate (referire la momente ale subiectului şi/ sau la 
secvenţe / la situații semnificative); . 

- prezentarea unui personaj, prin raportare la n întâmplări/ 
situații semnificative. 


e) Comentarea textului: 

- încadrarea textului în gen şi/ sau în specie literară; 

- relevarea modului de expunere dominant şi a trăsăturilor 
acestuia, identificabile în textul dat; 

- prezentarea, pe scurt, a subiectului/ a ideilor/ a mijloacelor 
artistice folosite de autor; 

- susținerea unui punct de vedere, referitor la semnificațiile 
textului, prin n argumente specifice. 


Prin baremul subiectelor propuse la această parte a testului vor 
fi acordate puncte pentru conţinut (pentru rezolvarea fiecărui 
reper/ a fiecărei cerinţe, detaliată prin criterii de performanță) şi 
puncte pentru redactare - numai dacă s-a realizat compunerea pe 
minimum de spaţiu indicat, distribuite astiel: 

- unitatea compoziției (introducere, cuprins, încheiere, pentru 
rezumarea unui text: prezentarea esențializată, succesiunea logică a 
ideilor din text, conexiunea secvențelor compunerii; 

- coerenţa textului (claritatea enunțurilor, varietatea lexicului, 
sintaxa adecvată); 

- registrul de comunicare, stilul şi limbajul adecvate 
conținutului compunerii; 

- ortografia; 

- punctuaţia; 

- aşezarea corectă a textului în pagină; lizibilitatatea. 


NOTĂ! Se acordă 10 puncte din oficiu. Nota finală se obţine 
prin împărţirea la 10 a punctajului obţinut de candidat. 

“GENUL LIRIC 


PLANUL ARGUMENTĂRII APARTENENȚEI UNUI TEXT 
LA GENUL LIRIC 
(< fr. lirique < lat. lyricus < gr. lirikos, lyra = „liră”] 


1. DEFINIȚIE 


Genul liric cuprinde totalitatea textelor poetice, în care eul 
confesiv exprimă sentimente, atitudini, convingeri, imprimând operei 
subiectivitate!. 


2. TRĂSĂTURI | 
- lirica este domeniul confesiunii; 
- eul liric, o „voce” imaginară interioară, stratul cel mai adânc al 
ființei umane (numit şi eu originar, empiric, profund) comunică 
sentimente, stări, emoții, impresii, trăiri paradoxale, relații 
interumane (singurătatea, dragostea, prietenia) sau exprimă un 
anumit raport eu-realitate; 
- universul liric se prezintă ca o transfigurare a realității 
obiective, potrivit percepției iculare a ființei creatoare; 
- concretizarea perspectivei subiective a eului poetic asupra 
existenței materiale şi spirituale o reprezintă imaginile artistice 
care se construiesc cu ajutorul figurilor de stil/ al procedeelor 
lirice; 
- timpul gramatical predilect este prezentul. 





Ideea reprezintă atitudinea scriitorului față de tema abordată, 
semnificaţiile (sensurile şi importanța) operei. 


Mesajul literar este constituit din ideile, sentimentele şi atitudinile pe 
care le comunică scriitorul prin creația sa. 


Motivul artistic constituie o situație cu caracter de generalitate, un 
personaj, un obiect, un număr simbolic, o maximă sau o formulă 
care se repetă în situații variate în aceeaşi operă ori în creații 
diferite. Motivele artistice se pot clasifica şi după elementele pe 
care le desemnează: 

1. spațiul terestru: izvorul, lacul, marea, codrul, pădurea, 
salcâmul, teiul, buciumul etc. 
2. dimensiunea cosmică: luna, luceafărul, soarele etc.; 


1 subiectivitate — atitudine personală 

3. stări omeneşti: somnul, visul, dorul, patima etc. 


Laitmotivul denumeşte motivul central, poate fi o idee, un cuvânt, o 
imagine, un simbol, o-sintagmă care se repetă în opera literară. 


Imaginea artistică este un produs al imaginaţiei, prin care se creează 
universul particular al operei literare. Ea poat fi: vizuală, 
cromatică, auditivă, tactilă, cineticâ/ motrică, olfactivă, sinestezică. 


Procedeele de expresivitate artistică vizează sensul denotativ! şi 
conotativ? al cuvintelor, diferitele asocieri de motive literare, 
figurile de stil, folosite intenționat de autor pentru ca 
sentimentele, atitudinile, convingerile sale să fie înțelese de 
receptor prin forța evocatoare a limbajului poetic. 


Armonia formală rezultă din mijloacele de structurare a poeziei: ritmul, 
rima formală şi interioară, muzicalitatea versurilor, expresia 
figurată. 

Versul se defineşte ca o microunitate structurată într-un 
enunţ construit din picioare metrice. 
Strofa este o grupare de versuri, variind după număr: 
1. distih - formă strofică alcătuită din două versuri; 
2. terțină - strofă alcătuită din trei versuri; 
3. catren - strofă alcătuită din patru versuri. 
Ritmul se constituie în repetarea regulată a unor silabe accentuate, 
neaccentuate şi a pauzelor dintr-un vers. 
Tipuri de ritm: 
1. Ritmul iambic este unitatea metrică alcătuită dintr-o 
succesiune deiambi: UL / vl / UL / 
2. Ritmul trohaic este unitatea metrică alcătuită dintr-o 
succesiune de trohei: LU / Lu / Lu / 
Măsura versurilor constă în numărul silabelor unui vers. Poate 
varia de la 4 la peste 20 de silabe. 
Rima implică potrivirea versurilor în silabele lor finale, începând 
cu ultima vocală accentuată. 
Tipuri de rime: 

Rima imbrățişată: a b b a; 

Rima încrucişătă (alternantă): a b a b; 

Rima împerecheată (succesivă): a a b b; 

Monorima: a a a; 

Rima variată, irperfectă — nu operează nicio regulă. 


aPN 


1 denotativ — sens de bază, precis, comun, obişnuit, propriu 
2 conotativ — sens figurat sau metaforic 

ARGUMENTAREA APARTENENȚEI 
UNUI TEXT STUDIAT LA SPECIA LITERARĂ 


DOINA ŞI CÂNTECUL POPULAR 
(zendică daenâ > daco-getă daina > doina = „cântec”) 


I. INTRODUCERE 
1. a) Definiţie l 
Doina este o creație lirică populară, specifică folclorului 
romănesc, în care sunt exprimate cele mai profunde sentimente, 
predominante fiind cele de tristețe şi de jale, provocate de diferite 
aspecte ale vieții. | 
b) Caracteristici: 
- structurarea poeziei sub forma unei confesiuni dezvoltate; 
- existența unui conţinut afectiv tensionat; 
- concretizarea de motive populare având caracter simbolic; 
- frecvenţa formulelor fixe (stereotipe); 
- concizia şi simplitatea expresiei literare; 
- preponderența personificării; 
- sintaxa poetică determinată de inversiuni, repetiţii, 
enumerații şi paralelisme; 
- vocative, fonetisme regionale şi lexic populăr. 
c) Geneză | 
Termenul doină: l 
- este folosit pentru denumirea generală a cântecelor, 
- implică o formă literară (text) şi o formă muzicală (melodie). 
Creația folclorică, lirica populară în versuri are caracter anonim, 
oral, colectiv, tradițional, sincretic, expresiv. 
d)Tipuri de doine: 
a. după conţinutul tematic, pot fi: 
- doine şi cântece sociale; 
- doine de haiducie; 
- doine de păstorie; 
- doine de cătănie; 
- doine de dor şi de jale; 
- doine de dragoste etc.; 
b.în Transilvania, sunt numite horile şi hora lungă 
maramureşeană, în Oltenia, cântec prelungat, 
cântec lung, de coastă; 
c. în general, se foloseşte termenul mai cuprinzător de 
cântec de dor, de jale, de dragoste etc. 

II. CUPRINS 
2. Stabilitea temei - formă a unei confesiuni lirice. 


3. Titlul - explicarea semnificației. 


4. Fixarea motivelor artistice: 
- terestre; 
- cosmice; 
- ciclicitatea anotimpurilor; 
- comuniunea om/natură; 
- perisabilitatea ființei umane; 
- reintegrarea în univers etc, 


5. Identificarea imaginilor artistice;  exemplificarea şi 
interpretarea lor cu ajutorul figurilor de stil: 
- vizuale; 
- cromatice; 
- auditive; 
"= cinetice (motrice); 
- olfactive; 
- tactile; 
- sinestezice etc. 


6. Mijloace de expresivitate artistică, extragerea din text şi 
comentarea semnificaţiilor poetice: 
a. preponderența personificării; 
b. exclamații retorice; 
c. sintaxa poetică determinată de: 
- repetiţii; 
- enumerații; 
- paralelisme; 
- inversiune etc. 
categorii de sensuri (sinonimia, antonimia, paronimia, 
omonimia, polisemantismul); 
câmpuri semantice; 
concizia exprimării; 
oralitatea stilului; 
concretizarea elementelor specifice, populare, ce au 
caracter simbolic: 
- frecvența formulelor fixe (stereotipe); 
- concizia şi simplitatea expresiei literare; 
- vocativul afectivității; 


d 


= mon tn 

- lexicul popular; 

- fonetismele regionale; 

- expresii, structuri lexico-frazeologice; 

- preponderența propozițiilor juxtapuse (parataxa); 
- topica etc. 


7. Elemente de prozodie - explicarea valenţelor expresive: 
ritm, rimă, măsură, muzicalitatea versurilor. 


III. ÎNCHEIERE (concluzii) 
8. Aprecieri asupra valorii estetice a creaţiei populare. 


Textul-suport 


MĂI BĂDIȚĂ, FLOARE DULCE 


Măi băâdiță, floare dulce, 
Unde te-aş găsi te-aş smulge, 
Şi-acasă la noi te-aş duce, 
Şi te-aş răsădi-n grădină, 
Şi te-aş secera cu milă; 
Şi te-aş face stog în prag, 
Şi te-aş îmblăti cu drag; 
Şi te-aş măcina mărunt 
La morişca de argint; 
Şi te-aş cerne 
Prin sprincene, 
Şi te-aş frămănta-inele, 
Şi te-aş da inimii mele 
Să se stâmpere de jele... 
(Lucian Blaga, 
Antologie de poezie populară) 

Argumentarea apartenenţei 
la specia literară 
doina 


1. a) Doina este o specie literară ce aparține genului liric 
popular, cu un autor.anonim, în care sentimentele, gândurile şi trăirile 
eului liric se exprimă în mod direct. 

b) Textul se încadrează speciilor liricii populare, fără a purta 
semnătura creatorului, ceea ce presupune caracterul anonim. Faptul 
că s-a transmis pe cale orală (caracterul oral) în variante determinate 
de contribuția mai multor poeţi anonimi, care au stilizat. expresia 
artistică până la perfecțiunea textului citat — exprimând o varietate 
de stări afective — , subliniază caracterul colectiv al operei. Adeseori 
doina se cântă, relevând sincretismul creaţiei folclorice. 

c) Textul Măi bădiță, floare dulce este publicat de Lucian 
Blaga în volumul Antologie de poezie populară. Scriitorul a 
valorificat multe teme şi motive folclorice în opera sa, considerând că 
satul este elementul care asigură spiritual dăinuirea neamului 
românesc: „Eu cred că veşnicia s-a născut la sat.” 


2. Tema operei se constituie într-o confesiune a eului liric 
feminin, exprimând idealul implinirii visului de dragoste. Stările 
afective devin trăiri general-umane, dezvăluite treptat, oscilând între 
durere şi aşteptare, între speranţă şi incertitudine. 


3. Titlul metaforic al creaţiei lirice, Măi bădiţă, floare dulce, 
implică forță de sugestie prin alăturarea celor două substantive în 
cazul vocativ („bădiță, floare”) şi atributul ce însoţeşte al doilea 
termen („dulce”), exprimat printr-un adjectiv propriu-zis. Metafora 
„floare dulce” relevă perspectiva subiectivă a eului creator care 
asociază ființa iubită cu puritatea şi gingăşia unei flori. 


4. Ideea poetică trădează intensitatea sentimentului erotic, 
care identifică în jumătatea spirituală a sinelui feminin, „bădița”, 
sensul existenţei, echilibrul interior. 


5. Motivele artistice” sunt cele specifice creaţiilor populare: 
motivul dorului, al florii, al muncilor agricole, al universul domestic. 
Majoritatea circumscriu categoriei motivelor terestre, evidențiind 
preocupări sociale rustice. , 

6. Registrul imagistic concentrază sugestii cu o încărcătură 
afectivă maximă, realizată printr-o varietate de forme. Imaginile 

cinetice/ motrice („aş răsădi”, „aş secera”, „aş face”, „aş ceme” — 
verbele la condițional-optativ, conotând dorința, aspirația, dar şi 
incertitudinea împlinirii dragostei) şi vizual-cromatice („floare dulce”, 
„morişca de argint”, „in grădină”, „stog în prag”) exprimă 
sensibilitatea şi pasiunea stărilor sufleteşti. 


7. Modul de expunere dominant este monologul adresat, 
formă în care eul liric îşi face simțită prezența. Folosirea pronumelui 
personal de persoana a Il-a, însoțit de un număr mare de verbe, la 
persoana I („te-aş găsi”, „te-aş duce”, „te-aş răsădi”, „te-aş secera” 
ş.a.) trădează tensiunea interioară convertită într-un cântec de dor şi 
de jale care trebuie să sensibilizeze ființa iubită, prin invocarea ei 
obsesivă (frecvența formei neaccentuate a pronumelui personal „te”). 
„Bădița” pare să devină centrul care asigură un rost existenţial, 
împlineşte afectiv şi spiritual eul poetic feminin. 

Dacă la începutul poeziei, verbele sugerează sfera apropiată 
casei părinteşti („te-aş găsi”, „te-aş smulge”, „acasă la noi te-aş 
duce”), urmează, într-o anumită gradare, forme verbale din câmpul 
semantic al muncilor agricole („aş răsădi”, „aş secera”), urmate de 
verbe din universul domestic („aş măcina”, „aş cerne”, „aş frământa”) 
ca, în final, ultimele două versuri să revină în sfera interiorității 
eului feminin, prin folosirea verbelor ce arată dragostea acesteia („Şi 
te-aş da inimii mele/ Să se stâmpere de jele...”). Repetarea verbului 
la modul condițional-optativ, timpul prezent („aş găsi”, „aş smulge”, 
„aş duce”, „aş răsădi” ş. a.) evidenţiază starea de nelinişte, 
aşteptarea, dar şi incertitudinea împlinirii sinelui feminin în planul 
iubirii. | - 
Conjunctivul prezent din finalul poeziei („Să se stâmpere de 
sete.”) fixează o cezură stilistică în ritmul alert al confesiunii: toate 
analogiile cu. mediul câmpenesc şi domestic al vieţii au ca scop 
restabilirea echilibrului interior, de aceea percepem modul conjunctiv, 
în plan poetic, drept o concentrare a tuturor sentimentelor, o 
condensare a stărilor tensionate asumate de creator. 


8. Modalităţile de expresivitate sunt în consonanță cu 
fondul afectiv al poetului anonim. 

I. a) Procedeele artistice folosite potențează gradat sentimentul 
şi constituie o trăsătură caracteristică textului folcloric. 

Epitetele, exprimate prin adjectiv („floare dulce”), substantiv 
(„morişca de argint), adverb („te-aş măcina mărunt”) sau prin 
structuri expresive („te-aş îmblăti cu drag”), conotează atribute ale 
persoanei iubite sau caracteristici ale, unor lucruri, sugerând 
intensitatea sentimentului erotic. 

Metafora („floare dulce”). plasticizează dorul şi accentuează 
subiectivitatea lirică. Epitetul „dulce”, asociat substantivului „floare”, 
conotează candoarea, afecțiunea. 

b) La nivelul sintaxei poetice, se remarcă repetițiile, paralelismul 
şi inversiunea. ' 

Repetițtia amplă, realizată prin reluarea structurii „şi te-aş...”, 
folosită de zece ori în cele paisprezece versuri, sugerează intensitatea 
jalei. 

Paralelismul, element specific creaţiei populare, se realizează în 
construcții sintactice, la nivelul întregului text, printr-o simetrie a 
dispunerii părților de propoziție în vers. 

De exemplu: 


Şi te-aş răsădi-n grădină, 
Cd. Pv Cel 


Şi te-aş secera cu milă; 
Cd Pv Cem 


Şi te-aş face stog în prag, 
Cd Pv Ccl 


Şi te-aş îmblăti cu drag; 
Cd Pv Cem 


Inversiunea din secvența „Şi-acasă la noi te-aş duce” se 
realizează prin abaterea de la topica normală cu scopul de a pune în 
evidență sensul primilor termeni folosiți. Topica normală se realizează 
prin următoarea dispunere a părților de propoziție: subiect — atribut — 
predicat ~ complement. 


c) Poetul anonim a apelat şi la alte modalităţi de 
expresivitate artistică, 

Sub aspect lexical, textul se remarcă prin acuratețea 
exprimării, într-un limbaj de o mare simplitate, concentrând starea 
emoțională a poetului. Cei mai mulți termeni fac parte din câmpul 
lexical legat de milenara ocupație a agricultorului („aş secera”, „aş 
face stog”, „aş măcina”) şi de universul casnic, țărănesc („aş cerne”, 
„aş frământa”, „floare”, „grădină”), 

Cuvintele simple, majoritatea aparținând vocabularului 
fundamental, atestă şlefuirea îndelungată a textului, o stilizare 
sugestivă pentru circulația temei iubirii în spațiul spiritual folcloric 
românesc. 

Oralitatea stilulul se realizează prin folosirea unor procedee 
specifice. 

Vocativul afectivității, exprimat prin substantivul („bădiță”), 
asociat atributului apozițional („floare dulce”), devine metaforă a 
purității sentimentului erotic. 

Interjecția („mâi”), formă de adresare directă, lexicul popular 
(„aş face stog în prag”, „aş îmblăti cu drag”), fonetismele regionale 
(„imblăti”, „să se stâmpere”), expresiile populare („aş îmblăti cu drag”) 
şi propozițiile juxtapuse (parataxa), inserate unei texturi poetice 
inedite, accentuează originalitatea creației. 


II. Versificaţia poeziei este în acord cu sentimentele exprimate. 

a) Versul scurt, variind între patru şi opt silabe, specific liricii 
populare, este în concordanță deplină cu tensiunea interioară a 
eului liric, realizând acea contopire sufletească dintre cel care îşi 
cântă dorul şi cel care îl ascultă. Starea de „jele” a eului se exprimă 
dinamic, de aceea textul se structurează în versuri concentrate. 

b) Monorima din primele trei versuri („dulce”, „ smulge”, „duce”), 
alături de rima pereche feminină („grădină”, „milă”) şi masculină 
(„prag”, „drag”), cu revenirea, în final, la folosirea monorimei, 
sugerează o închidere a trăirii sufletului copleşit de durere. 

c) Ritmul trohaic [L U ], prin cadenţa vioaie, pare să fie în 
dezacord cu jalea manifestată de poet. În realitate, creatorul anonim 
traduce o atitudine optimistă în raport cu posibilitatea împlinirii 
dragostei; totul se transformă într-un joc subtil al sentimentelor, 
rostite pe un ton jovial, şăgalnic, altfel declaraţia de iubire ar fi 
patetică, lamentabilă, artificial exprimată. 

Măi bă - di - ţă, floa -re dul- ce 

U L U L U L U 
troheu | troheu | troheu | troheu 


9. Concluzii 

Poezia Măi bădiță, floare dulce se încadrează speciei literare 
folclorice doina de dor, prin varietatea sentimentelor de dragoste 
exprimate confesiv sub forma unui monolog adresat, structurile 
sintactice afective care concentrează tensiunea interioară a 
creatorului, diversitatea imaginilor artistice şi elemente ale oralității 
stilului. 


23 


Textul-suport 


FRUNZĂ VERDE MAGHERAN 


Frunză verde magheran, 
Voinicel mehedințean, 


Sunt născut pe frunzi de fag 


Ca să fiu la lume drag. 
Şi-s scăldat de mic în Olt, 
Să mă fac viteaz de tot 
Şi-s frecat cu busuioc, 

Să am zile cu noroc. 


După ce am mai crescut, 


Din ochi maica m-a pierdut, 


C-am fugit de la părinți- 
Tot în munți la Mehedinţi, 
Apoi m-am lăsat în vale 
Cu trei rânduri de pistoale, 
Ş-am.-ajuns un voinicel 


Aoleo! Ce foc de dor! 
Veni-va badea Tudor 
Să mai strângă din păduri 
Cete mândre de panduri... 


Frunză verde păducel, 
Cine-a merge după el? 

Un şoiman mehedințel, 
Care ştie să chitească 
Rândunica s-o lovească, 

Și mai ştie de călare 

Să se lupte-n fuga mare. 

Și mai ştie să înoate 
Vâslind Dunărea din coate. 
Aoleo! mă arde focul 

Ca să-mi cerc şi eu norocul. 


Cu inima de oțel. Aoleol De rău, de bine, 
Țipă sufletul în mine! 

(Vasile Alecsandri, 
Poezii populare ale românilor) 


Argumentarea apartenenţei 
la specia literară 
doina. 


1. a) Doina este o creație lirică, populară, specifică folclorului 
românesc, în care sunt exprimate cele mai profunde sentimente, 
predominante fiind cele de tristeţe şi de jale, provocate de diferite 
aspecte ale vieții. 


b) Operele folclorice se remarcă prin anumite trăsături 


specifice, iar doina Frunză verde magheran respectă tiparul 
tradițional al creației populare. 

Caracterul oral al textului este susținut de faptul că a fost 
transmis prin viu grai, din generaţie în generație. 

Particularităţile operei literare se constituie în expresia 
artistică a unei conştiinţe colective, pe care geniul românesc a 
şlefuit-o de-a lungul timpului. 

Creaţia este anonimă pentru că nu are un autor individual 
cunoscut, căci trecerea anilor a şters din memoria oamenilor numele 
acestuia. 

Prin conţinut, opera are şi caracter tradițional, deoarece 
poetul popular a transmis obiceiuri şi datini despre modul de viață 
al românilor dintotdeauna, 

Caracterul sincretic constă în îmbinarea mai multor arte la 
nivelul aceleiaşi creaţii. Doina are ca suport un text care nu se 
recită, ci se cântă, de aceea, realizarea artistică implică o formă 
literară şi alta muzicală. 

c) Publicată în volumul Poezii populare ale românilor, 
culese de Vasile Alecsandri, opera literară Frunză verde magheran 
este un text poetic, în care eul liric îşi exprimă direct starea 
interioară, sentimentele profunde, gândurile, atitudinile şi convingerile. 


2. Tema poeziei o reprezintă destinul unui haiduc, o 
tulburătoare confesiune despre dezrădăcinare, însingurare, dorința 
rostuirii fiinţei într-o colectivitate umană. 


3. Motivele artistice dominante sunt cele terestre pentru că 
mediul de viață al haiducului nu poate fi decât natura, în ipostaza 
codrului. Cuvintele „fag”, „păduri”, „Dunărea” îşi contopesc sensurile 
cu termeni din sfera umanului („viteaz”, „voinicel”), ca apoi, cuvântul 
„dor” să le unească într-o sinteză a sufletului, dominat de aspirații şi 
incertitudini. 


4. Imaginile artistice desfăşoară spaţii lirice diversificate în 
funcţie de secvențele poetice şi succesiunea ideilor care urmează o 
coordonată ascendentă, de la copilărie la maturitatea personajului 
liric. Asocierea imaginilor motrice, exprimate printr-o suită de verbe 
(„ştie să chitească”, „s-o lovească”, „să se lupte”, „să înoate”), cu 
imaginile vizuale („un şoiman mehedinţe!”, „vâslind Dunărea”) şi cele 
sinestezice („Şi-s frecat cu busuioc”, „Aoleu! Mă arde focul.”) 
evidenţiază trăirile intense ale poetului anonim („Aoleo! De rău, de 
bine, / Ţipă sufletul în minel”). 


5. Modul de expunere (modalitatea de expresie) constă într-un 
dramatic monolog, specific liricii populare. 

Frecvența verbelor la persoana I, numărul singular („sunt 
născut”, „să fiu drag”, „să mă fac viteaz”) şi a pronumelor personale 
(„m-”, „mă-”, „în mine”) — mărci ale eului liric - nuanțează 
dimensiunea confesivă a discursului poetic. 


6. Mijloacele de expresivitate sunt multiple. 

I. a) Restrâns, ca număr de cuvinte, vocabularul cuprinde, în 
special, termeni din fondul principal lexical, termeni cu o frecvență de 
circulație foarte mare şi cu un polisemantism accentuat. 

Cuvintele din câmpul semantic specific haiduciei („frunzi de 
fag”, „munți”, „păduri” etc.) devin indici de spațialitate, fixând 
ambientul în care haiducul îşi rostuieşte existența. Plaiul de pe care 
Tudor Vladimirescu şi-a adunat pandurii viteji la începutul secolului 
al XIX-lea este sugerat prin folosirea derivatului „mehedinţean”, 
termen ce cumulează şi o încărcătură emoțională, sugerând 
sentimentul de ataşament, de dragoste a haiducului față de pământul 
strămoşesc. 

Polisemantismul se identifică în structuri inedite: „Ce foc de 
dor”, „Mă arde focul”. Acestea sunt construcții ale superilativului 
artistic, ce pun în lumină tensiunea trăirilor interioare, dorința de 
socializare a haiducului, prin înrolarea în ceata de panduri. 

b) Procedeele artistice se concentrează asupra epitetului 
diminutival („am ajuns un voinicel”), sugerând atribute ce-l 
diferențiază pe voinicul „mehedințean” de ceilalți haiduci. Pentru mai 
multă plasticitate, poetul apelează la epitetul exprimat prin locuțiunea 
adjectivală („Să am zile cu noroc”, „Cu inima de oțet”), care capătă 
nuanţe metaforice: destin exemplar, curaj, simț al responsabilității, 
lipsa afectivității. 

Sensurile conotative din sintagma „mă arde focul”, asociate 
personificării „Ţipă sufletul în mine!” sugerează trăirea profundă a 
eului liric, zbuciumul lăuntric, un strigăt interior ce atinge cote 
paroxistice. l 

c) Sintaxa poetică propune o gamă largă de forme ale 
expresivitații lirice. 

Fraza scurtă, alcătuită dintr-o înlănțuire de subordonate, cu 
o construcție simplă, cu verbul la timpul prezent, trădează 
interioritatea afectivă a tânărului. | 

Repetițiă, exprimată prin interjecția triplă („Aoleo!), alături de 
structurile care se reiau parțial („ce foc de dor!” şi „mă arde focul”) 
conotează jalea determinată de sentimentul însingurării (prin 
izolarea în munți) şi al dezrădăcinării (îndepărtarea de familie, de 
satul natal); de aceea idealul haiducului rămâne înrolarea în armata 
lui Tudor Vladimirescu - în esență —, o recunoaştere a calităților şi a 
sacrificiilor făcute de mehedințean pentru a impune dreptatea celor 

mulți. Formată prin diminutivare, repetiţia „voinicel” completează 
portretul fizic şi moral al haiducului. 

d) Construcțiile exclamative eliptice în care intră repetarea 
interjecției („Aoleo! ce foc de dor” şi „Aoleo! mă arde focul/ Ca să-mi 
cerc şi eu norocul./ Aoleo! de rău, de bine,/ Ţipă sufletul în mine!”) 
aparțin aceleiaşi sintaxe afective, specific folclorice. 

Topica inversă („Veni-va. badea Tudor”) creează impresia unui 
timp îndepărtat şi fabulos, proiectat cumva în memoria colectivă ca 
un moment luminos în istoria neamului, justificat dacă recunoaştem 
în ipostaza haiducului dreptatea socială pe care cei oropsiți şi săraci 
o aşteptau de la voinicii ascunşi în păduri, revoltați împotriva 
sistemului feudal. 

e) În textul folcloric, se întâlnesc şi alte. modalități specifice 
liricii populare. 

Oralitatea stilului capătă valențe de mare expresivitate poetică 
prin limbajul folosit: interjecțiile, topica inversă, formulele stereotipe 
ş.a. Exprimarea frazeologică, presărată cu expresii şi locuţiuni 
populare „să fiu drag”, „să mă fac'viteaz”, „să am zile cu noroc”, „din 
ochi mama... m-a pierdut”, „m-am lăsat în vale”, „să-mi cerc.. 
norocul”, evidențiază vechimea limbii, bogăţia conținutului de idei şi 
armonia versurilor. ' 

Formula inițială „Frunză verde (nagheran)] este un element fix 
(stereotip) ce apare, adeseori, în creația folclorică. Secvența cu rol 
introductiv, reluată din titlu, se regăseşte la începutul strofei a patra 
în forma „Frunză verde p ăducelĵ, cu scopul de a men ține atenția 
receptorului. 


II. Versificația populară este în concordanță cu bogatul 
conţinut de idei. 


a) Textul, structurat în 5 strofe inegale, de câte 8, 8, 4,9, 4 
versuri, urmăreşte dimensiunea interioară a personajului liric şi 
cadența sentimentelor, gradate ascendent, de la echilibru şi linişte, 
la agitaţie şi incertitudine. 

Măsura versului popular este scurtă, de 7/8 silabe. 

Să- mai strân- gă din pă- duri 


1 2 3 4 5 6 7 = 7 silabe 
A-o-leo! mă ar-de fo-cul 
1 2 3 4 5 67 8 = 8 silabe 


b) Ritmul trohaic (succesiune de picioare metrice, fiecare fiind 
format din prima silabă accentuată şi a doua neaccentuată: L U ), 
sugerează vioiciune, dinamism, trăirea intensă a creatorului anonim. 

A -o - leo! mă ar -de fo- cul 
l Uu L YVL U | L U | 
troheu troheu troheu troheu 


c) Rima interioară feminină, terminată în vocale cu accentul 
pe penultima silabă („moarte”/„poarte”; „trece”/„plece”), alternează 
cu cea masculină, terminată în consoane sau într-o singură silabă 
accentuată („ascult”/„mult”; „dor/ „nor”), imprimă o tonalitatea 
gravă textului. 

Poetul anonim îi creează voinicului o aură de legendă, 
exprimând subtil credințe, obiceiuri străvechi, legate de evenimente 
cruciale ale vieții omului, printr-o suită de simboluri-metaforă: „Sunt 
născut pe frunzi de fag/ Ca să fiu la lume drag./ Şi-s scăldat de mic 
în Olt,/ Să mă fac viteaz de tot/ Şi-s frecat cu busuioc, / Să am zile 
cu noroc.”: „fagul” conotează măreţia, statornicia; „Oltul” sugerează 
puritate, agilitate, curaj; „busuiocul”, potrivit mentalității populare, 
este o plantă cu virtuţi purificatoare — îl apără pe om de forțele 
negative şi atrage dragostea celorlalți. 

Portretul, construit prin confesiune, se întregeşte în a patra 
strofă, când abilitățile de luptător sunt puse în valoare: agerime, 
îndemânare, curaj, spirit de sacrificiu, calități care atestă modelul 
haiducului idealizat de creatorul anonim. 

Forța destinului va face din „voinicel” un „şoiman mehedinţel/ 
Care ştie să chitească/ Rândunica s-o lovească,/ Şi mai ştie de 
călare/ Să se lupte-n fuga mare./ Şi mai ştie să înoate/ Vâslind 
Dunărea din coate.” Este semn al împlinirii, când tânărul, ajuns „cu 
inima de oţel”, se poate alătura pandurilor lui Tudor Vladimirescu. 


7. Concluzii 

Conţinutul bogat de idei al textului, profunzimea sentimentelor 
exprimate, frumusețea imaginilor artistice şi tonalitatea gravă a 
versurilor încadrează poezia Frunză verde magheran în specia 
lirică doina populară de jale şi de haiducie, creație reprezentativă a 
folclorului românesc. 

DOINA 


Doină, doină, cântic dulce, 
Când te-aud, nu m-aş mai duce! 
Doină, doină, viers cu foc, 
Când răsuni, eu stau în loc! 
Bate vânt de primăvară, 
Eu cânt doina pe afară, 
De mă-ngân cu florile 
Şi privighetorile. 
Vine iarna viscoloasă 
Eu cânt doina-nchis în casă, 
De-mi mai mângâi zilele, 
Zilele şi nopțile. 
Frunza-n codru căt învie, 
Doină cânt, de voinicie, 
Cade frunza gios, în vale, 
Eu cânt doina cea de jale. 
Doina zic, doina suspin, 
Tot cu doina mă mai țin. 
Doina cânt, doina şoptesc, 
Tot cu doina viețuiesc. 
(Vasile Alecsandri, 
Poezii populare ale românilor) 


Argumentarea apartenenţei 
la specia literară 
doina 


1. a) Doina este o specie literară a liricii folclorice româneşti, în 
care eul confesiv exprimă o mare varietate de sentimente, predominante 
fiind cele de dor şi de jale, sub impulsul diferitelor împrejurări ale vieții. 

b) Textul Doină se încadrează speciei folclorice omonime 
titlului, respectând tiparul liric care presupune structurarea poeziei 
sub forma unei confesiuni dezvoltate; existența unui conţinut afectiv 
tensionat; concretizarea de motive populare având caracter simbolic; 
frecvenţa formulelor fixe (stereotipe); concizia şi simplitatea expresiei 

literare; preponderența personificării; sintaxa poetică determinată de 
inversiuni, repetiții, enumerații şi paralelisme; vocative, fonetisme 
regionale şi lexic popular. 

c) Termenul doină este folosit pentru denumirea generală a 
cântecelor. În volumul Studii de folclor, comentând părerile unor 
lingvişti despre etimologia cuvântului doină, Bogdan Petriceicu- 
Hasdeu formulează o teorie inedită, precizând că termenul se folosea 
în limba dacă, sub forma care dăinuie şi astăzi în Transilvania, 
daină. Prin adaptarea fonetică. a cuvântului, a rezultat doină, 
originile îndepărtate ducând până la zendicul daenăâ (însemnând 
„cântec” şi „lege”, în acelaşi timp). 

Doinele exprimă direct o diversitate de gânduri, idei, sentimente, 
emoţii, atitudini, aspirații, impresii şi convingeri. Ele se inspiră din 
atitudinea omului față de natură şi de timp, față de viață şi de 
moarte, comunicând reflecţiile creatorului anonim. 

Doina şi cântecele, în Transilvania, sunt numite hore sau hora 
lungă maramureşeană, iar în Oltenia, cântec prelungat, cântec lung, 
de coastă etc. 

După conţinutul tematic, doinele şi cântecele se pot grupa în: 
doine şi cântece sociale; doine de haiducie; doine de păstorie; doine 
de cătănie; doine de dor şi de jale; doine de dragoste etc. 


2. Unionist convins, întemeietor al liricii nqastre romantice, 
asiduu culegător de folelor, în tradiția programului estetic formulat 
de Mihail Kogălniceanu în revista „Dacia literară”, din 1840, Vasile 
Alecsandri publică în anul 1852 primul volum al antologiei Poezii 
poporale. Balade (Cântice bătrâneşti) adunate şi indreptate, 
intitulat, la ediția a doua din anul 1866, Poezii populare ale 
românilor adunate şi întocmite de Vasile Alecsandri, ale căror 
tipare structurale şi expresive vor influența creaţia originală a 
scriitorului. 


3. Textul transcris de Vasile Alecsandri are ca temă o definiție 
plastică şi originală a doinei, ca stare. spirituală şi materială a eului 
creator, dimensiune „trans - orizontică” ce străbate din cele mai 
adânci substraturi ale spiritualității româneşti. 


4. Ideea literară din creația folclorică Doina exprimă rostuirea 
fiinţei poetice, identitatea de sine, refacerea unității om/ natură, a 
echilibrului psihic şi afectiv al poetului cu ajutorul doinei, personificate 
şi metaforizate. 

5. Cântecul, ca motiv artistic („Doină, doină, cântic dulce”, 
„Eu cânt doina pe afară”, „Eu cânt doina-nchis, în casă”, „Doină 
cânt, de voinicie”, „Eu cânt doina cea de jale”, „Doină cânt, doină 


şoptesc”), este o formă de spiritualizare a existenţei, un acord între 
realitatea obiectivă şi interioritatea afectivă a ființei umane. Fie că 
apare substantivizat, fie că se repetă verbalizat, cântecul se identifică 
doinei, înţeleasă ca legătură între macrocosmos (cer) şi microcosmos 
(pământ), între regnuri, între anorganic şi organic. 

Ciclicitatea anotimpurilor („Bate vânt de primăvară”, „Vine iarna 
viscoloasă”, „Cade frunza gios, în vale”) apare des, ca motiv literar, în 
creațiile folclorice, sintetizând o filosofie arhaică potrivit căreia omul 
- ca individualitate — aparține timpului istoric, perisabilității, trecerii 
ireversibile, dar - ca umanitate — se integrează veşniciei, timpului 
cosmic, resimţind, cu fiecare anotimp, fericirea renaşterii naturii ori 
tristețea degradării acesteia. 

Comuniunea codru/ ființă umană („Frunză-n codru cât învie,/ 
Doina cânt, de voinicie”) exprimă aceeaşi unitate spirituală om/ 
natură, în baza căreia folclorul românesc a impus expresia „codru-i 
frate cu românul”, cu largi implicaţii sociale, determinate de realități 
istorice specifice, când, cotropiţi de străini, românii luau calea 
codrului pentru a-şi apăra familia şi a se putea întoarce, după un 
timp, la vechile gospodării, pentru a le reconstrui. 

Căderea frunzei conotează fragilitatea umană supusă stingerii 
biologice, vremuirii, de aceea doina cântată este de jale. 


6. Imaginile artistice, plastice prin simbolurile sugestive ce le 
compun, se structurează cu ajutorul persontficării metaforice |„doină, 
doină!” — formulă de adresare directă), subliniind tensiunea lăuntrică 
a creatorului anonim care identifică în cântecul doinei toate 
resorturile afective ale ființei, modalitatea spirituală de a trece peste 
vitregiile vieţii şi peste stihiile naturii. Inversiunile „doina zic”, „doina 
suspin”, „doina cânt”, „doina şoptesc” fixează semnificațiile majore 
ale textului, transformând cuvântul într-un laitmotiv ce gradează 
stările eului poetic de la melancolie, jale, tristețe, la dorul-aspirație 
spre echilibrul spiritual şi material: „Tot cu doina viețuiesc.” 


7. a) Textul respectă sintaxa poetică a creațiilor populare, 
structurate mai ales pe repetiții („Doină, doină, cântic dulce/.../Doină, 
doină, viers cu foc”, „Doina zic, doina suspin/.../ Doina cânt, doina 
şoptesc”) şi paralelisme („Bate vânt de primăvară” — Pr. + S + At; „Eu 
cânt doina pe afară” — S + Pr + Cd + Cel; „Vine iarna viscoloasă” — Pr 
+ S + At; „Eu cânt doina-nchis în casă” — S + Pr + Cd + Cem + Cel). 

Există trei tipare lirice recunoscute, în primele patru, 
următoarele opt şi ultimele patru versuri. Ele impun o tonalitate 
aparte operei, în raport direct cu sentimentele eului creator. De la 
definirea doinei „cântic dulce”, „viers cu foc”, exprimată sub forma 
unor invocații şi exclamații retorice, poetul trece la numirea 
funcţiilor estetice ale acesteia: doina creează sentimentul armoniei 
universale odată cu venirea primăverii, astfel ființa poetului se 
reintegrează naturii („mă-ngân cu florile/ Şi privighetorile”). 
preaplin de fericire stăpâneşte sufletul omului, consubstanțializându-l 
codrului, ori accentuează starea de melancolie, de tristeţe, când 
toamna bântuie pădurile şi „cade frunză gios, în vale”. În ultimele 
patru versuri, doina este individualizată ca esență, identificată 
cu eul liric, acel sine lăuntric existent în cele mai intime structuri 
ale spiritului şi ale sufletului, jumătatea inefabilă a fiinţei creatoare 
(„Doina zic, doina suspin/ Tot cu doina mă mai ţin./ Doina cânt, 
doina şoptesc,/ Tot cu doina viețuiesc.”), este spaţiu compensatoriu 
pe vreme rea („Vine iarna viscoloasă/ Eu cânt doina-nchis în casă/ 
De-mi mai mângâi zilele, / Zilele şi nopțile.”) 

Repetiția concentrează mesajul poetic, structurând textul în 
două câmpuri semantice fundamentale şi complementare, în centrul 
cărora se află substantivul „doina” şi verbul „a cânta”. Căântării îi 
circumscriu elemente verbale („mângâi”, „zic”, „suspin”, „şoptesc”), 
ce sugerează o gradare descendentă, dinspre exterior spre interior, o 
conştientizare a relației mediatizate de cântecul doinei între eul 
poetic şi universul material, fizic. 

b) Concizia exprimării permite densitatea maximă a ideilor pe 
un spaţiu literar restrâns, astfel încât să creeze dinamismul şi 
tensiunea specifice trăirilor autentice, spontaneității, care impun 
originalitatea operei literare, evidențiind oralitatea stilului, 
caracteristică folclorului. ' 

c) Oralitatea este determinată şi de structurarea textului sub 
forma unui dialog monologat, prin care vocea lirică (eul poetic) se 
confesează,  marcându-şi prezența prin folosirea pronumelor 
personale şi a verbelor la persoana I („m-aş duce”, „eu stau”, „-mi 
mângâi”, „mă ţin” ), a vocativului afectivității („doină!, doină!”), 
lexicului popular („mă-ngân cu florile”, „cu doina mă mai ţin”, u 
doina viețuiesc”) sau a fonetismelor regionale („cântic”, „viers”, „gios”). 
Se remarcă preponderența expresiilor şi a propozițiilor juxtapuse 
(„Doina zic, doina suspin,/ Tot cu doina mă mai țin”). 


8. Dimensiunea prozodică a Doinei trădează o sensibilitate 
accentuată a eului poetic, prin varietatea picioarelor metrice, de la 
troheul sugerând o stare de fericire, de linişte sufletească, 

DOINA 


Doi -nă,, doi-nă, ; cân -tic ; dul-ce, 
L v/ L uvu / L o/ LL U / 
trohe troheu “troheu trohe 
la iambul elegiac, al tristeții metafizice, ori peon II, ritm al meditației, 
al reflecției asupra destinului. 


Eu cânt doi -na cea de ja-le 


U L L vyu UVLILy 
iamb troheu peon? HI 


Măsura versurilor („Zi - le - le şi nop - ți — le” — 7 silabe; „Ba — 
te vânt de pri - mă - va - ră” — 8 silabe) subliniază un anumit 
echilibru, armonizarea celor două planuri lirice: afectiv/ reflexiv; 
material/ spiritual; obiectiv/ subiectiv. 

Muzicalitatea interioară a versurilor rezultă din: succesiunea 
rimelor împerecheate şi feminine, care creează o linie melodică stranie 
în asociere cu ponderea mare a vocalelor închise şi mediale, ca şi 
cum un dor nemărginit străbate, ca -un fior inefabil, toată ființa 
poetului, încercând să se concretizeze în „cânticul dulce” al unor 
strune lăuntrice, pe care însă numai eul liric îl poate percepe în 
toată măreția sonurilor sale, 


9. Concluzii 

Exprimarea confesivă a unor trăiri contradictorii şi profunde, 
concizia şi claritatea ideilor, caracterul tradiţional al motivelor 
artistice, sintaxa poetică şi oralitatea: stilului înscriu textul din 
antologia lui Vasile Alecsandri în specia folclorică doina. 


1 peon — ritm bazat pe unitățile ritmice de patru silabe, dintre care una 
poartă accentul 

ARGUMENTAREA APARTENENȚEI 
UNUI TEXT STUDIAT LA SPECIA LITERARĂ 


IMNUL 
(< fr. hpne <lat. hmnus < gr. hpnos= „cântec de biruință”) 


I. INTRODUCERE 

1. a) Definiţie 

Specie a liricii culte, prin care se preamăreşte divinitătea, un 
erou, patria sau chiar un eveniment'semnificativ din existența eului 
poetic. 


b) Caracteristici | 

- I se atribuie o origine oriențală. 

- În antichitate, imnurile se închinau eroilor legendari sau 
zeilor. Până în secolul al VI-lea î. Ch., se folosea, ca 
termen generic pentru poezie, iar apoi pentru cântecele 
sacre închinate zeilor (imnul lui Apollo, al lui Dionysos). 

- Primele forme de imnuri se găsesc în epopeile indice, în 
invocațţiile, sub formă de cântece adresate zeilor, la 
egipteni şi în textul Psalmilor lui David, la evrei. 

- În Grecia antică, imnul era inițial sinonim cu oda; ca specie 
de sine stătătoare se constituie în epoca alexandrină. 

- În secolul al XIX-lea, etapa de formare a națiunilor, imnul 
capătă semnificația unui cântec solemn, ce exprimă 
unitatea națională a unui popor sau unitatea de voință 
a unei clase sociale. 


II. CUPRINS 
2. Starea poetulul este determinată de: 

- un sentiment înălțător; 

- trăirea cu intensitate a unui eveniment; 

- evocarea unei personalităţi, a unei zeități, a unui ideal, 
a unei fapte eroice; 

- elogierea patriei, a limbii naţionale etc.; 

- sentimentul dominant = patriotismul domină sentimentele 
eului liric. 


3. Tema (aspectul general de viață surprins în opera literară) — 


dragostea față de ţară, elogiul adus unui 
eveniment. 

4. Titlul - corelarea semnificaţiilor din titlu cu ideile artistice 
formulate în text. 


5. Mesajul — dorința de.libertate, de unire [idealul românilor de 
la 1848), în poezia Deşteaptă-te, românei de Andrei 
Mureşanu. 


6. Motive artistice: 
- telurice: pământul românesc, munți, păduri, ape; 
- celeste: stele, cer, lună, soare, luceferi etc. 


7. Imagini artistice 
a) vizuale; 
b) auditive; 
c) motrice (cinetice); 
d) tactile; 
e) olfactive; 4 
f) cromatice etc. 


8. Modalităţi de expresivitate artiatică 
a) la nivel fonetic (sunet, vocale, consoane, silabă, 
accent etc.); versificația: măsură, ritm, rimă, armonia 
formală; 
b) la nivel lexico-semantic: sinonime, antonime, omonime 
- rolul acestora; 
c) la nivel morfologic: frecvența unor părți de vorbire — 
rolul lor, 
d) sintaxa poetică: repetiţia, paralelismul, inversiunea; 
e) la nivel stilistic — figuri şi procedee artistice: epitetul, 
comparaţia, personificarea, repetiţia, invocaţia şi 
interogaţia retorică, antiteza, hiperbola etc. 


III. ÎNCHEIERE 
9. Aprecieri asupra valorii artistice a textului 


Reprezentarea speciei 


În literatura universală: 

David, Psalmii 

La greci - Imnele închinate lui Apollo şi Dionysos 
Rouget de L' Isle, La Marseillese 

Fr. Schiller, Către bucurie 

În literatura română: 

Andrei Mureşanu, Un răsunet 

Mihai Eminescu, Ştefan cel Mare (schiţe de imn) 
Vasile Voiculescu, Imn sufletului (vol. Urcuş) 

Nichita Stănescu, Imn i 

loan Alexandru, Imnele Putnei, Imnele Transilvaniei 


Textul-suport 

DEŞTEAPTĂ-TE, ROMÂNE! 
de Andrei Mureşanu 


Deşteaptă-te, române, din somnul cel de moarte, 
În care te-adânciră barbarii de tirani! 

Acum ori niciodată croieşte-ți altă soarte, 

La care să se-nchine şi cruzii tăi duşmani! 


Acum ori niciodată să dăm dovezi la lume 

Că-n aste mâni mai curge un sânge de roman 

Şi că-n a noastre piepturi păstrăm cu fală-un nume, 
Triumfător în lupte, un nume de Traian! 


Înalţă-ți a ta frunte şi cată-n giur de tine 

Cum stau ca brazi în munte voinici sute de mii; 

Un glas ei mai aşteaptă şi sar ca lupi în stâne, 
Bătrâni, bărbaţi, juni, tineri, din munți şi din câmpii! 


Priviţi, mărețe umbre, Mihai, Ştefan, Corvine, 
Româna naţiune, ai voştri strănepoți, 

Cu braţele armate, cu focul vostru-n vine, 
«Viața-n libertate ori moarte! strigă toți.» 


Pre voi vă nimiciră a pizmei răutate 

Şi oarba neuriire la Milcov şi Carpaţi! 

Dar noi, pătrunşi la suflet de sânta libertate, 
Jurăm că vom da mâna, să fim pururea frați! 


O mamă văduvită, de la Mihai cel Mare, 
Pretinde de la fiii-şi azi mână d-ajutori, 

Şi blastămă cu lacrămi în ochi pe orişicare, 
În astfel de pericul s-ar face vânzători! 


De fulgere să piară, de trăsnet şi pucioasă, 
Oricare s-ar retrage din gloriosul loc, 

Când Patria sau mama, cu inima duioasă, 
Va cere ca să trecem prin sabie şi foc! 


N-ajunse iataganul barbarei Semilune, 

A cărui plăgi fatale şi azi le mai simțim; 
Acum se vâră cnuta! în vetrele străbune, 
Dar martor ne e Domnul că vii nu o primim! 


N-ajunse despotismul? cu-ntreaga lui orbie, 
Al cărui jug din sèculi ca vitele-l purtăm; 
Acum se-ncearcă cruzii, în oarba lor trufie, 


Să ne răpească limba, dar morţi numai o dăm! 


Romăni din patru unghiuri, acum ori niciodată 


Uniţi-vă în cuget, uniți-vă-n simţiri! 
Strigaţi în lumea largă că Dunărea-i furată 
Prin intrigă şi silă, viclene uneltiri! 


Preoți, cu crucea-n frunte! Căci oastea e creştină” 


Deviza- libertate şi scopul ei preasânt. 
Murim mai bine-n luptă, cu glorie deplină, 


Decât să fim sclavi iarăşi în vechiul nost' pământ. 


Argumentarea apartenenţei 
la specia literară 
imnul 


1. Imnul este o specie lirică înrudită cu oda, în care se 


preamăreşte divinitatea, un erou, patria sau un eveniment. 


Termenul provine din latinescul hymnus, ce înseamnă „cântec 


de biruinţă, de slavă”. 


l cnut- bici din piele, cu mai multe fire pe care sunt fixate alice de plumb 
2 despotism ~ absolutism, tiranie 

Numit inițial Un răsunet, textul Deşteaptă-te, române!, de 
Andrei Mureşanu, a fost preluat de revoluționarii de la 1848, care 
i-au dat denumirea de astăzi, şi a devenit, în scurt timp, un imn popular. 


2. Simbol al luptei pentru libertate națională şi emancipare, 
titlul poeziei, „Deşteaptă-te, române!”, constituit din verbul la 
modul imperativ, însoţit de un substantiv în vocativ, este o chemare 
adresată de poet românilor de pretutindeni 'de a se alătura cauzei 
nobile, susținute de revoluționarii de la 1848, pentru înfăptuirea 
actului istoric — Unirea cea Mare — desăvârşit în anul 1918. 

Asocierea celor doi termeni sugerează ideea poetică centrală — 
lupta pentru libertate socială, unitate naţională şi înlăturarea tiraniei. 
Animat de un fierbinte patriotism, poetul prevede un destin mai 
bun, ce nu poate fi dobândit decât prin luptă şi sacrificiu. 


3. Textul se structurează pe două motive artistice - cel al 
luptei şi cel al jertfei. 


4. Sentimentele dominante ale eului liric se concentrează 
într-un discurs patetic, exprimând direct dragostea şi admirația față 
de țară, aspecte conturate prin folosirea pronumelor personale şi 
adjectivelor pronominale posesive la persoana 1 plural („a noastre”, „noi”, 
„ne”) şi a formelor verbale: „să dăm”, „păstrăm”, „jurăm”. 


5. Modalităţi de realizare artistică 

Alcătuit din unsprezece strofe, textul conține o suită de 
îndemnuri, care sunt adresate cu scopul de a forma conştiinţa 
naţională, pentru înlăturarea robiei şi crearea unei vieți demne 
(„.„„.croieşte-ți altă soarte,/ La care să se-nchine şi cruzii tăi 
duşmani!.”). Poporul român trebuie să dovedeasă prin fapte că este 
un urmaş demn al înaintaşilor: „Să dăm dovezi la lume/ Că-n aste 
mâni mai curge un sânge de roman...” . Poetul cheamă la solidaritate 
şi la unirea forțelor pentru a deveni un popor puternic. 

Într-o exprimare metaforică („Măreţe umbre, Mihai, Ştefan, 
Corvine”), scriitorul glorifică faptele măreţe ale iluştrilor voievozi, eroi 
civilizatori, figuri proeminente ale istoriei noastre zbuciumate, 
simboluri ale românilor, ce dăinuie peste timp şi devin exemple 
pentru generaţiile viitoare. 

Speranţa că marea Unire se va realiza („Dar noi, pătrunşi la 
suflet de sânta libertate, / Jurăm că vom da mâna, să fim pururea 
frați!”) reprezintă crezul poetului tribun al idealurilor naționale. 

Inversiunile construite cu ajutorul epitetelor („oarba nemurire”, 
„sânta libertate”), antiteza („voi”/„noi”), unele comparații („stau ca 
brazi în munte voinici”, „sar ca lupi în stâne”) şi enumeraţii („Bătrâni, 

bărbaţi, juni, tineri...”) subliniază idei fundamentale: libertatea, 
autodeterminareă, unitatea de limbă şi de teritoriu. 

Patria devine simbolul mamei care cere fiilor săi îndeplinirea 
visului unirii. Versul „De fulgere să piară, de trăsnet şi pucioasă, / 
Oricare s-ar retrage din gloriosul loc...” este un blestem adresat 
direct celor ce se sustrag luptei pentru independența neamului şi 
rămân indiferenți la idealurile țării. 

Dorinţa românilor de a se jertfi întru realizarea Unirii este țelul 
lor suprem, convinşi că numai prin îndepărtarea asupririi străine îşi 
pot păstra graiul şi identitatea naţională. Epitetele („barbarei 
Semilune”, „oarba lor trufie”), comparația („al cărui jug... ca vitele-l 
purtăm”) şi metaforele („iatagan”, „plăgi”, „cnuta”) sugerează 
intensitatea suferinței pe care a iîndurat-o poporul de-a lungul 
veacurilor. „Românii din patru unghiuri”, de pretutindeni, sunt 
chemaţi să realizeze unirea („acum ori niciodată”) şi să afirme că 
teritoriul străbun le-a fost răpit prin „viclene uneltiri.” 

Scrise într-un registru patetic, în care cuvântul capătă 
rezonanțe de orgă, versurile sunt înălțătoare prin tonalitate şi 
conținutul ideilor. Topica frazei se constituie într-o succesiune de 
propoziţii imperative, cu adresare directă, semn al afecțiunii poetului 
față de cel căruia i se adresează. Este o confesiune, un strigăt interior 
al eului liric, o evocare a dramatismului istoriei noastre milenare. 
Invocaţiile retorice, aşezate în versul final al fiecărei strofe, 
concluzionează ideea susținută în strofa respectivă şi pune în 
lumină convingerea ideologică a poetului protestatar, spirit luminat 
şi înflăcărat. | 

Imperativele „Priviți...!”, „Înalță-ţi...!”, „Strigaţi!” în alternanță 
cu folosirea persoanei I, plural — semn al implicării poetului alături 
de mulțime („Murim mai bine-n luptă...”, „Decât să fim sclavi...”) — 
reprezintă apelul mobilizator al acestuia. 

Ultimele două strofe schimbă registrul adresării, moment în 
care autorul foloseşte persoana a I-a plural, astfel versul devine 
dinamic, incandescent, structurând lozinci patriotice („Uniţi-vă în 
cuget, uniți-vă-n simțiri!”). 

Ultima strofă orientează discursul poetic spre credință, 
reprezentată simbolic de preoții care trebuie să devină un stindard al 
idealurilor nobile, pregătind spiritual poporul pentru marea bătălie a 
supremei libertăţi, în virtutea unor calități moştenite: „Murim mai 
bine-n luptă, cu glorie deplină,/ Decât să fim sclavi iarăşi în vechiul 
nost pământ.”, 

Versul amplu de 13/14 silabe, cu cezura ce segmentează 
enunţul în două emistihuri, structurate în catren, cu rima 
incrucişată, feminină şi masculină, cu ritmul alternând (trohaic şi 
iambic) creează o atmosferă grandioasă. 


39 


6. Mesajul poeziei este înflăcărat, poetul evidențiind calitățile 
poporului nostru: curajul, vitejia, spiritul de sacrificiu şi patriotismul 
fierbinte. 


7. Concluzii 

Versurile înălțătoare dau glas dorinței de veacuri a românilor 
de a trăi demn în libertate, exprimând respectul față de trecutul 
glorios al țării, față de înaintaşi şi recunoaşterea supremelor valori 
ale spiritualității româneşti. 

Poezia dezvoltă o serie de caracteristici ale speciei literare imn, 
printre care se remarcă: registrul patetic, sintaxa afectivă (propoziţii 
exclamative, inversiuni, repetiţii, invocaţii retorice, pronume şi verbe 
la persoana I), evocarea unor personalități, măsura versurilor 
apropiată epopeilor homerice, mesajul patriotic explicit, 


Textul - suport 


„ Imn lui Ştefan cel Mare 
de Vasile Alecsandri 


La poalele Carpaților, 
Sub vechiul tău mormânt, 
Dormi, erou al românilor, 
O! Ştefan, erou sfânt! 

Ca sentinele falnice 
Carpaţii te păzesc, 

Şi de sublima-ţi glorie 

Cu seculii şoptesc. 


Când tremurau popoarele 
Sub aprigii păgâni, 

Tu le-apărai cu braţele 
Vitejilor români. 

Cu drag privindu-ți patria 
Şi moartea cu dispreț, 
Măreţ în sânul luptelor, 
Şi-n pace-ai fost măreț. 


În cer apune soarele 
Stingând razele lui, 

Dar într-a noastre suflete - 
În veci tu nu apui! ` 

Prin negura trecutului, 
O! soare-nvingător, 
Lumini cu raze splendide 
Prezent şi viitor. 

Pe timpul vijeliilor, 
Cuprins de-un sacru dor, 
Visai unirea Daciei 

Cu-o turmă ş-un păstor, 
O! mare umbră-eroică, 
Priveşte visul tău: 

Uniţi suntem în cugete, 
Uniţi în Dumnezeu. 


În poalele Carpaţilor, 

La vechiul tău mormânt, 
Toți în genunchi, o Ştefane, 
Depunem jurământ: 

«Un gând s-avem în numele 
Românului popor, 

Aprinşi de-amorul gloriei 
Ş-al patriei amor!» 


Argumentarea apartenenţei 
la specia literară 
imnul 


1. Imnul este o specie lirică înrudită cu oda, în care se 
preamăreşte divinitatea, un erou, patria sau un eveniment. 

Termenul provine din latinescul hymnus, ce înseamnă „cântec 
de biruinţă, de slavă”. 


2. Tema, element esenţial al operei literare, reprezintă aspectul 
fundamental de viaţă transfigurat artistic în imagini poetice. 

Scriitorul surprinde un moment din istoria națională şi aduce 
un cald elogiu gloriosului domnitor Ştefan cel Mare. 


3. Ideea constă în mesajul purtător de semnificații generale, ce 
stabileşte legătura dintre conținutul de idei (fondul) şi expresia (forma) 
poetică. În creaţia literară Imn lui Ştefan cel Mare, Vasile Alecsandri 
exprimă veneraţia față de personalitatea voievodului moldovean, care, 
în momente dramatice ale Moldovei medievale, a menţinut intact 
spiritul românesc în graniţele strămoşeşti. 

4. La nivelul textului, se pot identifica mai multe motive 
literare, situații cu pronunțat caracter de generalitate, având în 
centru proiecția unui erou mitic al.istoriei românilor, domnitorul 
Ştefan cel Mare, care, prin dimensiunea lui simbolică, ocupă un loc 
important în opera lui Vasile Alecsandri (vezi poemul eroic 
Dumbrava Roşie). Spaţiul. sacru al Moldovei devine centru al 
universului, loc înnobilat şi sfințit de voievod. 

Motivele artistice capătă contur prin referire la imaginea 
personajului liric („O! Ştefan, erou sfânt!" - simbol al gloriei 
româneşti, domnitor patriot) şi la spațiul pe care acesta l-a apărat 
(„La poalele Carpaţilor...”, „Carpaţii, „in poalele Carpaţilor!”, 
„Dacia”). 


5. Eul liric îşi sondează propriile trăiri interioare ca apoi să le 
descifreze sensurile şi să le exteriorizeze prin intermediul figurilor de 
expresivitate artistică, având la bază şi un fond folcloric al percepţiei 
subiective, şi o perspectivă hiperbolizâtoare asupra domnitorului, 
prezentă în cronica lui Grigore Ureche, Letopiseţul Tării Moldovei, 
din care s-a inspirat scriitorul. 


6. Imaginile artistice se impun în funcţie de fantezia 
creatoare a poetului, de bogăția ideilor exprimate prin îmbinări 
inedite! de termeni ce constituie imagini motrice („Ca sentinele 
falnice/ Carpaţii te păzesc...l”,- „Tu.le-apărai :cu braţele”), imagini 
vizuale („La poalele Carpaţilor/ Sub.vechiul tău mormânt”, „Prin 
negura trecutului( O! Soare-nvingător”), cu funcții metaforice. Se 
observă preponderența imaginilor cinetice care imprimă dinamism, 
aducând în prim-plan figura impunătoare a domnitorului, „sentinelă 
falnică”, asemenea Carpaţilor. Trăsăturile lui Ştefan se conturează 
din trei perspective: a luptătorului, a omului politic (a diplomatului) şi 
a vizionarului, care meditează la viitorul țării. 


7. Procedeele de figuraţie (figurile de stil, sintaxa poetică) 
particularizează textul liric alecsandrin. 

Prin invocația retorică („Q! Ştefan, erou sfânt...”, „O! mare 
umbră eroică”, „O! soare-nvingător...”), procedeu artistic dominant al 
acestei specii literare, se glorifică faptele eroice ale voievodului, „erou 
al românilor”, ce-şi află mormântul „La poalele Carpaţilor”. 

Repetarea interjecţiei „O!”, aşezată la început de, vers, însoțită 
de câte un substantiv cu epitet („erou sfânt’, „umbră eroică”, „soare- 
nuingător”), sugerează . uimirea, admiraţia, măreţia, conferind 
domnitorului.o aură de legendă ce dăinuie peste veacuri. 


1 inedit — neaşteptat 

Structurile - imperative. susțin ideea poetică şi potenţează 
sentimentul ` dominant din ultima strofa („priveşte...”), sugerând 
speranța în vremuri mai bune. 

Celelalte procedee artistice, personificarea („Carpații te 
păzesc.”), inversiunea („sublima-ți glorie”), epitetele („în pace-ai fost 
măreț”, „umbră eroică”, „raze splendide”, „sentinele falnice”) şi 
metafora  („soare-nvingător”), întregesc imaginea grandioasă a 
eroului, proiectându-l în mit. 

l Imnul presupune şi un anumit registru. verbal. Formele de 
trecut, prezent şi viitor alternează de la o strofă la alta, de la un vers 
la altul, sugerând. - în dimensiunile lor - trecutul, prezentul şi 
viitorul. Repetiția constituită prin adjectivul „uniți” potențează ideea 
de unitate a tuturor celor ce trăiesc „la poalele Carpaților” şi au 
aceeaşi credință, „în Dumnezeu”. . „a 

Ultimele versuri. reprezintă, un. ` angajament, o asumare 
conştientă a posterității întru apărarea şi păstrarea fiinţei naționale. 


8. Versificaţia accentuează valoarea artistică a poeziei. Cele 
cinci strofe, alcătuite din câte opt versuri scurte, cu măsura de 5/8 
silabe, cu rima încrucişată, subliniază armonia şi muzicalitatea 
textului. 


9. Concluzii 

Poezia Imn lui Ştefan cel Mare, de Vasile Alecsandri, este un 
imn pentru că evocă personalitatea proeminentă a domnitorului 
Ştefan cel Mare față de care eul confesiv îşi exprimă admirația, îi 
aduce un elogiu impresionant, folosind un registru solemn 
determinat de invocaţii, epitete triple şi hiperbolă. 

Pe lângă funcția estetică a textului, imnul conotează şi o 
valoare etică, prin mesajul patriotic ce vizează conştiinţa naţională şi 
personalitățile istorice, oferite ca modele de înaltă ținută morală, 
într-o perioadă de consolidare a României moderne, când 
evenimentele impuneau transformări politice şi sociale de natură să 
emancipeze națiunea română. 

ARGUMENTAREA APARTENENȚEI 
UNUI TEXT STUDIAT LA SPECIA LITERARĂ 


PASTELUL 
(< fr. pastel, it. pastello) 


I. INTRODUCERE 

1. a) Definiţie Pastelul este o specie literară a genului liric în 
care eul contemplativ descrie cu detalii impresioniste! un tablou, un 
peisaj, un anotimp, exprimându-şi extazul? sau angoasa? generată de 
fenomenele naturii. 


b) Caracteristici ale pastelului 
e Prezenţa eului contemplativ structurează o anumită 
percepție obiectivă a realității înconjurătoare, pe care poetul încearcă 
să o transpună în textul artistic. 
Mărcile eului contemplativ sunt: 
- pronume şi verbe la persoana I, uneori la persoana a II-a; 
- propoziții exclamative şi interogative; 
- interjecții; 
- repetiții; 
- sintaxa afectivă (propoziţii eliptice de predicat, topica 
inversă, incidente şi intercalate, dativul etic, 
paralelismul sintactic). 


e Distribuţia elementelor din tablou urmăreşte cele două axe 
universale, celest şi teluric, în funcţie de curentul literar căruia se 
încadrează scriitorul. 

- Pentru romantici (prima jumătate a secolului al XIX-lea), 
ponderea o au elementele celeste, deoarece exprimă 
aspirația spre absolut, dorința eului poetic de a se 
integra naturii cosmice. i 

- Pentru simbolişti (a doua jumătate a secolului al XIX-lea) nu 
este necesară particularizarea vreunei axe, pentru că 
scopul poetului vizează crearea unei stări de extaz, de 


1 impresionismul - mişcare artistică, definită prin renunțarea la contururile 
precise, la detalii, spre a reda cât mai sugestiv lumina (în pictură), impresii 
fugitive şi cele mai intime nuanţe personale (în literatură) 

2 extaz — stare psihică de mare intensitate, caracterizată prin suspendarea 
aparentă a contactului cu lumea înconjurătoare, euforie, halucinație etc. 

3 angoasă — nelinişte, îngrijorare 

bucurie, de beatitudine! în fața naturii înconjurătoare, de 
aceea structurarea elementelor telurice şi celeste este 
echilibrată. 


- Pentru poezia modernă (primele decenii ale secolului al XX-lea), 
axa telurică surprinde o întoarcere a fiinţei la sevele 
pământului, o redescoperire a sufletului chtonian, 
adeseori natura îmbrăcând haina  subiectivităţii 
creatorului: detaliile oferite nu corespund realității fizice, 
ele traduc în tonuri accentuate lumea interioară a eului 
confesiv. 


e Imaginile artistice cunosc o paletă diversificată, în raport 
cu starea afectivă a eului poetic: imaginile vizuale şi 
cromatice impun picturalitatea unui tablou (impresionist) 
cu ajutorul epitetelor; imaginile cinetice (motrice) şi 
auditive definesc dinamismul peisajului romantic, 
umanizat prin intermediul personificărilor şi al 
comparațiilor; imaginile tactile, olfactive şi sinestezice (un 
complex de imagini într-o singură expresie poetică) 
vizează senzații şi stări ale poetului modern, fiind 
exprimate în text cu ajutorul alegoriilor şi al metaforelor. 


e Versificația este reprezentativă mai ales prin sugestiile 
rimelor formale: împerecheată (echilibru), încrucişată 
(dezacordul cu lumea înconjurătoare), îmbrățişată 
(integrare a eului în natura veşnică), monorima (tristețea, 
angoasa) şi a rimelor interne: feminină (bucuria, 
deschiderea spre lume), masculină (închiderea în sine, 
disperarea). 


c) Geneză2 

Termenul pastel a fost împrumutat din lexicul artelor plastice, 
desemnând o culoare realizată cu creioane alcătuite dintr-o pastă 
solidificată ce imprimă pe hârtie tuşe catifelate. 

Ca specie literară, apare în creațiile lui Vasile Alecsandri, 
publicate între anii 1868 şi 1869 în revista „Convorbiri literare”, 
grupate ulterior de autor cu titlul Pasteluri, în anul 1870. 


1 beatitudine - încântare 
2 geneză — origine, naştere; ansamblu de fapte care au concurat la formarea 
unui lucru 

Pentru republicarea textelor în Opere complete, 1875, poetul 
le structurează simbolic, după un calendar al spaţiului şi al timpului 
astronomic: 

- toamna (Serile la Mirceşti, Sfârşit de toamnă); 

- iarna (larna, Gerul, Viscolul, Sania, Mezul iernei, La gura 

sobei, Bradul, Sfârşitul iernei); 

- primăvara  (Oaspeţii primăverii,  Cucoarele, Noaptea, 
Dimineaţa, Tunetul, Floriile, Paştele, Plugurile, Sămănătorii, 
Rodica, Lunca din Mircești); 

- vara (Malul Siretului, Flori de hufăr, Concert în luncă, Balta, 
Puntea, Vânătorul, Fântâna, Secerişul, Cositul, Calea Robilor). 

Editorul volumului a încadrat şi poezii publicate după 1870: 
Maândarinul, Pastel chinez, Bărăganul şi Valul lui Traian. 

Elemente de pastel apar inițial în opera lui Vasile Cârlova 
(Înserare) şi în creaţia lui "Ton Heliade-Rădulescu (Sburătorul, a 
doua parte). 


d) Caracteristici ale pastelului alecsandrin 
Criticul literar Mihai Drăgan afirma că pastelul Serile la 
Mirceşti, aşezat la începutul volumului, este „o piesă programatică!” 
deoarece „procesul liric, supravegheat de o luciditate ce abia lasă 
uneori să răzbată câte o vibrație interioară, capătă un ton solemn, 
de o densitate şi o limpezime a expresiei poetice care fac din acest 
text o capodoperă a pastelului românesc”. (Vasile Alecsandri, poetul, 
în vol. Clasici şi moderni) i 
Poezia oferă, în fond, un model specific pastelului alecsandrin, 
definind astfel: | 
e existența a două planuri lirice: 
- natura obiectivată: ' 
„Afară plouă, ninge! Afară-i vijelie... 
- interioritatea contemplativă a eului poetic:. Ă 
„Aşa-n singurătate, pe când afară ninge, 
Gândirea mea se plimbă pe mândri curcubei...” 
e preponderența verbului „a vedea” sugerează două sensuri: 
- a imagina universuri care să echilibreze starea afectivă: 
„lar eu visez pe plaiuri pe care alba lună 
Revarsă-un val de aur ce curge printre flori.” 
- a descrie obiectiv natura înconjurătoare: 
„Afară ninge, ninge, şi apriga furtună 
Prin neagră adâncime răspânde reci fiori.” 
e structura textului presupune două părți distincte: 
- contemplarea naturii; 


1 programatic — conține concepţia scriitorului despre creația artistică 

- meditație asupra vieţii ce stă sub semnul timpului 
implacabil!; ` 

e armonia aproape muzicală a versurilor; 

e ritmul imprimă textului solemnitate, măreție şi sobrietate. 


` 
ELE 


II. CUPRINS 
2. Tema operei literare ~ “natura surprinsă într-un anumit 
moment, anotimp. 


3. Starea eului liric şi sentimentul dominant - registrul 
subiectivităţii (prezența formelor pronominale şi a verbelor la 
persoana 1), în concordanţă cu natura descrisă; eul contemplativ 
creionează peisajul într-o viziune dinamică, având ca finalitate 
imediată impresionarea receptorului. > : 


4.  Fixarea coordonatelor spaţio-temporale: stabilirea 
planurilor: 

- apropiat (prim-planul); 

- planul depărtat (fundalul); 

- orizontalitatea — teluric/ chtonian; 

- verticalitatea - celest/ uranian. 


5. Modul de expunere dominant este descrierea (lirica 
descriptivă): o 
- prezența mărcilor specifice; 
- registrul nominal (substantive şi adjective). 


6. Motivele artistice pot desemna: 
- spațiul terestru: izvorul, lacul, marea, codrul, pădurea, 
câmpul, satul, casele etc.; 
- dimensiunea cosmică: luna, soarele, norii-cerul, vântul, 
- gerul etc. 


7. Imaginile artistice traduc modul particular în care poetul 
transfigurează realitatea obiectivă în textul artistic. Plasticitatea 
tabloului rezultă din subtilitatea îmbinării paletei de imagini: 

- vizuale; 

- cromatice; - 
- auditive; Pi 
- cinetice (motrice); 

- olfactive; 


1 implacabil — neîndurător, inexorabil 

- tactile; 
- sinestezice etc. 


8. Procedeele de expresivitate se pot evidenția la toate 
nivelurile limbii: 

- la nivel fonetic, se remarcă expresivitatea sunetelor (a 
vocalelor, a consoanelor, a semivocalelor), armonia şi 

muzicalitatea generate de acestea; versificația (forma 
strofică, ritmul, rima, măsura, armonia); 

- la nivel lexico-semantic, se urmăresc sensurile multiple 
pe care le acumulează cuvintele în diversele lor 
îmbinări; 

- la nivel morfologic, se remarcă un anumit registru verbal 
(prezența verbelor la persoana I, singular ~ prezent al 
observaţiei poetice) şi nominal (substantive, adjective, 
pronume — conturează cadrul naturii, detaliul); 

- la nivelul sintaxei poetice sunt urmărite topica frazei şi 
a propoziției, repetițiile, paralelismele etc.; 

- la nivel stilistic, rețin atenția sugestiile impuse de 
procedeele artistice: epitetul, comparația, metafora, 
personificarea etc.; 

- rolul semnelor de punctuație. 


III. ÎNCHEIERE 

9. Concluzia trebuie să evidențieze caracteristicile care 
încadrează textul în specia literară pastelul şi să nuanţeze 
originalitatea perspectivei poetice. 


Textul ~- suport 


SFÂRŞIT DE TOAMNĂ 
de Vasile Alecsandri 


Oaspeții caselor noastre, cocostărci şi rândunele, 
Părăsit-au a lor cuiburi ş-au fugit de zile rele; 
Cârdurile de cocoare, înşirându-se-n lung zbor, 
Pribegit-au urmărite de al nostru jalnic dor. 


Vesela verde câmpie acu-i tristă, vestezită,; 
Lunca, bătută de brumă, acum pare ruginită; 

4. Cititorul reprezintă persoana fizică, aflată în ipostaza 
destinatarului, îri funcție de care autorul optează pentru un anumit 
cod structurat într-un mesaj transmis prin intermediul textului scris. 


Termenul receptor lărgeşte sfera cititorului la noțiunea 
„naratar” (ascultător, auditor, destinatar), caracteristic povestirii, 
baladei şi basmului popular, ca specii literare. 


B. CONSTRUCŢIA SUBIECTULUI OPEREI LITERARE presupune: 
acțiunea, conflictul, relațiile temporale şi spațiale. 

1. Acţiunea implică derularea propriu-zisă a evenimentelor 
care antrenează personajele, aflate sau nu într-un conflict. 
Înlănțuirea logică a întâmplărilor, având la bază o succesiune 
cronologică, poartă denumirea de subiectul operei literare, 
desfăşurat pe cinci momente: 

- expozițiunea/ expoziția (partea introductivă a textului epic în 
care sunt prezentate locul, timpul, contextul social şi 
personajele); 

- intriga (cauza declanşatoare a conflictului sau motivația 
demarării unor întâmplări); 

- desfăşurarea acțiunii (concretizarea unor episoade, întâmplări, 
care se acumulează treptat menținând atenția receptorului); 

- punctul culminant (scena de maximă tensiune care ar putea 
schimba cursul evenimentelor); 

- deznodământul (modul particular al scriitorului /autoriului de 
a rezolva conflictul). 

2. Conflictul epic reprezintă confruntarea între personaje, 
determinată de contradicția în idei, atitudini, mod. particular de a 
vedea realitatea, soluții concrete în rezolvarea unor situații, concepții 
ale unui grup social, prejudecăţi. 

- Conflictul exterior apare între două sau mai multe personaje, 

între personaj şi societate. Poate fi: istoric, politic, social, 
confesional etc. 
Conflictul interior (psihologic, moral) este generat de tendințe 
contradictorii în manifestările aceluiaşi personaj, determinate 
adeseori de schimbarea viziunii asupra lumii în care trăieşte 
eroul. 

3. Timpul narativ „reprezintă evenimentele şi le supune unor 
fenomene temporale: perspectivă, durată, succesiune etc.” (Dumitru 
Irimia, Textul (literar) între poetică şi stilistică, în vol. Introducere in 
stilistică, Editura Polirom, laşi, 1999, p. 229) 

- Timpul evenimențial circumscrie scenele care se, derulează în 

momentul relatării lor de către narator (este marcat de 
prezentul şi perfectul simplu al verbelor predicative). 

- Timpul povestirii, recunoscut adeseori în imperfectul verbelor, 
aparține - prin excelenţă - naratorului care concentrează sau 
extinde prezetarea unor situații, pentru a pregăti intrarea în 
scenă a personajelor. 

Timpul amintirii operează o întrerupere a firului epic 
(secvenționare) pentru a relata un eveniment trecut, al cărui 
efect se resimte în prezentul narațiunii, ori pentru a reface 
mental o situaţie, o relație între personaje etc. 

- Timpul scrierii aparţine autorului care îşi trădează prezența în 
frecvența adverbelor: „atunci”/ acum”, „aici”/„acolo” (vezi 
proza Amintiri din copilărie de I. Creangă), adjective 
pronominale posesive („călătorul meu”) ş.a. 

- Tirnpul lecturii implică statutul receptorului (auditor sau cititor) 
căruia se adresează naratorul cu formule specifice („şi, după 
cum v-am spus...”, închipuiască-şi cineva”, „eroul nostru”). 

4. Spaţiul epic fixează locul acțiunii. 

În funcție de specia literară căreia se încadrează o creaţie 

artistică, evenimentele se desfăşoară: 

- în acelaşi loc (fabula, balada, schița), în spații variate (nuvela 
şi romanul); 

- într-o locaţie ce respectă modelul realității obiective sau 
imaginează universuri fantastice (basmul). 


C. CONSTRUCŢIA DISCURSULUI EPIC se referă la incipit, episod, 
secvențe narative, final, tehnici narative. 

1. Incipitul este partea introductivă a textului, subordonată 
expozitiunii. 

2. Finalul marchează încheierea discursului epic al operei 
literare. Nu este sinonim cu deznodământul, care presupune 
rezolvarea conflictului, într-o formă oarecare. 

3. Episodul apare ca o variantă a secvenței narative, fiind 
adeseori substituit cu aceasta, dar reprezintă o unitate compozițională 
centrată pe acțiune; fixează un anumit moment al subiectului, în 
cronologia faptelor (episodul tragerii semnalului de alarmă, în schița 
D-l Goe..., marchează punctul culminant al prozei). 

4. Secvența narativă este o parte dintr-un episod care 
surprinde, la nivelul tehnicilor narative, caracteristica unui personaj, 
cauza unui eveniment, comentariul povestitorului (în episodul 
descoperirii ucigaşilor lui Nechifor Lipan, rămâne memorabilă scena 
provocării lui Calistrat Bogza, prin întrebări insinuante pe care le 
pune Vitoria fiului ei, Gheorghiță). 

5. Tehnicile narative ilustrează modalități particulare prin care 
autorul creează universul operei sale, transfigurând realitatea obiectivă, 
sau ii sugerează receptorului autenticitatea lumii imaginate în textul 
artistic. 

Tehnicile narative se referă la: 

e înlănţuirea întâmplărilor pe coordonata firelor epice: 

- liniar — succesiunea cronologică a evenimentelor; 

- circular — începutul şi sfârşitul coincid; 

- secvenţionat — discontinuitatea temporală (pauze descriptive, 
omiterea unor situaţii, amintiri, evocări); 

- sinusoidal — surprinde frământările interioare ale personajelor, 
crizele de conştiinţă ale acestora; 

- mixt — combină formulele; 

construcţia personajelor (în raport cu mesajul pe care vrea 
să-l transmită autorul); 

perspectiva naratorului (subiectivă, obiectivă, neutră) poate 
fi recunoscută comentând: 

- tehnica panoramării (privire generală a situațiilor sau a 
lucrurilor); 

- focalizarea (restrângerea cadrului asupra unei secvenţe, a 
unui personaj, a unei situații conflictuale, aflate în 
derulare, în mişcare, în devenire); 

- intervertirea cronologică (schimbarea ordinii momentelor 
subiectului, pentru a crea suspansul, uimirea); 

- flash-ul concentrează atenția receptorului asupra unui 
singur aspect (fenomen, situație, personaj), considerat 
de autor important pentru. semnificația generală şi 
particulară a textului; operează cu detaliul;, un 
instantaneu, aproape fotografic; 

- introspecția, specifică prozei de analiză, constă în sondarea 
gândurilor, a trăirilor contradictorii (conştiente şi 
subconştiente), pentru 'a descoperi sensibilitatea 
personajelor, lumea lor interioară; 

-  retrospecția, alături de flash-back, justifică, prin 
rememorare, anumite situații conflictuale interne sau 
externe prin evidențierea cauzelor; fie că evenimentele 
trecute sunt actualizate, fie că se reconstituie o situație, 
un context social. 

e Naratorul poate concentra, dilata sau interverti unitățile 
evenimentului povestit: 

- ordinea temporală presupune continuitate istorică; 

- dezordinea (alternanța) este o discontinuitate (efectul 
aşezat înaintea cauzei, inserția unui eveniment trecut 
într-unul viitor); 

- anacroniile (intervertirile) se manifestă ca: 

* analepse (întârzieri, evocări anterioare); 
 prolepse (anticipări narative); 
« reluări (ale unor întâmplări). 

PLANUL ARGUMENTĂRII APARTENENȚEI 
UNUI TEXT LA. 
GENUL EPIC 


I. INTRODUCERE 
1. a) Definiţie 
b) Caracteristici ale speciei 

- ipostaza naratorului, 

- statutul personajelor; 

- succesiunea momentelor subiectului (expozițiunea, 
intriga, desfăşurarea acțiunii, punctul culminant, 
deznodământul); i 

- prezența conflictului; 

- alternarea modurilor de expunere; 

- tehnici narative. 


II. CUPRINS | 
A. Instanţele narative 
2. Existența unui narator obiectiv  omniscient/ 
, subiectiv omniprezent. 

3. Diversitatea tipologică a personajelor (fişă de 
caracterizare): 
- principale/ secundare/ episodice; 
- individuale/ colective; 
- pozitive/ negative; 
- ficționale/ nonficţionale. 


B. Construcţia subiectului operei literare 
4. Desfăşurarea firului epic (pe momentele subiectului). 
5. Natura conflictului (exterior, interior). 
6. Alternarea timpurilor narative (evenimențial, al povestirii, 
al amintirii). 


C. Construcţia discursului epic 
7. Moduri de expunere (naraţiunea, descrierea, dialogul, 
monologul, vorbirea indirectă liberă). 
8. Tehnici narative („bulgărele de zăpadă”, „basorelieful”, 
crochiurile, secvenţionarea, focalizarea etc.). 


III. ÎNCHEIERE 


9. Concluzii vizând cel puțin trei particularități care 
încadrează textul studiat într-o specie literară a genului epic. 

ARGUMENTAREA APARTENENȚEI 
UNUI TEXT STUDIAT LA SPECIA LITERARĂ 


FABULA 
(< lat. fabula = „povestire”)] 


I. INTRODUCERE 


1. a) Definiţie 

Fabula este o scurtă povestire alegorică, de obicei în versuri, în 
care autorul, folosind procedeul personificării animalelor, d plantelor 
sau a lucrurilor, satirizează anumite moravuri, deprinderi, mentalități 
sau vicii umane, cu scopul de a le îndrepta. 


b) Caracteristicile speciei 
Fabula are, în mod obişnuit, două părți: 
a) partea narativă cuprinde povestirea alegorică a 
faptelor; : 
b) partea finală este o învățătură care constituie morala 
textului; uneori morala poate lipsi, dacă se desprinde 
uşor din conţinutul fabulei. 


II. CUPRINS 
2. Titlul sintetizează metaforic mesajul scriitorului. - 


3. Tema vizează vicii umane şi moravuri sociale. 


4. Desfăşurarea firului epic pe momentele subiectului: 
a) expozițiunea/ expoziţia; | 
b) intriga; 
c) desfăşurarea acțiunii; 
d) punctul culminant; 
e) deznodământul. 


5. Statutul personajelor 
În fabulă, personajele sunt tipologice, construite în antiteză: 
- principale (se caracterizează); 
- secundare; 
- episodice. 

6. Moduri de expunere: 

- dialogul are un rol dominant: personifică necuvântătoarele, 
caracterizează personajele, este un mijloc de realizare a comicului, 
asigură derularea rapidă a evenimentelor, imprimă replicilor 
reprezentare scenică; 

- naraţiunea este abia schiţată; 
- monologul adresat relevă trăsăturile protagonistului. 


7. Mijloace de expresivitate artistică: 
a) personificarea, alegoria, antiteza; 
b) exclamaţia şi interogaţia retorică; 
c) oralitatea stilului; 
d) umorul (ironia, ridicolul, caricatura, comicul); 


8. Versificaţia sugerează: 
- tensiunea creată de conflictul existent între protagonist şi 
antagonist; 
- susține ritmul alternării replicilor; 
- nu respectă regulile stricte ale prozodiei. 


III. ÎNCHEIERE 

9. Concluzii asupra unor particularități de încadrare a textului 
în specia literară fabula şi accentuarea mesajului moralizator 
transmis de scriitor. 


Reprezentarea speciei 
În literatura universală 
Este cea mai veche creație epică, apărută la popoarele 
Egiptului Antic, Indiei şi Greciei. Creatorul speciei este considerat 
Esop; la romani s-a impus Fedru, iar în literatura franceză s-a 
remarcat Jean de La Fontaine, 


În literatura română: 
Gheorghe Asachi, Dimitrie Țichindeal, Grigore Alexandrescu, 
Alecu Donici, Anton Pann, George Topârceanu, Tudor Arghezi ş. a. 

Textul-suport 


CÂINELE ŞI CĂȚELUL 


FABULA 


de Grigore Alexandrescu 


«Cât îmi sunt de urâte unele dobitoace, 

Cum lupii, urşii, leii şi alte câteva, 

Care cred despre sine că preţuiesc ceva! 

De se trag din neam mare, 

Asta e'o-ntămplare: 

Şi eu poate sunt nobil, dar s-o arăt nu-mi place. 
Oamenii spun adesea că-n ţări civilizate 

Este egalitate. 

Toate iau o schimbare şi lurnea se ciopleşte, 
Numai pe noi mândria nu ne mai părăseşte. 
Cât despre mine unul, fieştecine ştie 

C-o am de bucurie 

Când toată lighioana, măcar şi cea mai proastă, 
Câine sadea îmi zice, iar nu domnia-voastră. » 
Aşa vorbea deunezi cu un bou oarecare 
Samson, dulău de curte ce lătra foarte tare. 
Căţelul Samurache, ce şedea la o parte 

Ca simplu privitor, 

Auzind vorba lor, 

Şi că nu au mândrie, nici capriţii deşarte, 
S-apropie îndată 

Să-şi arate iubirea ce are pentru ei: 

„Gândirea voastră, zise, îmi pare minunată, 

Şi sintimentul vostru îl cinstesc, fraţii mei.» 
«Noi, fraţii tăi, răspunse Samson plin de mânie, 
Noi, frații tăi, potaie! 

O să-ți dăm o bătaie 

Care s-o pomeneşti. 

Cunoşti tu cine suntem, şi ți se cade ţie, 

Lichea neruşinată, astfel să ne vorbeşti?» 


— Dar ziceați...n  — «Şi ce-ţi pasă? Te-ntreb eu ce ziceam? 


Adevărat vorbeam, 
Că nu iubesc mândria şi că urăsc pe lei, 
Că voi egalitate, dar nu pentru căţei.» 


Acestea între noi adesea o vedem, 
Şi numai cu cei mari egalitate vrem. 

Argumentarea apartenenţei 
la specia literară 
fabula 


1. a) Fabula este o scurtă povestire în versuri sau în proză, unde 
scriitorul, folosind procedeul personificării animalelor, satirizează 
moravuri, defecte, mentalități sau vicii umane, cu scopul de a le 
îndrepta. | 

b) Fabula are, în mod obişnuit, două părţi: partea narativă, 
surprinzând faptele în deruiarea lor liniară, şi morala, o învățătură 
care poate lipsi, dacă se desprinde uşor din cuprinsul textului. 
Ponderea dialogului o apropie de scenetă, iar personajele, selectate 
din universul necuvântătoarelor, reprezintă alegoric vicii umane. 

c) Opera literară Câinele şi cățelul, de Grigore Alexandrescu, 
a fost publicată în. volumul Poezii (1842), într-o ediţie îngrijită de 
Alecu Donici. 


2. Tema fabulei vizează vicii şi moravuri umane. Meritul 
scriitorului este acela de a înfățişa atitudini general-umane 
(tipologice), întâlnite în diverse împrejurări: demagogia, infatuarea!, 
dorința de parvenire, naivitatea, prostia, minciuna. 


3. Titlul textului, Câinele şi cățelul, are semnificaţii multiple, 
pentru că scriitorul a ales două ființe din lumea animală şi a conturat, 
prin însuşirile atribuite acestora, portrete caricaturale. Ele devin 
personaje participante la acțiune, dar cumulând atribute ce le 
diferențiază. De fapt, sunt reprezentate două pături sociale distincte: 
câinele simbolizează clasa potentaților aroganți, egoişti, tiranici, iar 
cățelul, clasa celor creduli, naivi şi oropsiți. 


4. Subiectul operei literare se derulează pe momente (pe 
unități narative) şi prezintă o întâmplare cu acțiune simplă. 

Fabula Câinele şi cățelul este structurată după modelul clasic 
al unei scenete. Atribuind animalelor însuşiri omeneşti, de a vorbi, de 
a se întruni, de a ține discursuri, de a gândi, de a pune întrebări şi de 
a da răspunsuri, scriitorul desfăşoară o alegorie simplă, ale cărei 
semnificaţii pot fi uşor decodificate. A doua parte a fabulei, morala, 
este concretizată în ultimele versuri, accentuând caracterul satiric şi 
etic al textului. 

a) În expozițiune, se oferă indicații vagi despre locul şi timpul 
desfăşurării acțiunii, în schimb, se prezintă detalii asupra personajelor 


! infatuare — lipsă de modestie 

implicate („un bou oarecare”, „Samson, dulău de curte, ce lătra foarte 
tare” şi „cățelul Samurache”). 

b) Intriga, momentul declanşator al acțiunii, surprinde 
personajele (Samson şi boul) într-o dispută asupra conceptului de 
„egalitate”. 

c) Desfăşurarea acţiunii cuprinde o secvenţă scurtă. Încântat de 
cele auzite de la Samson, despre egalitatea între dobitoace, un căţel, 
Samurache, intervine în discuție, exprimându-şi sincer adeziunea față 
de ideile afirmate. 

d) Punctul culminant se declaşează rapid, prin intervenția dură a 
dulăului, în momentul când Samurache are curajul să-i numească 
„frații” săi pe interlocutori. Samson „plin de mânie”, îl apostrofează, 
precizând diferența de rang dintre el şi bou, pe de o parte, şi cățelul 
Samurache, pe de altă parte, promițându-i „o bătaie” pe care s-o 
pomenească. Invectivele „lichea neruşinată”, „potaie” îl fac să se 
retragă umilit. 

e) Deznodământul este preluat de morala sarcastică, la adresa 
comportamentului uman ipocrit şi parvenit. 


5. Caracterizarea personajelor 

Un procedeu specific de caracterizare, în fabulă, este chiar 
numele personajelor. Acestea se pot încadra într-o anumită 
tipologie, în funcţie de comportamentul lor. 

Samson simbolizează demagogia, aroganța, infatuarea şi 
incultura. Prin numele său cu rezonanțe mitice, Samson sugerează 
puterea, dar este nemulțumit. de poziția lui socială şi, de aceea, 
doreşte să parvină. Pentru aceasta, ține discursuri demagogice în faţa 
unor persoane cu putere („un bou oarecare”), încercând insinuant să-l 
convingă. El afişează o falsă modestie, foloseşte un limbaj bombastic, 
scriitorul caracterizându-l direct în secvența prezentării personajului: 
„dulău de curte ce lătra foarte tare”. Ceea ce susține este fals, iar, la 
intervenţia neaşteptată a lui Samurache, dulăul demonstrează un 
comportament agresiv şi disprețuitor. 

Samurache reprezintă naivitatea şi credulitatea, slăbiciunea şi 
limita intelectuală. Grupul de sunete „che” din numele său, 
Samurache, sugerează omul simplu, care crede cu uşurinţă 
declaraţiile oricui, fără a se strădui să disceamă între adevăr şi 
minciună. Intenția sa aprobatoare «Gândirea voastră [...] îmi pare 
minunată, / Şi sintimentul vostru îl cinstesc, frații mei.» este 
considerată de Samson ofensatoare. În momentul când este apostrofat 
şi amenințat, se retrage umil fără a avea puterea de a-şi continua 
replica sau de a se apăra în faţa cuvintelor dure ale dulăului. Reacția 
personajului este sugerată, de scriitor, prin folosirea, la nivel grafic, a 
punctelor de suspensie „—.Dar ziceați...x” 

"Al treilea personaj este „un bou oarecare”, reprezentând tipul 
parvenitului aflat deja într-o poziție socială care-i permite să asculte 
nepăsător cuvintele dulăului. 


6. Modurile de expunere sunt cele întâlnite în toate operele 
epice: dialogul, narațiunea şi descrierea. 

a. Secvența introductivă este o replică dialogată prin care un 
personaj („Samson, dulău de curte”) îşi exprimă convingerile sale 
referitoare la conceptul de egalitate, având ca partener de discuție „un 
bou oarecare”. Folosind: drept personaje lumea diversă a 
necuvântătoarelor, autorul are posibilitatea de a pune pe seama lor 
aspecte ale vieții oamenilor, moravuri, defecte. În acest fel, „istoria” 
povestită capătă caracter de generalitate, iar scriitorul sancţionează 
sever viciile umane. 

La nivelul textului, dialogul, ca mod de expunere, îndeplineşte 
mai multe funcții stilistice. 

+ Presupune comunicare între parteneri, schimb de replici directe. 
Două personaje iau parte la o discuţie: dulăul Samson şi un „bou 
oarecare”. În conversaţia lor intervine cățelul Samurache, încercând 
să-şi exprime acordul față de cele susținute de Samson, dar mare îi 
este surpriza când se trezeşte apostrofat de acesta, fiindcă dulăul vrea 
„egalitate, dar nu pentru căţei.” 

e Dialogul susține derularea rapidă a evenimentelor, imprimând 
dinamism acțiunii. 

e Fiind o fabulă, scriitorul transpune întâmplări din lumea reală în 
lumea animalelor, acordându-le acestora capacitatea de a vorbi, de a 
spune adevăruri eterne. Ele îmbracă haina metaforică, din dorința de 
a oferi receptorului maj multă forță de convingere. 

e Prin intermediul dialogului, personajele se caracterizează, 
apărând în dubla lor ipostază, de emiţător şi de receptor, obligate să 
comunice şi să se comunice. Samson discută cu boul de pe poziţii 
egalitariste pe care şi le doreşte în relaţiile cu celelalte animale mai 
puternice („unele dobitoace”, „Cum lupii, urşii, leii şi alte câteva / Care 
cred despre sine că preţuiesc ceva!”). 

e Discursul dulăului creează impresia de autenticitate! şi 
verosirmilitate, fiind evidențiat de scriitor printr-o replică amplă, 
marcată, în textul epic, de folosirea ghilimelelor în locul liniei de dialog. 

e Totodată, dialogul are funcție moralizatoare pentru că aduce în 
fața cititorului o lecție de viață, ce se poate transfera în lumea 
umanului, fiind o învăţătură. 


! autenticitate — care este conform cu adevărul 

+ Fabula are şi o finalitate comică, fiindcă situațiile create reliefează 
contradicții în concepții şi în comportament, generând râsul şi buna 
dispoziție. 

e Dialogul se foloseşte preponderent în genul dramatic, având 
funcție de reprezentare; prin aceasta, fabula se apropie de scenetă. 

b) Narațiunea este substituită de formele dialogului, în care 
comediografului foloseşte toate mijloacele, atât pentru a structura 
replica propriu-zisă, cât şi pentru conturarea portretului celor două 
personaje antagonice. 

Conflictul se realizează ca o confruntare de idei prestabilită, cu un 
deznodământ imediat, în care predomină comicul de caracter şi de 
situații. 

c) Elementele descriptive apar sporadic şi au rolul de a întregi 
caracterizarea eroilor, limitându-se la câteva notații („bou oarecare”, 
„Cătelul Samurache... ca simplu privitor” ce schițează portretele 
protagoniştilor. 


7. Mijloacele de expresivitate sunt multiple. 

În planul expresivității artistice şi al compoziției, fabula se 
construieşte pe structura unei alegorii’, folosind, ca procedeu artistic 
dominant, personificarea, Acestea alcătuiesc în creația epică un sistem 
unitar; totul este astfel povestit, încât se poate face referire permanent 
la viața oamenilor, totul pare o secvență desprinsă din realitatea 
imediată. 

Folosirea vorbirii directe, ce presupune o varietate de aspecte 
stilistice, impune oralitatea stilului. 

Structurile enunțiative, imperative şi interogative evidențiază 
tonalitatea exprimării, dar şi caracterul personajului, limitat spiritual. 
Samson susține cu înflăcărare ideea personală asupra conceptului de 

„egalitate” în faţa interlocutorului său, „un bou oarecare”, («Cât îmi 
sunt de urâte unele dobitoace,/ Cum lupii, urşii, leii şi alte câteva,/ 
Care cred despre sine că preţuiesc ceval»), însă e mânios şi arogant, 
când cățelul Samurache îndrăzneşte să-l întrerupă, adresându-i-se cu 
formula „frate”. Răspunsul este prompt şi dur: „Noi, frații tăi, potaie!/ 
O să-ți dăm o bătaie/ Care s-o pomeneşti./ Cunoşti tu cine suntem, 
şi ți se cade ție / Lichea neruşinată, astfel să ne vorbeşti?”. Samurache 
vorbeşte puţin, în replici scurte („Gândirea voastră [...] îmi pare 
minunată, / Şi sintimentul vostru îl cinstesc, frații mei.”) sau 
întrerupte brutal de partenerul de discuție („Dar ziceaţi...”), ceea ce 
evidenţiază poziția umilă a locutorului. 


1 alegoria — procedeu care personifică idei abstracte (sentimente, atitudini, 
trăsături de caracter, gânduri etc.) 

Pentru a sublinia aroganţa dulăului Samson în relaţiile cu 
Samurache, scriitorul foloseşte antiteza. Răspunsul cățelului se 
remarcă prin replici lapidare sau întrerupte, marcate grafic de puncte 
de suspensie, ce semnifică naivitatea şi frica acestuia (--Dar 
ziceaţi...»), pe când tonul lui Samson se face remarcat prin enunțuri 
imperative şi interogative ( — «Şi ce-ţi pasă? Te-ntreb eu ce ziceam?). 

În relaţiile cu boul, Samson se consideră egal, folosind un 
limbaj formal, ce exprimă respect pentru interlocutor. El îşi alege 
termenii într-un registru neologic: „preţuiesc”, „nobil”, „civilizate”, 
„egalitate”,  „mândria”, ceea ce-i conferă personajului calități 
persuasive (reuşeşte să convingă auditorul de justețea afirmațiilor 
sale). 

Lipsa de consideraţie a dulăului față de Samurache se reliefează 
printr-un limbaj informal, umilitor şi degradant, însoţit de invective: 
„lichea neruşinată”, „potaie!”. 

Alternarea de limbaje: colocvial! („lichea”, „sadea”) cu cel 
oficial („gândirea voastră”), vocativele („fraţii mei”, „potaie”), lexicul, 
locuțiuniile şi expresiile populare („se trag din neam mare”, „lumea se 
ciopleşte”, „fieştecine”, „deunezi”, „lighioana” etc.) conferă oralitate şi 
autenticitate operei, conturând caracterul personajelor. 

În fabulă, se evidenţiază o evoluție de la epic la dramatic. 

Există, de asemenea, şi o individualizare a eroilor, realizată 
printr-un comic de limbaj savuros, ce nuanțează atitudinea 
personajelor: cățelul Samurache este respectuos în opoziție cu 
Samson care îşi susține dur convingerile, 

Personajele animaliere, aduse în scenă, simbolizează, cu 
ajutorul alegoriei, aspecte ale conduitei umane: demagogia, 
înfumurarea, parvenitismul, naivitatea omului simplu care nu face 
distincție între aparenţă şi esență? etc, 

O altă componentă a fabulei este caracterul ei didactic 
(întreaga narațiune are un tâlc, conduce spre o concluzie, o învățătură]. 
Morala dezvăluie satirizarea unor constante ale comportamentului 
uman, dominat de prejudecăţi sociale (bogat/ sărac), într-o formă a 
ironiei sarcastice. 

Dacă alegoria este procedeul dominant al compoziției fabulei, 
ironia este atitudinea principală a scriitorului. El simulează nevinovăția 
şi necunoaşterea realității, se preface că vorbeşte foarte serios, tocmai 
pentru a sublinia defecte umane: ipocrizia, infatuarea, cinismul, 
prostia, minciuna, demagogia, superficialitatea ş.a. 


1 colocvial — obişnuit 
2 esență — realitate 

8. Versificaţia fabulei nu respectă reguli stricte atunci când se 
structurează! sub forma unei poezii. 

Versurile lungi, cu măsura variabilă şi rima, în general, 
împerecheată, creează posibilitatea exprimării unui conținut nuanțat şi 
bogat. 


9. Concluzii 

«Spectacolul» operei literare este pus în scenă cu un superior 
simţ al observaţiei morale, al situaţiilor, scriitorul posedând o ştiinţă a 
conducerii acțiunii şi a distribuirii rolurilor, o siguranță în mânuirea 
limbii, datorită cărora adaptările, localizările, chiar directele traduceri, 
urcă în sfera creației.”2 

Structurat sub formă dialogată, ridiculizând tipuri umane 
simbolizate de animale, cu. ajutorul alegoriei, desfăşurând materialul 
epic pe două părți distincte (narațiunea propriu-zisă şi morala), textul 
Câinele şi cățelul, de Grigore Alexandrescu, este o fabulă. 


Textul — suport 


BIVOLUL ŞI COŢȚOFANA 
de George Topârceanu 


Pe spinarea unui bivol mare, negru, fioros, 

Se plimba o coțofană 

Când în sus şi când in jos. 

Un căţel trecând pe-acolo s-a oprit mirat în loc: 
— Ah, ce mare dobitoc! 

Nu-l credeam aşa de prost 

Să ia-n spate pe oricine... 

Ia stai, frate, că e rost 

Să mă plimbe şi pe mine! 


Cugetând aşa, se trage îndărăt să-şi facă vânt, 
Se piteşte la pământ 

Şi deodată — '2dup! — îi sare 

Bivolului în spinare... 


i a structura — a alcătui 
2 Dumitru Micu, Grigore Alexandrescu azi, în vol. Lecturi şi păreri, 
Editura Dacia, Cluj-Napoca, p. 20 

Ce s-a întâmplat pe urmă nu e greu de-nchipuit. 
Apucat cam fără veste, bivolul a tresărit, 

Dar i-a fost destul o clipă să se scuture, şi-apoi 
Să-l răstoarne 

Să-l ia-n coarne 

Şi cât colo să-l arunce, ca pe-o zdreanţă în trifoi. 


Ce-ai gândit tu oare, javră? Au, crezut-ai că sunt mort? 
Coțofana, treacâ-meargă, pe spinare o suport 

Că mă apără de muşte, de țânțari şi de tăuni 

Şi de alte spurcăciuni... 


Pe când tu, potaie proastă, cam ce slujbă poți să-mi faci? 
Nu mi-ar fi ruşine mie de viței şi de malaci!, 

Bivol mare şi puternic, gospodar cu greutate, 

Să te port degeaba-n spate?... 


Argumentarea apartenenţei 
la specia literară 
fabula 


1. a) Fabula este o scurtă povestire alegorică, de obicei în 
versuri, în care autorul, folosind procedeul personificării animalelor, a 
plantelor şi a lucrurilor, satirizează anumite moravuri, deprinderi, 
mentalități sau vicii umane, cu scopul de a le îndrepta. 

b) Textul fabulei se structurează în două părți distincte - 
povestirea propriu-zisă şi morala —, dialogul asigurând funcția de 
reprezentare scenică. Personajele tipologice reprezintă necuvântătoare 
personificate şi, în acelaşi timp, simboluri ale unor automatisme social- 
umane. 

c) Opera lirică a lui George Topirceanu evocă în tonalități 
duioase, cu umor şi inflexiuni de autoironie, universul mărunt al 
vieţuitoarelor. Scriitorul a publicat volume de versuri: Balade vesele 
şi triste, Migdale amare, Parodii originale; proză umoristică: 
Minunile Sfântului Sisoe; memorialistică. Este cunoscut şi ca 
fabulist. 


2. Tema creaţiei literare Bivolul şi coțofana ridiculizează 
mentalitatea omului limitat pentru care aparența este adeseori 
confundată cu esența. 


! malac — bivol 

3. Titlul fabulei surprinde, cu o tentă ironică, o anumită 
prejudecată. a omului naiv care nu poate înțelege simbioza a două 
specii de vieţuitoare, aparent incompatibile (Bivolul şi coțofana). 
Valoarea sugestivă a succesiunii sunetelor, asociată vizualizării 
formei celor două personaje (un animal masiv, greoi în mişcări, şi o 
pasăre mică, în continuă agitație), impune o nuanță umoristică 
situației în sine. 


4. Structural, firul narativ se derulează liniar, urmând schema 
prestabilită a speciei, „cauză — efect”. Ea condensează cele două părți 
ale fabulei clasice, povestirea propriu-zisă şi morala într-o singură 
substanță narativă (cățelul sare pe spinarea bivolului, iar acesta din 
urmă reacționează violent, mustrându-l). 

Compoziţional, autorul alternează narațiunea cu dialogul şi 
monologul, asigurând autenticitatea evenimentelor şi caracterul lor 
scenic, cu efect imediat asupra receptorului, amuzat de naivitatea 
căţelului şi convins că nicio persoană, având un statut social sau 
politic privilegiat, nu face acte gratuite. Doar inocenții pot crede că 
cei bogați şi influenţi sunt caritabili. 

Mesajul artistic vizează comportamentul social, dominat de 
interesele materiale ale oamenilor: bivolul dezvăluie motivul 
prieteniei dintre el şi coţofană, care nu este altul decât cel bazat pe 
interes. 


5. Momentele subiectului operei literare se identifică şi la 
nivelul fabulei, ca la orice creație aparținând genului epic. Acțiunea 
se desfăşoară respectând tiparul narativ. 

a) În expozițiune sunt prezentate trei personaje, dintre care 
numai două devin antagonice: bivolul şi cățelul. Naratorul fixează 
situațiile generatoare de conflict, denumeşte animalele reprezentand 
ulterior protagoniştii: un bivol „mare, negru, fioros”, o coţofană care 
se plimbă nestingherită pe spinarea partenerului uriaş şi un căţel, 
aflat în trecere pe lângă cei doi. 

Mărcile spațiului („pe-acolo”, „la pământ”, „în trifoi”) apar 
incidental, fără a lămuri receptorul, pentru că intenţia scriitorului 
este a satiriza o anumită mentalitate general-umană şi nu a 
particulariza un eveniment. Timpul derulării întâmplărilor nu este 
precizat, lăsând cititorul să înțeleagă că o astfel de situație s-ar putea 
repeta oricând. 

b) Intriga dezvăluie. gândirea limitată a cățelului şi 
declanşează conflictul schematizat. Lipsit de experiență, crezând că 
buna conviețuire a bivolului şi a coțofanei este gratuită, făcându-şi 
despre animalul fioros o impresie greşită, cățelul hotărăşte să profite 
şi el de presupusa naivitate a „malacului'”. 

c) Desfăşurarea acțiunii se reduce la îndrăzneala „potăii" de 
a sări pe spinarea bivolului şi reacția bruscă a celui din urmă. 
Tresărind, animalul încercă să-şi explice situația creată. 

d) Punctul culminant nu trebuie înțeles ca un moment clasic 
al tensiunii maxime a evenimentelor, întrucât conflictul între căţel şi 
bivol este doar schițat, derizoriu: supărat că „o potaie” a cutezat să-l 
desconsidere, se scutură, îl răstoarnă pe căţel, îl prinde între coarne 
şi, înfuriat, îl aruncă, în trifoi, „ca pe o zdreanţă”. 

e) Deznodământul (situația finală) ce include şi morala, 
presupune rezolvarea conflictului. Este dublu marcat de interogațţii 
retorice: „... cam ce slujbă poți să-mi faci? /.../ Să te port degeaba-n 
spate?...”, restabilind statutul valoric al fiecărui personaj. Morala 
fabulei apare încorporată narațiunii propriu-zise, concentrând mesajul 
autorului în ultimele replici ale dialogului: „Bivol mare şi puternic, 
gospodar cu greutate,/ să te port degeaba-n spate?...”. În lumea 
celor puternici, orice favoare trebuie răsplătită. 


6. Caracterizarea eroilor 

Fiecare dintre personajele antrenate într-un conflict derizoriu, 
simbolizează o tipologie umană, tuşată cu ajutorul dialogului şi al 
monologului interior. 

Bivolul ipostaziază omul puternic şi influent, orgolios şi plin de 
sine (narcisist), arogant şi mercantil, tentat să scoată profit din 
orice relaţie cu cei inferiori lui. 

Orgoliul său nu-i permite gesturi gratuite: „Nu mi-a fi ruşine 
mie de viței şi de malaci, /.../ Să te port degeaba-n spate?...”, 
impresia lăsată asupra semenilor fiind foarte importantă. Plin de 
sine, îşi atribuie calități în virtutea cărora îi judecă pe ceilalți: este 
mare, puternic şi „gospodar cu greutate”, adică recunoscut de 
societatea lui ca un ins autentic. 

Apare impulsiv şi brutal, atunci când personalitatea îi este 
discreditată. Indignarea bivolului atinge apogeul când îşi dă seama că 
intrusul se aşezase pe spinarea lui doar ca să se plimbe, 
considerându-l „aşa de prost”. Pe un ton autoritar îi explică 
patrupedului că acceptă prietenia coțofanei, deoarece îl apără „de 
muşte, de țânțari şi de tăuni/ Şi de alte spurcăciuni.” Cu aceeaşi 
mânie declarată, bivolul îl apostrofează pe interlocutorul său cu 
apelativul „potaie proastă”, pentru faptul că nu poate beneficia de pe 
urma camaraderiei lor. 

Personajul este caracterizat direct de câtre naratorul 
omniscient, obiectiv — bivolul este „mare, negru, fioros” — şi indirect 
prin: monologul interior, dialog, comportament şi limbaj. 

Arogant, îl mustră pe căţel, adresându-i invective („javră”, „potaie 
proastă”), prin care îşi exprimă disprețul şi dreptul de a-l judeca în 
funcție de serviciile pe care i le poate aduce sau nu cineva. 

Cu puternic simț mercantil, îi reproşează drumețului lipsa 
profitului de pe urma acceptării întovărăşirii cu patrupedul canin: „Pe 
când tu, potaie proastă, cam ce slujbă poți să-mi faci?”. Întrebarea 
este retorică, deoarece concentrează subtextual răspunsul negativ. 

Căţelul reprezintă tipul prostului fudul, cu o scară a valorilor 
deformată de superficialitatea perceperii realităţii obiective, în funcție de 
care îi califică pe cei din jurul lui fără a gândi consecințele gesturilor 
sale. 


7. Modurile de expunere sunt specifice operei epice. Fabula, 
în general, vizează receptarea unui mesaj moralizator, pilduitor, de 
aceea scriitorul împleteşte mai multe moduri de expunere, ce 
imprimă autenticitate evenimentelor relatate. 

a) Dialogul asigură fabulei statutul de scenetă, anticipând 
structura liniară a schiţei. Poate fi asociat monologului adresat, prin 
faptul că discursul bivolului exprimă o stare afectivă şi un cod etic al 
protagonistului, fără a implica un răspuns din partea cățelului. 
Textul se încadrează însă dialogului, fiindcă este o replică la gestul 
„potăii”, justificând brutalitatea cu care acesta a fost tratat. 

Funcţia estetică a dialogului vizează: caracterizarea personajelor, 
fixarea unei ierarhii sociale, concentrarea firului epic, asigură veridicitate 
întâmplărilor, decodifică alegoria, fixând tipologia umană cărora sunt 
încadrați eroii, converteşte receptorul în spațiul fabulației. 

b) Narațiunea atestă prezența unui povestitor omniscient, 
regizând o situație tipică în existența cotidian-umană care evidențiază 
raporturi sociale, determinate de mentalitatea omului puternic şi 
important în comunitatea sa. i 

Naratorul impune, inițial, un timp al povestirii prin marca 
stilistică a imperfectului „se plimba”, relevând caracterul de 
generalitate a situației, iar prin lipsa determinării spațiale apar vagi 
trimiteri: „pe spinare”, „când în sus şi când în jos”, „la pământ”. 

Forma adverbială „pe acolo” are o dublă funcție: fixează 
imaginar locul evenimentelor, față de care povestitorul se detaşează 
prin sugestia departelui (intră în opoziție cu „pe aici” — marcă a 
implicării vocii narative în cursul acțiunii) şi face trecerea de la timpul 
povestirii la cel evenimențial (al derulării evenimentelor), determinat 
stilistic de verbul aflat la perfectul compus „s-a oprit”, care, epic, 
sugerează o întâmplare autentică, prin consumarea ei şi obiectivizarea 
povestitorului care descrie reacțiile personajelor din ipostaza unui 
spectator neutru. Prezentul verbelor „se trage”, „se piteşte”, „sare” are 
rolul de a vizualiza situația existentă, de a crea dinamism povestirii, 
de a transforma imaginarul narativ în real faptic. 


! mercantil — negustoresc, comercial, profitor 

c) Monologul interior este o altă modalitate de expunere cu 
accentuat rol caracterologic, vizând statutul tipologic al cățelului. În 
structura textului, marchează intriga fabulei. 

La nivelul simbolului, cățelul reprezintă tipul uman al naivului 
fudul, pentru care evidenţa faptei este suficientă spre a-şi forma o 
impresie despre ceilalți. Văzând coțofana pe spinarea bivolului, 
califică personajele în raport cu propria scară valorică: se crede mult 
mai important decât o pasăre şi îşi schimbă părerea despre bivol, 
considerându-l „mare dobitoc... aşa de prost”. Apelativul „frate” 
sugerează raportul de familiaritate stabilit de căţel între el şi bivol, ca 
urmare a concluziei greşit formulate de acesta. Experienţa însă îi 
contrazice părerile false şi-l supune unei judecăţi rigide din partea 
doritului partener. Ridicolul situaţiei finale îi arată cățelului că nu 
mărimea trupului este importantă, ci relațiile sociale ce se pot stabili 
între persoane aparent incompatibile; îl învață că orice faptă are şi 
răsplată, că nimic nu se obține gratuit, că, înainte de a lua o hotărâre, 
trebuie să cântărească bine gesturile. 


8. Folosind la nivelul expresivităţii artistice epitetul triplu 
calificativ („mare, negru, fioros”), exclamaţii şi interogații retorice („— Ah, 
ce mare dobitoc!”; „Să mă plimbe şi pe mine!”; „Ce-ai gândit tu oare, 
javră?”), enumerația („Că mă apără de muşte, de țânțari şi de tăuni/Şi 
de alte spurcăciuni...”, „Bivol mare şi puternic, gospodar cu greutate”.), 
gradarea ascendentă a discursului (tirada), scriitorul reuşeşte, într-un 
stil concis, să caricaturizeze naivitatea ființelor comune, infatuarea şi 
parvenitismul persoanelor cu statut privilegiat în societate. 

Planul imaginar şi cel real se împletesc la nivelul alegoriei 
animaliere, construită pe baza personificării şi a simbolurilor ce 
particularizează anumite aspecte generale din existența umană, unde 
relațiile intermediază de cele mai multe ori interese materiale, şi rareori 
sunt determinate de afectivitate sau preocupări spirituale comune. 


9. Concluzii 

Prezenţa planului imaginar şi a celui real, care se împletesc la 
nivelul alegoriei animaliere, construită pe baza personificării şi a 
simbolurilor ce satirizează vicii umane şi moravuri sociale, folosind 
dialogul cu multiple funcții narative, structurarea textului într-o 
naraţiune şi o morală ce transmite mesajul scriitorului, demonstrează 
apartenența operei literare Bivolul şi coțofana, de George 
Topârceanu, la specia literară fabula. 

ARGUMENTAREA APARTENENȚEI UNUI TEXT 
LA SPECIA LITERARĂ. 
BALADA 
(< fr. ballade < lat. ballare = „cântec de dans”) 


I. INTRODUCERE 

1. a) Definiţie 

Balada este o specie a genului epic popular în versuri, având un 
pronunțat caracter liric, subiect fantastic, legendar, sau istoric, cu 
personaje construite antagonic, hiperbolizate de naratorul anonim. 


b) Caracteristici 

- Naratorul subiectiv evocă personalitatea unui haiduc, a 
unui voievod, a unui erou mitic. 

- Evenimentele se succed rapid, in funcție de cele cinci 
momente ale subiectului: expozițiunea, intriga, 
desfăşurarea acțiunii, punctul culminant şi 
deznodământul. 

- Caracterizarea personajelor impune trăsături de 
excepţie ale eroului prin hiperbolizare, antiteza cu 
un personaj negativ, evenimente fabuloase. 

- Modurile de expunere alternează (dialogul, monologul, 
descrierea, narațiunea). 

- Folosirea dativului etic implică afectivitatea naratorului, 
ataşamentul față de personajul preferat. 


c) Geneză 
Iniţial, balada a fost o poezie cu formă fixă (secolul al XIII-lea) 
care denumea un joc sau acompania un dans. Ulterior, în Anglia şi 
în Scoţia apare sub forma cântecului popular epic al menestrelilor. 
În folclorul românesc este cunoscut sub denumirea de cântec 
bătrânesc. Vasile Alecsandri le consideră „mici poemuri în proză 
asupra întâmplărilor istorice şi asupra faptelor măreţe”. Bogdan 
Petriceicu-Hasdeu precizează că baladele conțin toate elementele din 
care s-ar putea „forma o epopee națională”. 
Savantul român le grupează în: 
- haiduceşti (Toma Alimoş); 
- pastorale (Miorița); 
- istorice (Novac şi corbul); 
- solare (Soarele şi luna); 
- fantastico-mitologice (Iovan Iorgovan) etc. 
După conținut, se pot clasifica în: 
- fantastice: Soarele şi luna, Iovan Iorgovan; 
- legendare: Meşterul Manole; 

- vitejeşti: Gruia lui Novac, Ilincuța Sandului; 

- istorice: Constantin Brâncovanu, Tudor Vladimirescu, 
Aga Bălăceanu; 

- haiduceşti: Corbea, Toma Alimoş, Iancu Jianu, Pintea 
Viteazul. 

- păstoreşti: Miorița, Codreanu, Dolca etc. 


II. CUPRINS 
2. Semnificaţia titlului 


3. Desfăşurarea firulul epic pe momentele subiectului: 

- expozițiunea/ expoziţia (motivul transhumanței); 

- intriga (motivul complotului); 

- desfăşurarea acțiunii (motivul mioarei năzdrăvane, motivul 
testamentului); 

- punctul culminant (motivul alegoriei moarte-nuntă, motivul 
măicuței bătrâne); 

- deznodământul (nu există). 


4. Mijloace de expresivitate: 

- figuri de stil/ procedee artistice (epitetul, personificarea, 
comparația, alegoria, hiperbola, inversiunea, antiteza 
etc.); 

- paralelisme sintactice; 

- simboluri artistice; 

- portretul protagonistului. 


5. Moduri de expunere 
- Narațiunea implică existența povestitorului omniscient şi 
omniprezent ce regizează o întâmplare prin fixarea 
cadrului. 
- Dialogul are o dublă funcție: dramatizează momentul 
subiectului şi creează o tensiune a condiţiei umane. 


6. Dimensiunea folclorică: 
- prezența autorului anonim; 
- interjecţii predicative; 
- dativul etic; 
- sintaxa afectivă; 
- propoziţii eliptice; 
- repetiţii stilistice; 
- imperfectul mitic. 


III. ÎNCHEIERE 
7. Sublinierea valorii artistice-a textului, 

Textul - suport 


Pe-un picior de plai, 
Pe-o gură de rai, 
Iată vin în cale, 

Se cobor la vale 
Trei turme de miei 
Cu trei ciobănei. 
Unu-i Moldovan, 
Unu-i Ungurean 

Şi unu-i Vrăncean. 
Iar cel Ungurean 

Şi cu cel Vrâncean, 
Mări, se vorbiră, 

Ei se sfătuiră 

Pe l-apus de soare 
Ca să mi-l omoare 
Pe cel Moldovan 
Că-i mai ortoman 
Ş-are oi mai multe, 
Mândre şi cornute, 
Şi cai învățați, 

Şi câni mai bărbaţii 
Dar cea mioriță 

Cu lână plăviță 

De trei zile-ncoace 
Gura nu-i mai tace, 
Iarba nu-i mai place. 
— «Mioriţă laie, 

Laie, bucălaie, 

De trei zile-ncoace 
Gura nu-ți mai tace! 
Ori iarba nu-ți place, 
Ori eşti bolnăvioară, 
Drăguță mioară?» 

— «Drăguţule bace! 
Dă-ţi oile-ncoace 

La negru zăvoi, 
Că-i iarbă de noi 

Şi umbră de voi. 
Stăpâne, stăpâne, 
Mai cheamă ş-un oâne, 
Cel mai bărbătesc 


Mioriţa 


Şi cel mai frățesc, 
Că l-apus de soare 
Vreau să mi te-omoare 
Baciul Ungurean 

Şi cu cel Vrâncean!» 
— «Oiță bârsană, 

De eşti năzdrăvană 
Şi de-o fi să mor 

În câmp de mohor, 
Să-i spui lui Vrâncean 
Şi lui Ungurean 

Ca să mă îngroape 
Aice aproape, 

În strunga de oi, 

Să fiu tot cu voi; 

În dosul stânii 
Să-mi aud cânii. 
Aste să le spui, 

lar la cap să-mi pui 
Fluieraş de fag, 
Mult zice cu drag! 
Fluieraş de os, 

Mult zice duios! 
Fluieraş de soc, 
Mult zice cu focl 
Vântul când a bate 
Prin ele-a răzbate . 
Ş-oile s-or strânge, 
Pe mine m-or plânge 
Cu lacrimi de sânge! 
Iar tu de omor 

Să nu le spui lor, 

Să le spui curat 

Că m-am însurat 
Cu-o mândră crăiasă, 
A lumii mireasă; 

Cå la nunta mea 

A căzut o stea; 
Soarele şi luna 
Mi-au ținut cununa. 
Brazi şi păltinaşi 


l-am avut nuntaşi, 
Preoţi, munţii mari, 
Paseri, lăutari, 
Păsărele mii 

Şi stele făclii! 

Iar dac-âi zări, 
Dac-ăi întâlni 
Măicuţă bătrână 
Cu brâul de lănă, 
Din ochi lăcrimând, 
Pe câmpi alergând, 
Pe toți întrebând. 
Şi la toți zicând: . 
Cine-au cunoscut, 
Cine mi-au văzut 
Mândru ciobăânel, 
Tras printr-un inel? 
Fețişoara lui, 
Spuma laptelui; 
Mustăcioara lui, 
Spicul grâului; 
Perişorul lui, 

Pana corbului,; 
Ochişorii lui, 

Mura câmpuluil... 
Tu, mioara mea, 
Să te-nduri de ea 
Şi-i spune curat 
Că m-am însurat 
Cu-o fată de crai 
Pe-o gură de rai. 
Iar la cea măicuţă 
Să nu-i spui, drăguță, 
Că la nunta mea 
A căzut o stea, 
C-am avut nuntaşi 
Brazi şi păltinaşi, 
Preoți, munţii mari, 
Paseri, lăutari, 
Păsărele mii 

Şi stele făclii!...” 

Rezumatul subiectulul narativ 


Într-o zi anume, trei ciobani (unul moldovean, altul ungurean 
şi celălalt vrâncean) coboară cu turmele pentru a găsi un loc bun de 
păşunat. 

Seara, doi dintre păstori (cel ungurean şi cel vrâncean) 
complotează să-l ucidă pe tovarăşul lor de drum, pentru a-i fura oile. 
Auzind planul urzit împotriva stăpânului ei, o mioară îl avertizează 
pe baciul moldovean de crima ce se pune la cale. Acesta îi cere oiței, 
în eventualitatea morții, să fie îngropat în strunga de oi şi să 
liniştească animalele, spunându-le că s-a căsătorit. 

Tânărul cioban o roagă pe mioriță să tăinuiască moartea sa la 
întâlnirea cu măicuța bătrână care, cu siguranță, va încerca să-l 
găsească, întrebând drumeții dacă l-au zărit pe fiul ei. 


Motive folclorice 


Balada Miorița deschide programatic primul volum al 
antologiei lui Vasile Alecsandri, Poezii poporale. Balade (Cântice 
bătrâneşti) adunate şi indreptate, 1852, reprezentând o sinteză a 
creaţiei folclorice româneşti. Despre aceasta Mihai Eminescu scria 
că este „acea inspirațiune fără seamăn, acel suspin al brazilor şi al 
izvoarelor din Carpaţi... Ce se află totuşi în acest cântec? Nimic şi 
tot: nimic căci cugetările nu sunt cugetările simple pe care le poate 
avea un cioban. Tot, pentru că aceste cugetări sunt îmbrăcate în 
haina neagră a poeziei.”! 

Textul se structurează în şase motive folclorice: 

. motivul transhumanței, 

. motivul complotului; 

„ motivul mioarei năzdrăvane; 

. motivul testamentului; 

. motivul alegoriei moarte — nuntă; 
. motivul măicuței bătrâne. 

Fiecare traduce o anumită stare interioară a poetului anonim, 
oferind mai multe interpretări ale atitudinii ciobanului în fața morții: 
de resemnare, de regret, de asumare sau de pasivitate în raport cu 
starea thanatică (presentimentul morţii). 


NUPLUN = 


1 Apud Graţian Jucan, Eminescu şi patrimoniul popular, în revista „laşul 
literar”, nr. 10, 1963, p. 80 ` 

Motivul transhumanţei 

Textul debutează cu o formulă narativă ce plasează acțiunea în 
spațiul şi timpul mitic, punând sub semnul îndoielii moartea concretă 
(în structura baladei, ea devine doar o stare spirituală). 

Versurile „Pe-un picior de plai,/ Pe-o gură de rai” marchează 
dimensiunea fabuloasă a întâmplărilor, identificată de unii critici cu 
o poartă prin care omul se întoarce în spațiul divin, un loc în care 
începe „marea călătorie” de dincolo de moarte. 

Pentru Lucian Blaga, metafora inițială a baladei reprezintă 
„spațiul mioritic”, ce semnifică echilibrul spiritual românesc, 
teoretizat în volumul Trilogia culturii. Prin analogie cu imaginea 
plaiului care ondulează pe axele infinitului, sufletul românesc 
manifestă echilibru între optimism şi fatalitate. Românul nu disperă 
la suferință, dar nici nu exaltă la bucurie: „De un fatalism pus sub 
surdină de-o parte, de-o încredere niciodată excesivă pe altă parte, 
sufletul acesta este, ceea ce trebuie să fie un suflet, care-şi simte 
drumul suind şi coborând, ca sub îndemnul şi-n ritmul unâi eterne 
şi cosmice dorinţe, de care i se pare că ascultă orice mers.”! 

În planul expresivității, domină metafore şi personificări cu 
semnificații istorice,  atestând vechimea românilor, prin 
îndeletnicirea păstoritului. /nterjecția cu valoare predicativă „lată” 
marchează adresarea directă către un receptor, cu scopul de a-l 
converti în spaţiul povestirii. Numeralul „trei” implică existența unui 
ritual (tainic, ascuns) al destinului uman, aflat între limitele vieții şi 
ale morţii. Diminutivul „ciobănei” („Trei turme de miei/ Cu trei 
ciobănei...”) este folosit atât din motive de versificație (rima 
împerecheată), cât şi ca semn al participării afective a naratorului la 
evenimentele ulterioare. 

Repetiția stilistică („Unu-i Moldovean/ Unu-i Ungurean/ Şi 
unu-i Vrâncean...”) dinamizează imaginea, anticipând cea de-a doua 
structură a textului, care accentuează tragismul situației. 


Motivul complotului 

Între prezentul gramatical din prima parte şi perfectul simplu 
(„se vorbiră”, „se sfătuiră”) din a doua structură există un spaţiu 
narativ ce diferențiază timpul povestirii (fabulos) de timpul 
evenimențial. Adverbul popular „mări” implică o distanțare a 
povestitorului anonim față de întâmplări, o sancționare a 
comportamentului celor doi ciobani (ungurean şi vrâncean) care 
„[...] se sfātuiră/ Pe l-apus de soare/ Ca să mi-l omoare/ Pe cel 
moldovan”. 


1 Lucian Blaga, Spațiul mioritic, în vol. Opere 9. Trilogia culturii, Editura 
Minerva, Bucureşti, 1985, p. 198 

Soarele, simbol uranian (cosmic), în folclorul românesc 
semnifică energie, vitalitate, cunoaştere, înțelepciune, libertate. 
Apusul acestuia este legat metaforic de ieşirea din rânduirea firii, 
pentru că gestul păstorilor încalcă un cod instituit din timpuri 
străvechi şi respectat cu stricteţe în plan social şi moral. Motivul 
crimei este de ordin material şi psihologic: „Că-i mai ortoman/ Ş-are 
oi mai multe,/ Mândre şi cornute,/ Şi cai învățaţi/ Şi câni mai 
bărbaţi!...”. Formele grafice ale punctelor de suspensie au o funcție 
narativă precisă: izolează evenimentul, alternează realul cu 
imaginarul, plasează acțiunea în timpul şi spațiul mitic iniţial, 
aproape de basm. 


Motivul mioarei năzdrăvane 

Încadrat aceluiaşi dramatism cu cel anterior, dialogul mioară — 
cioban relevă motivul comuniunii om - animal: „Dar cea Mioriţă/ Cu 
lână plăviţă/ De trei zile-ncoace/ Gura nu-i mai tace/ Iarba nu-i mai 
place”. Iarba, simbolul metaforic al vieţii, al veşniciei, este refuzată 
de mioară, întrucât ea interiorizează momentul morţii ce va pecetlui 
viața ciobanului moldovean, deşi avertizează: „Stăpâne, stăpâne,/ Îţi 
cheamă ş-un câne,/ Cel mai bărbătesc/ Şi cel mai frățesc,/ Că l-apus 
de soare/ Vreau să mi te-omoare/ Baciul Ungurean/ Şi cu cel 
Vrâncean...” 

Sintaxa populară („vreau”) şi dativul etic („mi”) sugerează o 
tensiune interioară a dialogului, accentuată în cea de-a patra 
secvenţă epică. 


Motivul testamențului creează în structura baladei un spaţiu 
liric preponderent metaforic. 

Verbele apar la conjunctivul ipotetici, sugerându-i lui 
Constantin Noica o întreagă teorie a „devenirii întru ființă” (vol. 
Sentimentul românesc al ființei). Ciobanul trebuie să parcurgă un 
cerc al integrării ce sugerează predestinarea?, condiție a integrării în 
eternitatea de dincolo de moarte. Astfel, motivul testamentului şi cel 
al alegoriei moarte-nuntă ilustrează două ipostaze: închiderea în 
limita particulară a ființei şi deschiderea în  nemarginile 
macrocosmosului. Predestinarea este sugerată de versul „Şi de-a fi 
să mor/ În câmp de mohor” (altfel spus, „este scris de soartă”, 
prezența complicilor devenind mijlocul de manifestare al fatalității şi 
nu intriga propriu-zisă a evenimentelor). Moartea ar avea loc „În 
câmp de mohor”, neştiută de nimeni, ca o identificare a ființei 
umane cu veşnicia ierbii, cu stihiile naturii, cu vremelnicia 
anotimpurilor, pentru că mohorul regenerează în funcţie de fiecare 


1 ipotetic — presupus, nesigur, prezumtiv; bazat pe o ipoteză 
2 predestinare — ursită, destin dinainte stabilit 

anotimp, iar câmpul devine, metaforic, o reflectare a cerului, 
percepută de ființa umană la dimensiunea universului său interior: 
„Să spui lui Vrâncean/ Şi lui Ungurean/ Ca să mă îngroape/ Aice 
pe-aproape/ În strunga de oi/ Să fiu tot cu voi/ În dosul stânii/ Să-mi 
aud cânii./ Aste să le spui...” Fonetismele moldoveneşti („aice”, 
„Cânii”, „aste”) estompează durerea resimțită de cioban doar în 
momentul despărțirii de animale. Cu acestea el va comunica prin 
cântecul fluierelor. 

Influența  „îndreptării” lui Alecsandri apare la însuşirile 
fluierului, relevante pentru semnificaţiile poetice: „lar la cap să-mi 
pui/ Fluieraş de fag/ Mult zice cu dragl!/ Fluieraş de os/ Mult zice 
duios!/ Fluieraş de soc/ Mult zice cu foc!” Ca instrument, el 
delimitează păstoritul de alte îndeletniciri arhaice. Atributele 
substantivale devin metafore: fagul sugerează statornicie şi măreție, 
osul semnifică vremuirea ființei, iar socul exprimă starea interioară a 
ciobanului („Ş-oile s-or strânge/ Pe mine m-or plânge/ Cu lacrimi 
de sânge”...). Versurile exprimă într-o formă de superlativ popular 
jalea mioarelor la trecerea în neființă a tânărului cioban. 


Motivul alegoriei moarte - nuntă 

Structura baladei realizează o unitate a motivelor, astfel încât 
alegoria moarte-nuntă este determinată de motivul testamentului ce 
încununează momentele lirice într-o sinteză a gândirii populare 
româneşti. Ea presupune existența unor credințe, superstiții şi 
tradiții: „lar tu de omor/ Să nu le spui lor.” intră în opoziție cu 
realitatea spirituală: „Că m-am însurat/ C-o mândră crăiasă,/ A 
lumei mireasă.” În credința folclorică, moartea este privită ca o 
mireasă pentru tinerii necăsătoriți, astfel, ritualul înmormântării 
apare ca o nuntire sacră, fata sau băiatul fiind înveşmântaţi în miri. 

Superstiția „A căzut o stea” îşi are originea în filosofia traco- 
getă: potrivit acesteia, fiecărei ființe îi este destinată o pulsaţie 
cosmică!, pentru că omul reprezintă o fărâmă de energie primară. 
Odată cu stingerea stelei, sufletul se pierde în noianul timpului, fără 
a se individualiza, a prinde formă într-un alt corp, ci pentru a se 
reintegra Totului (după cum susține Mircea Eliade în studiul Mitul 
reintegrării). 

Eternitatea este sugerată de personificarea metaforică „Soarele 
şi luna/ Mi-au ţinut cununa.” Elementele cosmice trimit la zi şi la 
noapte; simultaneitatea acestora simbolizează veşnicia: timpul nu 
mai există, doar spaţiul acceptă spiritual ființa ciobanului. 

Ritualul înmormântării este întregit de brazi şi pâăltinaşi. 
„Munţii”, în ipostaza lor de „preoți”, susțin integrarea fiinţei, 


1 pulsație cosmică — existența universului manifestată prin forme de energie 
primară, generatoare de viaţă 

acceptând legătura sacră dintre Divinitate şi om. Păsărelele, asociate 
stelelor, relevă unitatea, armonia cosmică. 


Motivul măicuţei bătrâne completează semnificațiile alegoriei 
moarte-nuntă prin perspectiva umană a sentimentului morții. 
Narativ, el este format din două părți distincte: 

a) Portretul măicuţei (tipul femeii de la munte) apare marcat 
stilistic de sintagma „brâul de lână”. Bătrâna se află în situația de a-şi 
căuta fiul care întârzie să revină acasă, potrivit transhumanțţei. Viaţa 
păstorilor se derulează sub semne cosmice desluşite numai de omul 
de la munte. 

În versurile „Din ochi lăcrimând,/ Pe câmpi alergând,/ De toți 
întrebând/ Şi la toți zicând”, succesiunea gerunziilor („lăcrimând”, 
„alergând”, întrebând”, „zicând”) închide o gradare a stării afective, 
astfel încât portretul „măicuţei” reprezintă o proiecție a sensibilităţii 
ciobanului moldovean care-şi închipuie reacția mamei sale ca pe o 
tânguire, ca pe o litanie. | 

b) A doua parte, identificată în descrierea tânărului, este 
concepută sub forma unor paralelisme enumerative şi metafore 
bazate pe analogii cu profesia şi spațiul existențial al păstorului: 
„Mândru ciobănel/ Tras printr-un inel./ Feţişoara lui,/ Spuma 
laptelui; / Mustăcioara lui,/ Spicul grâului, / Perişorul lui/ Pana 
corbului;/ Ochişorii lui,/ Mura câmpului!...” Exprimarea concisă, 
eliptică de predicat, specifică limbajului popular, impune un ritm 
sacadat, în interiorul căruia se desluşesc trăsăturile fizice şi morale 
ale personajului. 

„Tras printr-un inel” sugerează suplețea, tinerețea, frumusețea 
trupească. Inelul, simbol al cercului, poate reprezenta metafora 
eternității, dar trimite şi la căsătorie, la „rănduirea”, la „nunta” 
ciobanului. „Spuma 'laptelui” conotează gingăşia, puritatea (prin 
metafora albului), alături de vremelnicia umană („spuma”). Sintagma 
„Spicul grâului”. creează o antiteză între părul negru şi mustața 
galbenă, procedeu care impune modelul frumuseții bărbăteşti, din 
perspectiva esteticii populare. Pe de altă parte, „grâu!” este simbolul 
bogăției sufleteşti . şi al speranței (prin analogie cromatică). 
Substantivul „pană” semnifică - în contextul operei — libertatea 
spirituală. Este motivul pentru care ciobanul primeşte cu seninătate 
vestea complotului, convins fiind că moartea nu reprezintă decât o 
treaptă în marea călătorie a sufletului. Metafora „mura câmpului” 
închide sferic portretul, sugerând misterul, abisalitatea fiinţei, 
universul lăuntric al „ciobănelului”. Între versurile „Cu-o mândră 
crăiasă,/ A lumei mireasă”, din motivul alegoriei, şi „Cu-o fată de 
crai,/ Pe-o gură de rai”, din ultima strofă, se recunoaşte perspectiva 
naratorului care pare să; anuleze atitudinea senină a ciobanului, 
afectat de jalea măicuţei (aceasta nu trebuie să afle de moartea fiului 

ei: „lar la cea măicuţă/ Să nu-i spui, drăguță,/ Că la nunta mea/ A 
căzut o stea.”). 

Formele verbale ale conjunctivului („Să te-nduri”, „să nu spui”) 
decodifică starea thanatică doar ca pe o ipoteză, un presentiment, şi 
nu ca pe un fapt împlinit. 


Moduri de expunere 


Ca specie literară, balada Miorița se încadrează genului epic, 
impunând mai multe mărci narative, dintre care esenţiale rămân: 
a) existența unui povestitor implicat afectiv în nararea evenimentelor; 
b) conturarea unui fir epic determinat de e) prezența unor personaje 
(trei ciobani se întorc cu turmele acasă; o mioară îl avertizează pe 
stăpânul ei de ce are să se întâmple); d) identificarea unui conflict. 
Aparent, există un conflict de ordin material între cei trei ciobani. În 
realitate, se conturează un conflict spiritual, mitico-ritualic. 
Nelumirea unui tânăr, faptul că printr-o moarte bruscă nu a avut 
timp să se căsătorească şi astfel să intre în rândul lumii, produce un 
dezechilibru în armonia lucrurilor, dezechilibru care trebuie 
restabilit prin rânduirea ființei umane, de aceea, accidentul devine 
eveniment, respectiv nuntirea ciobanului moldovean. e) Alternează 
mai multe moduri de expunere (narațiunea, dialogul, descrierea). 

Compoziţional, textul este o sinteză de motive şi imagini 
literare, caracteristice tuturor genurilor artistice, în funcție de 
manifestarea modurilor de expunere. În principiu, a) naraţiunea 
aparține epicului, b) dialogul se manifestă ca însușire a dramaticului, 
iar c) descrierea. conține elemente lirice. 


a) Narațiunea implică existența povestitorului omniprezent şi 
omniscient ce regizează o întâmplare prin fixarea cadrului. De la 
imaginea panoramică, generală, spațiul se restrânge treptat spre un 
prim-plan al celor trei ciobani şi al turmelor de oi. De remarcat 
sensul descendent al viziunii epice, dinspre fabulos spre real („Pe-o 
gură de rai” intră în opoziție cu „lată vin în cale”), dinspre cosmic 
(„Pe-un picior de plai”) spre terestru („Se cobor la vale”), anticipând 
desfăşurarea unui eveniment nefericit. 

Mărci ale narativității (actul povestirii în sine) sunt: interjecția 
predicativă „iată”, conjuncția „iar” şi adverbul cu nuanţă temporală 
„mări” (variantă populară pentru adverbul mult). 

„lată” este o formulă directă către: un ascultător ipotetic pe 
care povestitorul doreşte să-l transpună în spațiul fabulaţiei sale. 
Finalitatea estetică o constituie reprezentarea în imaginația 

receptorului a scenei povestite. Conjuncţia „dar” delimitează 
expozițiunea de intrigă, elementele tabloului de incipitul (începutul) 
acțiunii propriu-zise. Semantica poetică diferă de cea gramaticală, 
pentru că elementul de relaţie (conjuncţia „dar”) nu-şi mai păstrează 
sensul  adversativ (ce propune simultaneitatea mai multor 
evenimente), ci marchează ruptura, fragmentarea firului epic liniar, 
mitic, sugerat atât de spațiul mirific al plaiului, cât şi de motivul 
transhumanţei. El presupune ieşirea din rânduiala firii: „Pe l-apus 
de soare” este momentul trecerii dinspre lumina călăuzitoare a vieții 
spre întunericul tainei, al practicilor distructive, al morţii. 

Opoziția este susținută şi de alternarea timpurilor epice. 
Prezentul narativ din prima strofă stabileşte o relație între povestitor 
şi auditor, fixând dimensiunile mitice ale baladei („vin”, „se cobor”, 
„-i”). Perfectul simplu „se vorbiră”, „se sfătuiră” creează impresia de fapt 
autentic, moment consumat sub ochii receptorului, dinamizând firul 
epic. 

Sugestia adverbului popular „mări” trădează o urmă de regret, 
de tristețe, semn al prezenţei naratorului subiectiv, care potențează 
tensiunea dramatică a posibilei crime. Dativul etic „mi(-l omoare)” se 
înscrie în acelaşi câmp de sensuri al afectivității povestitorului, 
insistând asupra situaţiei reale, iminența morții, pentru că nu gestul 
în sine al omorului este relevant, ci atitudinea ciobanului moldovean 
interesează, convingerea lui spirituală, idee subliniată de valoarea 
poetică a conjuncției „dar” din versurile: „Dar cea Mioriță/ Cu lână 
plăviță...” „Dar” (opoziționa]) intră în raport antitetic cu „iar”, astfel 
încât complotul pierde rolul de motivație a desfăşurării acțiunii şi 
rămâne, în plan îndepărtat, un fundal obscur, un pretext narativ. 

Prezența mioarei năzdrăvane devine intriga filosofică a baladei, 
acea instanță superioară ce veghează asupra vieții ciobanului, 
identificată de Mircea Eliade în ipostaza vocii oraculare a destinului, 
o legătură între spirit şi materie. 


b) Substanța epică este completată de formele dialogate cu 
dublă funcție: dramatizează momentul subiectului pentru a 
reprezenta metaforic o adevărată concepție despre existență a 
spiritualității româneşti (viața şi moartea sunt două trepte ale 
călătoriei sufletului spre eternitate, spre atemporal) şi creează o 
tensiune a condiţiei umane în raport cu presupusul omor. 

Cele două invocațţii ale baciului moldovean, una vizând reacţia 
oilor („Să le spui curat/ Că m-am însurat/ C-o mândră crăiasă,/ A 
lumii mireasă”.), alta încercând să atenueze zbuciumul măicuţei 
bătrâne („Tu, mioara mea,/ Să te-nduri de ea/ Şi-i spune curat/ Că 
m-am însurat/ Cu-o fată de crai/ Pe-o gură de rai.”), exprimă tocmai 
tragismul existenței: pe de o parte, conştiinţa că aparținem eternității, 
şi — deci — moartea este un dat firesc a tot ceea ce este viu; pe de altă 

parte, dimensiunea afectivă anulează integrarea în cosmicitate şi ne 
simpământeneşte”, ne leagă de materia. efemeră. Între spiritul 
universal şi sufletul individual apare o discrepanță, veşnica dualitate 
a ființei, ce ne diferențiază - ca oameni — de restul claselor de 
viețuitoare. Nu moartea în sine îl afectează pe tânărul cioban, ci 
descifrarea semnelor de către mama sa, drama pe care situația de fapt 
ar genera-o în raport cu cei ce l-au iubit. 

Dramaticul se manifestă nu numai formal (dialogul mioară — 
cioban, formulele de adresare directă, prezența persoanei I şi a II-a, 
sintaxa afectivă, diminutivele şi propoziţiile eliptice de predicat), ci şi 
în esența baladei: ciobanul imaginează metafizic! moartea ca pe o 
nuntă la care participă deopotrivă teluricul (chtonianul) şi celestul 
țuranianul), rostuindu-i ființa, dar nu-şi poate asuma tragismul 
situației din perspectivă fizică, pentru că moartea produce suferinţă, 
afectează existența celor apropiaţi lui. Seninătatea spirituală este 
umbrită de drama afectivă. Între SINELE universal (acea conştiinţă a 
apartenenţei la substanța originară a lumii) şi EUL individual 
cotidian, banal, al unei comunități, aflat sub semnul perisabilităţii) 
există un conflict interior neantagonic. Cele două ipostaze ale ființei, 
SINELE şi EUL, nu se exclud, ci se identifică una prin cealaltă, se 
accentuează dramatic, de aceea toată acțiunea este prezentată la 
modul ipotetic („de-a fi să mor”), deşi miorița avertizează că 
hotărârea baciului ungurean şi a celui vrâncean este reală: „//reau să 
mi te-omoare”. Astfel, textul baladei se dezvăluie ca fiind o 
imterogație retorică, un răspuns metaforic într-un moment de 
meditaţie tulburătoare: „Şi de-a fi să mor”, ce s-ar întâmpla? 


c) În structura dialogului apar elemente ale liricităţii: stilul 
confesiv, comunicarea directă a trăirilor interioare ale personajului 
(ciobanul moldovean) în care se recunoaşte vocea eului poetic anonim, 
imagini artistice realizate cu ajutorul simbolurilor, al figurilor de stil şi 
al procedeelor lirice, existența unui ritm interior al versurilor — de cânt 
liturgic, altul decât cel prozodic, specific baladelor. 

Motivul testamentului, alegoria moarte — nuntă şi motivul măicuței 
bătrâne capătă nuanţe confesive prin elementele accentuat afective pe 
care le conţin: diminutivele „drăguță”, „mioară”, „bolnăvioară”, „oiță”, 
„măicuţă”, „ciobănel”, „fețişoară”, „mustăcioara”, „păsărele” sunt 
determinate de manifestarea unei hipersensibilități a eului (poetic), 
percepută de auditor (receptor) şi prin valoarea stilistică a dativului 
posesiv „- mi (aud cânii)”. 


1 metafizic — abstract, conceptual, care nu poate fi perceput cu simțurile 
noastre, ci numai cu rațiunea 

Simbolurile poetice în jurul cărora se concentrează 
semnificaţiile principale din structura baladei sunt multiple. 

1) Mioriţa, voce a destinului, cu funcție inițiatică, sintetizează 
atributele unicităţii, prin determinarea afectiv — pronominală „cea 
(mioriță)”. În raport cu actul receptării mesajului artistic, adjectivul 
demonstrativ sugerează arhaitatea, temporalitatea cosmică, este 
mioara aceea, de demult, din straturile noastre străvechi, o instanță 
supremă pe care o re-cunoaştem spiritual în existența pastorală a 
românului. 

2) Fluierul semnifică o prelungire simbolică a vieţii ciobanului 
moldovean care „nu dispare, el nu se îndepărtează: păstorul este în 
permanență acolo, chiar dacă nu se arată. Prezența lui nu este una 
simțită (tangibilă), ci una resimțită (simbolică)! Instrumentul 
muzical marchează metaforic (alături de strungă şi stână) spațiul 
integrării telurice a eroului, prima treaptă în călătoria spre viața de 
dincolo de moarte. 

3) Soarele şi luna se constituie ca imagine a eternității, a 
timpului static, prin simultaneitatea zilei şi a nopții, a luminii şi a 
întunericului. Ca elemente astronomice, ele configurează a doua 
treaptă a integrării ființei în cosmicitatea spirituală, încheind astfel 
cercul destinului. 

4) Măicuţa bătrână este o proiecție a sensibilităţii tânărului 
păstor, a cărui seninătate pare să fie tulburată de grija pentru soarta 
mamei sale când semnul nuntirii lui ar putea fi dezlegat ca formă 
tragică a morții biologice, jalea resimțită de „măicuța bătrână” fiind 
motivată de „nelumirea” fiului. Baciul îi cere mioarei „Să te-nduri 
de ea/ Şi-i spune curat/ Că m-am însurat/ Cu-o fată de crai...” — 
adică rânduirea firii s-a săvârşit, iar spiritul se poate integra 
substanţei universale din care a provenit. 


Figurile de stil completează stratul mito-filosofic al baladei: 
epitete („cai învăţaţi”, „câni mai bărbaţi”), personificări („Dar cea 
mioriță /... / Gura nu-i mai tace”, „Ş-oile s-or strânge/ Pe mine m-or 
plânge”), metafore explicite („Pe-o gură de rai” — spaţiu al fabulosului, 
al intrării în mit, în dimensiunea sacră a existenței). „Cu lacrimi de 
sânge” este o formă de superlativ popular al durerii, al jalei ce ar 
putea transforma bocetul într-un sacrificiu asumat al animalelor care 
nu acceptă despărțirea de stăpânul lor. Versurile „Cu-o mândră 
crăiasă,/ A lumei mireasă...” reprezintă metafora centrală a textului, 
sintetizând concepția populară despre moarte ca eveniment firesc, 
necesar şi inițiatic ce implică un anumit ritual al trecerii dintr-o formă 
individuală (profană) într-una generală (universală, cosmică, sacră) a 
1 Mihai Coman, Miorița eternă, în vol. Izvoare mitice, Editura Cartea 

Românească, Bucureşti, 1980, p. 229 

fiinţei umane. Imaginea poetică „Soarele şi luna/ Mi-au ținut cununa” 
conotează atemporalul, prin simultaneitatea celor doi aştri, dar şi 
predestinarea simbolizată de „cunună” - semn al circularităţii eterne 
şi al limitei spaţiale din care omul nu poate ieşi. Metafora implicită 
apare în sintagma „Pe lapus de soare”. Astrul, în simbolistica 
populară, semnifică viața, energia primordială, lumina supremă. 
Apusul este granița între două stări existențiale antagonice: viață / 
moarte, lumină/ întuneric. Formulă poetică anticipează dualitatea 
ființei, acea oscilație a eroului între seninătatea metafizică a acceptării 
morții şi tristețea în fața reacției dramatice a celor apropiaţi 
„mândrului ciobănel”, când acesta va pleca pe drumul cel fără 
intoarcere. ` 

În versurile „Brazi şi păltinaşi/ I-am avut nuntaşi/ Preoți, 
munții mari..-”, bradul, ca element al ritualului folcloric, însoţeşte 
cuplul nupțial, simbolizând tinerețe, belşug, putere, statornicie. În 
celebrarea cununiei, a integrării cosmice a ciobanului moldovean, el 
urmează alaiul mirelui pentru a marca transcenderea în spațiul 
sacru. Munţii, în ipostaza lor de preoți, consfințesc legătura tainică şi 
profundă a ființei umane cu macro- şi micro-cosmosul, definită prin 
somptuozitate, grandoare, fior al genezei încremenite. 

Portretul ciobanului se structurează pe tehnica paralelismelor 
metaforice între atributele fizice ale personajului şi habitatul lui 
pastoral, semn a] comuniunii absolute om-natură. Critica de 
specialitate califică portretul ca pe o însumare surprinzătoare de 
însuşiri relevate tocmai de analogia cu elemente specifice cadrului 
existențial. În realitate, interpretând semnificația cromatică a 
obiectelor, chipul ciobanului moldovean este tiparul frumuseții 
bărbăteşti, croit de sensibilitatea creatorului anonim care vede în 
asocierea contrariilor adevărata frumuseţe, armonie a lucrurilor, 
echilibrul suprem al vieții. Laptele sugerează „albul!”, grâul trimite la 
galben, corbul este asociat culorii negre. Pe o diagramă a 
ruminozităţii, imaginea se strânge treptat, de la lumină la întuneric, 
de la viață la moarte, de la bucurie la tristețe, astfel încât finalul 
baladei rămâne deschis interpretărilor multiple, in funcţie de 
percepția subiectivă a fiecărei generaţii care îşi identifică în 
structura mito-filosofică şi artistică a textului modul particular de 
asumare a existenţei. Pe de altă parte, succesiunea paralelismelor, 
eliptice de predicat, sugerează ritmul sincopat al bocetului, metaforă 
a sfâşierii lăuntrice, reprezentare a tragicului ce depăşeşte limita 
umanului. 

„O victorie asupra morții sau asupra limitelor vieții omeneşti, 
Miorița exprimă sentimentul de înrudire a românului cu universul 
obiectiv, nevoia lui de însumare într-o ordine superioară, 
supraindividuală. Obştea socială care-l cuprinde în timpul vieţii se 

reface prin moarte în obşte spirituală sempiternăi. Aceasta e 
semnificaţia baladei, care-i asigură unicitatea în lume.”2 


Argumentarea apartenenţei la 
specia literară 
balada populară 


1. a) Balada este o specie a genului epic popular în versuri, 
având un pronunţat caracter liric, subiect fantastic, legendar sau 
istoric, cu personaje puține, construite antagonic, hiperbolizate de 
naratorul anonim. 

b) Se individualizează, în raport cu celelalte specii literare ale 
epicului folcloric, prin: prezența unui narator subiectiv care evocă 
personalitatea unui haiduc, a unui voievod, a unui erou mitic sau 
generic (reprezintă un popor); evenimentele se succed rapid, în 
funcție de cele cinci momente ale subiectului: expozițiunea, intriga, 
desfăşurarea acțiunii, punctul culminant şi deznodământul; 
caracterizarea personajelor impune trăsături de excepție ale eroului, 
folosind alegoria, hiperbola şi antiteza în raport cu un personaj 
negativ; modurile de expunere alternează (dialogul, monologul, 
descrierea, narațiunea); folosirea dativului etic exprimă afectivitatea 
naratorului, ataşamentul față de personajul preferat. 

c) Inițial, a fost o poezie cu formă fixă (secolul al XIII-lea) care 
denumea un joc sau acompania un dans. Ulterior, în Anglia şi Scoţia 
apare sub forma cântecului popular epic al menestrelilor?. 

În literatura populară românească, balada este cunoscută sub 
denumirea de cântec bătrânesc. Vasile Alecsandri le consideră „mici 
poemuri în proză asupra întâmplărilor istorice şi asupra faptelor 
mărețe”. Bogdan Petriceicu-Hasdeu afirmă că baladele conţin toate 


elementele din care s-ar putea „forma o epopee? națională”. Acelaşi 
om de cultură grupează astfel baladele: haiduceşti (Toma Alimoş), 
pastorale (Mioriţa), istorice (Novac şi corbul), solare (Soarele şi 
luna), fantastico-mitologice (Iorgu Iorgovan). 


1 sempitern = veşnic, nepieritor 

2 Vladimir Streinu, Valori universale în literatura română, rev. „Luceafănul”, 
67/1965, apud Al. Husar, Miorița, Editura Universității „Al. I. Cuza”, laşi, 
1999, p. 169 

3 menestrel - muzicant ambulant în epoca medievală 

4 epopee — operă de mari dimensiuni în care se prezintă fapte eroice 

BALADA 


d) Textul baladei Miorița a fost cules de Alecu Russo în Munţii 
Vrancei, la Soveja, şi a văzut lumina tiparului! în antologia lui Vasile 
Alecsandri, Poezii poporale. Balade (Cântice bătrâneşti) culese 
şi îndreptate, în primul volum, 1852. 

Capodoperă a creaţiei folclorice, balada Miorița defineşte 
matricea? stilistică a spaţiului spiritual românesc, teoretizată genial 
de Lucian Blaga în studiul Trilogia culturii, „acea inspirațiune fără 
seamăn, acel suspin al brazilor şi al izvoarelor din Carpaţi” (Mihai 
Eminescu) „una din marile creaţii ale literaturii mondiale”, (Leo 
Spitzer), „fără egal in literatura altor popoare” (Ramiro Ortiz), „una 
din poeziile cele mai frumoase ale lumii.” (L. L. Cortes). 


2. Semnificaţia titlului baladei concentrează simbolic 
motivaţia interioară a conflictului. Forma articulată a substantivului 
„Miorița” semnificâ valoarea metaforică a oiței ce reprezintă vocea 
destinului, oracolul căruia nu i se poate sustrage ființa umană. 
Aparent, mioara îl avertizează pe cioban asupra complotului, 
sfătuindu-l să evite momentul omorului. În realitate, ea îl pregăteşte 
pe tânăr pentru marea călătorie. 


3. Balada se structurează în şase motive folclorice, care pot 
constitui momente ale subiectului:  expozițiunea (motivul 
transhumanței), intriga (motivul complotului), desfăşurarea acțiunii 
(motivul mioarei năzdrăvane, motivul testamentului, punctul 
culminant (motivul alegoriei moarte — nuntă, motivul mâicuţei bătrâne). 

Fiecare motiv evidențiază 'o anumită stare interioară a 
naratorului popular care, prin folosirea formelor de dativ etc, 
participă afectiv la drama posibilă a ciobanului moldovean. 

a) Expozițiunea. Textul debutează cu o formulă narativă ce 
plasează acțiunea în spațiul şi timpul mitic, punând sub semnul 
îndoielii moartea concretă a personajului (în structura baladei, ea 
devine doar o stare spirituală). 

Versurile „Pe-un picior de plai, / Pe-o gură de rai” marchează 
dimensiunea fabuloasă a întâmplărilor, identificată. de unii critici cu 
o poartă prin care omul se întoarce în spaţiul divin. 


Prima dată, balada a fost publicată la Cernăuţi, în revista „Bucovina 
1850”, nr. 11, sub titlul Mieoara, despre care Vasile Alecsandri îi scria lui 
A. Hurmuzachi: „Oricare român o va citi (in gazeta ta) va avea dreptul de a 
se fâli de geniul neamului său (deci, oricare român) nu ardelenii, nu 
muntenii şi nici moldovenii, ci toţi împreună, tot neamul.“, apud Al Husar, 
op. cit., p. 197 

2 matrice — semn distinctiv 

Transhumanța, coborârea şi urcarea turmelor la păscut, în 
funcție de anotimpuri, atestă vechimea baladei (care numără peste 
1200 de variante pe teritoriul țării). Identificarea personajelor se face 
prin schimbarea categoriei gramaticale, din substantiv comun în 
substantiv propriu, astfel încât eroii au nume generice, simbolice, cu 
un grad ridicat de conceptualizare. 


b) Intriga este schematizat concepută, subliniind justificarea 
materială şi morală a posibilei crime: „Că-i mai ortoman/ Ş-are oi 
mai multe,/ Mândre şi cornute,/ Şi cai învățați,/ Şi câni mai 
bărbați!” La nivel stilistic, autorul anonim schimbă registrul față de 
cel din motivul transhumanţei, prin ponderea verbelor şi măsura 
versurilor, tensionând momentul, anticipând neliniştea mioarei. 


c) Desfăşurarea acțiunii asociază două motive folclorice, al 
mioarei năzdrâvane şi al testamentului, relevând atitudinea senină a 
ciobanului în fața morții: acesta nu disperă, ci îşi proiectează 
ritualul înmormântării simplu, în tonuri solemne, de epopee. 

Dialogul mioară — cioban relevă motivul comuniunii om — animal. 
Avertizarea baciului asupra complotului urzit de ceilalți doi ciobani 
nu declanşează o reacție negativă, ci descoperă o gândire superioară 
a tânărului care ştie că viața umană este numai o treaptă în marele 
ritm al naturii eterne, spre care ne îndreptăm cu fiece clipă, dispuşi — 
mai mult sau mai puțin - să ne re-integrăm circuitului universal 
prin moarte, şi atunci perspectiva thanatică nu trebuie privită ca o 
finitudine, ca un sfârşit tragic, dimpotrivă, ea reprezintă poarta prin 
care păşim spre veşnicie, devenind ce-am fost dintotdeauna: pulbere 
stelară. 

Influenţa folclorică dispune actul reintegrării în doi timpi, 
potrivit miturilor biblice: trupul reface materia în mișcarea ei 
subterană („Ca să mă îngroape/ Aice aproape, În strunga de oi”), iar 
spiritul se înalţă la ceruri („Soarele şi luna/ Mi-au ținut cununa.”). 

Dramatismul secvenţei este determinat de legătura afectivă 
baci-mioare, tradusă într-un superlativ metaforic inedit: „Ş-oile s-or 
strânge / Pe mine m-or plânge/ Cu lacrimi de sânge”|s.n.]. 


d) Punctul culminant depăşeşte cadrul teluric, concretizând 
imagistic filosofia populară a trecerii în neființă (potrivit unor 
credinţe arhaice), în viziunea căreia cerul şi pământul reprezintă un 
Tot armonizat, iar moartea este privită ca o mireasă, ritualul 
înmormântării devenind o nuntire sacră pentru tinerii necăsătoriți. 

Superstiţia „A căzut o stea” îşi are originea în gândirea traco- 
getă (fiecărei fiinţe îi este destinată o stea, pentru că omul reprezintă 
o fărâmă de energie primară). Odată cu stingerea stelei, sufletul se 
pierde în noianul timpului. Personificarea metaforică „Soarele şi 

luna/ Mi-au ţinut cununa.” marchează moartea-nuntire deja 
încheiată (în imaginaţia tânărului), simultaneitatea elementelor 
cosmice simbolizând veşnicia: timpul nu mai există, doar spațiul 
acceptă spiritual fiinţa ciobanului. 

Ritualul înmormântării este întregit de: „Brazi şi păltinaşi/ I-am 
avut nuntaşi;/ Preoți, munții mari/ Paseri, lăutari, / Păsărele mii/ 
Şi stele făclii...” Motivele literare „brazi” şi „păltinaşi” accentuează 
comuniunea om-natură, conotând şi singurătatea ciobănaşului, 
unicitatea lui. „Munţii”, în ipostaza lor de „preoţi”, susțin integrarea 
tânărului, acceptând legătura sacră dintre divinitate şi ființa umană. 
„Păsărelele”, asociate „stelelor”, completează unitatea cosmică. 

Motivul māicuței bătrâne descoperă, la nivel structural, 
coordonata afectivă a personajului a cărui seninătate pare să fie 
tulburată de grija pentru soarta mamei sale, când căderea stelei ar 
putea fi înţeleasă ca formă tragică a morţii biologice. 

Portretul ciobanului se structurează pe tehnica paralelismelor 
metaforice între atributele fizice ale baciului şi cadrul pastoral. 
Laptele sugerează „albul”, grăul trimite la galben, corbul este asociat 
culorii negre. Pe o diagramă a luminozității, imaginea se stinge 
treptat, de la viață la moarte, de la bucurie la tristețe, astfel încât 
finalul baladei rămâne deschis interpretărilor multiple, fără a marca 
un deznodământ (acesta lipseşte în succesiunea momentelor), 
deoarece nu s-a consumat actul crimei în fapt, ci omorul a rămas la 
stadiul de ipoteză. 


4) Deşi se încadrează epicului folcloric, textul are un pronunțat 
caracter liric, prin expresivitatea figurilor de stil ce concentrează 
mesajul artistic în ultimele trei motive (testamentul, alegoria moarte — 
nuntă, portretul ciobanului): personificări metaforizatoare: „Ş-oile s-or 
strânge/ Pe mine m-or plânge/ Cu lacrimi de sânge” (sugerează 
comuniunea om-animal, drama existenței), metafore: „Mândră 
crăiasă/ A lumii mireasă” (înmormântarea, potrivit ritualului 
folcloric, este organizată sub forma unei nunţi pentru tinerii 
necăsătoriți); hiperbolă: „Brazi şi păltinaşi/ l-am avut nuntaşi/ 
Preoți, munții mari/ Paseri, lăutari/ Păsărele mii/ Şi stele făclii.” 
(dimensiunea integrării ființei în natură), simetrii sintactice şi 
metaforice în conturarea portretului tânărului cioban, structurat pe 
asemănări cu mediul în care trăieşte: „Feţişoara lui/ Spuma 
laptelui/ Mustăcioara lui/ Pana corbului/ Ochişorii lui/ Mura 
câmpului.”; simboluri poetice: miorița, voce a destinului, cu funcţie 
inițiatică, îl pregăteşte pe cioban pentru călătoria morții, fluierul 
semnifică o prelungire simbolică a vieții ciobanului moldovean în 
planul fizic, soarele şi luna se constituie ca imagine a eternității, a 
timpului static, mâicuța bătrână este o proiecție a sensibilităţii 
tânărului păstor. 

5) Modurile de expunere alternează într-o simfonie a destinului 
tragic, de la narațiune şi descriere, în primele două motive, la dialogul 
accentuat dramatic, până la rnonologul-confesiune din ultimele 
structuri care se pot încadra mai mult liricului decât epicului pur. 


6. Dimensiunea folclorică a baladei este relevată de prezenţa 
autorului anonim, de folosirea cifrei fatidice trei (turme, ciobănei), 
a interjecției predicative („lată vin în cale...”), a dativului etic |„mi 
te-omoare”, a sintaxei afective („vieau” în loc de „vor”], de 
structurarea propoziţiilor exclamtive şi interogative, eliptice de 
predicat („Preoţi, munții mari,/ Paseri, lăutari”) şi de frecvența 
repetițiilor stilistice („Unu-i Moldovan,/ Unu-i Ungurean/ Şi unu-i 
Vrâncean”, „drăguță mioară”, „drăguțule bace”, „să nu-i spui, 
drăguță”). 


7) Concluzii 

Creaţia literară Miorița este o baladă populară pentru că 
autorul anonim evocă, prin intermediul naratorului subiectiv, 
personalitatea unui erou generic, exprimând concepția poporului 
român despre moarte - integrare în ritmurile naturii eterne; 
structurează materialul epic în funcție de momentele subiectului, în 
raport cu anumite motive populare, împletind toate modurile de 
expunere; foloseşte oralitatea stilului (propoziţiile exclamative şi 
interogative, dativul etic, repetiţii stilistice, „şi” narativ, forma de 
imperfect a verbelor), susținând ritmul epopeic al textului. 

Textul-suport 


TOMA ALIMO$ 


Foicica fagului, 
la poalele muntelui, 
muntelui Pleşuvului, 
în mijlocul 
câmpului, 
la puțul 
porumbului; 
pe câmpia verde, -ntinsă 
şi de cetine coprinsă, 
şade Toma Alimoş, 
haiduc din țeara de jos, 
nalt la stat, 
mare la sfat 
şi viteaz cum n-a mai stat. 
Şade Toma tolănit 
şi cu murgul priponit 
în pripoane de argint, 
şi mănâncă frumuşel, 
şi bea vin din burduşel, 
şi grăieşte în ăst fel: 
„Închinar-aş şi n-am cui! 
Închinar-aş murgului, 
murgului sireapului, 
dar mi-e murgul vită mută, 
mă priveşte şi m-ascultă, 
n-are gură să-mi răspundă. 
Închinar-aş armelor, 
armelor drăguţelor, 
armelor surorilor, 
dar şi ele-s fiare reci, 
puse-n teci 
de lemne seci. 
Închinar-oi codrilor, 
ulmilor 
şi fagilor, 
brazilor, 
paltinilor, 
că-mi sunt mie frăţiori, 
de poteri ascunzători; 


d-oi muri 

m-or tot umbri, 
cu frunza m-or înveli, 
cu freamătul m-or jeli.” 


Şi, cum sta 
de închina, 
codrul se cutremura, 
ulmi şi brazi 
se cletina, 
fagi şi paltini 
se pleca, 
fruntea 
de i-o răcorea, 
mâna 
de i-o săruta; 
armele din teci ieşea, 
murgulețu-i râncheza. 
Până vorba-şi isprăvea, 
burduşelul 
ridica, 
vinişorul 
că gusta 
şi-n picioare se scula. 
Ochii-şi negri d-arunca, 
peste câmpuri se uita 
şi departe ce-mi zărea? 
Că-mi venea, măre, venea 
stăpânul 
moşiilor 
şi domnul câmpiilor, 
Manea, slutul 
şi urâtul, 
Manea, grosul 
ş-arțăgosul; 
venea, măre, ca vântul, 
ca vântul şi ca gândul, 
cu părul lăsat în vânt, 
cu măciuca de pământ. 

Pân'la Toma când sosea, 
din guriță mi-i grăia: 
- Bună ziua, verişcane! 
— Mulţămescu-ți, frate Mane! 
- D-alei, Tomo Alimoş, 
haiduc din țeara de jos 
nalt la sat, 
mare la sfat, 
pe la mine ce-ai cătat? 
Copile 
mi-ai înşelat, 
florile 
mi le-ai călcat, 
apele 
mi-ai turburat, 
livezi 
verzi 
mi-ai încurcat, 
pâduri 
mari 
mi-ai dărămat. 
Ia să-mi dai tu mie seamă, 


ia să-mi dai pe murgul vamă. 


Toma, măre, d-auzea, 
din guriță-i cuvânta: 
- Ce-ai văzut 
om mai vedea, 
ce-am făcut 
om judeca; 
Păn’ atuncea, măi fârtate, 
dă-ți mânia la o parte 
şi bea ici pe jumătate 
ca să ne facem dreptate. 


Toma, pân” să isprăvească, 

îi da plosca haiducească, 

pe jumate s-o golească, 

mânia să-şi potolească, 

ca c-un frate să vorbească. 
Manea stânga 
“şi-ntindea 

să ia plosca 
şi să bea, 
iar cu dreapta 
ce-mi făcea? 
Paloş mic că răsucea, 
pântecele 
i-atingea, 
mațele 
i le vârsa 
şi pe cal încălica, 
şi fugea, nene, fugea: 
vitejia 
cu fuga! 


Foicică de rogoz, 
savai, Toma Alimoş, 
haiduc din țeara de jos, 
nalt la stat, 
mare la sfat 
şi viteaz cum n-a mai stat, 
cumpătul că nu-şi pierdea, 
mâna 
la rană 
punea 
şi din gură cuvânta: 
- D-alelei, fecior de lele 
şi viteaz ca o muiere, 
nu fugi, că n-am dat vamă, 
nu fugi, c-o să-mi dai samă! 
Vreme multă nu pierdea, 
mațele că-şi aduna, 
cu brâu lat se incingea, 
mijlocelul că-şi strângea 
şi la murgul se ducea, 
şi pe murg încălica, 
iar din gură mi-i grăia: 
- Murgule, murguţul meu, 
datu-mi-te-a taică-tău. 
ca să-mi fii de ajutor 
la nevoie şi la zor, 
să te-ntreci cu şoimii-n zbor 
pân-o fi ca să nu mor. 


Tinerel că m-ai slujit, 

dar ş-acum, îmbătrânit, 

să te-ncerci la bătrânețe 
cât puteai la tinereţe. 

Azi te jur pe Dumnezeu 

să mă porţi ca găndul meu 
şi s-ajungi p-ăl câine rău, 
că mi-a răpus zilele, 

zilele ca câinele, 

pentru tine, murgule. 


Până Toma se găteşte, 
murgul coama-şi netezeşte 
şi din gură mi-i grăieşte: 

- Lasă şaua, sai pe mine, 
şi de coamă ţin-te bine, 

ca s-arăt la bătrânețe 
ce-am plătit la tinerețe! 


Până Toma se ținea, 
murgul, măre, şi zbura; 
şi zbura tocmai ca vântul, 
fără s-atingă pământul. 
Cât o clipă de zbura, 

mult pe Manea-l întrecea. 
Iară Toma, de-l vedea, 
îndărăt se întorcea 

şi din fugă-i cuvânta: 

— Maneo, Maneo, fiară rea, 
vitejia ţi-e fuga, 


că, de m-ai junghiat hoțeşte, 


mi-ai fugit şi mişeleşte. 
Ia mai stai ca să-ți vorbesc, 
pagubele să-ți plătesc, 
"pagubele 
cu tâişul, 
faptele 
cu ascuţişul! 
Bine vorba nu sfârşea 
murguleţu-şi repezea 
şi cu sete mi-l lovea; 
capu-n pulbere-i cădea, 

iar, cu trupul sus, pe şa, 
calu-n lume se ducea. 


Foicică micşunea, 
vreme multă nu trecea 
şi pe Toma-l ajungea 
moartea neagră, moartea grea. 
De pe cal descălica, 
ochiul 
se-mpâienjenea 
capul 
i se învârtea 
şi-n des codru se pleca, 
iar din gură ce-mi grăia? 
- D-alelei, murguţule, 
d-alelei, drăguţule, ` 
ce-am gândit 
am izbândit, 
dar şi ceasul mi-a sosit. 
Sapă-mi groapa din picior 
şi-mi aşterne fânişor, 
iar la cap şi la picioare 
pune-mi, pune-mi câte-o floare; 
la cap floare 
de bujor 
să mi-o ia mândra cu dor; 
la picioare 
busuioc 
să mă plângă mai cu foc. 
Apoi, măre, să te duci, 
drumu-n codri să apuci, 
pân? la Paltinii Trăsniţi, 
unde-s frații poposiți! 
Nimeni frăul să nu-ți puie, 
nici pe tine să nu suie, 
făr'de-un tânăr sprâncenat 
şi cu semne de vărsat, 
cu păr lung şi gălbior, 
care-mi este frățior, 
frățior de vitejie, 
tovarăş de haiducie. 
Numai el frâul să-ţi puie 
şi pe tine să se suie; 

tu să-l porţi şi pe el bine, de i-o săruta 
cum m-ai purtat şi pe mine... şi cu freamăt îl plângea. 
Murgul jalnic râncheza, 
Suflețelul că-şi dedea,; Cu copita că-mi săpa, 
codrul se cutremura, groapa mică că-i făcea, 
ulmi şi brazi făânişor îi aşternea, 
se cletina, floricele că-i sădea, 
fagi şi paltini cu trei lacrimi le stropea, 
se pleca, drumu-n codri c-apuca 
Bine vorba nu sfârşea, şi mergea, mări, mergea, 
fruntea pâna Paltinii Trăsniţi, 
de i-o răcorea, la voinicii poposiţi. 
mâna 


Caracterizarea personajelor 


Opera literară Toma Alimoş are ca personaj principal un 
„haiduc din ţeara-de-jos” care luptă împotriva nedreptăţii. 

Personajul este surprins în momentul când se odihnea „la 
poalele muntelui,/ muntelui Pleşuvului”, fiind prezentat într-un 
peisaj feeric, acolo unde se deschide priveliştea vastă a câmpului 
învăluit în verdeață, înconjurat de brazi. 


a. Prin caracterizare directă trăsăturile fizice ale haiducului 
sunt schematizate de către creatorul anonim, prin vocea naratorului 
subiectiv, creionându-se astfel imaginea unui tânăr „nalt la stat”, 
modelul frumuseţii bărbăteşti în mentalitatea folclorică. Versurile 
„Mare la sfat/ şi viteaz cum n-a mai stat.” completează atributele 
care evidenţiază calitățile morale ale haiducului. La apariția boierului 
Manea, este ospitalier şi-l întâmpină pe acesta cu plosca întinsă, 
semn al omeniei şi-al încrederii necondiționate. 

La salutul disprețuitor al lui Manea („— Bună ziua, verişcane!”) 
haiducul îi răspunde paşnic şi prietenos („ Mulțumescu-ți, frate 
Mane!”). Pentru pagubele făcute („florile/mi le-ai călcat, / apele/ mi-ai 
turburat,/ livezi / verzi / mi-ai încurcat,/ păduri/ mari/ mi-ai 
dărâmat.”), boierul îi cere lui Toma Alimoş să-i dea „pe murgul 
vamă”. Calm şi împăciuitor, haiducul îl sfătuieşte să lase „mânia la o 
parte / şi bea ici pe jumătate/ca să ne facem dreptate”. 

Calitățile protagonistului sunt puse în evidență permanent, 
prin antiteză cu Manea. Eroul cumulează numai calități, în opoziţie 
cu boierul care are numai defecte, atât fizice, cât şi morale: Toma 
Alimoş este „haiduc din țeara de jos,/ nalt la stat,/ mare la sfat/ şi 

viteaz cum n-a mai stat.”, pe când Manea este „stăpânul/ moşiilor/ 
şi domnul câmpiilor,/ Manea, slutul/ şi urâtul,/ Manea, grosul/ 
ş-arţăgosul...” 

Haiducul manifestă ospitalitate, pentru că la reîntâlnirea cu 
Manea îi întinde acestuia „plosca haiducească,/ pe jumate s-o 
golească.”, dar boierul este laş, necinstit şi răzbunător. El ia plosca 
să bea, în timp ce „paloş mic că răsucea,/ pântecele i-atingea,/ 
maţele / i le vărsa.” Laşitatea boierului apare hiperbolizată de poetul 
popular prin folosirea repetiţiei „fugea, nene, fugea”, contrapunctată 
de ironia din versurile „vitejia cu fuga!”. 

Haiducul este conştient că nu mai are mult de trăit şi îl 
avertizează pe Manea că va plăti pentru încălcarea legii ospeţiei: „Nu 
fugi, că n-am dat vamă,/ Nu fugi c-o să-mi dai samă!” Grâbit să 
pedepsească o astfel de faptă mişelească, haiducul îşi îndeamnă 
calul să-l ajungă din urmă pe Manea, ca să facă dreptate („— Murgule, 
murguțul meu, [...]/ să te-ntreci cu şoimii-n zbor/ pân-o fi ca să nu 
mor.” „Azi te jur pe Dumnezeu/ să mă porți ca gândul meu/ şi s-ajungi 
p-ăl câine rău,/ că mi-a răpus zilele, / zilele ca câinele,/ pentru tine, 
murgule.”]. 


b. Faptele deosebite pe care le săvârşeşte haiducul se reliefează 
prin caracterizare indirectă. Când simte că-l ajunge „Moartea 
neagră/ moartea grea”, Toma îşi face testamentul prin care transmite 
calului ultimele dorinţe, rugându-l: „Sapă-mi groapă din picior/ şi-mi 
aşterne fânişor,/ iar la cap şi la picioare / pune-mi, pune-mi câte-o 
floare”. În tradiția românească, floarea de bujor semnifică iubirea 
pură, plină de candoare, iar busuiocul trădează afectivitatea, 
pasiunea erotică. Aflând de moartea tragică a haiducului, fata îl va 
plânge „mai cu foc”, 

Procedeul dominant folosit în opera literară este antiteza, care 
oferă posibilitatea punerii permanente în opoziție a trăsăturilor fizice 
şi de caracter ale celor două personaje. Haiducul din „țeara-de-jos” 
acumulează numai trăsături pozitive, pe când Manea este „slutul”, 
„urâtul”, „grosul” şi, mai ales, „arțăgosul”. Ca atare, se evidenţiază 
urâțenia fizică şi morală. Acest contrast reprezintă o trăsătură 
specifică baladei populare. 

Eroul Toma Alimoş a devenit o figură reprezentativă a 
literaturii folclorice, alături de Iancu Jianu, Andrii Popa sau Novac, 
alți eroi de baladă din Țările Române. 

Argumentarea apartenenţei 
la specia literară 
balada populară 


1. a) Balada este o specie a epicii populare în versuri, care 
prezintă o întâmplare din trecutul îndepărtat sub forma unei acțiuni 
simple, cu un număr mic de personaje, aflate, de obicei, în antiteză, în 
care realul se împleteşte cu fabulosul. 

b) Opera literară Toma Alimoş este o creație populară pentru 
că are un autor anonim şi s-a transmis pe cale orală, rod al efortului 
creator colectiv. 

c) Subiectul simplu surprinde un moment dramatic din viața 
unui haiduc, numit Toma Alimoş. Prezentând la persoana a Il-a 
întâmplări şi fapte, naratorul se detaşează de acestea, creând 
impresia unui observator discret, care stă la distanţă, “surprinde 
diverse aspecte ale vieții, dar nu se implică în derularea evenimentelor. 


2. Acțiunea se dezvoltă gradat, putându-se identifica momentele 
subiectului operei literare. 

a) În expozitiune {care include incipitul sau situația inițială) 
se prezintă locul, timpul şi date generale despre personaje. Dacă 
urmărim indicii de spaţialitate, se observă schițarea cadrului: „La 
poalele muntelui/ muntelului Pleşuvului/ în mijlocul câmpului/ la 
puțul porumbului;/ pe câmpia verde,-ntinsă/ şi de cetine 
coprinsă...”. Timpul când se derulează evenimentele nu este precizat, 
menținând atmosfera fabuloasă, epopeică. Personajele care se 
înfruntă sunt haiducul Toma Alimoş şi boierul Manea. 

b) Intriga este momentul care declanşează conflictul: Manea îl 
acuză pe haiducul Toma că „apele / mi-ai turburat,/ livezi/ verzi/ 
mi-ai încurcat,/ păduri/ mari/ mi-ai dărâmat” şi, de aceea, îi cere 
să-i dea „pe murgul vamă”. 

c) Desfăşurarea acțiunii cuprinde partea cea mai amplă 
dintr-o operă şi prezintă derularea evenimentelor. Naratorul surprinde 
confruntarea dintre Toma Alimoş şi Manea, discuţiile dintre cei doi. 

d) Punctul culminant reprezintă momentul de maximă 
tensiune din opera literară. Manea se preface că întinde mâna „să ia 
plosca/ şi să bea”, dar, perfid, îl înjunghie pe haiduc şi părăseşte 
locul crimei: „Fugea, nene, fugea:/ vitejia / cu fuga”. 

e) Deznodământul aduce rezolvarea conflictului. Haiducul face 
un efort supraomenesc, se urcă pe cal şi cere acestuia „să te-ntreci la 
bătrâneţe / cât puteai la tinereţe [...]/ să mă porți ca gândul meu/ şi 
s-ajungi pă-l câne rău,/ că mi-a răpus zilele |...],/ pentru tine, 

murgule.” Toma se apropie de Manea, îi reproşează că a săvârşit o 
faptă mişelească pentru care trebuie să plătească. Dintr-o lovitură, îi 
taie capul, dar simte că şi sfârşitul său este aproape. Îi cere 
murgului să-i sape o groapă şi „la cap şi la picioare/ pune-mi, pune-mi 
câte-o floare”, apoi îi spune să plece până „la Paltinii Trăsriţi/ unde- 
s frații poposiţi”. 7 


3. Personajul principal pozitiv este Toma Alimoş, pentru că 
autorul concentrează în structura eroului numai calități de excepție. 
În antiteză apare prezentat „Manea slutul/ şi urâtul,/ Manea, grosul/ 
ş-arțăgosul”. 

a) Prin caracterizare directă, făcută de narator, aflăm că 
Toma este un „haiduc din ţeara de jos,/ nalt la stat/ mare la sfat/ şi 
viteaz cum n-a mai stat.” Este prezentată o singură trăsătură fizică 
(„nalt la stat”), prin care ni se sugerează tinerețea şi voinicia eroului. 
Celelalte două versuri („mare la sfat/ şi viteaz cum n-a mai stat”) 
surprind trăsăturile morale ale protagonistului. Prin folosirea 
sintagmei „mare la sfat”, autorul anonim atribuie personajului 
însuşiri deosebite: înțelepciune, demnitate şi bărbăție. Curajul este 
un alt atribut al voinicului, care îl detaşează de Manea. El refuză să-l 
dea pe „murgul vamă”, propunându-i boierului o discuție care să 
ducă la rezolvarea conflictului pe cale paşnică. 

Asemenea oricărui român ospitalier, eroul îi întinde 
adversarului „plosca haiducească, / pe jumate s-o golească,/ mânia 
să-şi potolească, / ca c-un frate să vorbească.” 

b) Prin caracterizare indirectă, personalitatea eroului se 
întregeşte. Faptele pe care le săvârşeşte (işi adună ultimele puteri şi 
face dreptate), modul cum vorbeşte cu boienul („Pân-atuncea, măi 
fârtate,/ Dă-ți mânia la o parte”), dragostea față de animalul care-l 
însoţeşte permanent (calul), atitudinea în faţa morţii completează 
portretul eroului, conturând o figură reprezentativă a haiducului. 
Permanenta reflectare în culori negative a boierului Manea, face din 
acesta un personaj negativ, cumulând numai defecte. Opoziția Bine/ 
Rău este un procedeu caracteristic baladei, câre o apropie de basm. 


4, Specific baladei sunt şi anumite formule sau structuri 
stereotipe. Formula de început „foicica fagului” este reluată pe 
parcursul operei de încă două ori, cu mici transformări, înlocuindu-se 
al doilea termen („foicică de rogoz”, „foicică micşunea”), sintagme ce 
delimitează secvențele baladei, atestând originea populară a textului 
artistic, 


5. Calul, ajutorul nedespărțit al voinicului, apare personificat 
şi, uneori, are puteri supranaturale (vorbeşte cu haiducul, îl ajută pe 

Toma să-l ajungă din urmă pe Manea, îi sapă groapa stăpânului), 
asemenea calului năzdrăvan din basmele populare. 


6. Concluzie 

Versul scurt (1-8 silabe) şi armonia interioară a textului conferă 
dinamism acțiunii, impresionând auditorul (receptorul). Modelul 
exemplar al haiducului conturat în antiteză cu „stăpânul moşiilor”, 
oralitatea stilului şi prezența unor motive folclorice sunt trăsături 
care încadrează creația Toma Alimoş în specia balada populară, 
remarcabilă prin dramatismul formal şi interior al textului, ceea ce o 
particularizează între operele folclorice româneşti de certă valoare. 


BALADA CULTĂ 
Textul - suport 


PAŞA HASSAN 
de George Coşbuc 


Pe vodă-l zăreşte călare trecând 

Prin şiruri, cu fulgeru-n mână. 

În lături s-azvăârle oştirea păgână, 

Căci vodă o-mparte, cărare făcând, 

Şi-n urmă-i se-ndeasă, cu vuiet curgând 
Oştirea română. 


Cu tropote roibii de spaimă pe mal 

Rup frâiele-n zbucium şi saltă, 

Turcimea-nvrăjbită se rupe deolaltă 

Şi cade-n mocirlă, val după val, 

Iar fulgerul Sinan, izbit de pe cal, 
Se-nchină prin baltă. 


Hassan pe sub poala pădurii acum 

Lui Mihnea-i trimite-o poruncă: 

În spatele-oştirii muntene s-aruncă 

Urlănd ienicerii, prin flinte şi furn, — 

Dar paşa rămâne alături de drum 
Departe de luncă. 


Mihai îl zăreşte şi-alege vreo doi 
Se-ntoarce şi pleacă spre gloată, 

Ca volbura toamnei se-nvârte el roată 

Şi intră-n urdie ca lupu-ntre oi, 

Şi-o frânge degrabă şi-o bate-napoi 
Şi-o vântură toată. 


Hassan, de mirare, e negru-pământ; 
Nu ştie de-i vis, ori aeve-i. 
El vede cum zboară flăcăii Sucevei, 
El vede ghiaurul că-i suflet de vânt 
Şi-n față puterile turcilor sunt 

Tăriile plevei. 


Dar iată-l! E vodă, ghiaurul Mihai; 

Aleargă năvală nebună. 

Împrăştie singur pe câţi îi adună, 

Cutreieră câmpul, tăind de pe cai — 

El vine spre paşă; e groază şi vai, 
Că vine furtună. 


„— Stai, paşă, o vorbă de-aproape să-ți spun. 


Că nu te-am găsit nicăierea” — 

Dar paşa-şi pierduse şi capul şi firea! 

Cu frăul pe coamă el fuge nebun, 

Că-n gheară de fiară şi-n gură de tun 
Mai dulce-i pieirea. 


Sălbaticul vodă e-n zale şi-n fier 

Şi zalele-i zuruie crunte, 

Gigantică poart-o cupolă pe frunte, 

Şi vorba-i e tunet, răsufletul ger, 

Iar barda din stânga-i ajunge la cer, 
Şi vodă-i un munte. 


— „Stai, paşă! Să piară azi unul din noi!” 
Dar paşa mai tare zoreşte; 
Cu scările-n coapse fugaru-şi loveşte 
Şi gâtul i-l bate cu pumnii-amândoi, 
Cu ochii de sânge, cu barba vâlvoi 
El zboară şoimeşte. 


Turbanul îi cade şi-l lasă căzut; 

Îşi rupe cu mâna vestmântul, 

Că-n largile-i haine se-mpiedică vântul 

Şi lui i se pare că-n loc e ținut; 

Aleargă de groaza pieirii bătut, 
Mânâncă pământul. 

Şi-i dârdâie dinții şi-i galben pierit! 

Dar Alah din ceruri e mare! 

Şi Alah scurtează grozava-i cărare, 

Căci paşa-i de taberi aproape sosit! 

Spahiii din corturi se-ndeasă grăbit, 
Sâ-i deie scăpare. 


Şi-n ceasul acela Hassan a jurat 

Să zacă de spaimă o lună, 

Văzut-au şi beii că fuga e bună 

Şi bietului paşă dreptate i-au dat, 

Căci vodă ghiaurul în toți a băgat 
O groază nebună. 


Argumentarea apartenenţei 
la specia literară 
balada cultă 


1. a) Balada este o. specie literară a genului epic în versuri, 
populară sau cultă, în care se narează evenimente neobişnuite, fapte 
vitejeşti, dramatice. 

Ca specie literară, textul Pașa Hassan este o baladă cultă 
pentru că autorul cunoscut relatează faptele de vitejie ale unor 
personaje înzestrate cu însuşiri morale şi fizice de excepție, 
reconstituind un moment din istoria medievală a ţării. 

b) Dacâ în balada populară autorul anonim apelează la 
organizarea materialului epic după un model tradițional (subiectul 
este structurat în momentele. lui specifice, urmând o gradare a 
evenimentelor de la expoziţie la deznodământ), se folosesc formule 
inițiale şi finale, repetiții, motive şi imagini, monorima, versul scurt 
de 5/6 sau 7/8 silabe, în balada cultă apare o structură proprie 
care conduce la concentrarea conţinutului de idei asupra eroului 
evocat şi impune o anumită dinamică a desfăşurării conflictului. 

c) Poetul ardelean George Coşbuc, personalitate a literaturii 
române de la sfârşitul secolului al XIX-lea şi începutul secolului al 
XX-lea, a exprimat prin întreaga operă literară crezul său artistic, 
devenind „suflet în sufletul neamului” său, cântându-i „bucuria 
şi-amarul/”. Mărturie stau volumele de versuri publicate: Balade şi 
idile (1893), Fire de tort (1896), Ziarul unui pierde vară (1902) şi 
Cântece de vitejie (1904), monografii artistice ale satului 
transilvănean. | 

Una dintre creaţiile istorice importante este balada cultă Paşa 
Hassan, poem în care scriitorul conturează chipul luminos al 

domnitorului Mihai Viteazul, cel care, pentru scurt timp, a unit 
destinele românilor din cele trei provincii. 

Izvorul de inspirație al operei Paşa Hassan îl constituie o 
pagină de istorie, în care prinde contur un portret hiperbolizat al 
eroului din romanul lui Nicolae Bălcescu, Românii supt Mihai- 
Voievod Viteazul (surprinde evenimente din istoria Ţării Româneşti, 
intre anii 1593 şi 1601). În Capitolul al XXXIV-lea, din Cartea a II-a, 
se relatează un impresionant episod din lupta românilor pentru 
hbertate naţională, şi anume, înfrângerea turcilor în bătălia de la 
Călugăreni. Acest eveniment a fost transfigurat artistic de scriitor în 
balada Paşa Hassan. 

Din subspecia populară, scriitorul a preluat structura - generală, 
paralelismul axat pe dualitatea vitejie / laşitate, viziunea hiperbolică, 
prezentarea personajelor cu trăsături vizibil îngroşate, aura legendară 
a eroului, situarea lui în împrejurări excepționale. 


2. Subiectul baladei este simplu. Sinan-Paşa, dornic de noi 
cuceriri, cu un corp de armată, bine dotat, ajunge în valea de la 
Călugăreni, unde Mihai Viteazul îl atrage într-un loc mlăştinos. 
Hassan, unul dintre comandanții turci, este văzut de Mihai Viteazul 
şi acesta îl urmăreşte pentru o confruntare directă. Îngrozit, paşa 
iuge „mâncând pământul” până în mijlocul taberei sale. 

a) Expozițiunea (momentul în care scriitorul plasează acțiunea, 
precizează timpul derulării faptelor şi oferă informaţii sumare despre 
personaje) este înlocuită cu prezentarea tabloului general al luptei ce 
angajează două forțe: armata română şi cea turcă. 

b) Conflictul dramatic se derulează cinematografic, într-o 
mişcare accelerată a celor două corpuri de oaste, dinspre planul 
depărtat spre cel apropiat, într-o gradare ascendentă. 

c) Motivul literar la cavalcadei! („Pe vodă-l zăreşte călare 
zecând/ Prin şiruri, cu fulgeru-n mână. / În lături s-azvârle oştirea 
păgână, / Căci vodă o-mparte, cărare făcând, / Şi-n urmă-i se-ndeasă, 
cu vuiet curgând / Oştirea română.”), întâlnit şi în operele altor 
scriitori, impresionează receptorul prin imagini vizuale şi auditive, 
delimitând desfăşurarea acțiunii. Tabloul panoramic al încleştării 
dintre cele două forţe, dinamismul şi atmosfera de luptă sunt 
susținute de: registrul verbal („trecând”, „cărare făcând ”, „curgând” 
- verbe la gerunziu ce sugerează continuitatea şi simultaneitatea), de 
imaginile cinetice („Turcimea-nvrăjbită se rupe deolaltă/ Şi cade-n 
mocirlă, val după val, / Iar fulgerul Sinan, izbit de pe cal, / Se-nchină 
prin baltă.”), de efectele onomatopeice (folosirea consoanelor „I”, „r”, 
„b”, „z” care sugerează zgomotul produs de oştile înarmate). 


! cavalcadă — goană, alergare 


Dinamismul se realizează şi prin diverse elemente de 
plasticitate poetică: armoniile imitative („Şi zalele-i zuruie crunte”), 
comparația asociată cu un „şi” narativ („Ca volbura toamnei se-nvârte 
el roată/ Şi intră-n urdie ca lupu-ntre oi,/ SŞi-o frânge degrabă şi-o 
bate-napoi/ Şi-o vântură toată.”), fraza scurtă („Dar iată-l! E vodă, 
ghiaurul Mihai; / Aleargă năvală nebună. / Împrăştie singur pe câţi îi 
adună, / Cutreieră câmpul, tăind de pe cai -/ El vine spre paşă; e 
groază şi vai, / Că vine furtună.”) şi hiperbola amplă (Sălbaticul vodă 
e-n zale şi-n fier/ Şi zalele-i zuruie crunte,/ Gigantică poart-o cupolă 
pe frunte,/ Şi vorba-i e tunet, răsufletul ger,/ Iar barda din stânga-i 
ajunge la cer,/ Şi vodă-i un munte.”) care potențează imaginea 
apocaliptică a confruntării. 

d) Punctul culminant este sugerat de poet ca fiind momentul 
când paşa fuge îngrozit spre tabăra sa, refuzând confruntarea 
directă cu voievodul muntean. 

e) Deznodământul (situația finală) apare creionat în tonuri 
ironice, la salvarea comandantului turc contribuind şi „beii” care se 
tem de răzbunarea ghiaurului. 


3. Ca şi în balada populară, antiteza este o modalitate 
structurală de gradare a evenimentelor şi de caracterizare a 
personajelor. Axându-se pe dualitatea Bine/Rău, vitejie/ laşitate, 
poetul opune doi conducători (Mihai Viteazul, domn al Țării 
Româneşti / Paşa Hassan, general turc), două tabere („oastea română” 
/„oştirea păgână”), două trăsături moral-sufleteşti (vitejie / laşitate), 
două cauze pentru care se confruntă armatele inamice (lupta pentru 
independenţă şi libertate, cotropirea şi subjugarea). 


4. Chiar dacă titlul operei este Paşa Hassan, orientându-ne 
spre personajul eponim turc, chipul domnitorului Mihai se detaşează, 
devenind simbol al libertăţii românilor, surprins admirabil într-o 
schiță de portret. 


5. Pentru a contura personalitatea eroilor, poetul apelează la 
variate modalităţi de caracterizare. 

a) Mihai Viteazul este caracterizat indirect prin faptele de 
vitejie săvârşite pe câmpul de luptă; „Mihai.../ intră-n urdie ca lupu- 
ntre oi,/ Şi-o frânge degrabă şi-o bate-napoi/ Şi-o vântură toată”, 
care evidenţiază calitățile de excepție ale unui bun strateg, remarcat 
prin curaj. Este model pentru ostaşii săi: se avântă în mijlocul 
duşmanului, „cutreieră câmpul, tăind de pe cai”, îngrozindu-l pe 
comandantul turc, prin faptele sale eroice. 

Dialogul evidențiază trăsăturile morale ale voievodului 
muntean. Este diplomat, încercând rezolvarea practică a situației. 
Asemenea eroului din basmul popular, îşi cheamă adversarul la 

infruntare directă pentru a evita vărsarea de sânge nevinovat („Stai, 
paşă! Să piară azi unul din noi!”), luptă pe care adversarul nu o 
acceptă. Laşitatea lui Hassan este surprinsă prin folosirea imaginilor 
vizuale, cinetice şi auditive, care se asociază antitezei şi comparației 
(„Dar paşa-şi pierduse şi capul şi firea!/ Cu frâul pe coamă el fuge 
nebun”). Ironia fină este percepută prin îmbinările de cuvinte şi prin 
sugestiile lor metaforice: Hassan „zboară şoimeşte”, „mănâncă 
pământul”, „şi-i dârdâie dinții şi-i galben pierit!”, „bietului paşă” etc. 

Secvenţele dialogate [(„— Stai, paşă, o vorbă de-aproape să-ți 
spun/ Că nu te-am găsit nicăierea...”/ „ Stai, paşă! Să piară azi unul 
din noi”) evidenţiază hotărârea voievodului muntean de a se impune 
in fața duşmanului printr-o luptă rapidă. Chipul impunător al eroului 
este construit prin tehnica analogiei cu elementele naturii! „el e suflet 
de vânt”, „volbura toamnei”, ca, ulterior, să devină „furtună”, cu vorba 
„tunet” şi „răsufletul ger”, iar figura lui Mihai să capete, în ochii 
ingroziți ai paşei, proporții uriaşe. 

Bun organizator, strateg călăuzit de un fierbinte patriotism, 
caracterizat prin spirit de sacrificiu, Mihai înfricoşează turcimea, 
conducându-şi ostaşii spre victorie. El este aspru, neînduplecat cu 
duşmanii, dar sublim prin măreţia trupului şi a faptelor. 

Vestimentaţia descoperă alte trăsături ale personajului. 
Mihai, ca un adevărat luptător, „e-n zale şi-n fier/ Şi zalele-i zuruie 
crunte”, pe când paşa îşi pierde turbanul „şi-l lasă căzut”, ceea ce 
semnifică pierderea demnității, odată cu fuga din fața duşmanului. 

Prin  hiperbolizare, se exagerează intenționat atributele 
domnitorului („Sălbaticul vodă e-n zale şi-n fier/ Şi zalele-i zuruie 
crunte,/ Gigantică poart-o cupolă pe frunte,/ Şi vorba-i e tunet, 
răsufletul ger,/ lar barda din stânga-i ajunge la cer,/ Şi vodă-i un 
munte.”) creând un portret înspăimântător şi măreț, în acelaşi timp, 
aşa cum se conturează, de altfel, în imaginaţia lui Hassan. În 
antiteză apare surprinsă starea degradantă a paşei. 

Chipul voievodul este conturat indirect şi din perspectiva celuilalt 
personaj — Hassan. Acesta îl vede ca pe o ființă gigantică („Şi vodă-i un 
munte”), cu însuşiri supranaturale („Şi vorba e tunet, răsufletul ger...”). 


b) Comandantul turc este caracterizat direct de către 
naratorul care îi realizează un portret plastic, urmărindu-i reacțiile 
fizionomice, din timpul luptei. Dispreţul scriitorului față de 
personajul negativ este evident. Groaza conducătorului turc apare 
descrisă pe un spaţiu epic larg, preponderent în partea finală a 
operei. Este desfigurat de frică şi gesticulează necontrolat, patologic. 

Aglomerările verbale („Paşa-şi pierduse şi capul şi firea”, „fuge 
nebun”, „cu ochii de sânge, cu barba vâlvoi”, „şi-i dârdâie dinţii şi-i 
galben pierit”), concentrarea ideii în versul final („El zboară şoimeşte”, 
„Mănâncă pământul”) şi comportamentul („fuge nebun”, „Cu scările-n 

coapse fugaru-şi loveşte/ Şi gâtul îl bate cu pumnii-amândoi”, „işi 
rupe vesmântul”, „Aleargă de groaza pieirii bătut”) reprezintă procedee 
artistice prin care scriitorul exprimă disprețul față de invadatorii laşi, 
accentuând patriotismul voievodului Mihai. În această ipostază, paşa 
devine ridicol, grotesc („turbanul îi cade şi-l lasă căzut”, „e galben 
pierit”), în raport cu intenţia cuceririi unui teritoriu străin. 

În imaginea lui Hassan, poetul a întruchipat pe cotropitorul 
trufaş, însă laş în faţa vitejiei adversarului. După ce a venit orgolios 
în Tara Românească, pleacă învins, deşi-nu are loc nici o luptă 
directă între cei doi. Mândria, curajul, spiritul de sacrificiu şi dorința 
de libertate ale lui Mihai sunt puse în lumină prin hotărârea sa de a 
lupta până la moarte pentru independenţa neamului. 


6. iierbola, metafora şi simbolul sunt procedee ce impun 
valoare artistică baladei culte, evidențiind dramatismul situației. 
Registrul verbal bogat, cu folosirea prezentului istoric („zăreşte”, 
„s-azvârle”, „nu ştie” „cutreieră” etc.), a locuțiunilor, a iîmbinărilor 
expresive creează impresia de autenticitate, implicând cititorul în 
derularea istoriei”, în re-constituirea episodului rămas antologic în 
memoria colectivă a românilor (bătălia de la Călugăreni). 

Arhaismele („ienicer”, „flintă”, „paşă”, „urdie”, „spahiu”, „bei” 
etc.) accentuează atmosfera de epocă. 


7. Tensiunea operei este susținută şi prin elementele de 
prozodie. Textul se structurează în douăsprezece sextine (strofe a câte 
şase versuri), ultimul fiind incomplet, cu măsura de 10/ 11 silate, 
astfel încât expresia (forma) să poată susține conținutul bogat de idei 
(fondul). Ritmul amfibrahic impune vioiciune, muzicalitate şi armonie 
versului. Rimele masculine în versurile 1, 4, 5 şi feminine, în versurile 
2, 3, 6, sunt organizate în perechi sau îmbrățişate, iar rimele 
gerunziale din incipit („trecând”, „făcând”, „curgând”) au menirea de a 
sugera onomatopeic vuietul luptei, tropotul cailor, ritmul cavalcadei, 
imprimând textului o cadență solemnă. 


8. Concluzie 

Având ca model structural balada populară, creația cultă a lui 
George Coşbuc, Paşa Hassan, prelungeşte şi converteşte mitul, 
creând, cu ajutorul hiperbolelor şi al antitezei, un erou de legendă, 
care marchează istoria zbuciumată a poporului nostru şi 
concentrează dorințele românilor din totdeauna. 

ARGUMENTAREA APARTENENȚEI UNUI TEXT 
LA SPECIA LITERARĂ 
SCHIŢA - 


I. INTRODUCERE 
1. a) Definiţie 
Schița este o specie a genului epic în proză, cu acțiune limitată în 
timp şi spaţiu la un singur eveniment, firul epic liniar fiind concentrat 
în jurul personajului principal, pentru a-i releva trăsătura dominantă. 


b) Caracteristici: 

- naratorul obiectiv asigură fluxul rapid al evenimentelor, 
într-o derulare aproape cinematografică, respectând 
regula celor trei unități (de timp, de loc, de 
acțiune), care o apropie de genul dramatic; 

- evenimentele marchează un fapt semnificativ pentru 
conturarea tipului uman reprezentat de 
personajului literar; 

- firul epic liniar este riguros orientat spre deznodământ; 

- numărul redus de personaje centrează atenția receptorului 
asupra eroului; 

- preponderența dialogului imprimă textului o valoare 
scenică, asigurând veridicitatea faptelor narate; 

- stilul concis, fără digresiuni, este dominat de figuri şi 
procedee ale  oralității (vorbirea  exclamativă, 
interogativă, formule de adresare, ziceri tipice, 
tautologia!, anacolutulZ, argoul, jargonul, fonetisme 
şi lexic popular etc.), alături de valoarea stilistică a 
semnelor de punctuație şi de ortografie (în special 
apostroful). 


II. CUPRINS 
2. Geneză - |. L. Caragiale introduce specia literară schița, 
odată cu publicarea volumului de proze scurte 
Schițe uşoare (1896). 
- Încadrarea textului în opera scriitorului. 


3. Titlul — semnificaţiile pe care le conotează titlul, în raport 
direct cu mesajul transmis de scriitor. 


1 tautologia — greşeală de limbă care constă în repetarea aceluiaşi cuvânt, cu 
valori morfologice diferite 
2 anacolutul — discontinuitate în exprimare, dezacord gramatical 

4. Tema - satirizarea viciilor umane şi a moravurilor sociale. 


5. Limitarea în timp şi spaţiu a întâmplărilor (regula celor 
trei unităţi) accentuează caracterul scenic al 
textului. 


6. Momentele subiectului: 
- expozițiunea/ expoziția; 
- intriga; 
- desfăşurarea acţiunii; 
- punctul culminant; 
- deznodământul. 


7. Statutul personajelor 
În schiță, personajele sunt tipologice, plate, statice, definite 
printr-o însuşire esențială căreia se subordonează celelalte trăsături. 
Ele apar îngroşate pentru a ridiculiza un anume tip uman şi a crea 
umorul. 
Personajele pot fi: 
- principale (se caracterizează); 
- secundare; 
- episodice. 


8. Alternarea modurilor de expunere 

- predomină dialogul (concentrează acţiunea, dinamizează 
succesiunea momentelor subiectului, asigură 
reprezentarea scenică, caracterizează, este sursă a 
comicului); 

- narațiunea fixează temporal şi spaţial acțiunea; 

- vorbirea indirectă liberă trădează ironia afectivă a 
naratorului care mimează acceptarea felului de a se 
comporta al personajelor; 

- oralitatea stilului (propoziţii exclamative, interogative, 
lexic popular şi regional, fonetisme regionale, 
agramatisme, jargonul, interjecții, brevilocvența). 


II. ÎNCHEIERE 

9. Concluzii referitoare la particularităţile textului studiat, 
care îl încadrează speciei literare, şi aprecieri asupra valorii artistice 
a schiţei, 


Reprezentarea speciei 
În literatura romănă: 
Emil Gârleanu, Din lumea celor care nu cuvântă 

loan Alexandru Brătescu-Voineşti, Intuneric şi lumină, În lumea 
dreptății 
Mihail Sadoveanu, Un om năcăjit, Hultanul, Oameni şi locuri 


În literatura universală: 
Edgar Allan Poe, Scrieri alese 
A. P. Cehov, Moartea unui slujbaş, Stepa, Duelul 
Mark Twain, Scrisorile unui chinez 
Ivan. S. Turgheniev, Povestirile unui vânător 


Textul - suport 


VIZITĂ... 
de I. L. Caragiale 


M-am dus la Sf. Ion să fac o vizită doamnei Maria Popescu, o 
veche prietină, ca s-o felicit pentru onomastica! unicului său fiu, Ionel 
Popescu, un copilaş foarte drăguţ de vreo opt anişori. N-am voit să merg 
cu mâna goală şi i-am dus băieţelului o minge foarte mare de cauciuc şi 
foarte elastică. Atențiunea mea a făcut mare plăcere amicei mele şi mai 
ales copilului, pe care l-am găsit îmbrăcat ca maior de roşiori? în 
uniformă de mare ținută. După formalitățiles de rigoare“, am început să 
convorbim despre vreme, despre sorții agriculturii — d.5 Popescu tatăl 
este mare agricultor — despre criză ş.cl. Am observat doamnei 
Popescu că în anul acesta nu se prea vede la plimbare, la teatru, la 
petreceri... Doamna mi-a răspuns că de la o vreme i se urăşte chiar unei 
femei cu petrecerile, mai ales când are copii. 

- Să-ţi spun drept, cât era Ionel mititel, mai mergea; acu, de când 
s-a făcut băiat mare, trebuie să mă ocup eu de el; trebuie să-i fac 
educaţia. Şi nu ştiţi dv. bărbaţii cât timp îi ia unei femei educația unui 
copil, mai ales când mama nu vrea să-l lase fără educaţie! 

Pe când doamna Popescu-mi expune. părerile ei sănătoase în 
privința educației copiilor, auzim dintr-o odaie de alături o voce 
răguşită de femeie bătrână: 

- Uite, coniţă, Ionel nu s-astâmpără! 


1 onomastică - ziua numelui 

2 roşior — soldat călăreț, îmbrăcat în haină roşie 

3 formalitate — {în text) cerință impusă de regulile de politeţe 

+ de rigoare — care este cerut de o anumită împrejurare, potrivit împrejurării 
$ d — prescurtare pentru „domnul!” 

*ş cl. — prescurtare pentru „şi celelalte” 

— Ionel! strigă madam Popescu; Ionel! vin' la mama! Apoi, cătră 
mine încet: 

- Nu ştii ce ştrengar se face... şi deştept...” 

Dar vocea de dincolo adaogă: 

- Coniţă! uite Ionel vrea să-mi răstoarne maşina!!... 
Astâmpără-te, că te arzi! 

- Ionel! strigă iar madam Popescu. Ionel! vin' la mama! 

- Sări, coniță! varsă spirtul! s-aprindel 

- Ionel! strigă iar mama, şi se scoală repede să meargă după el. 
Dar pe când vrea să iasă pe uşe, apare micul maior de roşiori-cu 
sabia scoasă şi-i opreşte trecerea, luând o poză foarte marţială?. 
Mama ia pe maiorul în brațe şi-l sărută... 

- Nu ţi-am spus să nu te mai apropii de maşină când face 
cafea, că dacă te-aprinzi, moare mama? Vrei să moară mama? 

=- Dar — întrerup eu — pentru cine ați poruncit cafea, madam 
Popescu? 

— Pentru dumneata. 

- Da ' de ce vă mai supăraţi? 

= Da ' ce supărare! 

Madam Popescu mai sărută o dată dulce pe maioraşul, îl scuipă, 
să nu-l deoache, şi-l lasă jos. El a pus sabia în teacă, salută milităreşte 
şi merge într-un colț al salonului unde, pe două mese, pe canapea, pe 
foteluri şi pe jos, stau grămădite fel de fel de jucării. Dintre toate, 
maiorul alege o trâmbiţă şi o tobă. Atârnă toba de gât, suie pe un 
superb cal vânăt rotat?, pune trâmbiţa la gură şi, legănându-se călare, 
începe să bată toba cu o mână şi să sufle-n trâmbiță. Madam Popescu 
îmi spune ceva; eu n-aud nimica. Îi răspund totuşi că nu cred să mai ție 
mult gerul aşa de aspru; ea n-aude nimica. 

- Ionel! Jonel!! Ionel!!! Du-te dincolo, mamă; spargi urechile 
dumnealui! Nu e frumos, când sunt musafiri! 

lar eu, profitând de un moment când trâmbiţa şi toba tac, 
adaog: 

- Şi pe urmă, d-ta eşti roşior, în cavalerie. 

— Maior! strigă mândrul militar. 

=- Tocmai! zic eu. La cavalerie nu e tobă; şi maiorul nu cântă 
cu trămbița; cu trâmbița cântă numai gradele inferioare; maiorul 
comandă şi merge-n fruntea soldaților cu sabia scoasă. 

Explicaţia mea prinde bine. Maiorul descalică, scoate de după 
gât toba, pe care o trânteşte cât colo; asemenea şi trâmbița. Apoi 
începe să comande: 


1 maşină - instrument folosit pentru pregâtirea cafelei; spirtieră 
2 marția (à) -cu aer războinic 
3 rotat — (despre cai) cu pete de altă culoare decât restul părului 

- Înainte! marş! 

Şi cu sabia scoasă, începe să atace straşnic tot ce-ntălneşte-n 
cale. În momentul acesta, jupâneasa cea răguşită intră cu tava aducând 
dulceaţă şi cafele. Cum o vede, maiorul se opreşte o clipă, ca şi cum ar 
vrea să se reculeagă! fiind surprins de inamic. Clipa însă de reculegere 
trece ca o clipă, şi maiorul, dând un răcnet suprem de asalt, se repede 
asupra inamicului. Inamicul dă un țipăt de desperare. 

- Ține-l, coniță, că mâ dă jos cu taval. Madam Popescu se 
repede să taie drumul maiorului, care, în furia atacului, nu mai vede 
nimic înaintea lui. Jupâneasa este salvată; dar madam Popescu, 
deoarece a avut imprudența să iasă din neutralitate? şi să intervie în 
război, primeşte în obraz, dedesubtul ochiului drept, o puternică 
lovitură de spadă. 

- Vezi? vezi, dacă faci nebunii? era să-mi scoţi ochiul... Ti-ar fi 
plăcut să mă omori? Sârută-mă, să-mi treacă şi să te iert! 

Maiorul sare de gătul mamei şi o sărută. Mamei îi trece; iar eu, 
după ce am luat dulceața, mă pregătesc să sorb din cafea... 

- Nu vă supără fumul de tutun? întreb eu pe madam Popescu. 

- Vai de mine! la noi se fumează... Bărbatu-meu fumează... şi... 
dumnealui... mi se pare că-i cam place. 

Şi zicând „dumnealui“, mama mi-arată răzănd pe domnul maior. 

— Al zic eu, şi dumnealui? 

- Da, da, dumnealui! să-l vezi ce caraghios e cu țigara-n gură, să 
te prăpădeşti de râs... ca un om mare... 

—- A! asta nu e bine, domnule maior — zic eu —; tutunul este 
otravă... 

- Da tu de ce tragi? mă-ntrerupe maiorul lucrând cu lingura în 
cheseaua? de dulceaţă... 

- Ajunge, Ionel! destulă dulceaţă, mamă! iar te-apucă 
stomacul... 

Maiorul ascultă, după ce mai ia încă vreo trei-patru lingurițe; 
apoi iese cu cheseaua în vestibul. 

— Unde te duci? întreabă mama. 

— Viu acu! răspunde Ionel. 

După un moment, se-ntoarce cu cheseaua goală; o pune pe 
masă, se apropie de mine, îmi ia de pe mescioară tabachera cu 
tigarete regale, scoate una, o pune în gură şi mă salută milităreşte, 
ca orice soldat care cere unui ţivil să-i împrumute foc. Eu nu ştiu ce 


1 a se reculege — (în text) a-şi veni în fire, după o spaimă, după o emoție 

2 neutralitate — atitudine pasivă; (in text) neamestecul unei persoane într-un 
conflict i 

3 chesea — (forma literară, chisea) vas mic din sticlă, din cristal sau din 
porțelan în care se păstrează dulceaţa 

4 vestibul — prima încăpere a unei locuinţe, în care se intră venind de afară 

trebuie să fac. Mama, râzând, îmi face cu ochiul, şi mă-ndeamnă să 
servesc pe domnul maior, întind țigareta mea, militarul.o aprinde pe a 
lui şi, fumând, ca orice militar, se plimbă foarte grav de colo până 
colo. Eu nu-l pot admira îndestul, pe când mama îl scuipă, să nu-l 
deoache, şi îmi zice: 

= Scuipă-l, să nu mi-l deochi! 

Maiorul şi-a fumat ţigareta până la carton. Apoi se repede la 
mingea pe care i-am adus-o şi-ncepe s-o trântească. Mingea sare 
până la policandrul! din tavanul salonului, unde tulbură grozav 
liniştea ciucurilor de cristal. 

- Ionel! astâmpără-te, mamă! Ai să spargi ceva... Vrei să mă 
superi? vrei să moară mama? 

Dar maiorul s-a-ndărjit asupra ghiulelei săltătoare, care i-a 
scăpat din mână: o trânteşte cu mult necaz de parchet. Eu aduc spre 
gură ceaşca, dar, vorba francezului, entre la coupe et les lâvres...2 
mingea îmi zboară din mână ceaşca, opărindu-mă cu cafeaua, care se 
varsă pe pantalonii mei de vizită, culoarea oului de rață. 

- Ai văzut ce-ai făcut?... Nu ţi-am spus să te-astămperi... 
Vezi! ai supărat pe domnul!... aldată n-o să-ţi mai aducă nici o 
jucărie! 

Apoi, întorcându-se către mine, cu multă bunătate: 

- Nu e nimic! iese... Cafeaua nu pătează! iese cu nițică apă 
caldă... 

Dar n-apucă să termine, şi odată o văd schimbându-se la față ca 
de o adâncă groază. Apoi dă un țipăt şi, ridicându-se de pe scaun: 

- Ionel! mamă! ce ai? 

Măâ-ntorc şi văz pe maiorul, alb ca varul, cu ochii pierduţi şi cu 
drăgălaşa lui figură strâmbată. Mama se repede la el, dar până să 
facă un pas, maiorul cade lat. 

- Vai de mine! ţipă mama. E rău copilului!... Ajutor! moare 
copilul! 

Ridic pe maiorul, îi deschei repede mondirut la găt şi la piept. 

— Nu-i nimica! zic eu. Apă rece! 

ÎI stropesc bine, pe când mama pierdută îşi smulge părul. 

-Vezi, domnule maior? îl întreb eu după ce-şi mai vine în fire; 
vezi? Nu ţi-am spus eu că tutunul nu e lucru bun? Aldată să nu mai 
fumezi! 

Am lăsat pe madam Popescu liniştită cu scumpul ei maior afară 
din orice stare alarmantă şi am ieşit. Mi-am pus şoşonii şi paltonul şi 


! policandru - candelabru cu mai multe braţe 

2 entre la coupe et les lâvres (fr.) — în traducere, „între pahar şi gură”; (in 
text) corespunde zicalei „socoteala de-acasă nu se potriveşte cu cea din 
târg" 

3 mondir (forma literară, mundir) - haina de la uniforma militară 

am plecat. Când am ajuns acasă, am înțeles de ce maiorul ieşise un 
moment cu cheseaua în vestibul — ca să-mi toarne dulceaţă în şoşoni 


Planul dezvoltat de idei 


1) Invitat la familia Popescu, naratorul-personaj discută 


despre probleme sociale curente. |„M-am dus la Sf. Ion... mai ales 
când are copil.”] 


a) 


De Sf. Ion, povestitorul îi face o vizită doamnei Maria 
Popescu, pentru a sărbători onomastica fiului ei. 

Musafirul aduce în dar o minge mare de cauciuc. 

lonel şi doamna Popescu se bucură de cadoul primit. 

Încep discuţiile despre agricultură, despre faptul că rareori 
soții Popescu sunt văzuți la petreceri. 


2) În timp ce doamna Popescu evidenţiază dificultăţile 


întâmpinate de orice mamă în educaţia copului ei, Ionel o atacă 
pe menajeră. |, — Să-ţi spun drept... / — Dar ce supărare!” 


a) 


b) 


3) 


Gazda se arată afectată de importanța rolului pe care îl are 
în educația băiatului. 

Din camera alăturată se aude vocea răguşită a servitoarei 
care solicită ajutor. 

Mama admiră ştregăriile şi istețimea lui Ionel. 

Jupâneasa avertizează că băieţelul răstoarnă spirtiera. 
Alarmată de faptul că s-ar putea să ia foc hainele copilului, 
doamna Popescu fuge spre bucătărie. 

Întâmpinată de fiul ei, mama îl ceartă superficial. 


Mereu agitat, amintindu-şi de statutul său militar, 


„maioraşul” face gălăgie, bătând toba şi sunând din trâmbiţă. 
(„Madam Popescu mai sărută... şi merge-n fruntea soldaților cu sabia 


scoas 
a) 
b) 


c) 


â.”] 
Mama îl sărută dulce pe „maioraş”. 
Ionel pune sabia în teacă şi, salutând milităreşte, se îndreaptă 
spre un colț al salonului tu multe jucării. 


Băiatul se suie pe un cal din lemn, bate toba şi suflă în 


trâmbiţă, deranjând pe cei prezenți. 


c) 
d) 


Gazda îi reproşează lui Ionel gălăgia pe care o face. 
Oaspetele îl determină pe copil să renunțe la tobă şi 
trâmbițăā, apelând la orgoliul său de „maior la cavalerie”. 

4) Convins de importanţa gradului militar, Ionel este hotărât 
să atace cu sabia orice întâlneşte în cale. |„Explicaţia mea prinde 
bine... mă pregătesc să sorb din cafea...”] 


a) 


b) 


c) 
d) 


e) 


Intervenția musafirului asupra rolului de comandant pe care 
îl joacă un ofițer superior îl determină pe copil să renunțe la 
trâmbiţă şila tobă. 

Arborând o ţinută sobră, imaginându-se în fața unui pluton, 
băiatul o atacă pe jupâneasa care aduce dulceaţă şi cafea. 
Im'pacientată, femeia cere ajutor. 

Madam' Popescu se interpune, primind:'o lovitură sub ochiul 
drept. 

Obrăznicia fiului este tolerată cu un sărut împăciuitor. 


5) Alintat peste măsură, copilul manifestă viciile adulţilor. 
[„— Nu vă supără fumul de tutun?... /- Scuipă-l, să nu mi-l deochi!) 


a) 
b) 
o) 
d) 


e) 


f) 


Politicos, oaspetele cere permisiunea să fumeze. 
Pe un ton afectat, gazda se laudă că şi fiul ei fumează. 
Naratorul îl avertizează pe copil că fumatul este dăunător, 
dar acesta îi răspunde cu impertinență. 
Pentru 'câteva minute, Ionel iese în vestibul având în mână 
chiseaua cu dulceaţă. 
Revenit în salon, băiatul cere o ţigară pe care o fumează până 
la carton. 
Admirativ, mama îl atenționează pe musafir să nu-i deoache 
odrasla. 


6) Continuând seria obrăzniciilor, fiul gazdei varsă cafeaua, 
pătând pantalonii oaspetelui. |„Maiorul şi-a fumat țigareta... iese cu 
nițică apă caldă...” 


a) 
b) 
c) 


d) 


După ce a terminat de fumat, copilul ia mingea primită în 
dar, trântind-o cu putere. 

Jenată de situația: în sine, mama încearcă să-l tempereze pe 
Ionel: - 

Băiatul continuă 'să i lovească  ghiuleaua săltătoare”, lovind 
ceaşca musafirului. 

Mimând supărarea, doamna Popescu îşi mustră progenitura. 


7) Urmările fumatului nu întârzie să se arate. [„Dar n-apucă 
să termine... Aldată să nu mai fumezi”) 


a) 


b) 
c) 


Speriată de paloarea „maioraşului”, mama se ridică de pe 
scaun. 

Copilul leşină. 

-Calm, naratorul acordă primul ajutor, stropindu-l pe băiat cu 
apă rece. 

d) După ce lonel îşi revine, oaspetele îl sfătuieşte să nu mai 
fumeze. 


8) Ajuns acasă, vizitatorul a înţeles de ce venise băiatul cu 
chiseaua goală din vestibul. |„Arm lăsat pe madam ' Popescu... ca să-mi 
toarne dulceaţă în şoşoni.”| 

a) După ce evenimentele s-au liniştit, naratorul pleacă. 

b) În momentul când se descalță acasă, musafirul constată că 

şoşonii erau plini cu dulceaţă. 


Argumentarea apartenenţei 
la specia literară 
schița 


1. a) Schița este o specie a genului epic în proză, cu acțiune 
limitată în timp şi spaţiu la un singur eveniment, firul epic liniar fiind 
concentrat în jurul personajului principal, pentru a-i releva trăsătura 
tipologică (dominantă). 

b) Schița presupune existența unui narator obiectiv care 
asigură fluxul rapid al întâmplărilor, respectânt regula celor trei 
unități (de timp - cel mult douăzeci şi patru de ore; de loc - în 
acelaşi spațiu; de acţiune - un singur eveniment); firul epic liniar 
este riguros orientat spre deznodământ; numărul redus de personaje 
centrează atenţia receptorului asupra eroului, selectat din toate 
categoriile sociale; preponderența dialogului imprimă textului o 
valoare scenică; stilul concis, fără digresiuni, este dominat de figuri 
şi de procedee ale oralității. 


2. Geneză | 

Considerat de Titu Maiorescu a fi unul dintre cei patru „mari 
clasici” ai literaturii române, alături de Ion Creangă, Mihai Eminescu 
şi Ioan Slavici, I. L. Caragiale se împune ca dramaturg şi prozator, în 
creația căruia moravurile unei societăți, automatismele 
comportamentale, prostia şi incultura sunt criticate fie sub forma 
comediei (O noapte furtunoasă, Conu Leonida față cu 
reacţiunea, O scrisoare pierdută, D-ale canavalului), fie într-un 
grupaj de texte scurte, cu pronunțat caracter scenic, o adevărată 
„comedie a cuvântului”, pe care autorul le intitulează Schițe uşoare 
(1896). 

La reeditarea volumului, în anul 1901, scriitorul optează 
pentru Momente (din care face parte şi proza Vizită..., după ce 
fusese publicată în ziarul „Universul”), îmbogățit în 1910 cu alte 

creații, pentru care primeşte titlul Schițe nouă, punând bazele unei 
noi specii în literatura română - schiţa. 


3. Titlul avertizează cititorul asupra unor incidente care vor 
încălca protocolul unei vizite obișnuite, în acelaşi timp — prin forma 
nearticulată a substantivului — se generalizează situaţia, conferindu-i 
statut de repetabilitate în orice familie pentru care educaţia copilului 
este o povară ori se realizează superficial. 


4. Tema abordată de scriitor o constituie falsa educație a 
copiilor din familiile pretins aristocrate. În stilul său original, I. L. 
Caragiale satirizează mentalități, comportamente, vicii, din interiorul 
claselor sociale vizate, aflându-se în ipostaza de narator-personaj 
implicat în evenimente, sau a povestitorului omniscient ce 
ridiculizează prostia, incultura, snobismul şi provincialismul. 


5. Limitarea în timp şi spaţiu a întâmplărilor reprezintă o 
trăsătură esenţială a schiţei (în general). Invitat de Sf. Ion în casa 
familiei Popescu, timp de câteva ore, atenţia naratorului se 
concentrează asupra comportamentului deviant al fiului gazdei, un 
copil „de vreo opt anişori”. Diminutivul „anişori” conotează o dublă 
semnificație: deşi este la vârsta şcolarităţii, când cei „şapte ani de 
acasă” ar fi trebuit să fie asumaţi de copil, prezența musafirului pare 
să aibă un efect contrar limitării obrăzniciilor, multiplicând gafele 
băiatului. Dintr-o altă perspectivă, diminutivul ironizează şi 
caricaturizează personajul literar, lonel Popescu. 


6. Aparținând genului epic, schiţa se structurează liniar, într-o 
succesiune cronologică a evenimentelor care gradează acțiunea 
ascendent, de la simpla joacă a sărbătoritului până la starea de 
leşin, cauzată de fumat. 

a) Expozițiunea (expoziţie, incipit) fixează timpul (de „Sf. Ion”), 
locul (în casa doamnei Maria Popescu) şi personajele antrenate în 
conflict (gazda, „o veche prietenă”, Ionel Popescu, „un copilaş foarte 
drăguţ de vreo opt anişori” şi naratorul-personaj care surprinde 
întâmplările pe un ton de umor fin, relatând evenimentele la 
persoana Î, ceea ce conferă povestirii autenticitate). 

b) Intriga, schematic formulată, o constituie onomastica 
băâiețelului, pentru care povestitorul face o vizită familiei Popescu, 
aducându-i în dar copilului o minge „foarte mare şi elastică” . 

c) Desfăşurarea acțiunii conturează trăsăturile caracteristice 
personajului principal, dezvăluind educația precară (superficială) de 
care amfitrioana (gazda) face. mult caz. 

În timp ce doamna Popescu se arată afectată de 
responsabiliatea creşterii .unui copil, se aude vocea jupânesei care 

solicită ajutor pentru că Ionel este pe punctul de a vărsa spirtul din 
maşina de făcut cafea şi, întrucât apelurile servitoarei nu încetează, 
mama se hotărăşte să-l aducă pe băiat din bucătărie, dar acesta 
apare îmbrăcat în ținută de „maior”. Ulterior, Ionel alege dintre 
jucăriile împrăştiate pe canapea, fotolii şi pe jos, o trâmbiţă şi o 
tobă, începând să facă zgomot chiar în momentul când cei doi adulți 
discută despre vremea geroasă. La observaţia musafirului că maiorul 
„comandă şi merge-n fruntea soldaților cu sabia scoasă”, micuțul se 
conformează şi începe să atace tot ce întâlneşte în cale, inclusiv pe 
jupâneasa care tocmai aducea dulceața şi cafeaua. Mama, 
interpunându-se pentru a o 'salva pe bucătăreasă, primeşte o 
lovitură de spadă sub ochiul drept, pentru care îi solicită copilului 
un pupic, să-i treacă. Civilizat, oaspetele cere gazdei permisiunea de 
a fuma însă rămâne contrariat când află că şi „maioraşul!” are viciul 
adulților. Între timp, băiatul iese în vestibul, ținând în mână 
chiseaua cu dulceaţă. Reîntors în salon, îi cere invitatului o țigară pe 
care o fumează „pâna la carton”, plimbându-se prin încăpere cu aer 
de superioritate, sub ochii admirativi ai mamei. Brusc îşi fixează 
interesul asupra mingii elastice pe care o trânteşte atât de tare, încât 
aceasta sare până la policandru, apoi „ghiuleaua săltătoare” loveşte 
ceaşca de cafea, opărind oaspetele şi pătând pantalonii acestuia, 
„culoarea oului de rață”. Superficial, doamna Popescu îşi 
atenționează odrasla şi îi precizează naratorului că nu pătează 
cafeaua, ci „iese cu nițică apă caldă”. 

d) Punctul culminant marchează, în stil tragi-comic, efectul 
fumatului asupra copilului, care leşină, determinând spaima celor 
din jur, mai puțin a vizitatorului. Cu stăpânire de sine, acesta 
deschide gulerul tunicii şi îl stropeşte „bine” pe băiat cu apă rece. 

e) Deznodământul este un răspuns ironic la nedumerirea 
musafirului, legată de chiseaua goală adusă din vestibul de 
„maioraşul poznaş”: turnase tot conținutul în şoşonii oaspetelui. 


-7. Personajele, puţine, se pot grupa în trei categorii: principale 
(lonel, madam' Popescu), secundare (naratorul) şi episodice (menajera). 
Numai două dintre ele devin tipuri, imagini caricaturizate ale unei 
clase de oameni pentru care valorile comportamentale sunt 
deformate de automatisme (obiceiuri) ale snobismului. 

a) Doamna Maria Popescu reprezintă tipul parvenitului, al 
mamei tolerante, convinsă că educația făcută fiului ei este de natură 
să-l integreze rapid în lumea oamenilor de afaceri unde se află tatăl 
copilului, „mare agricultor”. Principiul călăuzitor al gazdei îl constituie 
libertatea de gândire şi de mişcare a băiatului, chiar dacă aceasta ar 
presupune încălcarea elementarelor reguli de comportare civilizată: 
mama îl sărută să nu-l deoache, deşi ar fi trebuit să-l mustre pentru 
că putea să verse spirtiera, s-o rănească pe bucătăreasă şi, chiar 

dacă este victima toleranţei (primeşte o lovitură sub ochi), 
temperează avântul copilului c-un sărut. Este încântată că Ionel 
fumează „ca un om mare”, amuzându-se copios de fizionomia 
băiețelului. Nu intervine ferm în evoluția obrăzniciilor, considerându-le 
fapte fireşti sau calități ce subliniază personalitatea marcantă a 
fiului. Chiar şi în momentul când se varsă cafeaua pe hainele 
musafirului, gestul este tolerat, deoarece cafeaua „iese cu nițică apă 


b) Ionel însumează trăsăturile tipice ale copilului lipsit de 
educaţie, impertinent, ignorant, alintat şi orgolios. 

I. Caracterizarea directă, din perspectiva naratorului, 
vizează un portret tuşat, static, personajul fiind consecvent tipologic 
pe tot parcursul evenimentelor. „Copilaşul” este îmbrăcat ca „maior 
de roşior în uniformă de mare ținută”, are „opt anişori”, fiind „foarte 
drăguţ”. Reţin atenția diminutivele „copilaş”, „anişori”, „băieţelu!”, 
mărci ale afectivității naratorului-musafir, devenită treptat antipatie, 
odată cu dezvăluirea caracterului protagonistului: în ultima parte a 
schiţei, apelativul „maior” şi expresia „scumpul ei maior” sunt 
încărcate de ironie, ridiculizând educaţia odraslei. . 

Jupâneasa îl vede o adevărată pacoste, un tăvălug ce striveşte 
totul în calea sa, fiind asaltată în două momente importante pentru 
eticheta familiei care a primit în vizită „un vechi prieten”: când 
prepară cafeaua şi când aduce tava cu dulceaţă. Strigătele disperate 
„Coniţă!”, „Sări, coniţă!”, „Ţine-l, coniţă!” surprind gradat spaima 
femeii care mereu este întâmpinată de atacurile războinice ale 
„maioraşului”. 

Mama se află la polul opus în perceperea personalității 
copilului. Pentru ea, gafele băiatului sunt acte de inteligență, 
manifestări ale unui caracter puternic („Nu ştii ce ştrengar se face... 
şi deştept!”), ori un semn al maturității precoce („şi... dumnealui... mi 
se pare că-i cam place [...] ca un om mare...”). Admirația doamnei 
Popescu atinge culmea ironiei în scena fumatului, când Ionel cere 
musafirului un foc pentru a-şi aprinde ţigara: „Să nu mi-l deochi!”. 


II. Caracterizarea indirectă predomină în text, pentru că 
ipostaza naratorului omniscient este obiectivă, punându-şi 
personajele să-şi trădeze viciile. Numele (un diminutiv, Ionel < Ion) 
sugerează atitudinea familiei față de copil, dragostea excesivă care 
deformează adeseori caracterul. Comportamentul subliniază 
psihologia vârstei (o permanentă agitaţie), dar şi mentalitatea clasei 
privilegiate social, căreia i se permite orice, datorită statutului său 
material. Inconştient, atacă servitoarea când prepară cafeaua pentru 
musafir. Prost educat, face gălăgie în salon, suflând în trâămbiţă şi 
bătând toba. Impertinent, serveşte din tabachera cu „țigarete 

regale”, pentru a fuma. Insolent, ignoră rugămințile mamei de a sta 
liniştit şi varsă cafeaua pe pantalonii vizitatorului, cu ajutorul mingii 
elastice primite în dar. În final, toamnă dulceaţă în pantofii 
musafirului. Vestimentaţia relevă snobismul elitei bucureştene care 
afişează maturizarea înainte de vreme a propriilor vlăstare, 
îmbrăcându-le în haine ce mimează profesii cu impact social (militar 
cu grad superior), tolerându-le comportamentul obraznic, deoarece 
ar fi un semn al bărbăţiei sau al inteligenței. Limbajul accentuează 
impertinența şi aroganța. La sugestia naratorului-personaj de a nu 
fuma, pentru că tutunul „este otravă”, maioraşul răspunde emfatic 
(cu îngâmfare), fără să respecte vârsta interlocutorului: „Da' tu de ce 
tragi?” 


8. Dimensiunea moralizatoare a schiţei este pusă, în valoare 
mai ales de comicul de situaţie, alături de alternarea modurilor 
de expunere (narațiunea şi dialogul). 

Funcţiile dialogului vizează; caracterizarea personajelor, 
concentrarea firului epic, reprezentarea scenică a episoadelor, 
menţinând interesul receptorului pentru evoluţia evenimentelor. 

Narațiunea alternează cu dialogul într-o proporție mai mică, 
având cel puţin trei funcții epice; fixează cadrul acțiunii, oferind 
informaţii despre statutul social al personajelor antrenate în conflict; 
urmăreşte — asemenea unei camere de filmat — reacţiile celor din jur, 
dezvăluie adevărata părere a povestitorului-personaj despre falșa 
educație atât de invocată de gazdă ca o responsabilitate importantă 
datorită căreia nu mai poate fi prezentă în viața mondenă a 
Bucureştiului. 


9. Concluzii 
Limitată, în timp şi spațiu, construind tipuri umane identificabile 
în familiile pentru care educaţia se manifestă demagogic, alternând 


narațiunea cu dialogul, impunând statutul povestitorulut creditabil 
prin rolul de spectator sau participant la evenimente, împletind 
umorul cu ironia, proza Vizită... este o schiţă ce particularizează 
opera lui I. L. Caragiale în literatura română şi cea universală. 

Textul - suport 


D-L GOE 
de I. L. Caragiale 


Ca să nu mai rămâie repetent şi anul acesta, mam'mare, 
mamițica şi tanti Miţa au promis tânărului Goe să-l ducâ-n Bucureşti 
de 10 Mai. 

Puțin ne importă! dacă aceste trei dame se hotărăsc a părăsi 
locul lor spre a veni în capitală numai de hatărul fiului şi nepoțelului 
lor. Destul că foarte de dimineață, dumnealor, frumos gătite, împreună 
cu tânărul Goe, aşteaptă cu multă nerăbdare, pe peronul din urbea? 
X, trenul accelerat care trebuie să le ducă la Bucureşti. Adevărul e că, 
dacă se hotărăşte cineva să asiste la o sărbătoare naţională aşa de 
importantă, trebuie s-o ia de dimineaţă. Trenul în care se vor sui 
ajunge în Gara de Nord la opt fără zece a.m.? D-l Goe este foarte 
impacient’ şi, cu un ton de comandă, zice încruntat: 

- Mam'mare, de ce nu mai vine?... Eu vreau să vie! 

- Vine, vine acuma, puişorul mamii! Răspunse cucoana. 

Şi sărută pe nepoțel; apoi îi potriveşte pălăria. 

Tânărul Goe poartă un frumos costum de marinar, pălărie de 
paie, cu inscripția pe pamblică: Le Formidable, şi sub pamblică biletul 
de călătorie înfipt de tanti Miţa, că „aşa țin bărbaţii biletul”. 

— Vezi ce bine-i şade lui, zice mam’ mare, cu costumul de marinel? 

- Mamiţo, nu ţi-am zis că nu se zice marinel? 

- Da’ cum? 

- Marina... 

— Ei! ziceţi voi cum ştiţi; eu zic cum am apucat. Aşa se zicea pe 
vremea mea, când a eşit moda asta la copii - marinel. 


- Vezi, că sunteţi proaste amândouă? întrerupse tânărul Goe. Nu 
se zice marinal, nici marinel. 

- Da cum, procopsitule? întreabă tanti Miţa cu un zâmbet 
simpatic. 

— Mariner... 

- Apoi de! n-a învățat toată lumea carte ca d-ta! Zice mam'mare 
şi iar sărută pe nepoțel şi iar îi potriveşte pălăria de mariner. 


! importă — interesează, priveşte 

2 urbe — oraş 

3 a. m. — abrevierea expresiei latine ante meridiem = înainte de amiază 
+ impacient = nerăbdător, neliniştit 

Dar nu e vreme de discuţii filologice: soseşte trenul — şi nu stă 
mult. 

Trenul este plin... Dar cu multă bunăvoință din partea unor tineri 
politicoşi care merg la o staţie apropiată, se fac locuri pentru dame. 
Trenul a plecat... Mam'mare îşi face cruce, apoi aprinde o țigară... Goe 
nu vrea să intre în cupeu; vrea să şadă în coridorul vagonului cu 
bărbații. 

- Nul... nu e voie să scoţi capul pe fereastră, mititelule! Zice unul 
dintre tineri lui d-l. Goe, şi-l trage puțin înapoi. 

— Ce treabă ai tu, urâtule? Zice mititelul, smucindu-se. 

Şi după ce se strâmbă la urâtul, se spânzură iar cu amândouă 
mâinile de vergeaua de alamă şi scoate iar capul. Dar n-apucă să 
răspunză ceva urâtul, şi mititelul îşi retrage îngrozit capul gol înăuntru 
şi-ncepe să zbiere. 

— Mamiţoo! mam'maree! tantii! 

- Ce e? Ce e? sar cucoanele. 

- Să oprească! Sbiară şi mai tare Goe, bătând din picioare. Mi-a 
zburat pălăria! Să opreascăăă!!! 

Tot într-un timp, iacătă conductorul întră să vază cine s-a suit de 
la stația din urmă. 

- Biletele, domnilor! 

Cucoanele arată biletele dumnealor, explicând d-lui conductor de 
ce nu poate şi Goe să facă acelaşi lucru: fiindcă biletul era în pamblica 
pălăriei, şi, dacă a zburat pălăria, fireşte c-a zburat cu pamblică şi cu 
bilet cu tot. Dar avea bilet... 

- Parol! chiar eu l-am cumpărat! Zice tanti Miţa. 

Conductorul nu înțelege, pretinde bilet; dacă nu, la staţia 
apropiată, trebuie să-l dea jos pe d-l Goe. Aşa scrie regulamentul: 
dacă un pasager n-are bilet şi nu declară că n-are bilet, i se ia o 
amendă de 7 lei şi 50 de bani, şi-l dă jos din tren la orice stație. 

- Dar noi n-am declaratără? strigă mamiţa. 

- Ce e vinovat băiatul, dacă i-a zburat pălăria? zice mam’ mare. 

- De ce-a scos capul pe fereastră? eu i-am spus să nu scoată 
capul pe fereastră! zice cu pică? urâtul. 

- Nu-i treaba dumitale! ce te-amesteci d-ta? zice tanti Miţa 
urâtului... 

- Uite ce e, cucoană -— zice conductorul — trebuie să plătiți un 
bilet... 

- Să mai plătim? n-am plătitără o dată? 

— Şi pe deasupra un leu şi 25 de bani. 

— Şi pe deasupra?... 


1 parol- abrevierea expresiei franceze ma parole d’ honneur, „pe cuvântul 
meu de onoare” 
2 pică — supărare 

- Vezi dacă nu te-astâmperi? zice mamiţa şi-l zguduie pe Goe de 
mână. 

- Ce faci, soro? eşti nebună? nu ştii ce simţitor e? zice mam’ 
mare. 

Şi apucăndu-l de mâna cealaltă, îl smuceşte de la mamița lui, 
tocmai când trenul, clănțănind din roate, trece pe la un macaz.! Din 
smucitura lui mam'mare într-un sens, combinată cu clătinătura 
vagonului în alt sens, rezultă că Goe işi pierde un moment centrul de 
gravitate şi se reazimă în nas de clanța uşii de la cupeu. Goe începe 
să urle... În sfârşit, n-au ce să facă. Trebuie să se hotărască a plăti 
biletul, pe care are să-l taie conductorul din carnetul lui. Păcat însă de 
pălărie!... Ce-o să facă d-l Goe cu capul gol? şi toate prăvăliile 
inchise!... s-ar întreba oricine, care nu ştie câtă grijă are mam’ mare şi 
câtă prevedere. Cum era să plece băiatul numai cu pălăria de paie? 
Dacă se întâmplă să plouă, ori răcoare? Şi mam'mare scoate din 
săculețul ei un beret? tot din uniforma canonierii? Le Formidable. 

- Te mai doare nasul, puişorule? întreabă mam’ mare. 

— Nu... răspunde Goe. 

— Să moară mam’ mare? 

— Să moară! 

— Ad’ să-l pupe mam’ mare, că trece! 

Şi-l pupă în vârful nasului; apoi, aşezându-i frumos beretul: 

- Parcă-i şade mai bine cu beretul!... zice mam’ mare scuipându-l 
să nu-l deoache, apoi îl sărută dulce. 

- Cu ce nu-i şade bine? adaogă tanti Miţa, şi-l scuipă şi dumneaei 
şi-l sărută. 

- Lasă-l încolo! că prea e nu ştiu cum!... Auzi d-ta! pălărie nouă 
şi biletul! zice mamița, prefăcându-se foarte supărată. 

- Să fie el sănătos, să poarte mai bună! zice mam” mare. 

Dar mamiţa adaogă: 

- Da” pe mamița n-o pupi? 

- Pe tine nu vreaul zice Goe cu humor. 

— Aşa? zice mamiţa. Lasă]... şi-şi acopere ochii cu mâinile şi se 
face că plânge. 

- Las’ că ştiu eu că te prefaci! zice Goe. 

- Ţi-ai găsit pe cine să îngeli! zice mam’ mare. 

Mamiţa începe să râză; scoate din săculeț ceva şi zice: 

- Cine mă pupă... uite... ctucalată! 

Mamiţa pupă pe Goe, Goe pe manmița şi, luând bucata de 
ciucalată, iese iar în coridor. 


1 macaz - dispozitiv montat la bifurcarea liniilor de cale ferată, cu ajutorul 
căruia trenul este orientat pe una dintre liniile bifurcaţiei 

2 beret — şapcă marinărească fără cozoroc 

3 canonieră — navă mică de război folosită la patrulare 

— Puişorule, nu mai scoate capul pe fereastră!... E lucru mare, 
cât e de deştept! zice mam” mare. 

- E ceva de speriat, parol! adaogă tanti Miţa. 

Pe când Goe îşi mânca afară ciucalata, cocoanele se dau în 
vorbă de una, de alta... Trenul aleargă acuma despre Crivina către 
Petriş. 

- Ia mai vezi ce face băiatul afară, mamiţo! zice mamița către 
mam’ mare. 

Mam’ mare se ridică bătrâneşte şi se duce în coridor: 

- Goe! puişorule! Goe! Goe! 

Goe nicăieri. 

— Vai de mine! ţipă cucoana, nu-i băiatul! Unde e băiatul!... s-a 
prăpădit băiatul! 

Şi toate cucoanele sar... 

— A câzut din tren băiatul! Țaţo, mor! 

Dar deodată, cu tot zgomotul trenului, se aud bubuituri în uşa 
compartimentului unde nu intră decât o persoană. 

- Goe! maică! acolo eşti? 

- Da. 

— Aide! zice mam’ mare! eşi odată! ne-ai speriat! 

- Nu pot! sbiară Goe dinăuntru. 

— De ce? ... te doare la inimă? 

— Nu! nu pot... 

- E încuiat! zice mam’ mare, vrând să deschidă pe dinafară. 

- Nu pot deschide! sbiară Goe desperat. 

- Vai de mine! îi vine rău băiatului înăuntru! 

În sfârşit, iacătă conductorul cu biletul: primeşte paralele şi 
liberează pe captiv, pe care toate trei cucoanele îl sărută dulce, ca şi 
cum l-ar revedea după o îndelungată absență. Şi mam'mare se 
hotărăşte să stea în coridor, pe un geamantan străin, să păzească pe 
Goe, să nu se mai întâmple ceva 'puişorului. Puişorul vede o linie de 
metal in colțul coridorului, care are la capătul de sus o maşină cu 
mâner. Se suie-n picioare pe geamantan, pune mâna pe mânerul 
maşinii şi începe să tragă. 

— Şezi binişor, puişorule! să nu strici ceva! zice mam'mare. 

Trenul îşi urmează drumul de la Periş câtre Buftea cu mare 
viteză. Dar pe la mijlocul Kilometrului 24, deodată s-aude un şuier, 
apoi semnalul de alarmă, trei fluiere scurte, şi trenul se opreşte pe loc, 
producând o zguduitură puternică. 

«Ce e? ce eP» Toţi pasagerii sar înspăimântați la ferestre, la uşi, 
pe scări... 

- Goe! puişorule! Goe! strigă tanti Miţa şi se repede afară din 
compartiment. 

Goe este în coridor... De ce s-a oprit trenul? 

Cineva, nu se ştie din ce vagon, a tras semnalul de alarmă. Din 
ce vagon? ... Asta e uşor de constatat; manivela semnalului nu se 
poate trage decât rupându-se aţa înnodată şi cu nodul plumbuit. 
Personalul trenului umblă forfota, examinând roatele tamponate cu 
toată presiunea, aşa de tamponate că-i trebuie vreo zece minute 
mecanicului să-şi încarce iar pompa de aer comprimat şi să poată urni 
trenul din loc. În toată vremea asta, conductorii şi şeful trenului 
aleargă din vagon în vagon şi cercetează aparatele semnalelor de 
alarmă. 

Cine poate ghici în ce vagon era ruptă aţa plumbuită şi 
răsturnată manivela? Ciudat! tocmai în vagonul de unde zburase mai 
adineaori pălăria marinelului! Cine? cine a tras manivela? 

Trenul se porneşte, în sfârşit, şi ajunge în Bucureşti cu o 
întârziere de câteva minute. Toată lumea coboară. Mam'mare aşază 
frumuşel beretul lui Goe, îl scuipă pe puişor să nu-l deoache, îl 
întreabă dacă-l mai doare nasul şi-l sărută dulce. 

Apoi cocoanele se suie cu puişorul în trăsură şi pornesc în oraş: 

- La bulivar, birjar! La bulivar!... 


Planul simplu de idei 


1. Familia lui Goe aşteaptă în gara din urbea X sosirea 
trenului care să o ducă la Bucureşti. 
[ Ca să nu mai rămâăie repetent... fără zece a.m.”) 


2. Goe vorbeşte ireverenţios cu mamiţica, mam'mare şi 
tanti Miţa, 

[„D-l Goe este foarte impacient... îi potriveşte pălăria de 
mariner.” 


3. În tren, băiatul îşi pierde pălăria cu tichetul de 
călătorie, fiindcă scoate capul pe fereastră. 
[Dar nu e vreme de discuții filologice... să oprească.”] 


4. Familia copilului este amendată. 
[„Într-un timp iacătă conductorul... Şi pe deasupra?...”] 


5. Cele trei „dame” il răsfaţă şi-l admiră pe Goe pentru 
deşteptăciunea lui. 
[„ Vezi dacă nu te-astâmperi... câtre Periş.”)] 


6. Goe se blochează în cupeu. 
[la mai vezi ce face... să nu se mai întâmple ceva puişorului.”] 

7. Nepoţelul trage semnalul de alarmă, oprind trenul. 
[„Puişorul vede o linie... a tras manivela.”] 


8. Ajunse la Bucureşti, personajele se îndreaptă spre 
bulevard. 
[Trenul se porneşte ... la bulivar!...”] 


Transformarea vorbirii directe 
în vorbire indirectă 


„Dar deodată, cu tot zgomotul trenului, se aud bubuituri în uşa 
compartimentului unde nu intră decât o persoană. 

— Goe! maică! acolo eşti? 

- Da. 

— Aide! zice mam’ mare! eşi odată! ne-ai speriat! 

— Nu pot! sbiară Goe dinăuntru, 

- De ce? ... te doare la inimă? 

- Nul nu pot... 

- E încuiat! zice mam’ mare, vrând să deschidă pe dinafară. 

- Nu pot deschide! sbiară Goe desperat.” 


Deodată, cu tot zgomotul trenului, se aud bubuituri în uşa 
compartimentului unde nu intră decât o persoană. La întrebarea 
dacă se află înăuntru, Goe răspunde afirmativ. Mam’ mare îi cere să 
iasă mai repede, pentru că le-a speriat pe femei, dar el precizează că 
nu poate. Bunica se interesează dacă îl doare inima însă băiatul ţipă 
disperat că nu are cum să deschidă. 


Caracterizarea personajului principal 


1. Galeria tipologică deschisă de schiţele lui I. L. Caragiale 
include, pe lângă „Miticii” şi „Amicii” bucureşteni (pentru care 
conversaţia reprezintă un modus vivendi, un stil de a-şi petrece 
timpul, dezvăluind tipul balcanic al intrigantului, al impostorului, al 
diletantului), şi personaje limitate intelectual care sintetizează 
trăsături ale provincialului: ridicolul, prostia, aroganţa, generate de 
falsa părere că ar aparține unei categorii sociale elitiste (distinse), 
aristocrația. Din această perspectivă, schița D-IL Goe oferă câteva 
prim-planuri memorabile, pe tema educației superficiale care 

deformează caracterele, pregăteşte viitorii oameni politici, liberali 
sau conservatori, membri ai Parlamentului ori deputați locali jucând 
un rol decisiv în destinele unei comunități. 


2. „D-l Goe” reprezintă personajul eponim (acelaşi nume cu 
titlul schiţei), protagonistul evenimentelor care se derulează rapid, 
liniar, în spaţiul restrâns al trenului cu destinația Bucureşti, „foarte 
de dimineață”, de 10 Mai (ziua națională a Regatului România). 

Prezentat în linii îngroşate, între comic şi tragic, tipul copilului 
mneascultător, căruia i se tolerează orice faptă, prinde contur chiar 
din primele scene, acumulându-se în progresie geometrică celelalte 
însuşiri, subordonate trăsăturii esenţiale, tipologice: obrăznicia. 
Autorul apelează la o paletă diversificată de procedee pentru a-şi 
individualiza „eroul”, grupate în două modalități: caracterizarea 
directă şi cea indirectă. 

a) Caracterizarea directă implică obiectivitatea naratorului 
care trasează doar câteva linii ale portretului în formula „tânărul 
Goe”, repetată de patru ori, înainte ca evenimentele să se precipite în 
tren. Ambiguizarea vârstei continuă cu apelativul „d-l Goe”, alternat 
cu „mititelu/” şi — în final — „puişorul”, care ar sugera perioada şcolii 
primare. De remarcat este ironia naratorului în mimarea simpatiei 
pentru personajul său, apoi dezacordul față de atitudinea rudelor 
care tolerează gafele copilului, justificate din perspectiva vârstei 
reale, deşi îl consideră adult, cultivându-i orgoliul şi aroganța. 

Mam'mare exagerează calitățile lui Goe: „sărută pe nepoțel” 
când acesta porunceşte să vină trenul, văzând în gestul autoritar 
personalitatea viitorului bărbat; nu se ofensează când i se spune 
„proastă”, ci — dimpotrivă — recunoaşte în varianta lexicală propusă 
de copil pentru cuvântul 'marinar' semnul instrucției (al învățăturii), 
exprimându-şi respectul, prin folosirea pronumelui de politețe „d-ta”: 
„Apoi de! n-a învăţat toată lumea carte ca d-ta!” Îi ia apărarea în fața 
conductorului, la solicitarea tichetului de călătorie, absolvindu-l de 
vina pierderii pălăriei: „Ce e vinovat băiatul, dacă i-a zburat 
pălăria?”. Se teme să nu-i afecteze sensibilitatea şi o ceartă pe fiica ei 
pentru că a îndrăznit să-l zguduie pe Goe: „Ce faci, soro? eşti 
nebună? nu ştii ce simţitor e?” Se sacrifică, rămânând pe coridor „să 
nu se mai întâmple ceva cu puişorul!”, 

Mamiţa şi tanti Miţa completează portretul personajului, 
căruia îi oferă alternativa excursiei în capitală, de ziua națională, 
pentru a nu rămâne repetent „şi anul acesta”. Năzdrăvâniile 
copilului nu le impacientează, întrucât îl cred destul de istet să-şi 
poarte singur de grijă, chiar dacă mamiţa se preface supărată pentru 
că Goe a pierdut pălăria cea nouă şi biletul, oferindu-i — ulterior — 
„ciucalată” în schimbul unui „pupic”. 

Un tânăr călător binevoitor îl atenționează pe băiat că nu este 
voie să scoată capul pe fereastră. El pare să reprezinte oglinda în 
care se reflectă adevăratul chip al personajului principal, 
dezvăluindu-i impertinența, lipsa unei educaţii elementare, aroganţa. 


b) Caracterizarea indirectă  întregeşte personalitatea 
„eroului”, cu ajutorul mai multor procedee. 

Comportamentul subliniază temperamentul coleric, impulsiv: 
„Impacient şi, cu un ton de comandă, zice încruntat”, „se spânzură 
de vergeaua de alamă”, „sbiară şi mai tare Goe, bătând din picioare”, 
„Sbiară desperat”, „pune mâna pe mânerul maşinii şi începe să 
trapă”. Obraznic, gesticulează insutându-l pe călător: „Şi după ce se 
strâmbă la urâtul...”. În continuă agitaţie, curios, explorează spaţiile 
mai puțin vizibile din vagon, blocându-se într-un cupeu şi 
provocând spaima celor trei dame. Inconştient de gravitatea ruperii 
sigiliului, trage semnalul de alarmă, putând provoca deraierea 
trenului şi accidentarea călătorilor. 

Limbajul surprinde incultura, justificată de autor prin 
satirizarea subtilă a mediului familial în care se dezvoltă Goe. Cu 
rude care, ele însele, fac greşeli de exprimare, pretinzând un nivel de 
cultură ridicat, deşi în vocabularul lor predomină jargonul alături de 
termenii populari şi regionali, băiatul nu poate vorbi decât copiind 
modelul celor apropiați. Provincialismul este susținut de fonetisme 
regionale şi populare („să vie”, „las' că ştiu”), de agramatisme („Vezi 
că sunteți proaste amândouă?”). Aroganţța, obrăznicia şi incultura lui 
Goe se remarcă în scena consumată la gară, când copilul intervine 
în discuția dintre mam 'mare şi tanti Miţa, referitoare la termenul 
‘marinar’. Precizarea mătuşii că forma corectă este „marinal” 
provoacă reacția necontrolată a personajului principal, care, după ce 
le apostrofează pe cele două femei, propune varianta „mariner”. 

Vestimentaţia trădează opoziția între aparență şi esenţă, 
snobismul familiei şi lipsa de gust în asocierea costumului de 
marinar (moda la copii) cu pălăria de paie, având pe pamblică 
inscripția „Le Formidable”, accesoriu al adulților. Într-o astfel de 
imagine, caricatura vizeză mai puțin - sau deloc - protagonistul şi 
mai mult familia provincială, în dorința ei de a depăşi statutul 
intelectual şi spiritual specific omului neinstruit, dar având suficient 
tupeu în a-şi etala presupusele calități, fără să-şi dea seama de 
ridicolul situației în care se află. Familia lui Goe îi oferă acestuia un 
exemplu negativ, prin toleranța izvorătă dintr-o dragoste greşit 
orientată şi manifestată, dar sancționată de autor printr-un râs 
sarcastic (batjocoritor). 


3. Concluzii Personaj eponim, Goe reprezintă tipul copilului 
alintat şi obraznic, alături de Ionel Popescu (Vizită...), micul Ftiriadi 

(Un pedagog de şcoală nouă), Arthur Ionescu (Premiul întâi) sau 
Ovidiu Georgescu (Bacalaureat), rodul falsei educaţii într-o familie 
care mimează automatismele unei clase mondene, fără a 
conştientiza opoziţia între intenţie şi realizarea acesteia. 


Argumentarea apartenenţei 
la specia literară 
schița 


1. a) Schița este o specie a genului epic în proză, cu acțiune 
limitată în timp şi spațiu la un singur eveniment, firul epic liniar fiind 
concentrat în jurul personajului principal, pentru a-i releva trăsătura 
tipologică (dominantă). 

b) Orice schiță presupune prezența unui narator obiectiv care 
asigură fluxul rapid al întâmplărilor, respectânt regula celor trei 
unități (de timp - în cel mult douăzeci şi patru de ore, de loc — în 
acelaşi spaţiu, de acțiune - un singur eveniment), există un fir epic 
liniar, riguros orientat spre deznodământ; numărul redus de 
personaje centrează atenţia receptorului asupra eroului, selectat din 
toate categoriile sociale; preponderența dialogului imprimă textului 
o valoare scenică; stilul concis, fără digresiuni, este dominat de 
figuri şi procedee ale oralitâții. 

c) Proza scurtă românească a cunoscut o evoluție remarcabilă 
odată cu publicarea schițelor lui I. L. Caragiale, o adevărată „comedie 
a cuvântului”, pe care autorul le intitulează Schițe uşoare (1896). 

La reeditarea volumului, în anul 1901, scriitorul optează pentru 
Momente, îmbogăţit în 1910 cu alte creații, pentru care primeşte titlul 
Schițe nouă, punând bazele unei noi specii în literatura română — 
schiţa. ` 

Diversitatea tematică a prozei scurte vine dintr-o dispoziție 
genială a scriitorului de a prezenta faptul autentic, „reacția fiziologică” 
a personajelor, „vorba izvorâtă din necesitatea situației”, astfel încât 
„Nu ascultăm pe autor vorbindu-ne, ci «vedem» oarecum personajele 
gândind şi simţind.”! Prostia, corupția, vanitatea?, necinstea, 
filantropia3, suspiciunea, teama, ghinionul, buimăceala, lenea, 
incultura, lipsa de educație, favoritismul sunt ironizate printr-un 
subtil+ procedeu al disimulării în schițele Un pedagog de şcoală 


1 Tudor Vianu, Arta prozatorilor români, Editura Minerva, Bucureşti, 

1981, p. 114 

2 vanitate - ambiţie 

3 filantropie — act de binefacere 

4 subtil — care sesizează cele mai mici amănunte; ager, pătrunzător, fin, 
perspicace 

nouă, Lanțul slăbiciunilor, C. F. R., Justiție, Triumful 
talentului, Amici etc., scrise cu limbaj savuros, specific capitalei 
sfârşitului de secol al XIX-lea, reprezentând în fond „o mascaradă 
hilară! a unei mahalale care s-a luptat să ajungă la rangul de 
metropolă.”2 

Schița D-1 Goe a fost publicată în volumul Momente, octombrie 
1901, despre care George Ranetti afirma: „Nu momente, maestre, ci 
monumente trebuia să botezi admirabilul volum.” 


2. Tema dezbătută este familia provincială, mediu de creştere 
al copilului incult şi impertinent. Mesajul artistic formulează concis 
ideea educaţiei precare (sărace) într-o familie unde prostia, 
snobismul, parvenitismul devin trăsături dominante. 


3. Firul epic liniar este asigurat de succesiunea cronologică a 
evenimentelor care pun în evidență tipologia personajelor. 

a) În expozițiune intră în scenă mam 'mare, mamițica, tanti Miţa 
şi Goe care aşteaptă neliniştit venirea trenului în gara din urbea X 
(numele oraşului este necunoscut, pentru că el poate reprezenta orice 
zonă provincială a țării, avertizând cititorul asupra caracterului de 
generalitate a situaţiei surprinse în schiță), „foarte de dimineaţă”. 

b) Intriga este inserată expozițiunii, creând o anumită 
ambiguitate, datorată motivaţiei pentru care familia îl duce pe Goe la 
Bucureşti, de 10 Mai: ca să nu mai rămână repetent. 

c) Desfăşurarea acțiunii se concentrează asupra copilului 
pentru a-i determina trăsăturile tipologice, prin acumularea treptată 
a evenimentelor. Impacientat, Goe ordonă să vină trenul, adresându-se 
impertinent rudelor care pronunță greşit cuvântul 'marinar' şi 
optează pentru varianta „mariner”. În timp ce doamnele şi-au găsit 
câte un loc datorită bunăvoinţei unor tineri, băiatul insistă să 
rămână pe culoar cu bărbații, replicând ireverenţios unui călător 
care îl sfătuieşte să nu scoată capul pe fereastră. Pierde pălăria şi, 
odată cu ea, biletul de călătorie aşezat în pamblică. Admonestat de 
mamițica, „se reazimă în nas de clanța uşii”. Neliniştit, continuă să 
exploreze spațiul înconjurător şi se blochează într-un cupeu până 
când, la solicitările bunicii, conductorul îl „liberează pe captiv”. 
Pentru a evita şi alte situaţii neplăcute, mam 'mare hotărăşte să 
rămână cu „puişorul” pe culoar. 

d) Punctul culminant marchează şi apogeul obrăzniciilor lui 
Goe, care - dominat de curiozitate - rupe sigiliul semnalului de 


! hilară — hazlie 

2 Mircea Muthu, Prelungiri literare. Duhul balcanic. l. L. Caragiale, în volumul 
Literatura română şi spiritul sud-est european, Editura Minerva, 
Bucureşti, 1976, p. 184 

alarmă: declanşând oprirea trenului la Kilometrul 24, între Periş şi 
Buftea. Gestul necugetat al copilului ar fi putut genera o catastrofă. 
Ironia subtilă a naratorului mimează inocența, într-o complicitate 
fină cu receptorul, căruia i se adresează cu interogații retorice vizând 
identitatea celui care a tras manivela semnalului de alarmă. 

e) Deznodământul surprinde momentul sosirii trenului în 
Bucureşti, cu o întârziere de câteva minute, accetuând incultura 
celor trei femei care se deplasează în trăsură, spre „bulivar”. 


4. Personajele sunt tipologice, pentru că reprezintă 
esențializat trăsături ale unei clase de oameni caracterizați de 
incultură, impertinenţă, snobism, lipsă de educaţie, conturând tipul 
provincialului. Însuşi titlul schiţei devine metaforă centrală. Prin 
asocierea apelativului „d-l” (substantivul prescurtat anulează sensul 
reverenţios prin care se recunoaşte valoarea cuiva) cu diminutivul 
„Goe” (nume familiar specific mediilor mai puțin cultivate) se 
accentuează opoziţia între aparenţă şi esență: „cucoanele” îl tratează 
pe băiat ca şi cum ar fi adult, deşi comportamentul acestuia 
trădează automatismele copilăriei. 

a) Goe este protagonistul întâmplărilor, conturat în linii tuşate, 
îngroşate, între ironie şi umor. 

Caracterizarea directă  creioriează, din. perspectiva 
naratorului, un portret fizic lapidar. Ambiguitatea formulei „tânărul 
Goe” sugerează o vârstă școlară incertă, marcată numai de 
precizarea scopului călătoriei, „ca să nu mai rămâie repetent şi anul! 
acesta”, ceea ce lămureşte receptorul asupra capacităţii intelectuale 
a personajului. Mam'mare, dintr-un exces de sentimentalism, îşi 
adoră nepotul, considerându-l cult, cu personalitate: „Apoi de! N-a 
învățat toată lumea carte ca d-ta!”. Pentru istețimea lui, nepoțelul 
este admirat de tanti Miţa, care îl gratulează cu apelativul 
„procopsitule!” (instruit, cultivat). 

Caracterizarea indirectă accentuează tipul copilului alintat şi 
lipsit de educație. Comportamentul relevă un temperament coleric 
(agitat), aflat într-o continuă mişcare. Capricios şi orgolios, cere pe un 
ton de comandă să vină trenul mai repede, vrea să stea pe coridor cu 
bărbaţii, având despre sine o părere superlativă. Obraznic, 
gesticulează insultându-l pe tânărul care-i ceruse să nu scoată capul 
pe fereastră: „Şi după ce se strămbă la urâtul, se spânzură iar cu 
amândouă mâinile de vergeaua de alamă.” Inconştient, intră în 
compartimentul de serviciu, blocând uşa. responsabil, trage semnalul 
de alarmă, provocând spaimă în rândul călătorilor. Diagrama 
comportamentală a personajului dezvăluie tehnica „bulgărelui de 
zăpadă”, o acumulare crescândă a gafelor „tânărului Goe”, până la un 
punct maxim, tragerea semnalului de alarmă, după care lucrurile 
revin la starea lor normală, ca şi când nimic nu s-ar fi întâmplat. 

Limbajul surprinde lipsa instrucției personajului principal. 
Fonetismele populare trădează provincialismul („Eu vreau să vie!) şi 
agramatismele („Vezi că sunteți proaste amândouă...”) justifică 
repetenția; exprimarea ireverențioasă califică lipsa educației („Ce 
treabă ai tu, urâtule>?”). Aroganța, obrăznicia şi incultura lui Goe sunt 
ingroşate în -discuția lingvistică referitoare la forma literară a 
cuvântului 'marinar', reprezentând şi un mijloc de realizare a 
comicului de limbaj: „marinel”, „marinal”, „mariner”. 

Vestimentația demonstrează snobismul familiei, care îl 
îmbracă pe Goe în costum de marinar, pentru că este la modă, 
purtând „o pălărie de paie”, întrucât îl maturizează, îi conferă 
imaginea unui adult. 

Principala trăsătură de caracter a copilului fiind obrăznicia, la 
crearea tipului uman contribuie familia - exemplul negativ — prin 
toleranța izvorâtă dintr-o dragoste greşit înțeleasă şi manifestată 
inadecvat situaţiei concrete, 


b)  Mam mare, personaj secundar, reprezintă bunica 
îngâduitoare, care acceptă comportamentul nepotului, exagerându-i 
calitățile chiar şi atunci când este desconsiderată de acesta („Vezi că 
sunteți proaste amândouă...”): „il scuipă să nu-l deoache”, îl apără 
de furia mamiţicăi („Ce faci, soro? eşti nebună? nu ştii ce simţitor 
e?”), lexicul popular accentuând incultura. Vorbirea indirectă liberă, 
folosită de povestitor, traduce gândurile bunicii într-un registru 
comic-ridiculizant pentru grija excesivă a femeii: „Cum era să plece 
băiatul numai cu pălăria de paie? Dacă se întâmplă să plouă, ori 
răcoare?”. Naratorul omniprezent dialoghează cu receptorul, 
ironizând viziunea deformată. asupra educației pe care o au membrii 
familiei: „Ce-o să facă d-l Goe cu capul gol? şi toate prăvăliile 
închise!... s-ar întreba orice, care nu ştie câtă grijă are mam’ mare şi 
câtă prevedere.” Sintagma „cu capul gol” sugerează îngrijorarea 
femeii, dar şi limita intelectuală a copilului. 


c) Mamiţica, personaj episodic, este conturată în linii vagi, 
estompate, semn al rolului superficial pe care îl are în familie, 
dovedit de încercarea aplicării unor corecţii odraslei, după ce pierde 
pălăria cu biletul de călătorie, fiind obligată să plătească amenda (un 
leu şi douăzeci şi cinci de bani), plus contravaloarea tichetului. Ea 
nu-şi asumă responsabilitatea creşterii unui copil, fiind mereu 
secondată de ajutorul mamei: „la vezi ce face băiatul afară, mamițo! 
Zice  mamița către mam'mare.” Automatismele psihice şi 
comportamentale se transmit de la o generație la alta. 


d) Tanti Miţa este un personaj episodic, întregind galeria falsei 
aristocrații provinciale, prin vorbirea afectată şi ridicolă, specifică 

onorabilei familii care hotărăşte să plece la Bucureşti, de 10 Mai, spre 
a-i oferi lui Goe o alternativă ca să promoveze clasa. Este impresionată 
de inteligența copilului („E ceva de speriat, parol!”), exagerându-i 
trăsăturile de personalitate, de aceea îi pune tichetul de călătorie sub 
pamblica pălăriei de paie, pentru că „aşa țin bărbații biletul”. 

Dorința de a epata (a impresiona) folosind jargonul („parol”, 
„ciucalată”, „la bulivar!”), lexicul şi formele gramaticale populare 
(„am plătitără”, „am declaratără”, „soro”, „țațo”), brevilocvenţța 
(prescurtarea cuvintelor: „Ad' să-l pupe!”, „Las' că ştiu.”) devin o 
sursă a comicului, o modalitate de caracterizare, alături de mărcile 
oralității care asigură reprezentarea scenică a situațiilor, ca şi cum 
evenimentele s-ar derula sub ochii receptorului-spectator. 


5. Naratorul omniscient mimează acordul cu felul de a se 
purta al personajelor caricaturizate, folosind expresii din limbajul 
acestora: „mititelul”, „urâtul”, „ciucalată”, „puişorul”, „pălăria 
marinerului”. Omniprezenţa povestitorului se manifestă prin tehnica 
vorbirii indirecte libere şi prin ironie, autorul dedublându-se în 
ipostaza povestitorului cu scopul de a sublinia dezacordul față de 
tipurile umane construite în schiță. 

Argumentul adus de mamiţica în apărarea fiului, când şi-a 
pierdut biletul de călătorie, este redat prin stilul indirect liber. „[...] de 
ce nu poate şi Goe să facă acelaşi lucru: fiindcă biletul era în 
pamblica pălăriei, şi, dacă a zburat pălăria, fireşte c-a zburat cu 
pamblică şi cu bilet cu tot. Dar avea bilet...”. Alteori formulele de 
adresare directă către un receptor-spectator simulează inocența 
naratorului. Succesiunea propozițiilor interogative şi exclamative are 
un efect comic, mai ales prin complicitatea cititorului: „Cine poate 
ghici în ce vagon era ruptă aţa plumbuită şi răsturnată manivela? 
Ciudat! tocmai în vagonul de unde zburase mai adineaori pălăria 
marinelului! Cine? cine a tras manivela?” 


6. Concluzii 

Concentrarea acțiunii în timp şi spațiu, desfăşurarea 
evenimentelor în jurul personajului principal, conturarea unor tipuri 
umane ridiculizate, prezența unui narator omniscient care foloseşte 
oralitatea stilului şi vorbirea indirectă liberă pentru a caracteriza şi a 
ironiza eroii, pentru a crea umorul, atestă apartenența prozei lui I. L. 
Caragiale, D-1 Goe, la specia literară schiţa, despre care G. Călinescu 
scria: „Din observaţiile de moravuri vin mai ales bufoneria, farsa 
grasă, iar studiul atitudinilor sociale veşnice s-a concentrat în câteva 
formule fără greş, constituind un comic aproape pur.” (cap. Marii 
prozatori. I L. Caragiale, în vol. Istoria literaturii române. 
Compendiu, Editura Universitas, Chişinău, 1993, p. 156) 

I. INTRODUCERE 

1. a) Definiţie 

Basmul este o specie a genului epic popular şi cult de largi 
dimensiuni, în care se narează întâmplări supranaturale, având ca 
protagonişti personaje simbolice, diferenţiate în două categorii ce 
reprezintă Binele şi Răul, concretizate în diferite forme : puternicul şi 
slabui, harnicul şi leneşul, frumosul şi urâtul, istețul şi prostul. 


b) Caracteristici | 
Structurat după un tipar narativ specific, basmul are o 
finalitate etică (moralizatoare), postulând victoria Binelui asupra 
Răului, ceea ce implică existența unor eroi înzestrați cu atribute 
fizice şi morale ideale, uneori, supranaturale, care să contureze 
modele, arhetipuri comportamentale. 
Ceea ce diferențiază basmul popular de poveste vizează: 
- dimensiunea abstractă a reprezentărilor Binelui şi 
Răului; 
- construirea prin antiteză a personajelor (protagonist şi 
antagonist), devenite simboluri; 
- structurarea firului epic după un tipar fix; 
- nondeterminarea timpului şi a spaţiului; 
- clişeele compoziționale; 
- dimensiunea moralizatoare a textului; 
- prezența naratorului omniscient (aflat într-un dialog 
subințeles cu receptorul). 


II. CUPRINS 
2. Formule narative şi funcţiile lor: 
- formula iniţială; 
- formula mediană; 
- formula finală. 


3. Tiparul epic: 
- situaţia inițială stabilă; 
- o întâmplare ce afectează starea lucrurilor; 
- acțiunea reparatorie cu probele eroului, diversificate în 
_ funcţie de imaginaţia autorului; 
- restabilirea echilibrului; 
- răsplata protagonistului. 

4. Caracterul tradiţional se impune prin: 

- statutul personajelor: împărat/ crai, prinți, zmei, fete de 
impărat, sfinți, zâne, Muma Pădurii, Strâmbă- 
Lemne,  Statu-Palmă-Barbă-Cot,  Sfarmă-Piatră, 
Făt-Frumos etc.; 

- funcţia inițiatică a drumului; 

- mijlocirea unor fiinţe şi obiecte magice; 

- ponderea probelor, ce respectă formula clasică a numărului 
3 şi a multiplilor acestuia; 

- gruparea antagonică a personajelor, conform conceptelor 
fundamentale Bine/ Rău; ` 

- descrierea schematizată a tărâmului celălalt; 

- împletirea fantasticului cu realul; 


5. Raportul real/ fantastic (în basmul românesc fantasticul 
apare diluat). 


6. Oralitatea stilului se manifestă în: 

- structurarea timpului narativ pe concentrarea etapelor 
nesemnificative şi dezvoltarea unor episoade numai 
în momentele referitoare la protagonist, ceea ce 
imprimă textului un anumit ritm al desfăşurării 
evenimentelor; 

- sugestia timpului şi a spaţiului prin repetiţie („şi 
merse, merse”, „şi se luptară şi se luptară”); 

- sintaxa zicerii intercalează propoziții incidente, conjuncții 
conclusive, propoziţii dubitative, vorbirea indirectă 
legată, formule de adresare directă către receptor, 
dialectica planurilor apropiat/ depărtat, alternează 
adverbe:  „atunci”/„acum”/„astăzi”,  „acolo”/,„aici”; 
foloseşte fonetisme regionale, lexic şi forme gramaticale 
populare, expresii şi ziceri tipice, fraza ritmată şi 
rimată, 


7. Dimensiunea moralizatoare a basmului implică atât 
victoria Binelui asupra Râului, cât şi conturarea unei personalități 
care pune în valoare atribute esenţial-umane. 


III. ÎNCHEIERE 

8. Concluzii asupra valorii estetice a basmului. 

În funcţie de caracteristicile naraţiunii, basmele pot fi 
fantastice (supranaturalul este dominant), nuvelistice (au o frecvență 
mai mare imaginile universului real), animaliere (au la bază credințe 
străvechi). 

Reprezentarea speciei 
În literatura universală: 

Charles Perrault, Poveşti sau basme de odinioară cu morală, 
Frumoasa din pădurea adormită 

Hans Christian Andersen, Basme povestite pentru copii, 
Basme noi, Noi basme şi povestiri, Lebedele 

Fraţii Grimm (Jacob şi Wilhelm), Fata moşului cea cuminte, 
Albă-ca-Zăpada, Frumoasa adormită 


În literatura română: 

Mihai Eminescu, Făt-Frumos-din-Lacrimă, Călin Nebunul, Călin 
(file din poveste) 

lon Creangă, Povestea lui Harap-Alb, Ivan-Turbinca, Povestea 
porcului | 

I. L. Caragiale, Abu-Hassan, Calul dracului 

loan Slavici, Zâna Zorilor, Limir-impărat, Petrea prostul, 
Spaima zmeilor, Doi feți cu stea în frunte, Ileana 
cea şireată ş. a. 


Textul - suport 


PRÂSLEA CEL VOINIC ŞI MERELE DE AUR 
(fragmente) 


A fost odată ca niciodată etc. 

Era odată un împărat puternic şi mare, şi avea pe lângă 
palaturile sale o grădină frumoasă, bogată de flori, şi meşteşugită 
nevoie mare! Aşa grădină nu se mai văzuse până atunci p-acolo. În 
fundul grădinii avea şi un măr care făcea mere de aur şi, de când îl 
avea el, nu putuse să mănânce din pom mere coapte, căci, după ce le 
vedea înflorind, crescând şi pârguindu-se, venea oarecine noaptea 
tocmai când erau să se coacă. Toţi paznicii din toată împărăția şi cei 
mai aleşi ostaşi, pe care îi pusese împăratul ca să pândească, n-au 


putut să prindă pe hoți. În cele de pe urmă veni fiul cel mai mare al 
împăratului şi-i zise: 

- Tată, am crescut în palaturile tale, m-am plimbat prin astă 
grădină de atâtea ori, şi am văzut roadele foarte frumoase în pomul 

din fundul grădinei, dar n-am putut gusta niciodată din ele; acum a 
dat în copt, dă-mi voie ca nopțile astea să păzesc însumi, şi mă prinz 
că voi pune mâna pe acel tălhar care ne jefuieşte. 


[Tatăl se lasă înduplecat, dar fiul cel mare nu reuşeşte să 
prindâ hoţul; peste un an, nici fiul cel mijlociu nu izbuteşte. 
Împăratul, deznădăjduit, hotărăşte să taie pomul, dar Prâslea îl 
roagă să-i îngăduie şi lui să păzească ‘mărul de aur.] 


- Tată, atâția ani l-ai ținut, ai suferit atâtea necazuri, după 
urma acestui pom, mai lasâă-l, rogu-te, şi anul acesta, să-mi incerc şi 
eu norocul. 

- Fugi d-aci, nesocotitule, zise împăratul. Fraţii tăi cei mai mari, 
atâți şi atâți oameni voinici şi deprinşi cu nevoile n-au putut face 
nimic, şi tocmai tu, un mucos ca tine, o să izbutească? N-auzi ce 
prăpăstii spun frații tâi? Aici trebuie să fie ceva vrăji. 

- Eu nu mă încumet — zise Prâslea — a prinde pe hoți, ci zic că o 
încercare de voi face şi eu nu poate să-ți aducă nici un rău. 

Împăratul se induplecă, mai lăsă pomul netâiat încă un an. 

Sosi primăvara: pomul înflori şi mai frumos şi legă mai mult 
decât altădată. Împăratul se veseli de frumuseţea florilor şi de 
mulțimea roadelor sale, dar cănd se gândea că nici în anul acesta n-o 
să aibă parte de merele lui cele aurite, se câi că l-a lăsat netăâiat. 
Prâslea se ducea adesea prin grădină, da ocol mărului şi tot plânuia. 
În sfârşit, merele începură a se pârgui. [...] 

Cum veni Seara, se duse, îşi luă cărți de cetit, două țepuşe, 
arcul şi tolba cu săgeți. Îşi alese un loc de pândă, într-un colț, pe lângă 
pom, bătu țepuşele în pământ şi se puse intre ele, aşa cum să-i vină 
unul dinainte şi altul la spate ca, dacă-i va veni somn şi ar moţăi, sâ 
se lovească cu barba cu cel dinaintea lui, şi dacă ar da capul pe 
spate, să se lovească cu ceafa de cel dinapoi. 

Astfel pândi până când, într-una din nopți, cam după miezul 
nopții simți că-l atinge încetişor boarea zorilor, care îl îmbălă cu 
mirosul său cel plăcut, o piroteală moleşitoare se alegă de ochii lui; 
dară loviturile ce suferi, vrând sâ moțăiască, îl deşteptară şi rămase 
priveghind până când, pe la revărsat de zori, un uşor fâşăit se auzi 
prin grădină. Atunci, cu ochii țintă la pom, luă arcul şi sta gata; 
fâşâitul se auzi şi mai tare şi un oarecine se apropie de pom şi se 
apucă de ramurile lui; atunci, el dete o săgeată, dete două şi când 
dete cu a treia, un geamăt ieşi de lângă pom şi apoi o tăcere de 
moarte se făcu, iară el, cum se lumină puțin, culese câteva mere din 
pom, le puse pe o tipsie de aur şi le duse la tatăl său. 

Nici n-a simțit împăratul o mai mare bucurie decât când a văzut 
la masa sa merele de aur, din care nu gustase niciodată. 

— Acum - zise Prăslea — să căutăm şi pe hoț. 

Dară împăratul, mulțumit că pipăise merele cele aurite, nu mai 
voia să ştie de hoți. Fiul său, însă, nu se lăsa cu una, cu două, ci, 
arătând împăratului dâra de sânge ce lăsase pe pământ rana ce 
făcuse hoțului, îi spuse că se duce să-l caute şi să-l aducă împăratului 
chiar din gură de şarpe. Şi chiar de-a doua zi, vorbi cu frații lui ca să 
meargă împreună pe urma hoțului şi să-l prinză. 


[Fraţii încep să-l duşmănească pe Prâslea, pentru că, prin 
izbânda lui, i-a făcut de ruşine şi se hotărăsc să plece toţi trei in 
căutarea hoțului, plănuind să-l „piară” pe cel mic. Ajunşi la o 
prăpastie, spre care îi condusese dâra de sânge, coboară pe o 
frânghie. Singurul având curajul să se lase până jos este Prăslea. 
Fraţii se sfătuiesc să-l aştepte ca să vadă dacă reuşeşte să prindă 
hoțul.] 


Prâslea ajunse pe tărâmul celălalt, se uită cu sfială în toate 
părțile, şi cu mare mirare văzu toate lucrurile schimbate; pământul, 
florile, copacii, lighioni altfel făptuite erau p-acolo. Deocamdată îi cam 
fu frică, dară, imbărbătându-se, apucă pe un drum şi merse până 
dete de nişte palaturi cu totul şi cu totul de aramă. 

Nevăzând nici un pui de om pe care să-l intrebe câte ceva, intră 
în palat, ca så vază cine locuia acolo. În pragul uşei, îl întâmpină o 
fată frumuşică. 


[Prâslea află că este fata unui împărat de pe tărâmul lui care 
fusese răpită, impreună cu două surori ale ei, de către trei frați zmei. 
Aceştia voiau să le ia de soții, dar ele se împotriviseră, cerându-le 
„câte în lună şi in soare”. Prâslea îi povesteşte fetei cum a ajuns 
acolo şi o intreabă despre puterea zmeilor, plănuind să-i infrunte. 
Voinicul se luptă mai întâi cu primii doi zmei, pe care îi răpune. Se 
indreaptă apoi spre palatul de aur al zmeului care furase merele din 
grădina tatălui sâu.) 


Văzând palaturile de aur în care locuia zmeul cel mic, rămase 
cam pe gânduri, dară, luându-şi inima în dinţi intră inauntru. 

Cum il văzu fata, îl rugă ca pe Dumnezeu să o scape de zmeu, 
care zicea ea, e hotărât ca, indată ce se va face sănătos bine, să o 
silească oricum să se însoțească cu dânsul. 

Abia isprăvise vorba, şi buzduganul, izbind în uşă şi în masă se 
puse în cui. Prâslea întrebă ce putere are zmeul şi îi spuse că aruncă 
buzduganul cale de trei conace; atunci, el îl aruncă şi mai departe, 
lovindu-l în piept. | 

Zmeul, turbat de mânie, se intoarse numaidecât acasă. 

- Cine este acela care a cutezat să calce hotarele mele şi să 
intre în casa mea? 

— Eu sunt, zise Prâslea 

- Dacă eşti tu, ii răspunse zmeul, am să te pedepsesc amar 
pentru nesocotința ta Cum ai vrut, venit-ai;, dară nu te vei mai duce 
cum vei voi. 

- Cu ajutorul lui Dumnezeu, îi răspunse Prăslea, am eu ac de 
cojocul tău. 

Atunci se învoiră să se ia la luptă dreaptă: 

şi se luptară, 

şi se luptară, 

zi de vară 

până seară, 

iară când fu pe ia nămiezi, se făcură amândoi două focuri şi aşa 
se băteau; un corb, însă, le tot da ocol, croncânind. Văzându-, zmeul 
îi spuse: 

- Corbule, corbule! ia seu in unghiile tale şi pune peste mine, că-ți 
voi da stârvul ăsta ție. 

- Corbule, corbule! — zise şi Prâslea — dacă vei pune peste mine 
seu, eu îţi voi da trei stârvuri. 

- Unde dă Dumnezeu să cadă un asemenea noroc peste mine! 
Mi-aş sătura sălaşul întreg. 

- Adevăr grăieşte gura mea, ă răspunse Prăsiea. 

Corbul, fără a mai întârzia, aduse in unghiile sale seu, puse 
peste viteazul Prâslea, şi prinse mai multă putere. 

Către seară, zise zmeul câtre fata de împărat, care privea la 
dânşii cum se luptau, după ce se făcuseră iară oameni: 

— Frumuşica mea, dă-mi nițică apă să mă răcoresc, şi-ţi 
făgăduiesc să ne cununăm chiar mâine. 

- Frumuşica mea, îi zise Prâslea, dă-mi mie apă, şi-ţi făgăduiesc 
să te duc pe tărâmul nostru şi acolo să ne cununăm. |...] 

Fata de împărat dete apă lui Prâslea de bău, şi prinse mai 
multă putere; atunci strânse zmeul în braţe, d ridică în sus, şi, când îl 
lăsă jos, i băgă până în genunchi în pământ; se opinti şi zmeul, ridică 
şi el în sus pe Prăslea, şi lăsându-l jos, il băgă până la brâu; puindu-şi 
toate puterile, Prâslea mai strânse o dată pe zmeu de-i părâi oasele şi, 
aducându-, îl trânti aşa de grozav, de il bâgă până în gât în pământ. 
şi-i şi tăie capul; iară fetele de bucurie se adunară împrejurul lui, il 
luară în brațe, il sărutau şi îi ziseră: 

- De azi inainte, frate să ne fă! 

Î spuseră că fiecare din palaturile zmeilor are câte un bici, cu 
care loveşte in cele patru colțuri ale lor şi se fac nişte mere. Aşa 
făcură, şi fiecare dintre fete avură câte un măr. Se pregătiră, deci, să 
se întoarcă pe tărâmul nostru. 

Ajungând la groapă, cletenă frânghia de se lovi de toate 
marginile groapei. Paznicii de sus pricepură că trebuie să tragă 

frânghia. Se puseră la vârtejuri şi scoaseriă fata cea mare cu mărul ei 
de aramă 

Ea, cum ajunse sus, arătă un răvâăşel ce-i dase Prâslea, în care 
scria că are să ia de bârbat pe frate-său cel mai mare. 

Bucuria fetei fu nespusă când se văzu iară pe lumea unde se 
nâscuse. 

Lâsară din nou frânghia şi scoase pe fata mijlocie, cu mărul ei 
cel de argint şi cu o altă scrisoare, in care o hotăra Prâslea de soție 
fratelui celui mijlociu. 

Mai lăsară frânghia şi scoase şi pe fata cea mică; aceasta era 
logodnica lui Prâslea; însă mărul ei cel de aur nu- dete şi-i finu la sine. 

El simţise de mai-nainte că fraţii săi îi poartă sâmbetele şi, când 
se mai lăsă franghia ca să- ridice şi pe el, dânsul legă o piatră şi 
puse cdiciula deasupra ei, ca să-i cerce; iară fraţii, dacă văzură 
căciula, socotind că este fratele lor cel mai mic, slăbiră vârtejele şi 
dete drumul frânghiei, care se lăsă în jos cu mare iuțeală, ceea ce făcu 
pe frați să crează că Prâslea s-a prăpădit. 

Luară, deci, fetele, le duseri la împăratul, îi spuseră cu 
prefăcută mâhnire că fratele lor s-a prăpădit, şi se cununară cu fetele, 
după cum rânduise Prâslea. Iară cea mai mică nu voia cu nici un chip 
să se mărite, nici să ia pe altul 

Prâslea, care şedea deoparte, văzu piatra care căzu cu zgomot, 
şi se gândea ce să facă ca să iasă afară. Pre când se gândea şi se 
plângea dânsul, auzi un țipăt şi o văietate care îi umplu inima de jale; 
se uită imprejur şi văzu un balaur care se încolăcise pe un copaci, şi 
se urca ca să mănânce nişte pui de zgripsor. Scoase paloşul Pră 
se repezi la balaur şi numaidecât ü făcu în bucățele. 


[Puii îi mulțumesc lui Prâslea, arătându-i-l zgripsoroaicei când 
se reintoarce la cuib.] 


[...] iară ea, de bucurie, il strânse în braţe şi cât p-aci era să-l 
înghită, dacă nu l-ar fi acoperit puii. 

- Ce bine vrei să-ți fac şi eu, pentru că mi-ai scăpat puii de la 
moarte? 

— Să mă scoţi pe tărâmul celăialt, răspunse Prâslea. 

- Greu lucru mi-ai cerut — ă zise 2gripsoroaica, dară pentru că fie 
îşi sunt datoare mântuirea puilor mei, mă învoiesc la asta. Pregăteşte 
o sută de oca de carne, făcută bucățele de căte o oca una, şi o sută de 

Fācu ce făcu Prâslea, găti pâinile şi carnea şi le aduse la gura 
groapei. Zgripsorvaica zise: 

- Pune-te deasupra mea cu merinde cu tot şi, de câte ori oi 
întoarce capul, să-mi dai câte o pâine şi câte o bucată de carne. 

Se aşezară şi porniră, dându-i, de câte ori cerea, pâine şi carne. 
Când era aproape, aproape să iasă deasupra, pasărea uriaşă mai 
întoarse capul să-i mai dea de mâncare; dar carnea se sfârşise. 
Atunci Prâslea, fără să-şi piardă cumpătul, trase paloşul şi-şi täie o 
bucată de carne moale din coapsa piciorului de sus şi o dete 
zgripsoroaicei. 

După ce ajunseră deasupra şi văzu că Prâslea nu putea să 
umble îi zise zgripsoroaica: 

- Dacă nu era binele ce mi-ai făcut şi rugăciunea puilor mei, mai 
că te mâncam, eu am simţit că carnea care mi-ai dat în urmă era mai 
dulce decât cea de mai înainte, şi n-am înghiţit-o; rău ai făcut de mi-ai 
dat-o. 

Apoi o dete afară dintr-insa, şi o puse la loc, o unse cu scuipat 
de-al său şi se lipi. Atunci se imbrăţişară, işi mulțumiră unul altuia şi 
se despăârțiră; ea se duse în prăpastia de unde ieşiseră, şi Prâslea 
plecă câtre împărăţia tatălui său. 


[Află că fraţii lui s-au căsătorit şi că fata cea mică nu vrea să se 
mărite decât cu acela care îi va aduce o furcă având caierul şi fusul 
„cu totul de aur”, care „să toarcă singură”, aşa cum primise de la 
zmeu. Auzind acestea, Prâslea merge la argintanul căruia împăratul îi 
poruncise să facă furca şi ii promite că, dacă îl acceptă ca ucenic, in 
trei zile el o va confecționa. Eroul scoate furca din mărul de aur primit 
de la fata cea mică şi argintarul o duce împăratului.) 


Fata, cum văzu furca, îi trecu un fir ars prin inimă; ea cunoscu 
furca şi pricepu că Prâslea cel viteaz trebuie să fi ieşit d-asupra 
pământului. 


[Atunci ea cere o „cloşcă din aur” cu puii de aur. Prâslea scoate 
cloşca din mărul zmeului, iar argintarul, fericit, o dăruieşte 
împăratului. Acesta îi spune fetei că, după ce toate voile i-au fost 
implinite, trebuie să se pregătească de nuntă.] 


- Tată - ii mai zise fata — cine a făcut acestea două lucruri, 
trebuie să aibâ şi mârul de aur al zmeului: porunceşie, rogu-te, 
argintarului, să aducă pe meşterul care le-a făcut. 

Primind porunca aceasta, argintarul se infățişă împăratului, 
rugându-se să-l ierte şi zicându-i: 

- Cum o să aduc înaintea măriei-tale pe meşter, fiindcă este un 
om prost şi trențeros şi nu este vrednic să vadă luminata față a 
mâriei-tale. 

Împăratul porunci să-l aducă oricum ar fi. Atunci, argintarul, 
după ce puse de spălă pe Prâslea şi-l curăţă, îl imbrăcă în nişte haine 
noi şi-l duse la împăratul; iară împăratul îl înfățişă fetei. 

Cum il văzu fata, îl şi cunoscu. Ea nu putu să-şi ție lacrimile 
care o podidiseră, de bucurie mare ce avu, şi zise impăratului: 

- Tată, acesta este viteazul care ne-a scăpat din mâna zmeilor. 

Şi, dând în genunche, îi sărută mâinile şi pe faţă şi pe dos. 

Luându-i seama bine împăratul, îl cunoscu şi dânsul, măcar că 
foarte mult se schimbase. Îl îmbrățişă şi-l sărută de sute de ori. Dar el 
tăgăduia. 

În cele din urmă, inima lui induioşată de rugăciunile tatălui său, 
ale mamei sale şi ale fetei care rămase în genunche rugându-l, 
mărturisi că, în adevăr, el este fiul lor cel mai mic. 

Prâslea le povesti apoi toată istoria sa, le spuse şi cum a ieşit 
deasupra pământului şi le arătă şi mărul de aur al zmeului 

Atunci impăratul, supărat, chemă pe feciorii lui cei mai mari; dar 
ei cum văzură pe Prâslea, o sfecliră, iar impăratul întrebă pe Prâslea 
cum să-i pedepsească? Viteazul nostru zise: 

- Tată, eu îi iert şi pedeapsa să o ia de la Dumnezeu. Noi vom 
ieşi la scara palatului şi vom arunca fiecare câte a săgeată în sus, şi 
Dumnezeu, dacă vom fi cineva greşiți, ne va pedepsi. 

Aşa făcură. leşiră câtetrei fraţii în curte, dinaintea palatului, 
aruncară săgețile în sus şi, când căzură, ale fraților celor mai mari le 
căzură drept în creştetul capului şi-i omorără, dar a celui mai mic căzu 
dinainte. 

Iară dacă îngropară pe fraţii cei mai mari, făcură nuntă mare, şi 
Prâslea luă pe fata cea mică. Toată împărăţia s-a bucurat că le-a adus 
Dumnezeu sănătos pe fiul cel mai mic al impăâratului şi se mândrea, 
fălindu-se de vitejiile ce făcuse el; iară după moartea tâiâne-său se 
sui el în scaunul împărăției şi împărățţi în pace. de atunci şi până în 
ziua de astăzi, de or fi trâind. | 

Trecui şi eu pe acolo şi stâtui de mă veselii la nuntă de unde 
luai 

O bucată de batoc, 

Şi-un picior de iepure şchiop, 

şi-ncălecai p-o şea şi v-o spusei dumneavoastră aşa. 


Rezumatul subiectului narativ 


Odată, demult, trăia un împărat în a cârui grădină se afla un 
măr de aur. Cu toate eforturile depuse, în nici un an nu reuşise să 
culeagă mere, deoarece, la timpul pârguirii, fructele erau furate de 
un necunoscut. 

Dintre cei trei feciori ai împăratului care an promis că vor 
prinde hoţul, numai cel mic reuşeşte să-l ahmge şi să-i aducă tatălui 
său primele mere de aur. 

Prâslea hotărăşte să descopere boţul, mergând pe urmele 
lăsate de acesta, când a fost rănit de săgeata feciorului de împărat. Îi 
ia tovarăşi de drum pe frații lui mai mari, până la prăpastia unde 
dâra de sânge se oprea şi coboară singur pe o frânghie până ajunge 
pe tărămul celălalt. 

După un răstimp, vede un palat din aramă la intrarea căruia îl 
întâmpină o fată frumoasă. Află că a fost răpită împreună cu cele 
două surori ale ei de către trei fraţi zmei, fiecare având câte un palat 
de aramă, de argint şi de aur. 

Prâslea cel voinic se luptă cu primii doi zmei pe care îi învinge 
fără prea mult efort. 

Ajuns la casa celui mai mic dintre zmei, eroul! se pregăteşte să-l 
întâmpine cum se cuvine pe stăpânul palatului de aur, pe care îl 
înfrânge după o luptă aprigă, ajutat şi de seul adus de un corb, şi de 
fata de împărat. 

Folosind un bici, Prâslea transformă palatele în câte un măr, 
oprind pentru sine pe cel de aur. 

Cu ajutorul frânghiei trase de fraţii lui, cele trei fete ajung din 
nou pe tărâmul oamenilor, fericite că se întorc în lumea celor dragi. 
Invidioşi pe succesul mezinului, fiii cei mari ai împăratului dau 
drumul frânghiei în prăpastie, crezând că la capătul ei se află 
Prâslea. 

Gândind cum să facă pentru a ieşi din prăpastie, eroul zăreşte 
un balaur pregăut să mănânce nişte pui de zgripsor. Cu iuțeală 
răpune fiara şi, în semn de mulțumire, zgripsoroaica îl ajută pe erou 
să treacă în lumea sa, unde află că fraţii hui s-au căsătorit cu fetele 
de împărat, numai prințesa cea mică a refuzat să se mărite. 

După insistente, promite că va lua de soț pe acela care-i va 
aduce o furcă şi o cloşcă de aur. Auzind acestea, Prâslea intră 
ucenic la un argintar, rugându-l să-i ducă împăratului furca şi 
cloşca de aur pe care le scoate din mărul reţinut atunci când 
bănuise că fraţii lui vor să-l ucidă. 

Argintarul este obligat să-l prezinte pe meşterul care 
confecționase obiectele miraculoase şi astfel împăratul află adevărul, 
cerând pedepsirea fiilor mai mari, pentru nelegiuirea lor, şi 
binecuvântând căsătoria tinerilor. 

Prâslea îşi iartă frații, dar cere un semn al dreptăţii divine. 
Aflaţi la scara palatului, prinții aruncă săgețile în sus, iar, când 
acestea cad, îi ucid pe cei vinovați. 

Mezinul se căsătoreşte cu fiica de împărat cea mică şi, după 
moartea tatălui său, domneşte cu înțelepciune ani mulți şi fericiţi. 

Povestirea unui fragment 


Basmul este cules de la tatăl lui Petre Ispirescu şi publicat 
întâia oară in revista „Țăranul român”, nr. 13 şi 14 , din anul 1862, 
apoi apare într-o broşură intitulată Basme sau povestiri populare, 
sub îngrijirea aceluiaşi folclorist. Ulterior, vede lumina tiparului în 
antologia Legende sau basmele românilor, Partea I, 1872, 
semnată de Petre Ispirescu. 

Pentru a-l ferici pe tatăl său măcar o dată cu rodul mărului de 
aur pe care-l creştea în grădina împărătească, Prâslea stă de pază şi 
reuşeşte să-l rănească pe hoțul fructelor din anii precedenţi. Acesta 
lasă o dâră de sânge până la o prăpastie de unde se pierd urmele 
prezenței hri. 

Chiar dacă îşi nuse promisiunea de a-i oferi pe tavă câteva 
mere de aur împăratului, eroul nu se mulţumeşte numai cu atât şi 
hotărăşte să-l prindă pe cel care adusese ani în şir tristețe şi 
dezamăgire în sufletul tatâlui său. 

Întovărăşit de fraţii lui mai mari, prințul coboară cu o frânghie 
în prăpastia foarte adâncă, pe tărâmul celălalt, mult diferit de lumea 
unde se născuse. Ajunge în dreptul unui palat de aramă şi află că 
trei zmei răpiseră trei fete de împărat pe care le închiseseră în 
palatele lor, cu gând să se căsătorească. Prâslea îi răpune pe primii 
doi zmei şi se apropie de palatul celui mai mic. 

Când vede măreţia palatelor de aur, fiul de împărat păşeşte cu 
reținere, intuind că de astă dată lupta va fi aprigă şi că puterea 
zmeului este cu mult mai însemnată decât a fraților lui, ucişi de 
vitejia eroului. 

Într-unul din palate se află sora cea mică a prinţeselor, care îl 
întâmpină pe mezin cu bucurie, rugându-l să o salveze de insistența 
zmeului. Acesta, rănit de săgeata lui Prâslea, hotărâse ca, după ce 
se va face sănătos, „să o silească oricum să se însoțească cu 
dânsul”. 

Deodată buzduganul zmeului, izbind in uşă, apoi in masă, se 
fixează în cui. Aflând că puterea stăpânului se măsoară în anmcarea 
buzduganului cale de trei conace, Prâslea îl azvărle şi mai departe, 
lovindu-l în piept pe zmeu. Turbat de mânie, acesta se grăbeşte să 
ajungă la palat, căutându-l pe cel care îndrăznise a-i călca hotarele. 

Stăpân pe sine, prințul îl înfruntă cu mult curaj pe zmeu, 
chiar dacă este ameninţat că nu-şi va mai vedea țara niciodată. 

Lupta între cei doi este inverşunată „zi de vară/ pănă seară”, 
apoi se transformă în două focuri pe deasupra cărora zboară un corb 
croncănind. Zmeul îi cere acestuia să pună pe corpul lui mai mult 
seu și va primi ca răsplată un stârv de om. Prâslea ii promite 

corbului trei stârvuri, dacă seul îl va pune pe trupul lui. Bucuroasă 
că va putea asigura hrana pentru „sălaşul întreg”, pasărea îl ajută 
pe fiul împăratului, care prinde mai multă putere. Confruntarea 
continuă până către seară, când cei doi redevin oameni. Epuizat, 
zmeul ii cere prințesei puțină apă să se răcorească, făgăduind că a 
doua zi se va cununa cu ea. Fără a-i lăsa timp de gândire, Prâslea îi 
promite fetei că o va duce pe tărâmul oamenilor unde vor face nuntă 
împărătească. Fericiţă că-şi va putea revedea surorile şi părinții, 
aceasta îi dă eroului să bea apă. Cu puterile refăcute, el reuşeşte să-l 
bage pe zmeu în pământ până în genunchi. Nici acesta nu cedează 
şi-l prinde pe adversarul său, pe care îl îngroapă până la brâu. Dar, 
cu efort supranatural, Prâslea îl strânge pe duşman de-i pârâie 
oasele, „il băgă până în gât şi-i tăie capul”. 

Bucuroase că, în sfârşit, au scăpat de robia zmeilor, primele 
două fete de împărat îi mulțumesc mezinului, considerându-l ca 
fiind fratele lor. Ele destăinuiesc existența a câte unui bici în fiecare 
palat, cu care se poate lovi în patru colţuri, astfel incât să devină trei 
mere: de aramă, de argint şi de aur. 

Prăslea şi cele trei fete se pregătesc să se întoarcă pe tărâmul 
real. Ajungând la prăpastia ce delimitează cele două universuri, fiul 
de impărat clatină frânghia, pentru a da de ştire paznicilor că a 
revenit. 

Cu mărul de aramă în mână şi cu un bilet în care Prâslea 
sugera ca fratele cel mare să se cunune cu prințesa, este scoasă cea 
mai mare dintre fete. La fel se întâmplă şi cu sora mijlocie, care ține 
in mână mărul de argint, fiind hărăzită celui de al doilea frate al 
eroului. În cele din urmă, este adusă la suprafață şi cea mai mică 
dintre surori. 

Intuind că fraţii lui „ii poartă sâmbetele”, mezinul leagă o 
piatră de frânghia coborâtă pentru a-l ridica şi pe el, pune căciula 
deasupra, aşteptând reacţia celor de la gura prăpastiei. Nu mare îi 
este surpriza când piatra cade cu iuțeală, făcând mult zgomot. 

Mulţumiţi că au scăpat de fratele care i-a făcut de râs prin 
îndemânare, istețime şi curaj, cei doi fii de impărat însoțesc fetele 
până la palat, povestind cu prefăcută mâhnire despre moartea 
năprasnică a mezinului. 

După cum fusese rânduit, se celebrează cununia fiilor de 
împărat cu prințesele, doar fata cea mai mică refuză categoric să se 
mărite. | 

Între timp, deznădăjduit de situaţia dificilă în care se afla şi 
surprins de cruzimea fraţilor lui, Prâslea plănuieşte cum să ajungă 
al gura gropii, deşi nu întrevede nici o soluție salvatoare. Aude un 
țipăt şi „o văitare” care îi umple inima de jale. Foarte aproape de el, 
un. balaur se încolăcise pe un copac şi urca să mânânce nişte pui de 
zgripsor. Fără să aştepte prea mult, curajos, ridică paloşul, răpune 

balaurul, tăindu-l în bucățele, şi salvează puii îngroziţi de ceea ce 
avea să li se întâmple, dacă nu i-ar fi ajutat voinicul de pe tărâmul 
celălalt. 


Caracterizarea personajului principal 


Structurat după un tipar narativ specific, basmul are o 
finalitate etică, postulând victoria Binelui asupra Răului, ceea ce 
implică existența unor eroi înzestrați cu atribute fizice şi morale 
ideale, mai mult sau mai puţin fantastice, care să contureze modele, 
arhetipuri comportamentale pentru ființa umană. 

Fie că se numeşte Prâslea cel voinic, Aleodor-Împărat, George 
cel Viteaz, Țugulea, Greuceanu, Limir-impărat, fie că poartă generic 
apelativul Făt-Frumos, eroul este construit întotdeauna în antiteză 
cu forțele negative ale întunericului sau ale tărâmului celuilalt, 
parcurgând un drum inițiatic, dereglat de un eveniment şi restabilit 
printr-o acţiune reparatorie. 

Prâslea cel voinic este personajul pozitiv (protagonist, actant, 
agent, erou) care însumează calități identificabile mai mult în planul 
„prozaic”, realist al basmului, şi mai puţin în cel „heroglific sau 
simbolic” (dacă respectăm structura propusă de G. Călinescu in 
studiul Estetica basmului. Autorul anonim vizează substratul 
social şi familial, relații de rudenie, însuşiri circumstanțţiale 
(generate sau întreținute de anumite întâmplări tipice existenţei 
umane, cum ar fi: furtul unor obiecte prețioase, invidia între frați, 
adaptarea rapidă la situaţii limită, manifestarea hazardului, căsătoria). 
Coborârea pe tărâmul celălalt şi revenirea în propria împărăție 
constituite legături, nexuri narative, între cele trei părți ale 
textului: culegerea roadelor, pedepsirea hotilor, răsplata mezinului. 


a) Caracterizarea directă vizează perspectiva naratorului 
care construieşte personajul apropiat mai mult de un tipar uman 
comun, decât de un erou cu puteri supranaturale, doar tāria de 
caracter şi încrederea în forţele proprii îl ajută să depăşească situațiile 
extreme: ajuns pe tărâmul celălalt „îi cam fu frică, dară, 
îmbărbătându-se, apucă pe un drum...”, „văzând palaturile de aur în 
care locuia zmeul cel mic, rămase cam pe gânduri, dară, luându-şi 
inima în dinți intră înăuntru,”, „pre când se gândea si se plângea 
dânsul, auzi un țipăt...”. Portretul fizic este abia schiţat. Astfel, pentru 
a-şi ascunde identitatea, Prâslea intră ucenic la argintarul 
împăratului „îmbrăcat fiind cu haine proaste, ţărăneşti” şi se 
înfăţişează la Curte cu „nişte haine noi”, iar „luându-i seama bine 

impăratul îl cunoscu şi dânsul, măcar că foarte mult se schimbase”. 
Lapidare sunt precizările povestitorului, auditorul  intuiid doar 
trecerea timpului şi maturizarea eroului în urma unor experiențe 
nefericite (pericolul morţii, când frații dau drumul frânghiei şi teama 
că nu s-ar mai putea întoarce niciodată pe tărâmul oamenilor). 

Celeialte personaje completează, prin atitudinea lor, portretul 
protagonistului: : împăratul i consideră încă necopt pentru o 
înfruntare a răului, de aceea - inițial — refuză solicitarea fiului de a 
păzi şi el grădina: „ Fugi d-aci, nesocotitule, zise impăratul” 
Ulterior, îi recunoaşte calitățile, fiind dispus să-i sacrifice pe ceilalți 
doi fii, pentru a restabili adevărul şi dreptatea: „lară împăratul 
întrebă pe Prâslea cum să-i pedepsească?” 

Fetele de împărat i! admiră pentru curajul de a-i înfrunta pe 
zmei şi ii dezvăluie taina bicelor fermecate, fiind convinse că viteazul 
prinț nu va profita de bogăția palatelor de aramă, de argint şi de aur. 
Mai mult, îmbrăţişându-l de bucurie, îi spun: „ De azi inainte, frate 
să ne fii!”. Cinstea, spiritul de sacrificiu, inteligența sunt apreciate de 
cea mai mică dintre prințese care hotărăşte să-l aştepte, oricâţi ani 
vor trece, pentru a se căsători cu Prâslea: „Cum îl văzu fata, îl şi 
cunoscu. Ea nu putu să-şi ție lacrimile care o podidiseră, de bucurie 
ce avu.. 

Fraţii răutăcioşi, invidioşi pentru € că mezinul s-a dovedit mai 
abil şi mai iscusit decât ei, îi doresc moartea, sperând ca pe celălalt 
tărâm Prâslea să-şi găsească sfârşitul, dar iluziile se spulberă şi fri 
de împărat hotărăsc să-l ucidă, aruncând frânghiă „care se lăsă în 
jos cu mare iuțealá, ceea ce făcu pe fraţi să crează că Prâslea s-a 
prăpădit.” 

Zmeul cei mic îl ameninţă furios pentru că prințul a îndrăznit 
„să-i calce hotarele”, dar îl respectă ca luptător curajos, învoindu-se 
cu acesta asupra mijloacelor folosite în confruntarea directă. 


b) Caracterizarea indirectă accentuează dimensiunea 
comportamentală a eroului, învestit încă de la începutul basmului 
cu atribute ale omului iscusit. Se conturează un portret static, 
tipologic, arhetipal, personajul fiind consecvent cu sine însuşi pe tot 
parcursul desfăşurării firului epic. 

Perseverent şi curajos, solicită din partea tatălui său încredere 
pentru a-i permite să păzească şi el grădina cu mărul de aur, 
convins fiind că planul lui va reuşi. Perspicace, intuieşte că spre 
miezul nopţii ar putea să-l domine somnul şi-şi fixează două 
„țepuşe”, una dinainte şi alta la spate. Fscusit vânător, îl răneşte pe 
„furul” merelor de aur, dar nu se mulţumeşte cu jumătăți de măsură 
şi, hotărât, pleacă în căutarea celui ce i-a călcat grădina. 


Aparent naiv, îi ia ca tovarăşi de drum pe frații ce plănuiesc să 
se răzbune pentru că Prâslea s-a dovedit mai inteligent decât ei. 


154 


Curajul, voinicia, stăpânirea de sine completează structura 
caracterologică a protagonistului. Fabulosul schematizează formula 
clasică a basmului tradițional, fără a defini personajul însă ca pe un 
erou cu puteri supranaturale decât în două ipostaze: când se 
transformă într-o minge de foc în lupta cu zmeul cel mic şi când 
ucide balaurul, dintr-o lovitură. În tiparul epic, cele două tărâmuri 
sunt apropiate (formula mitică, „peste nouă mări şi peste nouă ţări” 
dispare). Trecerea dintr-un univers în altul se face firesc, prin 
coborârea cu o frânghie într-o „prăpastie”, devenită ulterior „groapă 

ieligeni, personajul principal simulează prezența sa pe o 
piatră legată de frânghie, intind că frații lui îi vor îascena un 
accident. 

Milos, işi pune viața în pericol pentru a salva pwi de „zgripsor” 
şi are capacitatea de a-şi stăpâni durerea fizică în momentul când işi 
„taie o bucată de carne moale din coapsa piciorului”. Dorința de a 
reveni pe plaiurile natale, dragostea părintească şi iubirea pentru 
prințesa cea mică, pe care o salvase din palatul de aur al zmeului, 
reprezintă resortul spiritual şi afectiv care-l determină pe erou să 
indure umilința uceniciei la argintar. ` 

indulgent, înțelegător, nu se răzbună pe frații lui mai mari, 
care îl credeau mort, şi aşteaptă pedeapsa divină. 

În raport cu celelalte personaje, tipologia eroului este 
construită în antiteză, atât față de fraţii lui (laşi, ipocriti, lacomi, 
inrăiți), cât şi în relaţie cu cei trei zmei pe care îi ucide pe tărâmul 
celălalt, salvând fetele de împărat şi lmând cu sine palatele 
transformate în mere de aramă, de arpint şi de aur. Basmul lărgeşte 
categoria simbolică a Răului şi asupra rudelor, pedepsite pentru 
intenția fratricidă. 

Conflictul conturat în basmul Prâslea cel voinic şi merele de 
aur pare să concretizeze zicala: „Apără-mă de prieteni, că de 
duşmani mă feresc şi singur.” 

Textul falcloric, transmis pe cale orală, cules şi publicat de Petre 
Ispirescu, exprimă concepția creatorului anonim despre frumusețea 
spirituală, morală şi fizică a protagonistului, care trebuie să adune 
calitățile şi valorile absolute ale omului într-un model 
comportamental: spiritul de sacrificiu, respectul şi dragostea pentru 
părinti, curajul sondării universurilor necunoscute, angajarea 
dezinteresată în afirmarea binelui şi distrugerea răului, tăria de 
caracter prin adaptarea rapidă -la situaţii limită (aparent fără 
ieşire), perseverenta în realizarea idealului propus. 

BASMUL 


Argumentarea apartenenţei 
la specia literară 
basmul popular 


1. a) Basmul este o specie a genului epic popular şi cult de largi 
dimensiuni, în care se narează întâmplări supranaturale, având ca 
protagonişti personaje simbolice, diferențiate în două categorii ce 
reprezintă Binele şi Râul, concretizate în diferite forme : puternicul şi 
slabul, harnicul şi leneşul, frumosul şi urâtul, istețul şi prostul. 

b) Trăsăturile basmului vizează caracterul abstract al 
reprezentărilor Binelui şi Râului, construirea prin antiteză a 
personajelor devenite simboluri, structurarea firului epic după 
un tipar fix (situația inițială stabilă, o întâmplare ce afectează starea 
lucrurilor, acţiunea reparatorie cu probele eroului, diversificate în 
funcție de imaginaţia creatorului anonim, răsplata eroului), 
nondeterminarea timpului şi a spaţiului, formulele iniţiale, 
mediane, finale, mesajul moralizator al textului. 


2. a) Formula iniţială este dublu marcată de indici temporali şi 
spațiali, specifici mitului: „A fost odată ca niciodată etc. Era odată un 
împărat puternic şi mare şi avea pe lângă palaturile sale o grădină 
frumoasă, frumoasă...” . Autorul anonim suprapune timpul povestirii 
şi cel evenimențial, alăturând formele verbale de perfect compus „a 
fost” şi imperfect „era”, ce creează impresia de apropiere a 
receptorului de spațiul fabulos. Verbul „a fost” devine marcă a 
mitului (acţiunea este verosimilă: într-un timp imemorial s-a petrecut 
o întâmplare), iar forma de imperfect „era” proiectează auditorul în 
imaginar. 

b) Formula mediană „Şi merse, merse, până ce ieşiră la 
pustietate, de acolo mai merse oleacă până ce dete de o prăpastie” 
are o dublă funcție: face legătura cu partea a doua a basmului 
(pedepsirea hoților) şi concentrează firul epic spre a impune numai 
anumite evenimente reprezentative pentru caracterizarea eroului şi 
restabilirea echilibrului inițial. 

c) Formula finală inchide circular basmul, dezvoltându-se pe 
trei nivele. 


„Împărăți în pace de atunci [mitic] şi până în ziua 
de astăzi |real, timp al receptăriij, de a fi trăinP 


Narativ J [imaginar, timp al povestirii].” 

„Trecui şi eu pe acolo şi stătui de mă veselii la 
Psihologic nuntă...” Naratorul devine personaj, marcând trecerea 
din imaginar în real, pentru a impune statutul 
povestitorului creditabil. 


. şi încălecai p-o şea, şi v-o spusei dumneavoastră 
> Singura realitate rămâne actul povestirii, cu 
funcție: 
Estetic a) inițiatic-moralizatoare, pentru unii; 
b) gratuitatea artistică (plăcerea de a retrăi vârsta 
inocentă a mitului, de a se copilări prin imaginarea 
universurilor fabuloase), pentru alții. 


3. Tiparul narativ structurează firul epic liniar, cu o 
succesiune a evenimentelor ce concentrează atenţia ascultătorului 
asupra protagonistului: situația inițială stabilă (un împărat avea o 
grădină cu un mâr de aur); o întâmplare ce afectează starea lucrurilor 
(de câte ori se coceau merele, împăratul nu reuşea să culeagă nici 
unul); acțiunea reparatorie cu probele eroului, diversificate în funcție de 
imaginația autorului (reuşind să rănească hoţul merelor, Prăslea 
hotărăşte să-l găsească pe acesta, chiar dacă trebuie să mergă pe 
tărâmul celălalt unde eliberează trei fete de împărat, ucigând în 
luptă dreaptă trei zmei, apoi revine cu ajutorul zgripsoroaicei în 
lumea lui, tocmindu-se la un argintar, pentru a putea implini 
dorințele prințesei celei mici, dezvăluindu-i-se identitatea); 
restabilirea echilibrului (cei doi frați care au dorit moartea lui Prâslea 
sunt pedepsiți); răsplata protagonistului (eroul se căsătoreşte cu 
fica de impărat şi domneşte cu înțelepciune până la adânci 
bătrâneți). 

Tehnica folosită de autorul anonim este reducerea la esenţial. 
Dacă proba prin care trece primul fiu al împăratului este schițată 
intr-un limbaj rezumativ, pentru a denumi eşecul dorinței de a păzi 
grădina. a doua încercare apare doar limitată temporal şi spaţial: 
„atunci fiul cel mijlociu păzi şi el; dară păţi ca şi frate-său cel mare”. 
Momentul hotărârii lui Prâslea este detaliat, atât prin surprinderea 
stării interioare a eroului, cât şi prin dialogul cu împăratul; 
procedeul este justificat de fixarea imaginii asupra mezinului 
construit în antiteză cu frații lui. 

Prezenţa prinților devine contextul şi nu intriga acțiunii, de 
aceea li se acordă un spaţiu epic restrâns, in opoziție cu descrierea 
probelor prin care trece Prâslea, pentru a contura un portret complex 
al personajului (modestie — „dară nici nu mă leg ca să prinz pe tâlhari, 
ci numai o cercare să fac.”; perspicacitate — „isi luă cărți de cetit, două 

ţepuşe, arcul şi tolba cu săgețile...”; curaj — „acum e rândul meu să 
mă las în prăpastie, zise Prâslea, văzând că fraţii lui cei mari se 
codesc.”; putere — „Prâslea mai strânse o dată. pe zmeu de-i pârâi 
oasele şi... îl trânti aşa de grozav, de îl băgă pănă în gât în pământ şi-i 
tăie capul”; inteligenţă — „când mai lăsă frânghia ca să-l ridice şi pe el, 
dânsul legă o piatră şi puse căciula deasupra ci...” etc. 


4. Caracterul tradiţional se impune prin existența 
personajelor (impăratul, prinții, zmeii şi cele trei fete de impăraț); 
funcția inițiatică a drumului parcurs de Prâslea, care trebuie să 
treacă de anumite obstacole pentru a deveni un conducător înţelept; 
mijlocirea unor fănțe şi obiecte magice (palatele zmeilor, corbul, 
prințesa cea mică, zgripsoroaica, mărul. cu furca şi cloşca din aur, 
săgețile pedepsitoare); ponderea probelor inițiatice, care respectă 
formula clasică a numărului trei şi a multiplilor acestuia (nouă 
probe: supravegherea grădinii, descoperirea spaţiuhui limitrof — de 
trecere din tărâmul oamenilor în tărâmul zmeilor —, coborârea in 
prăpastie, uciderea celor trei zmei, salvarea puilor de zgripsor, 
revenirea în universul uman, confecționarea obiectelor magice, 
descoperirea propriei identități, pedepsirea vinovaţilor); gruparea 
antagonică a personajelor, conform conceptelor fundamentale Bine 
(impăratul, Prâslea, prințesele)/ Rău (fraţii eroului, zmeii); descrierea 
schematizată a tărâmului celălalt („pământul, florile, copacii, lighioni 
altfel fâptuite erau p-acolo...”); împletirea fantasticului cu realul. 


5. Structura tradiţională a basmului fixează elemente reale şi 
fantastice într-o țesătură compozitională diversificată de la un texi ia 
altul, de la o variantă a operei la alta*. 

O interpretare a frecvenţei uncia dintre componentele 
raportului reai/ fantastic relevă o anumită caracteristică a 
basmului românesc: supranaturalul fuzionează cu realul, multe din 
însuşirile şi gesturile personajelor fantastice sunt tipice omului 
comun, dezvăluind acea „umanizare a fantasticului” identificată de 
G. Ibrăileanu în creaţiile hui lon Creangă. 

Fantasticul, categorie estetică a literaturii artistice, dominată 
de universuri imaginare, se dezvoltă pe mai multe coordonate care 
tind să apropie îirealul de faptul comun. Urmărind distribuţia 
elementelor componente în structura basmului Prâslea cel voinic 
şi merele de aur, se pot identifica măra ale realului în țesătura 
fabulosului: zmeii se comportă asemenea oamenilor, corbul se 
roteşte deasupra stârvurilor, zgripsorul este-o acvilă uriaşă, pentru a 
ajunge pe tărâmul celălalt se folosesc frânghii, spaţiul magic fiind 
delimitat doar de „o prăpastie”, numită, în final, „groapă”. Nimic din 
fastul imperial nu apare în textul povestirii, prinții şi prinţesele se 
comportă şi vorbesc firesc, cu automatismele vieții cotidiene (se 

indignează în faţa nedreptăţii, se resemnează, disperă şi exaltă in 
anumite momente, invocă puterea divină). 


6. Pentru că textul aparține epicii populare, oralitatea stilului 
se defineşte ca o trăsătură esenţială a basmului. 

Astfel, structurarea timpului narativ se realizează prin reducerea 
etapelor nesemnificative şi extensia numai în momentele referitoare la 
protagonist, ceea ce imprimă textului o anumită cadență. 

Timpul şi spațiului apar condensate prin repetarea cuvintelor (şi 
merse, merse” , 3i- lăsară, şi-l lăsară”, „şi se luptară şi se luptară”). 

Sintaxa zicerii întercalează propoziții incidente („Dragul meu, 
zise tată-său, atâția oameni...”, „Du-te, zise impăratul, dară ..” etc.), 
conjuncti conclusive („Se luară, "deci, după dâra de sânge...”), propoziţii 
dubitative (,... şi până-n ziua de astăzi, de or fi trăind”), vorbirea 
indirectă legată („Îl rugă ca pe Dumnezeu să o scape de -zineu, care, 
zicea ea, e hotărât ca...”), formule de adresare directă către receptor 
(„Şi într-o bucată de vreme, ca de când începui să vă povestesc, 
străbătu...”), ce verifică atenţia ascultătorului şi fac legătura cu 
episodul următor, suprapun timpul evenimentelor peste cel al 
povestirii şi al receptării, asigurând autenticitatea relatării. 

Povestitorul alternează planurile apropiat/ depărtat, prin 
succesiunea adverbelor: „atunci”/ „acum”/ „astăzi” (.... atunci... luă 
arcul...” / „Acum, zise Prăsiea, să căutăm...”, „... şi împărăţi şi până in 
ziua de astăzi”); „acolo”/ „aici” („... ca să vază cine locuia acolo...”/ „... 
aici este moşia a trei frați zmei...”); 

Oralitatea este susținută şi de fonetismul regionat „rădicav”, 
„atunce”, „spuiind”, „d-aci”, „încumăt”, „dară”, „ziori”, „otărât”, 
„impregiur”, „şea” etc.; lexic popular. „să moțăiască”, „dârâ”, „pizmă”, 

„0leacă”, „se opinti”, „tătâne-său”, „vârteje”, „furul”, „nămezi” etc.; 
forme gramaticale munteneşti:  „palaturi”, „&rădinei”, prinz, 
„ascunză”, „vâz”, verbele la perfect simplu; expresii şi ziceri tipice: 
„meşteşugită nevoie mare!” (superlativ popular), „nu vine a crede”, 
„să-l pierdem”, „nici pui de om”, „cerându-le câte în lună şi in soare”, 
„ei se fac luntre şi punte”, „se luptară/ zi de vară/ pănă seară” (fraza 
ritmată şi rimată), „dând în genunche” etc. 





7. Dimensiunea moralizatoare a basmului implică atât victoria 
Binelui asupra Râului (Prâslea îi învinge pe zmei, reuşeşte să iasă din 
prăpastie cu ajutorului zgripsoroaicei până la gura gropii care 
delimitează cele două tărâmuri, îşi recapătă drepturile princiare şi se 
căsătorește cu o fară de împărat), cât şi conturarea unei tipologii ce pune 
în valoare atribute esențiale pentru existența umană: spiritul de 
sacrificiu, respectul şi dragostea pentru părinți, curajul sondării 
universurilor necunoscute, angajarea dezinteresată in afirmarea binelui 
şi distrugerea răului, tăria de caracter prin adaptarea rapidă la 

situaţii limită (aparent fără ieşire), perseverența în realizarea idealului 
propus. 


8. Concluzii 

Prâslea cel voinic şi merele de aur este un basm popular 
deoarece autorul anonim, folosind formule narative specifice, 
proiectează receptorul în spațiul fabulos în care personajele sunt 
grupate simbolic, reprezentând forțele Binelui şi ale Râului. Acestea 
sunt investite cu puteri supranaturale, antrenate intr-un conflict ce 
împleteşte realul cu fantasticul şi finalizat cu victoria protagonistului, 
conform unui tipar narativ tradițional. 


Prâslea cel 
voinic 


- rânirea 
„furului” 

- coborârea 
în prăpastie 
-ucenicia la 
argintar 


- arcul 
cu săgeți 
- două 
țepuşe 

- seul 

- apa 


-„grădina 
frumoasă, 
bogată de 
flori şi 
meşteşu- 
gită nevoie 
mare!” 

- împăratul 
şi fiii lui 
- prinţesele 


- paza în 
grădina 
împăratului 
- pedepsirea 
vinovaţilor 


- uciderea zmeilor 
- transformarea 
celor trei palate în 
mere 

- Prâslea şi zmeul 
se transformă în 
două focuri. 


- mărul de aur 

- biciurile magice 
- buzduganul 

- furca şi fusul de 
aur 

- cloşca de aur 


(Interfe- 
rență) 

tărâmul 
- pră- zmeilor 
pastia, 
groapa 


- uciderea 
balaurului 
- revenirea 
pe tărâmul 
oamenilor 


- ajutorul 
corbului 

- efortul 
zgripsorului 
- palatele 
zmeilor 


- nedetermi- 
nat („odată”) 
- etem 
(„până în 
ziua de azi”) 
- hotarele 
zgripsorului 





NUVELA 





ARGUMENTAREA APARTENENȚEI UNUI TEXT 
LA SPECIA LITERARĂ 
NUVELA 
(< fr. nouvelle, it. novella = „noutate”, „nuvelă”) 


I. INTRODUCERE 

1. a) Definiţie 

Nuvela este o specie a genului epic în proză, cu o desfăşurare a 
evenimentelor mai amplă decât povestirea şi mai restrânsă decât 
romanul, în care naratorul structurează întâmplările în funcție de 
personajul principal, cu scopul de a-i defini complexitatea. 


b) Caracteristici: 

- firul epic liniar este constituit dintr-o succesiune de 
episoade vizând evoluția personajului principal; 

- naratorul obiectiv prezintă evenimente verosimile, 
pentru a convinge receptorul de autenticitatea 
faptelor; 

- acţiunea se desfăşoară în timp îndelungat (săptămâni, 
luni, ani) şi pe un spaţiu epic variat, precizate în 


incipit; 
- conflictul se dezvoltă gradat, în raport cu dinamica 
personajelor şi prezența unui receptor ce 


vizualizează întâmplările; 

- protagonistul este surprins din mai multe perspective 
care diferențiază procedeele de caracterizare; 

- naraţiunea şi dialogul alternează cu pasaje descriptive 
şi secvenţe monologate. 


c) Geneză 

- Originile speciei sunt identificate de istoria literară în 
Grecia antică (Aristide din Milet). 

- Literatura Renaşterii impune creaţiile lui Giovanni 
Boccaccio (Decameronul şi Miguel de Cervantes 
Saavedra (Nuvele exemplare). : Z 

- În literatura română a secolului al XIX-lea, scriitorii 
romantici propun nuvela istorică (Constantin 
Negruzzi, Alexandru Lăpuşneanul şi cea 
fantastică (Mihai Eminescu, Sărmanul Dionis). 

- În a doua jumătate a secolului al XIX-lea, realismul 
optează pentru nuvela de analiză 'psihologică (loan 
Slavici, Moara cu noroc). 

Nuvela Alexandru Lăpuşneanul, de Constantin Negruzzi, este 
publicată în revista „Dacia literară”, la 30 ianuarie 1840. 


II. CUPRINSUL 
2. Existenţa unui narator obiectiv omniscient: 
- relatarea se face la persoana a III-a; 
- asigură firul epic liniar; 
- stabileşte legătura cu receptorul. 


3. Diversitatea tipologică a personajelor 
Personajul principal este urmărit în complexitatea lui, evolutiv 
şi/sau involutiv, folosindu-se toate mijloacele de caracterizare directă 
şi indirectă. l a 
Perspectiva diversificată de construire a personajelor le 
grupează în: 
- principale / secundare / episodice; 
- pozitive / negative; 
- individuale/ colective; 
- ficționale/ nonficționale. 


4. Desfăşurarea firului epic (liniar): 
- expozițiunea/ expoziția; 
- intriga; 
- desfăşurarea naraţiunii, 
- punctul culminant, 
- deznodământul. 


5. Natura conflictului (exterior — lupta politică între voievod şi 
boieri). : - 


6. Alternarea timpurilor narative: 
- timpul povestirii fixează cadrul acțiunii şi evocă personalitatea 
eroului; 
- timpul evenimențial recreează istoria; 
- timpul scrierii (trădează prezenţa scriitorului care încearcă 
să convingă receptorul că scenele sângeroase din 
sala tronului pot fi reale). 


7. Moduri de expunere 
Predomină narațiunea (asigură ritmul rapid al evenimentelor, 
schimbă perspectiva asupra eroului, caracterizează). 


p 

III. ÎNCHEIERE . 
8. Concluzii. vizând cel puţin trei particularități care 
încadrează textul studiat în specia literară nuvela. 


162 


NUVELA 


Reprezentanţi 
În literatura universală: 
Giovanni Boccaccio, Decameronul 
Miguel de Cervantes Saavedra, Nuvele exemplare 
Stendhal, Vanina Vanini 
Prosper Merimee, Colomba, Carmen 
Guy de Maupassant, Bulgăre de seu 
Thomas Mann, Moartea la Veneția, Tristan, Mario şi vrăjitorul 


În literatura română: . 

Mihai Eminescu, Sărmanul Dionis, Cezara, La aniversară 

I. L. Caragiale, O făclie de Paşte, În vreme de război 

Ioan Slavici, Moara cu noroc, Gura satului 

Liviu Rebreanu, Nuvele şi povestiri 

Gala Galaction, La Vulturi!, De la noi la Cladova, Moara lui 
Călifar, Lângă apa Vodislavei 

Mircea Eliade, La ţigănci, Nouăsprezece trandafiri, Nopți la 
Serampore, În curte la Dionis 

Marin Preda, Intâlnirea din pământuri 

Fănuş Neagu, Dincolo de nisipuri, Vară buimacă 


Textul ~ suport 


ALEXANDRU LĂPUŞNEANUL 
Constantin (Costache) Negruzzi 
(fragmente) 


I 
„Dacă voi nu mă vreți, eu vă vreu...” 


Iacob Ieracliț, poreclit Despotul, perise ucis de buzduganul lui 
Ştefan Tomşa, care acum cârmuia țara, dar Alexandru Lāpuşneanul, 
după înfrângerea sa în două rânduri, de oştile despotului, fugi la 
Constantinopol, izbutise a lua oşti turceşti şi se înturna acum să 
izgonească pre răpitorul Tomşa şi să-şi ia scaunul, pre care nu l-ar fi 
pierdut, de n-ar fi fost văndut de boieri. Întrase în Moldavia, 
întovărăşit de şepte mii de spahii şi de vreo trei mii oaste de 
strânsură. Însă pe lângă aceste, avea porunci împărăteşti cătră hanul 
tatarilor Nogai, ca să-i deie oricând ajutor de oaste va cere. 

Lăpuşneanul mergea alăturea cu vornicul Bogdan, amândoi pe 
armăsari turceşti şi înarmaţi din cap până în picioare. 

- Ce socoți, Bogdane, zise după puțină tăcere, izbândi-vom oare? 

— Să nu te îndoieşti, măria ta, răspunse curtezanul, țara geme 
sub asuprirea Tomşei. Oastea toată se va supune cum i se va făgădui 
mai mare simbrie. Boierii, câți i-au mai lăsat vii, numai frica morții îi 
mai ține, dar cum vor vedea că măria-ta vii cu putere, îndată vor 
alerga şi-i vor lăsa. 

- Să deie Dumnezeu să n-aib' nevoie a face ceea ce au făcut 
Mircea-vodă la munteni; dar ţi-aîn spus, eu cunosc pre boierii noştri, 
căci am trăit cu dânşii. 

— Aceasta rămâne la înaltă înțelepciunea măriei-tale. 

Vorbind aşa, au ajuns aproape de Tecuci, unde poposiră la o dumbravă. 

- Doamne, zise un aprod apropiindu-se, nişte boieri sosind acum 
cer voie să se înfățişeze la măria-ta. 

- Vie, răspunse Alexandru. 

Curând intrară, sub cortul unde el şedea încongiurat de boieri şi 
căpitanii săi, patru boieri: din care doi mai bătrâni, iar doi juni. Aceştia 
erau vornicul Motoc, postelnicul Veveriţă, spătarul Spancioc şi Stroici. 

Apropiindu-se de Alexandru-vodă, se închinară pănă la pământ 
fără a-i săruta poala, după obicei. ` 

- Bine-aţi venit, boieri! zise acesta silindu-se a zâmbi. 

— Să fii măria-ta sănătos, răspunseră boierii. 

— Am auzit, urmă Alexandru, de bântuirile țării şi am venit s-o 
mântui; ştiu că țara m-aşteaptă cu bucurie. 

- Să nu bănuieşti, măria-ta, zise Moţoc, țara e liniştită, şi poate 
că măria-ta ai auzit lucruri pre cum nu sunt; căci aşa este obiceiul 
norodului nostru, să facă din țânțar armăsar. Pentru aceea obştea 
ne-au trimis pre noi să-ți spunem că norodul nu te vrea, nici te iubeşte, 
şi măria-ta să te întorci înapoi căâ..: 

- Dacă voi nu mă vreţi, eu vă vreu, răspunse Lăpuşneanul, a 
câruia ochi scântieră ca un fulger, şi dacă voi nu mă iubiți, eu vă 
iubesc pre voi, şi voi merge ori cu voia, ori fără voia voastră. Să mă-ntorc? 
Mai degrabă işi va întoarce Dunărea cursul îndărăt. A! Nu mă vrea 
țara? Nu mă vreți voi, cum înțăleg? 

— Solului nu i se taie capul, zise Spancioc; noi suntem datori a-ți 
spune adevărul. Boierii sunt hotărâți a pribegi la unguri, la leşi şi la 
munteni, pe unde au toți rude şi prieteni. Vor veni cu oști streine, şi vai 
de biata țară când vom avea războaie între noi, şi poate şi măriei-tale 
nu-i va fi bine, pentru că domnul Ştefan Tomşa... 

- Tomşa! El te-a învățat a vorbi cu atâta dârzenie? Nu ştiu cine 
mă opreşte să nu-ți sfărm măselele din gură cu buzduganul acesta, 
zise apucând măciuca de arme din măna lui Bogdan. Ticălosul acel de 
Tomşa v-au învăţat... ” 

- Ticălos nu cate fi acel ce s-au  învrednicit a se numi unsul lui 
Dumnezeu, :zise Veveriță. ` 

— Au doar nu sunt şi eu unsul lui Dumnezeu? Au doar nu mi-ați 
jurat şi mie credință, când eram numai stolnicul Petre? Nu m-ați ales 

voi? Cum au fost oblăduirea mea? Ce sânge am vărsat? Cine s-au 
întors de la uşa mea, fără să câştige dreptate şi mângâiere? Şi insă 
acum nu mă vreți, nu mă iubiți? Ha! ha! Ha! 

Râdea; muşchii i se suceau în râsul acesta, şi ochii lui hojma 
clipeau. l 

— Cu voia măriii-tale, zise Stroici, vedem că moşia noastră a să 
cadă de isnoavă în călcarea păgânilor. Când astă negură de turci va 
prăda şi va pustii țara, pe ce vei domni măria-ta? Şi cu ce vei sătura 
lăcomia acestor cete de păgâni ce aduci cu măria-ta? 

- Cu averile voastre, nu cu banii ţăranilor pre care-i jupiţi voi. 
Voi mulgeţi laptele țării, dar au venit vremea să vă mulg şi eu pre voi. 
Destul, boieri! Întoarceţi-vă şi spuneți celui ce v-au trimis, ca să se 
ferească să nu dau peste el, de nu vrea să fac din ciolanele lui surle, 
şi din pelea lui căptuşeală dobelor mele. 

Boierii ieşiră mâhniţi; Moţoc rămase. 

— Ce-ai rămas? întrebă Lăpuşneanul. 

- Doamne! Doamne! zise Moţoc, căzând în genunchi, nu ne 
pedepsi pre noi după fărădelegile noastre! Adă-ţi aminte că eşti 
pământean, adă-ți aminte de zisa Scripturei şi iartă greşiţilor tăi! 
Cruţă pre biata țară. Doamne! Sloboade oştile aceste de păgâni; vină 
numai cu câțiva moldoveni ce ai pe lângă măria-ta, şi noi chizeşluim 
că un fir de păr nu se va clinti din capul înălfimei-tale; şi de-ți vor 
trebui oşti, ne vom inarma noi cu femei şi copii, vom ridica ţara în 
picioare, vom ridica slugile şi vecinii noştri. Încredi-te în noi. 

— Să mă-ncred în voi? zise Lăpuşneanul înțelegând planul lor. 
Pesemne gândeşti că eu nu ştiu zicătoarea moldovenească: „Lupul 
părul schimbă, iar năravul ba”? Pesemne nu vă cunosc eu? Şi pre tine 
mai vârtos? Nu ştiu, că fiind mai mare preste oştile mele, cum ai văzut 
că m-au biruit, m-ai lăsat? Veveriţă îmi este vechi duşman, dar încai 
niciodată nu s-a ascuns; Spancioc este încă tânăr, în inima lui este 
iubire de moşie; îmi place a privi sumeția lui, pre care nu se sileşte a o 
tăinui. Stroici este un copil care nu cunoaşte încă pre oameni, nu ştie 
ce este imbunarea şi minciuna; lui i se pare că toate paserile ce 
zboară se mănâncă. Dar tu, Moţoace? Învechit de zile rele, deprins a 
te ciocoi la domni, ai vândut pre Despot, m-ai vândut şi pre mine, vei 
vinde şi pre Tomşa; spune-mi, n-aş fi un nătărău de frunte când m-aş 
încrede în tine? Eu te iert însă c-ai îndrăznit a crede că iar mă vei 
putea înşela, şi-ţi făgăduiesc că sabia mea nu se va mânji în sângele 
tău; te voi cruța, căci îmi eşti trebuitor ca să mâ mai uşurez de 
blăstămurile norodului. Sunt alți trântori de care trebuie curățat stupul. 

Moţoc îi sărută mâna, asemenea câinelui care, în loc să muşce, 
linge mâna care-l bate. El era mulțămit de făgăduinţa ce câştigase; 
ştia câ Alexandru-vodă a să aibă nevoie de un intrigant precum el. 
Deputaţii erau porunciți de Tomşa, ca neputând înturna pe 
Lăpuşneanul din cale, să-şi urmeze drumul la Constantinopol, unde, 

prin jalobe şi dare de bani, să mijlocească mazilirea lui. Dar văzând 
că el venea cu însuşi învoirea Porții, pe de alta, sfiindu-se a se intoarce 
fără nici o ispravă la Tomşa, cerură voie a-l întovărăşi. Acesta era 
planul lui Moţoc ca să se poată lipi de Lăpuşneanul. Voia li se dete.” 


N 
1” 


„Ai să dai samă, doamnă...! 


Tomşa, nesimțindu-se în stare a se împotrivi, fugise în Valahia, şi 
Lăpuşneanul nu întâlnise nici o împedicare în drumul său. Norodul 
pretutindene îl întâmpina cu bucurie şi nădejde, aducându-şi aminte de 
întâia lui domnie, în care el nu avusese vreme a-şi dezvăli urâtul 
caracter. 

Boierii însă tremurau |...) 


(Lăpuşneanul, urmărind să se răzbune pe boierii care îl 
trădaseră, îi ucidea fără milă la cea mai mică bănuială. Adânc 
impresionată de aceste crime, doamna Ruxanda, soția lui, se 
hotărăşte să îmbuneze inima crudului voievod.) 


Când intră în sală, ea era îmbrăcată cu toată pompa cuvenită 
unei soții de domn, fiice şi surori de domn. 

Peste zobonul! de stofă aurită, purta un benişel2 de felendreş? 
albastru blănit cu samur’, a căruia mânice atârnau dinapoi; era încinsă 
cu un colan de aur, ce se încheia cu mari paftales de matostat$, 
împregiurate cu petre scumpe; iar pe grumazii ei atârna o salbă de 
multe şiruri de mărgăritar. Şlicul? de samur, pus cam într-o parte, era 
împodobit cu un surguciS alb şi sprijinit cu floare mare de smaragde. 
Părul ei, după moda de atuncea, se împărțea despletit pe umerii şi 
spatele sale. Figura ei avea acea frumuseţă, care făcea odinioară 
vestite pe femeile României. [...] 

Apropiindu-se, se plecă şi-i sărută mâna. Lăpuşneanul o apucă 
de mijloc şi, rădicând-o ca pe o pană, o puse pe genunchii săi. 

- Ce veste, frumoasa mea doamnă? zise el sărutând-o pe frunte; 
ce pricină te face astăzi, când nu-i sărbătoare, a-ți lăsa fusele? Cine 
te-au trezit aşa de dimineață? 


1 zobon — haină lungă fără mâneci 

2 benișel — haină boierească de ceremonie 

3 felendreş — postav fin (de Flandra) 

+ samur — mamifer cu blana prețioasă, zibelină 

5 pafta — încheietoare de metal, uneori împodobită cu pietre preţioase 
6 matostat — piatră semipreţioasă de culoare verde 

7 şlic (işlic) - căciulă de blană scumpă sau de postav 

8 surguci - mănunchi din pene de struț, împodobit cu pietre scumpe 

- Lacrimile jupăneselor văduve care se varsă la uşa mea şi care 
strigă răsplătire la domnul Hristos şi la sfânta născătoare, pentru 
sângele care verşi. 

Lăpuşneanul, posomorându-se, desfăcu braţele: Ruxanda căzu la 
picioarele lui. 

- O, bunul meu domn! Vitezul meu soț! urmă ea, destul! Ajungă 
atâta sânge vărsat, atâtea văduuii, atâția sărmani! Gândeşte că măria-ta 
eşti preaputernic şi că nişte săraci boieri nu-ţi pot strica. Ce-ţi lipseşte 
mâăriei-tale? N-ai cu nimeni război; țara este liniştită şi supusă. Eu, 
Dumnezeu ştie căt te iubesc! Şi copiii măriei-tale sunt frumoşi şi tineri. 
Judecă că după viață este şi moarte, şi că măria-ta eşti muritor şi ai să 
dai samă! Pentru că, cu monastiri nu se răscumpără sângele, ci mai 
ales ispiteşti şi înfrunți pe Dumnezeu, socotind că făcând biserici îl poți 
împăca, şi... 

— Muiere nesocotită! strigă Lăpuşneanul sărind drept în picioare, 
şi mâna lui, prin deprindere, se rezemă pe junghiul! din cingătoarea sa; 
dar îndată stăpânindu-se, se plecă, şi rădicând pre Ruxanda de jos: 

- Doamna mea! îi zise, să nu-ți mai scape din gură astfel de 
vorbe nebune, că, zău, nu ştiu ce se poate întâmpla. Mulţămeşte 
sfântului mare mucenic Dimitrie, izvorătorul de mir, a cărui hram se 
prăznuieşte la biserica ce noi i-am făcut la Pângăraţi, că ne-a oprit de 
a face un păcat, aducându-ne aminte că eşti mama copiilor noştri. ` 

- De aş şti că mă vei şi omori, nu pot să tac. Ieri, când voiam să 
întru, o jupâneasă cu cinci copii s-au aruncat înaintea rădvuanului meu 
şi m-au oprit arătându-mi un cap țintuit în poarta curții. „Ai să dai 
samă, doamnă! imi zise, că laşi pre bărbatul tău să ne taie părinții, 
bărbaţii şi frații... Uită-te, doamnă, acesta-i bărbatul meu, tatăl copiilor 
acestora, care au rămas săraci! Uită-te!” şi îmi arătă capul sângeros, şi 
capul se uita la mine grozav! Ah! Stăpâne! de atunci neîncetat văd 
capul acela şi mi-e tot frică! Nu pot să mă odihnesc! 

— Şi ce vrei? întrebă Lăpuşneanul zâmbind. 

- Vreau să nu mai verşi sânge, să incetezi cu omorul, să nu mai 
vâd capete tăiate, că sare inima din mine. 

- Îţi făgăduiesc câ de poimâne nu vei mai vedea, răspunse 
Alexandru-vodă,; şi mâne îți voi da un leac de frică. 

— Cum? ce vrei să zici? 

- Măâne vei vedea.|...] 


m 
„Capul lui Moţoc vrem...” 
De cu seară se făcuse de ştire boierilor să se adune a doua zi, 
fiind sărbătoare, la Mitropolie, unde era să fie şi domnul, ca să asculte 
liturghia şi apoi să vie să prânzească la curte. 


1 junghi (jungher) — pumnal 

Când sosi Alexandru-vodă, sfânta slujbă începuse şi boierii erau 
toți adunaţi. 

Împotriva obiceiului său, Lăpuşneanul, în ziua aceea, era 
îmbrăcat cu toată pompa domnească. |...) 

După ce a ascultat sfânta slujbă, s-a coborât din strană, s-a 
închinat pe la icoane, şi, apropiindu-se de racia Sf. loan cel Nou, s-a 
plecat cu mare smerenie, şi a sărutat moaştele Sfântului. Spun că în 
minutul acela el era foarte galben la față, şi că racla sfântului ar fi 
tresăârit. 

După aceasta suindu-se iarăşi în strană se înturnă câtre boieri 
şi zise: 

- Boieri dumneavoastră! De la venirea mea cu a doua domnie şi 
pânâ astăzi, am arătat asprime cătră mulți; m-am arătat cumplit, rău, 
vârsând sângele multora. Unul Dumnezeu ştie de nu mi-a părut rău şi 
de nu mă câiesc de aceasta; dar dumneavoastră ştiţi că m-a silit numai 
dorința de a vedea contenind gălcevirile şi vânzările unora şi altora, care 
ținteau la risipa ţării şi la peirea mea. Astăzi sunt altfel trebile. Boierii 
şi-au venit în cunoştinţă; au văzut că turma nu poate fi fără păstor, 
pentru că zice Mântuitorul: „Bate-voi păstorul şi se vor împrăştia oile”. 

Boieri dumneavoastră! Să trăim de acum în pace, iubindu-ne ca 
nişte frați, pentru că aceasta este una din cele zece porunci: „Să iubeşti 
pre aproapele tău ca însuți pre tine”, şi să ne iertăm unii pe alții, pentru 
că suntem muritori, rugându-ne Domnului nostru lisus Hristos — îşi făcu 
cruce — să ne ierte nouă greşalele, precum iertăm şi noi greşiților noştri. 

Sfârşind această deşănțată cuvântare, merse în mijlocul bisăricii 
şi, după ce se închină iarăşi, se înturnă spre norod în față, în dreapta şi 
în stânga, zicând: 

- Iertați-mă, oameni buni şi boieri dumneavoastră! 

- Dumnezeu să te ierte, măria-ta! răspunseră toți, afară de doi 
juni ce sta pe gânduri, răzimați de un mormânt lângă uşă, insă nime 
nu le-a luat seama.|...] 

Adunându-se boierii, 47 la număr, Lăpuşneanul se puse în 
capul mesii, având în dreapta pre logofătul Trotuşan şi în stânga pre 
vornicul Moţoc. 

Începură a zice din surle şi bucatele se adunaseră pe masă.|...) 

În curte, pe lângă două junici şi patru berbeci fripți, erau trei 
poloboace desfundate, pline de vin; slujitorii mâncau şi beau; boierii 
mâncau şi beau. [...] 

Acuma era aproape a se scula de la masă, când Veveriţă ridică 
paharul şi închinând zise: 

- Să trăieşti întru mulți ani, Măria ta! să stăpâneşti țara în pace 
şi milostivul Dumnezeu să te întărească în gândul ce ai pus de a nu 
mai strica pre boieri şi a bântui norodul... 

N-apucă să sfârşească, câci buzduganul armaşului lovindu-l 
drept în frunte, îl obori la pământ. 

— A ! voi ocărâți pre domnul vostru! strigă acesta; la ei, flăcăi! 

În minut, toți slujitorii de pe la spatele boierilor, scoțând 
junghiurile, îi loviră; şi alți ostaşi, aduşi de căpitanul de lefecii! întrară 
şi năpustiră cu săbiile în ei. Cât pentru Lăpuşneanul, el luase pre 
Moţoc de mână şi se traseră lângă o fereastră deschisă, de unde 
privea măcelăria ce incepuse. El râdea; iar Moţoc, silindu-se a râde ca 
să placă stăpânului, simţea părul zburlindu-i-se pe cap şi dinții săi 
clănțănind. Şi cu adevărat era groază a privi această scenă 
sângeroasă. |...] Mulți lefecii periră, dar, în sfârşit, nu mai rămase nici 
un boier viu. Patruzeci şi şepte de trupuri zăceau pe parchet! 

Odată cu omorul de sus, începuse uciderea şi în curte. Slugile 
boierilor, văzându-se lovite fără veste de soldați, plecară de fugă. 
Puţini care scâpaseră cu viață, apucând a sări peste ziduri, dasă 
larmă pe la casele boierilor, şi învitând pre alte slugi şi oameni 
boiereşti, burzuluiseră norodul, şi tot oraşul alergase la poarta curții, 
pre care începuse a o tăia cu securile. [...] 

Lăpuşneanul, pre care îl înştiințase de pornirea norodului, 
trimise pre armaşul să-i întrebe ce vror şi ce cer? Armaşul ieşi. 

- Ei, vornice Moţoace, zise apoi înturnându-se spre acesta, 
spune, n-am făcut bine că m-am mântuit de răii aceştii şi am scăpat 
țara de o aşa râie? 

- Măria-ta, ai urmat cu mare înțelepciune, răspunse mârşavul 
curtezan: eu de mult aveam de gând să sfătuiesc pe m[ăriajJ-ta la 
aceasta, dar văd că înțelepciunea măriei-tale au apucat mai-nainte, şi 
ai făcut bine că i-ai tăiat; pentru că... fiindcă... era să... 

- Văd că armaşul întârzie, zise Lăpuşneanul curmând pre 
Moţoc, care se învălmăşea în vorbă. Îmi vine să poruncesc să deie cu 
tunurile în prostimea acea. Ha, cum socoți şi dumneata? 

- Aşa, aşa, să-i improaşte cu tunurile; nu-i vro pagubă c-or muri 
câteva sute de mojici, de vreme ce au perit atâța boieri. Da, să-i 
omoare de istov, 

-  M-aşteptam s-aud asemene răspuns, zise cu oțărăre 
Lăpuşneanul, dar să vedem mai întâi ce vror. În vremea aceasta, 
armaşul se suise pe poarta curții şi, făcând semn, strigă: 

- Oameni buni! Măria-sa vodă întreabă ce vreți şi ce cereți? Şi 
pentru ce ați venit aşa cu zurba? 

Prostimea rămasă cu gura căscată. Ea nu se aştepta la 
asemenea întrebare. Venise fără să ştie pentru ce au venit şi ce vrea. 
Începu a se strânge în cete-cete, şi a se întreba unii pe alții ce să 
ceară. În sfârşit, începură a striga: 

- Să micşureze dâjdiile! - Să nu ne zapciască! 

- Să nu ne mai împlinească! - Să nu ne mai jăfuiascăl 


1 lefegiu — mercenar, soldat 

- Am rămas săraci! - N-avem bani! — Ne i-au luat toți Moţoc! — 
Moţoc! - Moţoc! — El ne beleşte şi ne pradă! - El sfătuieşte pre vodă! — 
Să moară! C 

- Moţoc să moară! 

- Capul lui Moţoc vrem! 

Acest din urmă cuvânt găsând un' eho în toate inimile, fu o 
schinteie electrică. Toate glasurile se făcură un glas, şi acest glas 
striga: „Capul lui Moţoc vrem”. |... ) 

În adevăr, ostaşii nemaiimpotrivindu-se norodul începuse a se 
cățăra pe ziduri, de unde striga în gura mare: „Să ne deie pre Moţoc! 
Capul lui Moţoc vrem!” 

- O! păcătosul de mine! strigă ticâlosul om. Maică Preacurată 
Fecioară nu mă lăsa să mă prăpădescl!... Dar ce le-am făcut eu 
oamenilor acestora? Născătoare de Dumnezeu, scapă-mă de primejdia 
aceasta, şi mă jur să fac o biserică, să postesc cât voi ave zile, sâ 
ferec cu argint icoana ta cea făcătoare de minuni de la Monastirea 
Neamțului!... Dar, milostive Doamne, nu-i asculta pre nişte proşti, pre 
nişte mojici. Pune să deie cu tunurile într-înşii... Să moară toți! Eu sunt 
boier mare! Ei sunt nişte proşti! 

- Proşti, dar mulți, răspunse Lăpuşneanul cu sânge rece; să 
omor o mulțime de oameni pentru un om, nu ar fi păcat? Judecă şi 
dumneata singur. Du-te de mori pentru binele moşiei dumitale, cum 
ziceai însuți când spuneai că nu mă vrea, nici mă iubeşte țara. |...] 

- Oh! nenorocitul de mine! strigă Moţoc smulgându-şi barba, 
căci de pe vorbele tiranului înțelegea că nu mai este scăpare pentru el. 
Încai lâsaţi-mă să mă duc să-mi pun casa la cale! fie-vă milă de 
jupâneasa şi de copilaşii mei! lăsaţi-mă să mă spovedesc! ` 

Şi plângea, şi țipa, şi suspina. 

- Destul! strigă Lăpuşneanul, nu te mai boci ca o muiere! Fii 
român verde. Ce să te mai spovedeşti? Ce-ai să spui duhovnicului? Că 
eşti un tâlhar şi un vânzător? Asta o ştie toată Moldova. Haide! luați-l 
de-l daţi norodului, şi-i spuneţi că acest fel plăteşte Alexandru-vodă 
celor ce pradă țara. |...) 


[Capetele celor ucişi sunt aşezate, „după neam şi după ranguri”, 


într-o uriaşă piramidă, „leacul de frică” promis doamnei Ruxanda. ] 


IV 
„De mă voi scula, pre mulți 
am să popesc şi eu...” 


Patru ani trecuseră de la scena aceasta, în vremea cărora 
Alexandru-vodă, credincios făgăduinței ce dase doamnei Ruxanda, nu 

mai tâiese nici un boier. Dar pentru ca să nu uite dorul lui cel tiranic 
de a vedea suferiri omeneşti, născoci feluri de schingiuiri. 

Scotea ochi, tăia mâni, ciuntea şi seca pe care avea prepus; însă 
prepusurile lui erau părelnice, câci nime nu mai cuteza a cârti cât de 
puţin. [...] 


[Aflat în cetatea Hotinului, Lăpuşneanul se îmbolnăveşte grav şi 
işi exprimă dorinţa de a se călugări. În timpul unei crize, mitropolitul, 
crezând că voievodul va muri, îl călugăreşte, dându-i numele de 
Paisie, şi îl proclamă domn pe Bogdan, fiul lui Lăpuşneanu, | 


Lăpuşneanul se trezi din letargia! sa. Deschizând ochii, văzu 
doi câlugări stând unul la cap şi altul la. picioarele sale, neclintiți ca 
două statuie de bronz; se uita la dânsul şi se văzu coperit cu o rasă2, 
pe căpătâiul său sta un potcap?. Vru să rădice mâna şi se impedecă în 
nişte metanii de lână. I se păru că visează şi iarăşi închise ochii; dar 
redeschizându-i peste puțin, văzu aceleaşi lucruri, metaniile, potcapul, 
călugării. | 

- Cum te simți, frate Paisie? il întrebă unul din monahi, 
văzându-l că nu doarme. 

Numele acesta îi aduse aminte de toate cele ce se petrecuseră. 
Sângele într-însul începu a fierbe, şi sculăndu-se pe jumătate: 

- Ce poticanii sunt aceste? strigă. A! voi vă jucaţi cu mine! Afară, 
boaite! leşiţi! că pre toți vă omor! Şi căuta o armă pe lângă el, dar 
negăsind decât potcapul, îl azvărli cu mânie în capul unui călugăr. 

Întru auzul strigărilor lui, doamna cu fiiul ei, mitropolitul, boierii, 
slugile, intrarâ toți în odaie. [...] 

- A! voi m-aţi călugărit, striga Lăpuşneanul cu glas râguşat şi 
spărios; gândiţi că veţi scăpa de mine? Dar să vă iasă din minte! 
Dumnezeu sau dracul mă va însânăâtoşa, şi ... 

- Nenorocite, nu huli! Îl curmă mitropolitul; uiţi că eşti în ceasul 
morţii! Gândeşte, păcătosule, că eşti monah; nu mai eşti domn! 
Gândeşte că prin hulele şi strigătele tale sparii pre astă femeie 
nevinovată şi pre acest copil în care razemă nădejdea Moldaviei... 

- Boaită fățarnică! Adaogă bolnavul, zbuciumându-se a se scula 
din pat; tacă-ți gura; că eu, care te-am făcut mitropolit, eu te 
dezmitropolesc. M-aţi popit voi, dar de mă voi îndrepta, pre mulți am 
să popesc şi eul lar pre cățeaua asta voi s-o tai în patru împreună cu 
țâncul ei, ca să nu mai asculte sfaturile boierilor şi a duşmanilor mei... 


1 letargie — stare de boală caracterizată prin somn adânc, de lungă durată, 
uneori cu pierderea cunoștinței 

2 rasă - haină lungă pe care o poartă călugării 

3 poteap - acoperământ al capului de formă cilindrică, purtat de preoții şi 
călugării ortodocşi 

Minte acel ce zice că sunt călugăr! Eu nu sunt călugăr, sunt domn! Sunt 
Alexandru-vodă.... 

Doamna şi mitropolitul ieşiră. La uşă îi întâmpinară Stroici şi 
Spancioc. 

- Doamnă! zice Spancioc, apucând de mână pre Ruxanda, omul 
acesta trebuie să moară numaidecât. Iată un praf, pune-l în băutura 
lui... 

- Otravă! strigă ea înfiorându-se. 

- Otravă, urmă Spancioc. De nu va muri îndată omul acesta, viața 
măriei-tale şi a copilului acestuia este în primejdie. Destul a trăit tatăl şi 
destul a făcut. Moară tatăl ca să scape fiiul. 

O slugă ieşi. 

- Ce este? întrebă doamna. 

- Bolnavul s-a trezit şi cere apă şi pre fiiul său. Mi-au zis să nu 
mă duc fără el. 

- Oh! vrea să-l omoare, răcni duioasa mumă, strângând cu furie 
copilul la sân. 

- Nu-i vreme de stat în gânduri, doamnă, adăugi Spancioc. Adă-ți 
aminte de doamna lui Ştefăniţă-vodă şi alege între bărbat şi între fiiu. 

- Ce zici, părinte? Zise sărmana femeie, înturnându-se cu ochii 
lăcrâmători spre mitropolitul. 

- Crud şi cumplit este omul acesta, fiica mea; Domnul Dumnezeu 
să te povăţuiască. lar eu mă duc să gătesc tot pentru purcederea 
noastră cu noul domn; şi pre cel vechi, Dumnezeu să-l ierte, şi să te 
ierte şi pre tine. Zicând aceste, cuviinciosul Teofan se depărtă. 

Ruxanda luă un pahar de argint plin cu apă, pre care-l aducea 
sluga; şi apoi mahinaliceşte şi silită mai mult de boieri, lăsă să cadă 
otrava în el. Boierii o împinseră în camera bolnavului. [...] 

Acest fel fu sfârşitul lui Alexandru Lăpuşneanul care lăsă o pată 
de sânge in istoria Moldaviei. 

La monastirea Slatina, zidită de el, unde e îngropat, se vede şi 
astăzi portretul lui şi al familiei sale. 


Geneză 


Scriitor al perioadei paşoptiste!, Constantin (Costache) 
Negruzzi pune bazele literaturii naţionale originale prin publicarea 
în paginile revistei „Dacia literară” a unor serii de povestiri şi 
nuvele, grupate ulterior în volumul Păcatele tinereţelor (1857). 
Manifestând un acut simţ critic, prozatorul surprinde viciile unei 


1 perioadă paşoptistă — etapă a dezvoltării literaturii române în perioada 
1830-1850 


172 


NUVELA 


societăți împotriva căreia se pronunță în celelalte Scrisori, incluse 
celui de-al patrulea ciclu al volumului, Negru pe alb - Scrisori la 
un prietin. 

Nuvela este publicată în primul număr al revistei „Dacia 
literară” (30 ianuarie 1840), cu titlul originar Scene istorice din 
cronicile Moldaviei (1564 - 1569). Alexandru Lăpuşneanul, 
marcând o evoluție față de proza anterioară, atât prin temă (istoria 
medievală a Moldovei), cât şi prin tehnica narativă. Despre aceasta, 
G. Călinescu afirma că ar fi devenit „o scriere celebră ca şi Hamlet, 
dacă literatura română ar fi avut în ajutor prestigiul unei limbi 
universale.” (Istoria literaturii române de la origini până în 
prezent) 

Prima nuvelă istorică din literatura română, Alexandru 
Lăpuşneanul respectă anumite reguli de compoziție impuse de 
estetica romantică!, l 

1. Situaţiile limită conturează caracterul eroului. | 

2. Antiteza, ca procedeu, are funcție narativă (dinamizează 
acțiunea) şi caracterologică (defineşte trăsăturile personalității 
eroilor). 

3. Protagonistul apare în complexitatea structurii sale 
contradictorii şi de excepție; 

4. Simetria părţilor este concepută în relație cu prezenţa lui 
Lăpuşneanu ; 

5. Apar răsturnări de situaţii, 

6. Grotescul? se împleteşte cu sublimul?. 

Scriitorul reține din Letopisețul Tării Moldovei, al lui 
Grigore Ureche, anumite pasaje despre personajul istoric, 
completându-le cu aprecieri din scrierile lui Miron Costin. 

Despre structura complexă a eroului său, Constantin 
Negruzzi afirmă în Scrisoarea XIX (Ochire retrospectivă: 
„Alexandru Lăpuşneanul va sparge cuibul şi va strivi acest furnicar 
de intriganți, ce face şi desface domnii. În adevăr, Lăpuşneanul 
retezase trunchiul, dar odraslele creşteau şi nu era omul care să 
ştie a le seca puindu-le stavilă pre însuşi poporul, pentru aceste, 
fapta lui [fu] judecată de crudă şi el, de tiran”. 


! estetica romantică — program al curentului literar (începutul secolului al 
XIX-lea) care conţine reguli specifice de creație 

2 grotesc — neobişnuit de caraghios, ridicol, bizar 

3 sublim — perfect, desăvârşit, înălțător 

Rezumatul subiectului operei literare 


I , 
„Dacă voi nu mă vreți, 
eu vă vreu...” 


După ce a fost trădat de boieri în prima domnie, Alexandru 
Lăpuşneanu se întoarce cu ajutorul oştilor turceşti pentru a urca pe 
tronul Moldovei, prin izgonirea lui Ştefan Tomşa. 

Însoţit de vornicul Bogdan, domnitorul face popas aproape de 
Tecuci, unde primeşte solia formată din vornicul Moţoc, postelnicul 
Veveriță, spătarul Spancioc şi Stroici. Aceştia îi cer lui Lăpuşneanu să 
se întoarcă la Constantinopol, deoarece este pace în țară şi poporul 
nu-l doreşte. Venirea lui ar permite păgânilor să prade Moldova. 

Dezamăgiţi de răspunsul primit, boierii ies din cortul lui 
Lăpuşneanu, cu excepția lui Moţoc care se închină voievodului, 
recunoscându-i puterea. 


O 


„Ai să dai samă, doamnă...” 

Tomşa fuge în Valahia, iar noul domnitor porunceşte să fie arse 
toate cetăţile Moldovei, ca să evite posibile revolte sau comploturi. 
Retras la Hotin, Lăpuşneanu se răzbună pe boieri, omârându-i la cea 
mai mică greşeală. 

În sala tronului, doamna Ruxanda îl roagă pe Alexandru să 
pună capăt vărsării de sânge şi durerilor nesfârşite la care îi 
condamnă pe urmaşii celor ucişi, relatându-i un episod recent, când o 
jipâneasă şi cinci copii ai ei au oprit-o pentru a-i arăta capul unui 
boier (tată şi soț) țintuit în poarta Curţii. Din acel moment domnița 
avea coşmaruri. 

Lăpuşneanu, intrigat de atitudinea soției sale, inițial ripostează 
brutal, dar ulterior îi promite Ruxandei un leac de frică, pentru ziua 
următoare. 


m 


„Capul lui Moţoc vrem!...” 

Domnitorul participă la liturghia în cadrul Mitropoliei, încercând, 
prin comportament şi discursul ținut după slujbă, să convingă boierii 
prezenți în biserică de intenţiile pozitive pe care le are în legătură cu o 
eventuală colaborare între aceştia şi voievod. 

Alexandru-Vodă organizează o masă festivă de impăcare cu 
boierii pe care îi invită la ospăț. 

După mâncărurile specifice bucătăriei moldoveneşti, când 
cupele sunt umplute cu vin, postelnicul Veveriță doreşte să închine în 
cinstea domnitorului, moment în care slujitorii aflați în spatele 
boierilor încep să-i omoare pe meseni. 

Lupta este scurtă, dar înverşunată, desfăşurată sub privirile lui 
Lăpuşneanu şi ale lui Moţoc. Din curte se aude mulțimea înfuriată, 
cerându-şi anumite drepturi sociale, până când un glas răzleţ invocă 
sacrificarea vornicului. Ironizându-l, tiranul îl predă pe Moţoc 
mulțimii însetate de răzbunare. . 

Pe masa din sala tronului, voievodul porunceşte să fie aşezate în 
forma unei piramide capetele celor patruzeci şi şapte de boieri ucişi, 
pe care i-o arată doamnei Ruxanda, ca „leac de frică”, după cum 
făgăduise în ziua precedentă. 

Singurii boieri care, intuind planul despotului, lipsiseră de la 
ospăț, au fost Spancioc şi Stroici, autoexilaţi la Camenița, în Polonia. 


IV 
„De mă voi scula, 
pre mulți am să popesc şi eu...” 


Trecuseră patru ani de la scena măcelului din sala domnească 
şi tiranul, aflat în cetatea Hotin, se îmbolnăveşte de lingoare!. Crezând 
că voievodul va muri, mitropolitul Teofân îl călugăreşte la mânăstirea 
Slatina, cu numele de Paisie. 

Aflat în convalescență?, domnitorul revocă hotărârile anterioare, 
manifestându-se violent atât față de călugări, cât şi față de Ruxanda, 
pe care o bănuieşte de uzurpare? a tronului. 

Voind să-şi salveze fiul de răzbunarea soțului, Doamna țării 
acceptă să pună otravă în paharul cu apă, cerut de Lăpuşneanu. 
Forţat de Spancioc şi Stroici, reveniți în Moldova, Alexandru-Vodă bea 
conținutul până la ultimele picături, zvârcolindu-se în chinurile morții 
care a pus capăt unui episod sângeros din istoria Moldovei. 


1! lingoare — febră tifoidă 
2 convalescenţă -— pe cale de însănătoşire 
3 uzurpare — a-şi însuşi pe nedrept un bun, o calitate, un titlu etc. 

Povestirea unui fragment 


I 
„Dacă voi nu mă vreți, 
eu vă vreu...” 

Nuvela Alexandru Lăpuşneanul, de Constantin Negruzzi, 
este structurată în patru părți, având fiecare câte un motto ce 
sintetizează evenimentele desfăşurate în secvența respectivă. 

Primul capitol debutează cu prezența circumstanțelor în care 
Lăpuşneanul soseşte în Moldova, însoțit de „şepte mii spahiii şi de 
vreo trei mii oaste de strânsură”. 

După ce Alexandru-Vodă a fost înfrânt de două ori în 
confruntarea cu oștile lui Iacov leraclidul, supranumit Despotul, s-a 
refugiat la Constantinopol pentru a-şi strânge armată şi a întări 
relațiile diplomatice cu sultanul. 

Între timp, Despot a fost ucis de Ştefan Tomşa care „acum 
cârmea țara”. Astfel, Lăpuşneanu revine în Moldova pentru a-şi 
revendica tronul, întovărăşit de vornicul Bogdan cu care discută 
despre situația politică şi socială a țării. Voievodul este convins că 
poporul aşteaptă o viață mai bună față de „asuprirea Tomşei”, de 
aceea crede că venirea sa reprezintă o necesitate. Alaiul domnesc 
ajunge aproape de Tecuci şi „poposeşte la o dumbravă”. 

În scurt timp, un aprod îl înştiințează pe Lăpuşneanu că un 
grup de boieri cere să fie primit Intuind scopul soliei, Alexandru 
acceptă cererea vornicului Moţoc, a postelnicului Veveriţă, a 
spătarului Spancioc şi Stroici. 

Cu gesturi reținute şi ignorând obiceiul de a săruta poala 
domnitorului, cei patru boieri se închină „până al pământ”, dând 
bineţe. Disimulând buna dispoziție, voievodul precizează scopul 
venirii sale în Moldova, în ipostaza de mântuitor al suferințelor celor 
mulți şi al „țării”, aflate la grea cumpănă. Diplomatic, Moţoc 
contrazice afirmaţia lui Lăpuşneanu care ar avea informații greşite 
despre starea de fapt a Moldovei şi-i propune acestuia să se întoarcă 
la Constantinopol. Intrigat de răspunsul şi îndrăzneala vornicului, 
Alexandru, „a cărui ochi scântieră ca un fulger” ripostează într-un 
discurs ce exprimă disprețul față de boieri şi perseverenţa în 
realizarea scopului propus: „Voi merge ori cu voia, ori fără voia 
voastră. Să mă-ntorc? Mai degrabă-şi întoarce Dunărea cursul 
îndărăt. A! Nu mă vrea țara? Nu mă vreți voi, cum înțeleg?” 

Dezamăgiţi, boierii se retrag, cu excepția lui Moţoc care 
îngenunchează inaintea voievodului, cere îndurare, apelând la mila 
creştină şi, recunoscându-şi greşelile anterioare, îi propune lui 
Lăpuşneanu să renunţe la oştile turceşti pentru a lua pe lângă sine 
numai moldoveni. Dacă va avea nevoie de armată, să o întemeieze 

din mijlocul poporului şi cu ajutorul boierilor. Ironic, înțelegând 
planul vornicului, Alexandru-Vodă îi aminteşte interlocutorului său 
de gestul trădării în timpul luptei cu Iacov leraclitul, astfel încât 
vorbele lui Moţoc sunt percepute cu multă reținere. Singurii demni 
de respect sunt Spancioc, în inima căruia „este iubire de moşie”, 
Stroici, pentru sinceritatea lui, şi Veveriţă care, deşi „vechi duşman, 
dar încai niciodată nu s-a ascuns”. În raport cu aceştia, Moţoc este 
un vicios şi un intrigant: „Ai vândut pre Despot, m-ai vândut şi pre 
mine, vei vinde şi pre Tomşa”. Cu simț practic politic, stăpânind 
psihologia umană, Lăpuşneanu promite că îl va ierta pe vornic 
deoarece are nevoie de el pentru a „curăți stupul” de „alţi trântori”. 
Primind asigurarea domnitorului că sabia acestuia nu se va 
murdări cu sângele boierului, Moţoc sărută mâna „asemenea 
câinelui care, în loc să muşce, linge mâna care-l bate”, fiind convins 
că Alexandru-Vodă îşi va respecta cuvântul dat şi că, în condiţiile 
politice existente, prezenţa lui este indispensabilă aplicării strategiei 
gândite de Lăpuşneanu. i 


Caracterizarea personajului principal 
Alexandru Lăpuşneanul 


Deşi este publicată la începuturile literaturii române originale 
(1840), când tehnicile narative nu se cristalizaseră, când 
Letopiseţele Țării Moldovei (Grigore Ureche, Miron Costin, Ion 
Neculce) abia cunoscuseră lumina tiparului, publicate de Mihail 
Kogălniceanu la două sute de ani distanță, fără a putea avea, astfel, 
o tradiție a epicului istoric, Constantin Negruzzi anunţă arta 
modernă a portretului, prin conturarea personajului de excepție 
„Alexandru Lăpuşneanul”, proiectat în conştiinţa generațiilor ca tipul 
despotului devenit tiran. 

Inițial, protagonistul este încadrat categoriei de personaje 
pozitive, pentru că vine în țară cu gândul să restabilească ordinea, 
să-şi recapete tronul uzurpat şi să ajute poporul. Vorbeşte înțelept, 
se interesează de situația „bietei țări” şi-şi pune problema necesității 
sosirii lui în Moldova, ceea ce atestă o conştiinţă socială şi politică 
încă nealterate. Chibzuit, este sceptic, în legătură cu reacția 
moldovenilor în fața alaiului domnesc, dar acceptă diplomatic solia 
trimisă de Ştefan Tomşa (formată din vornicul Moţoc, postelnicul 
Veveriţă, spătarul Spancioc şi Stroici), pentru a testa, în fond, poziția 
boierilor în raport cu venirea sa. 

Inteligent, acceptă sprijinul lui Moţoc, „ca să mă uşurezi de 
blăstămurile norodului”. 

În partea a doua şi a treia, eroul devine personaj negativ, 
demonic, călăuzit doar de setea răzbunării care implică arderea 
cetăților, decapitarea celor necredincioşi pe care „ii despoia de averi 
sub feluri de pretexte”. Gradarea trăsăturilor negative culminează în 
scena uciderii celor patruzeci şi şapte de boieri, din capetele cărora 
Alexandru-Vodă ridică o piramidă, „leac de frică” pentru doamna 
Ruxanda. 

Capitolul al patrulea suprapune două ipostaze contradictorii ale 
voievodului: cucernic, pare să accepte faptul de a fi călugărit la 
mănăstirea Slatina; cinic, revenit din letargie, ameninţă viaţa fiului 
său Bogdan şi a Ruxandei, dar sfârşeşte lamentabil sub efectul 
otrăvii pe care Spancioc şi Stroici i-o pun în paharul cu apă. Scena 
descleştării dinților lui Lăpuşneanu cu un cuțit de către Spancioc, 
pentru a-i turna „pe gât otrava ce mai era în fundul paharului”, 
devine grotescă, relevând o atitudine moralizatoare realistă, în baza 
căreia personajele negative trebuie să fie pedepsite. 


1. Caracterizarea directă implică perspectiva obiectivă a 
naratorului detaşat de erou, căruia încercă să-i definească 
portretul în limitele realității istorice. 

Aprig, cu ochii scânteind „ca un fulger”, duios cu Ruxanda pe 
care „ridicând-o ca pe o pană, o puse pe genunchii săi”, impulsiv, 
când soția lui îi cere să oprească execuțiile „se razimă pe junghiul din 
cingătoarea sa”, dar stâpânindu-şi furia cu sarcasm, Lăpuşneanu 
posedă arta persuasiunii! în scena participării la liturghia de la 
Mitropolie, fiind îmbrăcat „cu toată pompa domnească. Purta coroana 
Paleologilor, şi peste dulama poloneză de catifea stacoşie, avea 
cabanița turcească. Nici o armă nu avea alta decât un mic junghi cu 
prăsele de aur; iar printre bumbii dulămii se zărea o zea de sârmă”, 
smerit şi conciliant. 

Deşi reuşise să elimine nucleul de „intriganţi” care i-ar fi 
putut uzurpa tronul, Alexandru-Vodă continuă să ucidă „pentru ca 
să. nu uite dorul lui cel tiranic de a vedea suferiri omeneşti”. De la 
obsesie şi sadism, psihicul voievodului degenerează în paranoia: 
„Scotea ochi, tăia mâni, ciuntea şi seca pe care avea prepus; însă 
prepunerile lui erau părelnice, căci nime nu mai cuteza a cârti cât 
de puțin”. 

Prin tehnica pluriperspectivismului, ce presupune părerea 
diversificată a celorlalte personaje, se întregeşte portretul 


1 persuasiune — convingere 
2 paranoia — boală psihică ce se manifestă prin idei fixe, mania persecuției, 
halucinații etc. 

voievodului. Boierii îl primesc cu ură şi teamă, intuind caracterul 
lui Lăpuşneanu. Doamna Ruxanda îl respectă ca urmaş al 
Paleologilor şi cârmuitor al ţării, admirându-i vitejia, înțelepciunea, 
de aceea speră să obţină de la el promisiunea că va opri execuțiile. 
Moţoc percepe gândurile ascunse ale domnitorului şi apelează la 
clemenţă, ştiind „că Alexandru-Vodă a să aibă nevoie de un 
intrigant precum era el”. Mitropolitul Teofan îl condamnă, 
deoarece „crud şi cumplit este omul acesta”, alegând - între canonul 
divin şi actul justițiar — sacrificiul vieții umane, pentru a mântui 
țara de tiran. Alături de Spancioc şi Stroici, el o sfătuieşte pe 
doamna Ruxanda să toarne otravă în paharul de argint al lui 
Lăpuşneanu. 


2. Caracterizarea indirectă dezvăluie arta narativă a lui 
Constantin Negruzzi, ce însumează tehnici clasice, romantice şi 
moderne în conturarea complexităţii personajului. 

Narațiunea, dialogul, monologul adresat, descrierea devin tot 
atâtea surse de caracterizare, alături de limbajul, comportamentul, 
vestimentația şi mentalitatea personajului, 

Capitolul al treilea este reprezentativ pentru definirea 
tipologiei! protagonistului. Naratorul anticipează evenimentele prin 
notarea unor reacții ce țin de gândirea eroului: „Împotriva 
obiceiului său, Lăpuşneanu, în ziua aceea era îmbrăcat cu toată 
pompa domnească”, ceea ce relevă inteligența, strategia şi anumite 
abilități psihologice pe care le stăpâneşte personajul. El se lasă 
aşteptat la slujba religioasă şi impresionează prin vestimentație, 
mizând pe efectul tacticii sale. 

Ipocrit, se închină la icoane, ştiind că boierii îi urmăresc 
fiecare gest. Naratorul atenționează receptorul: „Spun că în minutul 
acela el era foarte galben la față, şi că racla sfântului ar fi tresărit.”, 
ceea ce traduce gândul ascuns al domnitorului care intră în 
contradicţie cu gestul (nu cucernicia îi stăpânea sufletul, ci setea 
răzbunării). 

Abil orator, Lăpuşneanu se adresează boierilor printr-un 
discurs ce respectă regulile elocinţei. Se arată umil, regretând 
asprimea cu care a fost obligat să cârmuiască țara: „Dumnezeu ştie 
de nu mi-a părut rău şi de nu mă căiesc de acestea”. Îşi susține 
afirmaţiile cu citate din Biblie: „Bate-voi păstorul, şi se vor 
împrăştia oile”, „să iubeşti pre aproapele tău ca pre tine”, şi cere 
iertare celor prezenți. Viclean, ipocrit, diplomat, el reuşeşte să 


! tipologie — grupare de personaje care au aceleaşi caracteristici, astfel încât 
pot alcătui un portret general valabil pentru toți oamenii cu atribute 
asemănătoare sau identice celor definite de tipul respectiv (despotul, 
inocentul, parvenitul, slugarnicul, avarul etc.) 

convingă asistenţa de bunele sale intenții prin organizarea unui 
ospăț la Curte, unde sunt invitaţi boierii prezenţi în Mitropolie. 

La masa domnească se comportă condescendent (binevoitor). 
Privind spectacolul uciderii celor patruzeci şi şapte de boieri, 
devine cinic (sfidător) şi sadic (nemilos, crud): „Lăpuşneanul... se 
trăsese lângă o fereastră deschisă de unde privea măcelul ce 
începuse. El râdea.” Sarcastic (răutăcios), disimulează grija pentru 
viitorul ţării şi-l sacrifică pe Moţoc cu o satisfacție patologică, 
pentru a evita revolta mulțimii adunate în faţa curţii domneşti. 
Mimând afectivitate, o invită pe doamna Ruxanda în sala tronului 
pentru a-i oferi „leacul de frică”, piramida ierarhică ridicată din 
capetele boierilor ucişi. 

Construit pe tehnica antitezei (în raport cu domniţa, cu 
spătarul Stroici şi Spancioc), deschizând galeria personajelor 
demonice, tipul tiranului, eroul din nuvela lui Constantin Negruzzi 
„apare ca orice om viu şi întreg şi impresia ultimă a cititorului e 
mai puţin a unui portret romantic cât a unei puternice creații pe 
deasupra oricărui stil de şcoală”. (G. Călinescu) 


Argumentarea apartenenţei 
la specia literară 
nuvela 


1. a) Nuvela este o specie a genului epic în proză, cu o 
desfăşurare a evenimentelor mai amplă decât povestirea şi mai 
restrânsă decât romanul, în care naratorul structurează întâmplările 
în funcție de personajul principal, cu scopul de a-i defini 
complexitatea. 

b) Specia literară nuvela prezintă următoarele caracteristici: 
firul epic liniar este constituit dintr-o succesiune de episoade 
vizând evoluţia personajului principal; naratorul obiectiv prezintă 
evenimente verosimile, pentru a convinge receptorul de 
autenticitatea faptelor; acţiunea se desfăşoară în timp îndelungat 
(săptămâni, luni, ani) şi pe un spațiu epic variat, precizate în incipit; 
conflictul se dezvoltă gradat, în raport cu dinamica personajelor şi 
prezența unui receptor ce vizualizează întâmplările; protagonistul 
este surprins din mai multe perspective care diferențiază procedeele 
de caracterizare; naraţiunea şi dialogul alternează cu pasaje 
descriptive şi secvențe monologate. 

Nuvela lui Constantin Negruzzi se impune în literatura 
română prin tehnica narativă, ce atestă geniul creator al scriitorului: 
existența unui narator obiectiv, omniscient, diversitatea tipologică a 

personajelor, desfăşurarea liniară a firului epic; conflictul exterior; 
alternarea timpurilor narative; modul de expunere dominat este 
narațiunea. 

c) Odată cu publicarea articolului Introducție în revista 
„Dacia literară”, primul număr din „30 ghenarie” 1840, se dezvoltă o 
adevărată literatură naţională, pe cele trei direcţii (istoria, folclorul, 
natura patriei) propuse de Mihail Kogălniceanu, în manifestul 
romantismului! românesc. În prima nuvelă istorică de. certă valoare 
Alexandru Lăpuşneanul, autorul încearcă să re-creeze atmosfera 
medievală a Moldovei secolului al XVI-lea, o anumită mentalitate a 
domniei autoritare şi un personaj de excepție. 


2. Existenţa unui narator obiectiv, omniscient 

Scrisă la persoana a III-a, pentru a obiectiva perspectiva 
povestirii, nuvela surprinde starea politică a Moldovei cu ajutorul 
unui narator omniscient care pare să se detaşeze de personaje pentru 
a le proiecta într-o ipostază veridică. 

Astfel, în prima parte, viclenia, impulsivitatea, cinismul 
domnitorului sunt schițate în scena dialogului între Alexandru şi 
solia lui Tomşa, prin notații ale unui narator atent la gestica eroului: 
„ochii scântieră ca un fulger”, „apucând măciuca de arme din mâna 
lui Bogdan”, „muşchii i se suceau în râsul acesta”. 

În partea a doua, povestitorul prezintă portretul angelic al 
doamnei, construit în antiteză cu cel al voievodului şi pentru a mări 
efectul „leacului de frică”, promis în finalul discuţiei. 

A treia structură narativă dezvăluie o voce auctorială implicată 
afectiv în descrierea evenimentelor, prin mărci gramaticale, 
adjectivale („impotriva obiceiului său”, „în ziua aceea”, „deşănţată 
cuvântare”), ce anunță momentul uciderii boierilor. 

Naratorul omniscient? şi omniprezent? gradează imaginile 
pentru a impresiona receptorul, convertindu-l în spaţiul povestirii: 
„Şi cu adevărat era groază a privi această scenă sângeroasă. 
Închipuiască-şi cineva într-o sală de cinci stânjeni lungă şi de patru 
lată...”[s.n.] 

Locuţiunea adverbială „cu adevărat” vizează cititorul căruia 
scena i-ar părea neverosimilă prin cruzimea imaginilor. Adjectivul 
pronominal „această” plasează naratorul şi cititorul în spaţiul şi în 
timpul evenimentelor, accentuând autenticitatea. Cei doi devin 
spectatori ai întâmplării. Formula de adresare directă „inchipuiască-şi 
cineva” ţine de convenţia re-creării istoriei, pentru că intenția 


1 romantismul — curent literar de la începutul secolului al XIX-lea 

2 omniscient — stabileşte firul evenimentelor (succesiunea momentelor 
subiectului) 

3 omniprezent — aduce detalii suplimentare, comentează, valorizează 

scriitorului este să convingă lectorul de verosimilitatea personajului 
de excepție creat în nuvelă, controversat — de altfel — în analele 
Moldovei medievale. 


3. Diversitatea tipologică a personajelor 

Deşi specia nuvelei implică o relaţie directă acțiune- 
protagonist, în proza lui Negruzzi pot fi identificate mai multe 
categorii de personaje. 

a) După locul ocupat în structura operei, se detaşează 
personajul principal Alexandru Lăpuşneanu - tipul tiranului —, cel 
care declanşează întregul conflict al operei, prin dorințele de a-şi 
revendica tronul Moldovei şi de a-i pedepsi pe boierii trădători. El 
este propria victimă a puterii absolutiste, conştient de trăsătura 
dominantă a temperamentului său, sadismul („ca să nu uite dorul 
cel tiranic de a vedea suferiri omeneşti, născoci feluri de 
schingiuiri)”. Scriitorul îi conturează personalitatea din mai multe 
perspective: în raport cu boierii (viclean, ipocrit, orgolios, cinic), cu 
Moţoc (diplomat, demonic), în raport cu mulțimea (fin psiholog), şi 
cu mitropolitul Teofan (cucernic, la început, brutal, ulterior). 

Personaj secundar, doamna Ruxanda se află în antiteză cu 
domnitorul. Portretul ei apare schițat în linii estompate. Firavă, 
angelică, sensibilă, încearcă să obțină promisiunea soțului ei că va 
înceta exterminarea boierilor. Imaginea domniței accentuează 
trăsăturile personajului principal. 

Episodic apar Spancioc şi Stroici, grăbind sfârşitul tragic al 
voievodului, şi cei doi călugări care îl veghează pe domnitor după 
ce acesta îmbrăcase haina monahală (rasa), devenind „fratele 
Paisie”. 

b) După semnificația morală, în nuvela lui Negruzzi 
identificăm personajul pozitiv în ipostaza doamnei Ruxanda, a 
boierilor — Stroici şi Spancioc în a cărui „inimă este iubire de moşie” 
şi mitropolitul Teofan, pus în situația de a încălca morala creştină 
pentru a salva țara de furia lui Lăpuşneanu. 

Personajul negativ domină acţiunea nuvelei, atât prin 
temperament, cât şi prin comportament. Alexandru-Vodă, inițial, vine 
în Moldova, motivat de situația socială a ţării, pentru a institui 
ordinea şi a pedepsi trădarea unor boieri. Treptat, demonul răzbunării 
pune stăpânire pe sufletul său, dezumanizându-l. În aceeaşi categorie 
se încadrează vornicul Moţoc - intrigant, trădător, laş, viclean, egoist -, 
relevând tipul boierului ce întreține atitudinea voievodului. 

c) După felul cum sunt construite, se definesc: personajul 
individual (Lăpuşneanu, Ruxanda, Moţoc) şi colectiv (mulțimea 
adunată în fața curții domneşti), prezent pentru prima dată în 
literatura română. 

Manifestându-se, la început, haotic, impulsionată doar de 
strigătele slugilor care reuşiseră să scape cu viață de la palat, 
mulțimea se grupează treptat într-o forță amenințătoare, a cărei 
putere domnitorul o percepe în celebra replică: „Proşti, dar mulți”. 
Ca „o schinteie electrică”, norodul invocă sacrificarea lui Moţoc, iar 
Lăpuşneanu îşi poate respecta promisiunea de a nu-şi murdări 
sabia cu sângele boierului. Ura şi răzbunarea concentrează mai 
multe forțe în dezlănţuirea mulțimii,care asemenea unei hidre „cu 
multe capete... întru o clipă îl făcu bucăţi”. 

d) După gradul de transfigurare a realitățiipot exista 
personaje ficționale (jupâneasa însoţită de cei cinci copii, 
călugării care îl veghează pe „fratele Paisie”) şi nonficţionale 
(domnița Ruxanda, solii boieri şi mitropolitul Teofan). 

Autorul însuşi precizează sursele de inspirație pentru 
subiectul nuvelei sale, cronicile lui Grigore Ureche şi Miron Costin 
(Letopiseţul Țării Moldovei), din care preia scenele de răzvrătire a 
norodului, sub domnia lui Alexandru-lliaş Vodă, când boierul 
Batişte Veveli (apropiat Scaunului domnesc) este linşat asemenea 
vornicului Moţoc (din nuvelă). Potrivit documentelor istorice, Tomşa, 
Moţoc şi Spancioc au pribegit în Polonia, pentru a evita răzbunarea 
voievodului, dar au murit în ţară străină, datorită uneltirilor lui 
Lăpuşneanu (Petre Stolnicul). Domnița Ruxanda a fost fiica lui Petru 
Rateş, voievod înţelept şi fiu al lui Ştefan cel Mare. 


4. Desfăşurarea narativă 

Firul epic se desfăşoară liniar, fără întoarceri în timp care să 
proiecteze o altă imagine asupra cursului acțiunii, în cele patru 
capitole, precedate de câte un motto: I. „Dacă voi nu mă vreţi, eu 
vă vreu...”; II. „Ai să dai samă, doamnă!”; II. „Capul lui Moţoc 
vreml...”; IV. „De mă voi scula, pre mulți am să popesc şi eu.” 

Momentele subiectului se succed cronologic. 


a) Expozițiunea se dezvoltă în primul capitol, când ne sunt 
prezentate. personajele, timpul şi locul evenimentelor. Alexandru 
Lăpuşneanul se întoarce în țară pentru a urca a doua oară pe 
tronul Moldovei, prin înlăturarea lui Ştefan Tomşa. Apar şi 
personajele secundare/ episodice de care va depinde soarta 
domnitorului — vornicul Moţoc, spătarul Spancioc şi Stroici, ultimii 
devenind călăii lui Lăpuşneanu, în ultimul capitol. Potrivit titlului 
original, timpul fizic consumat indică anii 1564 - 1569. 


b) Intriga o constituie setea de răzbunare şi patima puterii, 
definite sugestiv în celebrele cuvinte: „Dacă voi nu mă vreţi, eu vă 
vreu, [...] şi dacă voi nu mă iubiţi, eu vă iubesc pre voi, şi voi merge 
cu voia, ori fără voia voastră. Să mă-ntorc? Mai degrabă-şi va 

întoarce Dunărea cursul îndărăt... Întoarceți-vă şi spuneţi celui ce 
v-au trimis, ca să se ferească să nu dau peste el, de nu vrea să fac 
din ciolanele lui surle şi din pelea lui căptuşeală dobelor mele.” 


c) Desfăşurarea acțiunii comprimă timpul istoric, 
concentrând acțiunea în episoade reprezentative pentru 
structurarea complexă a protagonistului: arderea cetăților, dialogul 
dintre Lăpuşneanu şi doamna Ruxanda, liturghia la Mitropolie. 


d) Punctul culminant, anticipat încă din primul capitol şi 
pregătit în detaliu cu fiecare gest al voievodului, îl constituie 
masacrul din sala tronului. Spre deosebire de formula tradiţională, 
el se desfăşoară în timpi complementari, situații limită: a) uciderea 
celor patruzeci şi şapte de boieri; b) sacrificarea vornicului Moţoc; 
c) „leacul de frică” pregătit pentru doamna ţării. Astfel, tensiunea 
dramatică atinge apogeul, în stilul marilor tragedii antice greceşti. 


e) Deznodământul este conceput în două trepte narative, cu 
răsturnări de situații: a) Lăpuşneanu este călugărit într-un moment 
de cumpănă a existenţei sale; b) uciderea tiranului de către doamna 
Ruxanda, prin complicitatea mitropolitului Teofan şi a boierilor 
Spancioc şi Stroici, recent reveniți din Polonia. 


5. Conflictul, ce susține desfăşurarea evenimentelor, este 
unul exterior, de natură politică, subliniind raportul Lăpuşneanu/ 
Ştefan Tomşa (cei doi doresc tronul Moldovei) şi opoziția voievod/ 
boieri (în prima domnie Alexandru-Vodă a fost trădat şi a venit să se 
răzbune pe intriganți). Pe de altă parte, există un conflict interior, 
abia schițat, de natură psihologică, determinat de cel exterior, şi 
care se defineşte prin evoluția comportamentală a protagonistului, 
de la stabilirea ordinii în țară, la patima schingiuirilor, demonul 
însetat de sânge dezumanizând eroul. 


6. Alternarea timpurilor narative creează impresia de 
realitate istorică desfăşurată sub ochii receptorului. Texul debutează 
cu simultaneitatea a două timpuri, al amintirii (al evocării, prin 
folosirea  mai-mult-ca-perfectului gramatical: „Iacov  Ieraclitul, 
poreclit Despotul, pierise ucis de buzduganul lui Ştefan Tomşa”) şi al 
povestirii (determinat de imperfectul epic: „... Ştefan Tomşa care 
acum cârmea țara”). Permanenta alternare a celor două forme 
gramaticale trădează existența unui narator care imaginează istoria, 
o re-creează după tipare dinainte stabilite şi marcate de adverbul 
„acum” („dar Alexandru Lăpuşneanul... izbutise a lua oşti turceşti şi 
se înturna acum să izgonească... „) Adverbul „acum” desemnează 
prezentul epic, un prezent al celui de-al treilea timp narativ, al 

scrierii, ce presupune existența unui dialog între narator şi cititor, 
mai evident în capitolul al III-lea, când povestitorul mimează 
surpriza în fața spectacolului macabru oferit de uciderea boierilor şi 
invocă un posibil receptor-spectator care să împărtăşească aceleaşi 
senzații cu ale naratorului: „Şi.cu adevărat era groază a privi această 
scenă sângeroasă. Închipuiască-şi cineva...” 

Dacă firul epic este susținut de succesiunea timpului amintirii, 
al povestirii şi al scrierii, acțiunea în sine se dezvoltă într-un timp al 
evenimentelor definit mai mult de funcția epică a dialogului care 
concentrează întâmplările, imprimându-le o valoare scenică, astfel 
încât să poată fi vizualizate de cititor. Gramatical, timpul 
evenimentelor  (evenimenţial) corespunde prezentului, menit să 
nuanțeze caracterul protagonistului pe fundalul unei istorii 
zbuciumate a Moldovei. 


7. Modul de expunere dominant este narațiunea. Ea fixează 
cadrul expozițiunii, face legătura între capitole: 
I. „lacov Ieraclitul, poreclit Despotul, perise ucis ... ”; 


I. „Tomşa, nesimțindu-se în stare a se împotrivi, fugise în 
Valahia...”; 


II. „De cu seară se făcuse de ştire tuturor boierilor să se 
adune a doua zi...”; 


IV. „Patru ani trecuseră de la scena aceasta...”. 


Narațiunea imprimă un ritm rapid desfăşurării firului epic, 
asigură contactul cu cititorul pentru a-l converti în spaţiul povestirii, 
creând impresia de fapt autentic. Prin acelaşi mod de expunere, 
scriitorul reuşeşte să schimbe perspectivele din care este privit 
Lăpuşneanu, cu scopul de a construi un personaj cât mai complex. 
Într-un fel se 'comportă față de boieri, altfel reacționează în 
apropierea doamnei Ruxanda, se răzbună pe Moţoc şi este evlavios 
(în timpul bolii) la mănăstirea Slatina. Povestitorul obține un portret 
mozaicat al domnitorului, în finalul nuvelei, astfel încât narațiunea 
are şi o funcție caracterologică. 

„Faptele povestite şi nu povestitorul apar în primul plan, încât 
dacă din toată opera lui Negruzzi n-ar fi rămas decât Alexandru 
Lăpuşneanul, nimeni ri-ar fi putut aduce vreo precizare despre 
particularitățile morale ale omului care a scris-o. Impersonalitatea 
povestirii a fost punctul principal în estetica realismului şi 
naturalismului.” (Tudor Vianu, Arta prozatorilor români) 

8. Concluzii 
Având în vedere că există un narator omniscient care fixează 
cadrul acțiunii (temporal şi spațial, Moldova medievală, structurează 
firul epic liniar în funcţie de comportamentul şi mentalitatea 
personajului principal, cu scopul de a-i sublinia complexitatea 
caracterologică, proza Alexandru Lăpuşneanul, de Constantin 
Negruzzi, este o nuvelă (istorică). 


Tentul-suport 


POPA TANDA 
de Ioan Slavici 


(fragmente) r= 
I i 


Ierte-l Dumnezeu pe dascălul Pintilie! Era cântăreț vestit |...) 
Era dascăl în Butucani, bun sat şi mare, oameni cu stare şi cu 
socoteală, pomeni şi ospețe de bogat. lară copii n-avea dascălul 
Pintilie decăt doi: o fată, care a măritat-o după Petrea Țapului, şi pe 
Trandafir, popa din Sărăceni. 

Pe părintele Trandafir, să-l țină Dumnezeu! Este om bun; a 
învățat multă carte şi cântă mai frumos decăt chiar răposatul tatăl 
său, Dumnezeu să-l ierte! şi totdeauna vorbeşte drept şi cumpânit, 
ca. şi când ar citi din carte. Şi harnic şi grijitor om este părintele 
Trandafir. Adună din multe şi face din nimica ceva. Strânge, drege şi 
culege, ca să aibă pentru sine şi pentru alții. . 

Mult s-a ostenit părintele Trandafir în tinerețea lui.. [...] Dar 
toate s-au făcut şi n-au rămas lucru zadarnic. Trandafirică a ajuns 
popă în satul tătâne-său, în Butucani, bun sat şi mare, oameni cu 
stare şi cu socoteală, dar la pomeni şi la ospețe. părintele Trandafir 
nu mergea bucuros. 

Minunat om ar fi părintele Trandafir dacă nu l-ar strica un 
lucru. Este cam greu la vorbă, cam aspru la judecată: prea de-a 
dreptul, prea verde-făţiş. El nu mai suceşte vorba, ci spune drept în 
față, dacă i s-a pus ceva pe inimă. Nu e bine să fie -omul.aşa. 
Oamenii se prea supără când le luăm căciula din.cap. Şi-e bine să 
trăim bine cu lumea. Aceasta s-a văzut şi cu alde -părintele 
Trandafir. Un om ca el nici doi ani n-a putut să stea în Butucani. 
Când una, când alta: o dată cu vorba-n săteni, altă dată-n protopop. 
[...] Cu mult, cu puțin, părintele Trandafir fu trimis de la Butucani la 
Sărăceni — pentru buna înțelegere între credincioşi. 

Popă-n Sărăceni? Cine ştie ce vrea să zică popă-n Sărăceni! 
Dar aşa-i trebuie părintelui Trandafir! Cine vrea să sară peste 
groapă, arunce-şi mai-nainte desagii peste ea. Părintele Trandafir 
n-avea decât o nevastă şi doi copii: desagii îi erau deşerți. Pentru 
aceea îi era atât de greu să sară din Butucani la Sărăceni. 

Pe Valea Seacă este un sat pe care oamenii îl numesc 
Sărăceni. un sat „Sărăceni” pe o vale „seacă”: mai rău nu poate să 
sune însămnarea unui loc. 

Valea Seacă! 

„ Vale”, pentru că este un loc închis între munţi; „seacă”, pentru 
că pârâul ce şi-a făcut cale pe mijlocul văii este sec întregul an. |...) 

Sârăcenii? Un sat cum Sărăcenii trebuie să fie. Ici o casă, colo o 
casă... tot una câte una... Gardurile sunt de prisos, fiindcă n-au ce 
îngrădi,; uliţă este satul întreg. Ar fi prost lucru un horn la casă: fumul 
află cale şi prin acoperiş. Nici rhuruiala! pe pereții de lemn n-are înțeles, 
fiindcă tot cade cu vremea de pe dânşii. Câteva lemne clădite laolaltă, 
un acoperiş din paie amestecate cu fân, un cuptor cu imală? cu prispa 
bătrânească, un pat alcătuit din patru fap? bătuți în pământ, o uşă 
făcută din trei scânduri înțepenite c-un par cruciş şi cu altul curmeziş.. 
lucru scurt, lucru bun. Cui nu-i place să-şi facă altul mai pe plac. 

În vârful satului, adecă la cel mai înălțat loc, este o alcătuială 
pe care sărăcenii o numesc „biserică”. Ce să fie asta? Este o 
grămadă de groşit bătrâni, puşi unii peste alții în chip de pereți. În 
vremile bătrâne, cândva, nu se ştie când, acest fel de pereți se aflau 
cu partea de din sus privind tocmai spre cer; acum însă, nici asta nu 
se ştie de când, ei se află în supusă plecare spre acea parte, care 
avea să țină locul unui turn. Asta pentru că stâlpii din față, fiind 
putreziţi de când a bătut vântul cel mare, s-au plecat spre răbdătorul 
pământ, trăgând cu sine întreaga dlcătuială. Aşa a şi rămas apoi, 
fiind biserica, cel puțin în Sărăceni, un lucru de prisos. 

Popă? Se zice că nu e sat fără popă. Pesemne cine-a făcut 
zicala asta n-a ştiut de Sărâceni. Sârăcenii era un sat fără popă. 
Adecă era sat cu popă, numai că popa lor era popă fără sat. Un lucru 
sigur în felul lui cu Sărăcenii ăştia. Mai că n-a fost încă popă care să 
fi stat mai mult decât trei zile în Sărăceni; şi care a stat mai multă 
vreme aici s-a curățit de păcate. 

lar acum părintele Trandafir ajunsese la acest canon de 
pocăință. El nu mai putea să aştepte că va face ca alții, să vină o zi, 
să stea alta şi să se ducă în a treia. Ştia că s-a pus rău la protopop 


1 muruialā — amestec de lut cu apă, care foloseşte pentru a acoperi pereții 
sau a astupa crăpăturile acestora 
2 imală — lut amestecat cu paie şi bălegar uscat la soare 


2 tap - par, țăruş 
4 gros - buştean, trunchi, bârnă 

pentru ca să poată crede că-l va. trimite în alt sat. Iară făr'de sat nu 
putea să rămână. Popă făr'de sat: roată făr'de car, jug făr'de boi, 
căciulă pusă într-un vârf de par. Îşi pusese dar de gând ca s-o ieie 
precum i se face, să facă din nevoie drag şi să stea bucuros în 
Sărăceni. [...] 

Chiar de la început, părintele Trandafir a înțeles un lucru: cum 
că în Butucani era mai bine decât în Sărăceni. Oamenii aveau câte 
ceva; iară de unde este poţi lua. În Sărăceni însă toate încuietorile 
erau de lemn. Şi apoi părintele judeca: popa face treaba satului, iară 
satul să îngrijească de traista popii. |...) 

„Câtă vor fi sărăâcenii leneşi, ei vor rămânea săraci, şi eu 
flămând!” Îşi puse dar de gând ca să facă din poporenii! săi oameni 
harnici. |...) 

În cea dintâi duminică, părintele Trandafir ţine o predică 
înaintea oamenilor ce s-au adunat în număr mare ca să vadă pe 
popa cel nou. Nu este mai mare mulțumire pentru omul ce doreşte 
binele altora decăt aceea când vede că este ascultat de către alții şi 
că vorbele lui prind rădăcini. [...] Părintele Trandafir se simţea 
norocit într-acea zi. Niciodată el nu a fost ascultat cu atâta luare- 
aminte ca astă dată. Părea că oamenii aceia ascultă ceea ce ştiu, 
dar nu ştiu bine, şi-i sorbeau vorbele cu atâta sete, încât părea că ar 
voi să-i scoată sufletul, ca mai uşor să culeagă din el învățătura. 

S-a citit în ziua aceea Evanghelia asupra fiului rătăcit. 
Părintele Trandafir a arătat cum Dumnezeu, în nesfărşita lui iubire 
de oameni, l-a făcut pe om spre fericire. Fiind omul în lume, 
Dumnezeu voieşte ca el să simtă toate plăcerile curate ale vieții, 
pentru câ numai aşa poate să o iubească şi să facă bine într-însa. 
Omul care din vina sa ori în urma altor întâmplări simte numai amar 
şi necazuri într-astă lume nu poate iubi viața şi, neiubind-o, 
disprețuiește în chip păcătos acest înalt dar dumnezeiesc. 

Ce fac însă oamenii leneşi, oamenii care nu-şi dau nici o 
silință, care nici mâna nu şi-o intind ca să ia darul? Sunt păcătoşi! 
căci nu numai dorințe avem, ci şi pofte trupeşti. Poftele cele curate 
sunt date omului ca să le astâmpere prin rodul muncii; dorințe îi sunt 
date în suflet ca să cuprindă lumea şi Dumnezeu in sine şi, fericit, să 
le privească. Lucrarea este dar legea firii omeneşti, şi cine nu 
lucrează greu păcătuieşte. 

După aceste, părintele a arătat cu vorbe care dau găndirilor 
chip viețuitor cât este de ticăloasă? viața unui om pieritor de foame, 
şi a dat credincioşilor săi sfaturi, zămislite în mintea lui înțeleaptă, 
cum ei ar trebui să lucreze în primăvară, în vară, în toamnă şi în 
iarnă. 


1 poporean — enoriaş, membru al unei parohii 
2 ticălos ~ vrednic de milă 

Oamenii au ascultat; în fețele lor era vorba scrisă a părintelui, 
iară mergând spre casă, ei vorbeau numai despre ceea ce auziseră 
în biserică şi fiecare se simțea cu un om mai mult decât până acuma. 
Erau poate mulți şi de aceia care aşteptau numai să treacă sfânta 
duminecă pentru ca în cea dintâi zi de lucru să înceapă. 

— Aşa popă n-a mai fost în Sărăceni! grăi Marcu Florii Cucului, 
despărțindu-se de vecinul său Mitru. |...) 

Au venit apoi alte dumineci. Părintele Trandafir a mai dat însă 
îndărât cu predicile. Chiar în a doua duminecă n-avea cui săi 
vorbească. Era vremea cam ploioasă şi oamenii au rămas pe acasă. 
Alte dumineci însă era vremea frumoasă: pesemne atunci nu se 
îndurau oamenii de vreme; le venea greu a se despărți de cerul lui 
Dumnezeu. Aşa câte o babă bătrână, câte un moşneag slab la auz 
mai avea părintele prin biserică. Adeseori rămânea însă numai cu 
Cozonac, clopotarul. Aşa nu se face treabă. 

Dacă ar fi fost altfel de om, s-ar fi oprit aci. Părintele Trandafir 
e însă ca şi capra în grădina cu curechi!. Când îl scoţi pe uşă, îţi 
intră prin gard; când astupi gardul, dai că sare peste gard şi îți face 
mai multă pagubă, stricând şi streaşina gardului. Dar ţină-l 
Dumnezeu! - e numai vorbă! — tot bun rămâne părintele Trandafir. 

— Aşteptaţi! grăi el. Dacă nu veniţi voi la mine, mă duc eu la 
voi! 

Şi apoi porni popa la colindă. Cât e ziua de mare, gura lui nu 
se mai oprea. Unde prindea oamenii, acolo îi ținea la sfaturi. La 
câmp dai de popă; la deal dă popa de tine; mergi la vale, te 
întâlneşti cu popa; intri-n pădure, tot pe popa îl afli. Popa la biserică, 
popa la mort, popa la nuntă, popa la vecin: trebuie să fugi din sat 
dacă voieşti să scapi de popa. Şi unde te prinde te omoară cu sfatul. 

Vrun an de zile a dus-o părintele Trandafir cu sfatul. Oamenii 
ascultau bucuros; le plăcea să stea de vorbă cu popa şi chiar se 
prindeau de sfaturi. Atăta însă, şi mai departe tot povestea cea 
veche: ştiau oamenii cum så facă, dar nu făceau. Părintele se cam 
necăjea. De la o vreme a fost sfărşit cu sfaturile. Nu era om în sat 
asupra căruia să nu fi descărcat întreaga sa învăţătură: nu mai 
avea ce să spună. 

„ — Ei! că nu e bine aşa! grăi iarăşi preotul. Nu merge cu sfatul. 
Să-ncep cu ceva mai aspru.” 

Se începu batjocura. Unde afla un om, părintele Trandafir 
începea a-l face de răs şi a-şi bate joc de el în tot chipul. Trece pe 
lâng-o casă, care nu e tocmai de ieri acoperită: „Mâil dar isteț om 
mai eşti tu! — grăieşte către stăpân - şi prin vârful casei ai ferestre. 
Tare iubeşti lumina şi sfântul soare!” [...] 


1 curechi — varză 


189 


Aşa incepe şi o duce mai departe tot aşa. A ajuns treaba într- 
atâta, încât oamenii cale de-o poştă se feresc din drumul popei. A 
ajuns ca şi ciuma. Dar mai rău decât toate este una: după atâta 
tândălitură! , oamenii i-au pus numele „Popa Tanda”. Apoi Popa 
Tanda a şi rămas. [|...] | 

Doi ani de zile au trecut fără ca părintele Trandafir să fi mişcat 
satul înainte, măcar numai atâta cât e de la vorbă până la supărare. 
Oamenii ajunseră atâta de sfătoşi şi atâta de batjocoritori, încât ziua 
întreagă stau grămezi, câteodată la sfat, câteodată la batjocură. Era 
lucru minunat: oamenii cunoşteau binele, dar nu se urneau din loc. 

Ei! spună om cu suflet: så nu se supere părintele Trandafir? Ba 
să se mânie, greu să se mânie! 

El s-a şi măniat. A inceput să ocărască oamenii. Cum a purces 
la sfaturi, la batjocuri, aşa acum la ocări. Unde prindea omul, acolo-l 
ocăra. 

. Dar acuma n-a dus-o departe. La început oamenii se lăsau 
ocărăți. Mai târziu, mai răspundeau şi ei câte ceva, aşa, pe sub 
căciulă. În sfârşit, însă, văzând că merge prea gros, începură şi ei să 
ocărască pe popa. 


(Sărăcenenii merg la protopop şi la episcopie să ceară alt 
preot pentru satul lor. Episcopul, însă, îi dă dreptate părintelui 
Trandafir şi nu îl mută în alt sat.) 


Îndeobşte, nenorocirile se grămădesc asupra omului, una naşte 
pe cealaltă; sau că ele sunt surori de cruce, destul câ le aflăm 
totdeauna ca umbra şi lumina, una lângă alta. 

Părintele Trandafir avea acum trei copii. Când sosi acasă de la 
episcopie, găsi pe preuteasa în pat. Era a patra bucurie la casă. 

O soție bolnavă, trei copii mici, al patrulea de lapte, o casă 
numai hârb: pe pereţi se furişa neaua, cuptorul afuma şi acoperişul 
era tovarăş cu vânturile, iar hambarele goale, punga deşartă şi 
sufletul necăjit. 

Părintele Trandafir nu era omul care să fi putut afla calea pe 
care să iasă din această încurcătură. De ar fi fost alţii în starea lui, 
el le putea da ajutor, pe sine însuşi nu se putea mângâia. El stete 
multă vreme gânditor la opaițul ce arunca lumina somnoroasă,; 
împrejurul lui toți dormeau. [|...] Copiii lui! soția lui! ce va fi de 
dânşii? Inima îi era grea, dar nu afla un singur gând mântuitor, un 
singur chip de scăpare; în lume nu afla nimic de unde ar fi putut 
prinde speranță. 


1 tândălitură — faptul de a tândăli; pierdere de vreme; umblare fără rost; 
„a umbla tanda” 

A doua zi de dimineaţă era duminecă [...]. Părintele Trandafir 
intră în biserică. De câte ori a intrat el în astă biserică! Dar 
totdeauna precum intră făurarul! în făurărie. Acuma însă il prinse o 
frică neînțeleasă, merse câțiva paşi înainte, se opri, işi ascunse faţa 
în amândouă mâinile şi începu să plângă greu şi cu suspin înăbuşit 
şi furios. De ce plângea el? Înaintea cui plângea? Din gura lui numai 
trei cuvinte au ieşit: „Puternice Doamne! Ajută-mă....” Şi oare credea 
el că acest gând, cuprins cu atâta înfocare în desperarea lui, îi va 
putea da ajutor? El nu credea nimic, nu gândea nimic: era purtat. 

II 

[...] În apropierea bisericii se află o casă pustie, numai după 
nume:casă. Stăpânul casei ar fi ținut vitele într-însa, dar n-avea vite. 
Lângă casă era un loc de grădină, grâdina însă nu era, fiindcă zis a 
fost cum că garduri în Sărăceni nu sunt. Părintele Trandafir 
cumpărase casa cu loc cu tot şi locuia în ea. De când casa era-a 
popii, prea multe îndreptări nu se făcuseră, şi acum era tot hârb, 
pereții ciur şi acoperişul mrejă?. Părintele numai ale altor case purta 
grijă. |...] Vorba cu lumea gheboşilor: omul se îndreaptă după 
oameni, chiar şi când ar voi să-ndrepteze oamenii după sine; popa 
trâia în felul satului. Noroc avea numai cu zestrea preutesei; dar de 
unde numai se ia, multă vreme nu se ia, şi asta se apropia de postul 
cel mare. 

„Nu merge! grăi părintele Trandafir. Aşa nu merge!” Începu a 
se face şi el ca lumea, a se îngriji mai-nainte de toate de binele casei 
sale. 

Numaidecât în primăvară luă un țigan, îl puse să frământe 
imală şi-şi lipi casa. În câteva zile toți patru pereții erau lipiți .şi 
muruiți. Acum părintele şedea mai bucuros afarâ decât în casă, 
fiindcă din casă nu se vedea atât de bine muruiala casei; şi era 
frumos lucru o casâ muruită în Sărâceni, mai ales când omul îşi 
putea zice: „Asta e a mea!” Era însă un lucru care defel nu se 
potrivea. De câte ori ochii părintelui scăpărau peste. pereți pe 
acoperiş, el intra în casă, îi părea c-a văzut acuma destul. Nu privea 
bucuros la acoperişul stricat şi, totuşi, de câte ori voia să vadă 
pereții, vedea tot acoperişul. Afurisit de acoperiş! Nu mai era chip să-l 
lase precum era. |...] Luă un om, îl puse la şovar?, la pipirigf, la 


1 făurar — fierar 

2 mrejă — unealtă de pescuit formată dintr-o plasă foarte uşoară, cu ochiuri 
relativ mari.şi împletită din aţă subțire; (în text) plin de găuri 

3 şovar — papură;.plantă cu paiul subțire şi aspru, cu flori mici, verzi 
4 pipirig - plantă cu tulpina înaltă, cilindrică, de culoare verde şi cu flori 
brun-roşcate, care creşte pe malul apelor sau în locuri mlăştinoase 

papură şi trestie. Sâmbătă era plin împregiurul casei, tot snopi legați 
cu nuiele de răchită; iar în cealaltă sâmbătă acoperişul era cârpit şi 
tivit pe vârf cu snopi de trestie, peste care erau întinse două prăjini 
legate cu furci. Acuma lucrul era chiar bun - şi nu scump. Oamenii 
treceau pe lângă casa popii, clătinau din cap şi ziceau câteodată: 
„Popa e omul dracului.” Iară popa petrecea bucuros pe afară. 

Dar nici astă bucurie n-a ținut multă vreme. |...] Un gard 
trebuia încă şi o portiță, pe care să intre oamenii când vin la popa; 
să fie gard numai de nume, să fie portița numai pârleaz!, dar să se 
ştie că, mai-nainte de a intra în casa popii, trebuie să intri în curtea 
lui. 

Popa iarăşi luă om, îl trimise să taie spini şi pari, bātu parii în 
pământ, puse spinii printre pari şi gardul fu gata. Înaintea casei, înspre 
biserică, loc de vreo 400 de stânjeni, locul fu îngrădit: iară portița se 
Jâcu din patru pari înțăpeniţi cu alți doi, care erau puşi cruciş. 

Mai ales preuteasa se bucura :foarte când se văzu aşa 
îngrădită; mai- ales popa se bucura când vedea că se bucură 
preuteasa. Nu era zi în care popa ori preuteasa să nu le zică copiilor 
de vreo zece ori: „Auziţi? să nu ieşiţi afară din curte! Jucați-vă 
frumos aici, acasă!” 

Când omul a făcut începutul, el nu mai ajunge la capăt. O 
dorință naşte pe cealaltă. Acuma preutesei i-a intrat un lucru în cap. 

— Ştii tu ce, popă? zise ea într-o dimineață. Eu aş gândi că 
trebuie să fac câteva straturi colo de-a lungul gardului. 

— Straturi? 

— Da! să semânăâăm ceapă, morcovi, fasole, barabule? şi 
curechi. 

Părintele rămase uimit. fi părea că asta ar fi peste putință. 
Straturi în Sărăcenil... Dar căteva zile capul îi era plin de straturi, de 
barabule, de curechi şi fasole; aşa, peste iar căteva zile, locul era 
săpat, straturile erau făcute. Nu era ziuă în care atât popa, cât şi 
preuteasa să nu fi mers măcar. de zece ori la straturi ca să vadă 
dacă nu erau răsărite semințele. Mare a fost bucuria într-o zi. Popa 
s-a sculat mai de dimineaţă. 

— Muiere, scoală! 

— Ce-i? 

— Au răsărit! 

Toată ziua aceea popa şi preuteasa cu copii cu tot au petrecut 
vremea şezând pup! între straturi. Care vedea mai multe seminţe 
încolțite, acela era mai norocos. 


1 pârleaz — trecătoare îngustă peste un gard, făcută din una sau mai multe 
scânduri, ca nişte trepte, care se sprijină la extremități pe câte un țăruş 
bătut în pământ 

2 barabulă — cartof 

Iară sătenii treceau pe lângă casa popii, priveau printre spini 
la straturile popii şi-şi ziceau şi astă dată: „Popa e omul dracului!”. 


(Urmează o altă idee pusă în aplicare: părintele Trandafir 
seamănă porumb pe lângă gard şi împrejurul straturilor. Apoi, 
ajutat de săteni, care-i împrumută un plug, doi boi şi un cal, 
seamănă porumb şi în spatele casei, unde mai avea o bucată de 
pământ nefolosită. Plăcerea de a lucra pământul îl îndeamnă să 
înceapă să-şi gospodărească şi terenurile de la marginea satului. 
Cu restul din zestrea preutesei cumpără un car şi doi cai amărâți. 
Clopotarul Cozonac îl ajută să-şi lucreze pământurile.] 


În vremea asta, părintele Trandafir a îmbătrânit cu zece ani; 
dar întinerea când încărca preuteasa şi copiii în trăsură, da bici la 
cai şi mergea ca să-şi vadă holdele. 

Sătenii il vedeau, clătinau din cap şi iarăşi ziceau: „Popa e 
omul dracului!” [...] i 

Avea popa cai, avea şi trăsură. Îl cam supărau însă lesele?, din 
care n-au rămas decât spinarea cu coastele. [...] Părintele trimise pe 
Cozonac, după nuiele, bâtu doi pari în pământ, între pari, tot la 
depărtare de o palmă, bătu beţigaşe mai subțirele şi apoi popa, 
preuteasa, copiii şi Cozonac se puseră la împletit. Multă vreme nu 
trecu până ce lesele şi fură gata. De minune nu era lucrul: erau însă 
cele mai bune lese în Sărâceni, bune, încât Cozonac nu se putu 
răbda să nu-şi zică: „Popa e omul dracului.” [...] 

Înainte de Rusalii, părintele a gătit un car de lese, cu care avea 
să meargă la târg, şi, Marcu ştia foarte bine câ, dacă popa vinde 
lesele, şi el va să aibă sărbători bune. I-a fost ajutat popei câteva 
săptămâni, şi lucrul totdeauna îi aduce folos celui ce-l face. [...] 
Dăndu-i ajutor popii, Marcu a început să facă mai bune lese decât 
popa. [...] 

Ziua sfintelor Rusalii astă dată a fost zi bună. Preuteasa avea 
rochie nouă, cei trei mai mărişori aveau păpucaşi? din oraş, Măriuca 
cea mai micuță avea o pălărie de paie cu două flori roşii, iară pereții 
erau albi chiar şi pe dinafară, ferestrele erau întregi, casa era 
luminoasă. |...) 

Vremile vin; vremile se duc: lumea merge înainte, iară omul, 
când cu lumea, când împotriva ei. 


l1 a şedea pup -a sta pe vine 

2 leasă - impletitură de nuiele în formă de grătar, de gard, de coş etc.; (în 
text) partea din spate a căruţei, unde se pune fânul 

3 păpucaşi - papucel, pantofior 

II 


Drumul de țară vine din oraş, trece pe lângă Valea Seacă şi 
merge mai departe pe la Valea Răpiții. Unde se întâlnesc drumurile, 
la împreunarea celor două văi, pe Rapița, este o moară, lângă Rapiţa 
este o rugă!, lângă rugă este o fântână, iar lângă fântână sunt opt 
paltini frumoşi. Locul acesta se zice: „La Rugă la Sărăceni!” De aici 
până ia Sărăceni nu este decăt cale de un ceas. Cu toate aceste, de 
câte ori vine din oraş, sărăceanul se opreşte aci, adapă caii şi mai 
stă puțină vreme, aşteptând ca să vie vreun drumeţ care să intrebe: 
„Ce sat e acela unde se vede biserica cea frumoasă cu pereți albi şi 
cu turn sclipitor?” Fiind întrebat astfel, el îşi netezeşte mustățile şi 
răspunde privind fălos spre acel loc: „Acolo sus pe Gropniţa? Acela e 
satul nostru, Sărăcenii. Dar clopotele să le auzi: ce clopote sunt în 
turnul acela!... S-aude cale de trei ceasuri!” 

Unde se despart drumurile este un stâlp cu două brațe:.pe un 
braţ stă scris: „Spre Valea Răpiţii”, pe celălalt: „Spre Valea Seacă”. 
[...] De la acest loc şi satul se vede mai bine. Grădinile sunt însă 
prea îndesate cu pomi; numai printre crengi ori peste pomi vedem pe 
ici, pe colea, câte o bucată din pereţii şi acoperemintele caselor. Casa 
popii este tocmai lângă biserică: nici din asta nu vedem însă decât 
fereştri şi acoperemânt roşu cu doauă hornuri. În față cu biserica e 
şcoala. Casa, din care nu vedem decât o bucată de perete cu două 
fereştri mari şi acoperemântul, este a lui Marcu Florii Cucului. Iară 
zidirea cea mare, care se vede mai în vale, este primăria. Dacă satul 
nu ar fi atât de îndesat, ar trebui să ni se înfățişeze foarte frumos. 
Aşa însă rămâne învelişul, din care trebuieşte să urmăm la cele ce 
nu vedem. 

Toate s-au schimbat; numai părintele Trandafir a rămas 
precum a fost: verde, vesel şi harnic. Dacă părul cărunt şi barba 
căruntă nu ar vesti vremea lui, am crede că copilaşii cu care se joacă 
înspre seară la laița? cea de dinaintea casei sunt copilaşii lui. Unul 
dintre copilaşi, pe care l-a ridicat ca să-l sărute, îi fură pălăria din 
cap şi fuge cu ea .năstraşnic?. Măriuca deschide fereastra şi strigă: 
„Trandafirică al mamei, nu lăsa pe moş-tătuca cu capul gol”. Apoi 
fuge de la fereastră, pentru ca să prindă pe Ileana, care a furat 
ceapțat bunichii, s-a împodobit cu ea şi vine să se fălească la moş- 
tătuca. Moş-tătuca râde din toată inima; îi plac glumele. Tocmai vine 
de la vecernie şi părintele Coste, şi prinde atât pe Ileana cât şi pe 


1 rugă — cruce, troiță | 

2 laiță - bancă fixată afară, la poarta sau in curtea caselor ţărăneşti 

3 năstraşnic — vioi, zburdalnic, neastâmpărat 

4 ceapță - mică bonetă sau scufiță de pânză albă, bogat împodobită, cu 
ornamente țesute sau cusute 

Măriuca, le sărută şi apoi se pune pe laiță lângă socrul său. Marcu, 
vecinul, vechiul prieten, socrul Mâriucâi, om de casă, vede alaiul şi 
vine şi el să steie de vorbă. „Băârtrânule! na-ți căciula, nu sta cu 
capul gol!” grăieşte bunica, întinzând căciula pe fereastră.Un om din 
sat trece, le pofteşte „bună odihnă” şi-şi zice: „Ține-l. Doamne, la 
mulți ani, că este omul lui Dumnezeu!” 


Argumentarea apartenenţei 
la specia literară 
nuvela 


1. a) Nuvela este specie a genului epic în proză, cu o desfăşurare 
a evenimentelor mai amplă decât povestirea şi mai restrânsă decât 
romanul, în care naratorul structurează întâmplările în funcție de 
personajul principal, cu scopul de a-i defini complexitatea. 


b) Scrisă în a doua jumătate a secolului al XIX-lea, pe linia 
deschisă de C. Negruzzi, prin capodopera Alexandru Lăpuşneanul, 
opera literară Popa Tanda, de loan Slavici, reprezintă una dintre 
creaţiile epice valoroase ale realismului obiectiv românesc. 


_.2. Titlul nuvelei, Popa Tanda, este semnificativ. Cuvântul 
„tanda” vine de la verbul „a tândăli” care semnifică atât efortul fizic de 
a umbla peste tot, cât şi munca permanentă a preotului de a-i 
convinge pe enoriaşii săi. 


3. Tema operei surprinde un aspect important din viața 
oamenilor dintr-un sat - contribuția preotului la bunăstarea 
comunităţii. 


4. Subiectul operei literare este simplu. 

Acţiunea urmăreşte un singur fir narativ, prezentând fapte ce se 
pot înscrie într-un cadru al vieţii cotidiene. Un preot este nevoit să se 
stabilească într-un sat cu oameni foarte săraci, dar leneşi şi 
nepricepuțţi în ale gospodăriei. Tânărul preot este pus în faţa unor 
fapte care-l derutează. Îşi dă seama că trebuie să facă ceva pentru 
colectivitatea respectivă, revindu-i misiunea de a le schimba modul de 
viață, dar, este conştient, că munca sa cere tact, echilibru, putere de 
convingere. 

a) În expozițiune se detaliază aspecte legate de personaje, 
plasându-se acțiunea în timp şi spațiu. 

Dascălu! Pintilie, cântăreţ în Butucani, a avut doi copii: un 
băiat şi o fată. Pe băiat l-a dat la şcoală şi a ajuns preot în satul 
Sărăceni. Scriitorul prezintă amplu locul desfăşurării acțiunii - un 
sat de oameni săraci, aproape de Valea Seacă. Asupra timpului de 
derulare a evenimentelor nu se oferă detalii; nu se poate stabili 
cronologic momentul prezentării întâmplărilor. 

b) Intriga punctează elementul declanşator al conflictului, 
riguros construit. Scriitorul structurează discursul, astfel încât 
întâmplările se organizează în jurul unui conflict central, accentul 
focalizându-se, în special, asupra personajelor, în timp ce acțiunea 
trece în plan secund, Decizia protopopului de a-l numi pe Trandafir 
preot în satul Sărăceni schimbă mentalitatea oamenilor, dar destinul 
familiei acestuia. 

c) Discursul epic se derulează cronologic, fiind structurat în trei 
capitole, ce cuprind desfăşurarea acțiunii. 

În prima parte, care constituie o privire retrospectivă!, scriitorul 
narează momente legate de efortul depus de tânărul Trandafir pentru 
a deveni preot, insistându-se asupra privațiunilor2 materiale prin care 
acesta trecuse, asupra încercărilor nereuşite de a schimba viața 
oamenilor din Sărăceni, necazuri provocate de sărăcia din familia sa 
şi a enoriaşilor. În al doilea capitol, este surprinsă stăruința 
preotului, în ani lungi de muncă, pentru a scăpa de sărăcie, devenind 
un exemplu pentru săteni. Parcursul epic constă în derularea gradată 
a unor evenimente, cu acțiune dinamică. Visul protagonistului de a 
schimba destinul sărăcenilor se spulberă. 

Dacă în ziua când a ținut prima liturghie biserica era plină cu 
oameni, care veniseră să-l cunoască, mai târziu a înţeles că trebuie să 
dea dovadă de multă înţelegere, energie, pasiune şi sacrificiu pentru 
a-i determina pe săteni să-l asculte şi să-l urmeze. La început, le-a 
ţinut predici, dar enoriaşii s-au plictisit repede şi n-au mai venit la 
biserică. Atunci s-a hotărât să-i caute el pe oameni, astfel că, de câte 
ori îi întâlnea, nu-i lăsa „cu una cu două”. Şi-a dat seama că nici aşa 
nu-i poate face să muncească. Atunci a început să-i certe. 

d) Punctul culminant reprezintă momentul de maximă 
tensiune, când, nemulțumiți, sărăcenii au cerut protopopului să-l 
numească preot pe Trandafir în alt sat. 

e) Deznodământul sau situaţia finală aduce rezolvarea 
conflictului. Convins că schimbarea trebuie să înceapă chiar cu el, 
preotul s-a hotărât să se ocupe de propria sa gospodărie: 
imprejmuieşte curtea cu garduri, îşi reface locuința deteriorată, 
însămânțţează straturi, cultivă cereale, iar sătenii găsesc acum în el 


retrospectivă — care se referă la fapte din trecut 
2 privațiune — lipsă, sărăcie, mizerie 


196 


NUVELA 


un exemplu de urmat, prin fapte, nu numai prin vorbe. Partea a treia 
debutează cu descrierea satului Sărăceni care a ajuns de 
nerecunoscut. Oamenii au ridicat o biserică impunătoare, şi-au 
construit case arătoase şi gospodării mari. Preotul Trandafir, poreclit 
de săteni Popa Tanda, s-a bucurat — la bătrânețe -— de prezența 
nepoților, de vrednicia şi recunoştinţa enoriaşilor săi. 


5. Caracterizarea personajelor 

Personajele apar în număr limitat. 

Personajul principal este reprezentat de preotul satului, dar se 
distinge şi o voce a enoriaşilor, ca personaj colectiv. 

Protagonistul, preotul Trandafir, personaj pozitiv, este surprins 
din mai multe perspective, ce diferențiază modalitățile de caracterizare: 
directă şi indirectă. 

a) Prin caracterizare directă, făcută de narator, se detaşează 
cele mai multe dintre trăsăturile morale ale preotului. Este tipul 
omului energic, hotărât să schimbe comportamentul sătenilor: 
„Aşteptaţi! Dacă nu veniţi voi la mine, mă duc eu la voi! Şi apoi porni 
popa la colindă. [... ] Popa la biserică, popa la mort, popa la nuntă, 
popa la vecin: trebuie să fugi din sat dacă voieşti să scapi de popă. Şi 
unde te prinde te omoară cu sfatul...”. 

Prin acel loc au mai trecut şi alți monahi, dar, ironic, naratorul 
notează că cel „care a stat mai multă vreme aici s-a curățit de păcate”, 
indirect punând în evidenţă condițiile grele de trai ale noului venit. 

Părintele Trandafir înțelege că viața lui depinde de cea a 
enoriaşilor şi plin de nemulțumire, îşi spune: „Câtă vreme vor fi 
sărăcenii leneşi, ei vor rămânea săraci, şi eu flămând!”. Folosind 
monologul interior, ca mod de expunere, povestitorul notează trăirile 
interioare ale preotului care conştientizează menirea şi rolul său de 
îndrumător, sfătuitor şi educator al sătenilor, de aceea „îşi puse dar 
de gând ca să facă din poporenii săi oameni harnici.” 

În asemenea loc, unde revărsările apelor nu aduc decât 
nenorocire şi-i determină pe oameni să se complacă în inerție, în 
sărăcie, un personaj ca preotul Trandafir nu poate fi decât un Apostol 
care izbăveşte pe cei nenorociți de soartă („Mai că n-a fost încă popă 
care să fi stat mai mult de trei zile în Sărăceni; şi care a stat mai 
multă vreme aici s-a curăţit de păcate.”). 

În final, scriitorul, prin caracterizare directă, pune în lumină 
personalitatea puternică a preotului: „Toate s-au schimbat; numai 
părintele Trandafir a rămas precum a fost: verde, vesel şi harnic.” Este 
o sinteză-portret, evidențiind amprenta celui care şi-a dedicat viața 
comunității şi enoriașilor lui. 

Scriitorul îl caracterizează direct şi prin opiniile exprimate de alte 
personaje. 

Sătenii îi recunosc meritele pentru că „vorbeşte drept şi 
cumpănit, ca şi când ar citi din carte, şi este harnic şi grijitor om”, 
cuvinte simple, dar pline de respect şi prețuire față de cel care le-a 
deschis o nouă cale. Gândul bun al unui om din sat, trecând pe lângă 
casa lui („Ţine-l, Doamne, la mulți ani, că este omul lui Dumnezeu!”), 
reflectă respectul şi aprecierea de care preotul Trandafir se bucura, 
prin munca tenace depusă. 


b) Locul (toponimia), mediul în care trăieşte (Valea Seacă, 
Sărăceni) plasează eroul în anumite coordonate spaţiale şi este o 
modalitate indirectă de caracterizare. 

Dăruirea, stăruința, sinceritatea şi uneori asprimea sunt 
dominante ale caracterului, reflectând calități ale unei personalități 
marcante. Preotul Trandafir, cel care a fost poreclit de săteni „popa 
Tanda”, reprezintă o altă ipostază sublimată (transformată) a 
domnului Trandafir, învățătorul-model din opera omonimă a lui 
Mihail Sadoveanu. Cei doi sunt luminători ai satului, pentru că 
trebuie să schimbe mentalități şi obiceiuri ale oamenilor în mijlocul 
cărora trăiesc. 


6. Modurile de expunere narațiunea şi dialogul alternează cu 
pasaje descriptive şi secvențe monologate. 

Narațiunea are un rol important: scriitorul relatează 
întâmplări, fapte, aduce în fața cititorului o realitate nouă, pentru a-l 
impresiona. Aceasta se derulează respectând momentele subiectului 
operei literare. 

Dialogul conferă varietate, diversitate şi ritm expunerii, ajutând 
la caracterizarea personajelor. Ca funcție narativă, contribuie la 
realizarea şi la derularea acțiunii, creează impresia de verosimilitate!. 
Chiar dacă receptorul? este conştient de caracterul de ficțiune al 
operei literare, prin dialog are prilejul de a asista, de a urmări el 
însuşi succesiunea evenimentelor surprinse, de a percepe duelurile 
verbale şi atitudinea personajelor în acțiune. Într-un text epic, 
dialogul asigură oralitatea stilului, având acelaşi efect al impresiei de 
fapt trăit aievea, de „felie de viață” desfăşurată sub ochii receptorului. 

Secvențele descriptive, puţine, au rolul de a converti receptorul 
în spaţiul narativ. În incipit, descrierea ajută la crearea cadrului şi a 
atmosferei în care se vor desfăşura întâmplările povestite: 

„Pe Valea Seacă este un sat pe care oamenii îl numesc Sărăceni. 
un sat Sărăceni. pe o vale «seacă» [...] 

«Vale», pentru că este un loc închis între munți; «seacă», pentru că 
părâul ce şi-a făcut cale pe mijlocul văii este sec aproape întregul an. 


1 verosimil — care pare apropiat de realitate; probabil, posibil, plauzibil 
2 receptor — cititor, auditor, spectator 

Sărăcenii? Un sat cum Sărăcenii trebuie să fie. Ici o casă, colo o 
casă... tot una câte una... Gardurile sunt de prisos, fiindcă n-au ce 
îngrădi,; uliţă este satul întreg. Ar fi prost lucru un horn la casă: fumul 
află cale şi prin acoperiş. Nici muruiala pe pereții de lemn n-are înţeles, 
fiindcă tot cade cu vremea de pe dânşii. Câteva lemne clădite laolaltă, 
un acoperiş din paie amestecate cu fân, un cuptor cu imală! cu prispa 
bâtrânească, un pat alcătuit din patru țapi bătuți în pământ, o uşă 
făcută din trei scânduri înțepenite c-un par cruciş şi cu altul curmeziş... 
lucru scurt, lucru bun. Cui nu-i place să-şi facă altul mai pe plac.” 

În interiorul sau pe parcursul naraţiunii, descrierea are funcția de 
a crea o pauză în ritmul desfăşurării acţiunii, construieşte portretul 
unui personaj, evidențiază anumite aspecte semnificative: „O soție 
bolnavă, trei copii mici, al patrulea de lapte, o casă numai hârb: pe 
pereți se furişa neaua, cuptorul afuma şi acoperişul era tovarăş cu 
vânturile, iar hambarele goale, punga deşartă şi sufletul necăjit. ” 

În partea finală a operei, prin folosirea tehnicii detaliului 
revelator, descrierea se focalizează pe coordonatele spațiale 
dominante, ce evidențiază transformările importante ale satului cu 
oameni gospodari: 

„Grădinile sunt însă prea îndesate cu pomi; numai printre crengi 
ori peste pomi vedem pe ici, pe colea, câte o bucată din pereții şi 
acoperemintele caselor. Casa popii este tocmai lângă biserică: nici din 
asta nu vedem însă decât fereştri şi'acoperemânt roşu cu două hornuri. 
În față cu biserica e scoala. Casa, din care nu vedem decât o bucată de 
perete cu două fereştri mari şi acoperemântul, este a lui Marcu Florii 
Cucului. Iară zidirea cea mare, care se vede mai în vale, este primăria. 
Dacă satul nu ar fi atât de îndesat, ar trebui să ni se înfățişeze foarte 
frumos.” |s.n.] l 

Monologul interior este o formă de vorbire neadresată; nu are 
un interlocutor determinat şi nu poate fi considerat extensie a unor 
replici dintr-un dialog. Secvențele scurte: „Nu merge! grăi părintele 
Trandafir. Aşa nu merge!” reliefează încordarea, tenacitatea 
protagonistului care nu vrea să se complacă într-o situație umilă. Prin 
aceeaşi modalitate, scriitorul evidențiază şi atitudinea tacită a 
sătenilor față de preot, oamenii fiind inițial neîncrezători în faptele lui: 
„Popa e omul dracului!”. 

La nivelul acestui text, monologul interior este marcat de 
folosirea ghilimelelor: „Câtă vreme vor fi sărăcenii leneşi, ei vor 
rămânea săraci, şi eu flămând!”, rolul său fiind de a reda 
complexitatea personalității eroului. 





7. Tehnicile narative folosite evidențiază valoarea nuvelei. 


1 imală — lut amestecat cu paie şi bălegar uscat la soare 

Acțiunea amplă, se dezvoltă pe un spațiu epic variat, cu un fir 
epic liniar, constituit dintr-o succesiune de episoade, vizând evoluția 
protagonistului, de la începutul carierei de preot până la bătrânețe. 

Naratorul este obiectiv şi relevă evenimente verosimile pentru a 
convinge receptorul de autenticitatea faptelor. Prezintă oameni şi 
locuri, necazuri şi bucurii, concepţii, obiceiuri şi mentalități ale 
comunității satului ardelean de la sfârşitul secolului al XIX-lea. 

Evenimentele surprinse într-o desfăşurare gradată îi creează 
cititorului impresia unor fapte trăite aievea, care se pot întâmpla 
oricând şi oriunde. 

Sunt câteva situaţii in care scriitorul schimbă perspectiva 
naratorială, astfel că povestitorul devine implicat în acţiune, fapt 
evidențiat prin folosirea pronumelor şi a formelor verbale la persoana I 
plural: „Dacă satul nu ar fi atât de îndesat, ar trebui să ni se înfățişeze 
foarte frumos. Aşa însă rămâne învelişul, din care trebuieşte să urmăm 
la cele ce nu vedem. {s.n.] 

Fiind şi un scriitor clasic, autorul îşi declară, indirect, ataşamentul 
față de personajul pozitiv şi proiectează un final fericit. 


8. Mesajul textului are un caracter moralizator. 

Credința că viața trebuie privită ca „înalt dar dumnezeiesc” şi că 
doar „cine nu lucrează greu păcătuieşte” reprezintă principiile 
directoare ale preotului din Sărăceni. Din această perspectivă, nuvela 
Popa Tanda oferă în final tâlcul întâmplărilor, prin dezvoltarea 
coordonatei moralizatoare: dacă omul vrea, poate înfrunta orice 
obstacol în viaţă, făurindu-şi destinul sub semnul înțelepciunii şi al 
bunăstării. 


9. Concluzie 

Prin conținutul bogat de idei, prin echilibrul structural, prin 
modalităţile de caracterizare, prin elementele de expresivitate artistică 
folosite şi prin mesajul moralizator, opera literară Popa Tanda, de 
Ioan Slavici, s-a impus între nuvelele valoroase ale literaturii române. 

ARGUMENTAREA APARTENENȚEI 
LA SPECIA LITERARĂ 
ROMANUL 
(< fr. roman) 


I. INTRODUCERE (Mihail Sadoveanu, Baltagul 

1. a) Romanul este o specie a genului epic în proză, cu structură 
complexă, determinată de mai multe planuri narative care dezvoltă 
intrigi paralele, antrenând numeroase personaje, individualizate 
printr-o pluralitate de tehnici şi procedee artistice. 


b) Caracteristicile romanului: 

- are structură narativă complexă (părţi, capitole, 
subcapitole, episoade, scene, adeseori corelate 
simbolic); 

- subiectul se desfăşoară în planuri paralele; 

- combină nuclee narative distincte; 

- se identifică un număr mare de personaje; 

- prezintă destinul unor eroi sau al unor grupuri de indivizi; 

- cunoaşte o varietate de forme artistice; 

- apelează la tehnici narative complexe pentru a sugera 
fluxul vieții autentice. 


c) Geneză 

Termenul provine din limba franceză, „roman”, desemnând o 
compoziție medievală în versuri sau în proză, având drept finalitate 
artistică amuzamentul, prin relatarea unor poveşti amoroase, cu 
elemente fantastice sau mistice (religioase). Variante ale conceptului 
apar şi în limba engleză, the romance, referindu-se la narațiunile 
eroice în versuri, ori - sub denumirea generică de the novel — 
descriind o anumită epocă istorică. 

Se poate spune că realismul francez (începând cu opera lui 
Honoré de Balzac, prima jumătate a secolului al XIX-lea) deschide o 
nouă viziune asupra romanului care doreşte să rivalizeze viața 
însăşi, atât prin structura complicată a textului, cât şi prin varietatea 
subiectelor desfăşurate în materialul epic. 

Opera lui Balzac reflectă civilizația, cu vicii, pasiuni, remuşcări, 
fapte concrete, „lumea aşa cum este”, „o istorie a moravurilor”. 

Scriitorul realist trebuie să fie: 

- un „secretar al societăţi!”; 

- „un pictor mai mult sau mai puțin fidel [...] al tipurilor 
umane”; 

- povestitorul dramei vieţii intime; 

- arheologul mobilierului social; 
-„înregistratorul binelui şi răului”, studiind comportamentul 
uman pe probe de laborator. 

Societatea este un organism viu, ce influențează destinele 
individuale; artistul reconstruieşte lumea ale cărei elemente 
componente se determină conform principiului cauză - efect — cauză. 
Balzac este convins că arhitectura locuinţelor se află în strânsă 
legătură cu viața şi întâmplările oamenilor; interioarele exprimă o 
coordonată afectivă şi psihologică a fiinţei. 


II. CUPRINS 

2. Tema - aspectul general din viață transfigurat în opera 
literară, dintr-o perspectivă originală (satul românesc de la munte, 
suprins monografic). 


3. Structură 
Romanul Baltagul este structurat în trei părți: 
+ partea întâi - capitolele I- VII; 
+ partea a doua - capitolele VIII — XIII: 
e partea a treia - capitolele XIV - XVI. 
Acţiunea se desfăşoară pe două planuri: 
- social; 
- mitic. 


4. Are un număr mare de personaje: 

- principale (Vitoria Lipan, Gheorghiță şi Nechifor — prezent 
în amintirea celorlalți); 

- secundare (preotul Daniil, negustorul David); 

- episodice (notarul din Piatra Neamţ, fiica Minodora, 
Calistrat Bogza, Iorgu Vasiliu etc.); 

- figurante (oamenii întâlniți în drumul de la Măgura la 
Sabasa). 


5. Caracterizarea protagonistului 
Vitoria Lipan reprezintă tipul omului de la munte, hotărâtă să 
restabilească echilibrul familiei afectat de uciderea lui Nechifor. 
a) Caracterizarea directă: 
- din perspectiva naratorului, 
- viziunea celorlalte personaje; 
- autocaracterizare. 
b) Caracterizarea indirectă: 
~ - numele; 
- limbajul, 

- comportamentul; 
- mentalitatea. 


6. Timpul narativ: 
- evenimențţial; 
- psihologic; 
- mitic. 


7. Firul epic secvenționat poate individualiza momentele 
subiectului: < 
- expozițiunea; 
- intriga; 
- desfăşurarea acțiunii; 
- punctul culminant; 
- deznodământul. 


8. Simbolistica titlului, Baltagul: 
- dimensiunea socială; 
- dimensiunea mitică. 


III. ÎNCHEIERE 
9. Concluzii referitoare la complexitatea structurală şi 
compozițională a romanului, evidențiind valoarea estetică a textului. 


O clasificare a romanului presupune o multitudine de aspecte şi 
criterii diverse de grupare: 

A.după conținut: romanul de evocare istorică, romanul de 
observaţie socială, de acțiune şi de caracter, pastoral, didactic, 
umoristic, satiric, epistolar, intim, de moravuri, psihologic, de 
aventuri, polițist, 'de ficțiune sau fantastico-ştiințific etc.; 


B. după curentul literar: romantic, realist, naturalist, antiromanul 
etc.; 


C. în raport cu viziunea naratorului: romanul obiectiv (narațiunea 


se face la persoana a III-a), romanul subiectiv (narațiunea se 
realizează la persoana I, uneori a II-a); 

D. din perspectiva autorului: romanul tradițional (o construcție 
masivă, arhitecturală, riguros structurată, adeseori simetrică, 
părți şi capitole care îşi corespund simbolic, pentru a sugera 
complexitatea vieţii), romanul modern (orientarea problematicii 
asupra fiinţei care îşi caută rostul existenței); 


E. după tiparul (formula) naratiy: de tip balzacian, tolstoian, 
stendhalian, proustian, gidian, avangardist, postmodernist etc.; 


F. după amploarea epică: romanul-frescă (surprinde societatea în 
complexitatea ei, aproape monografic), romanul-ciclu (descrie, în 
mai multe volume, evoluţia unor destine paralele, desfăşurate 
într-un spațiu temporal de ordinul zecilor de ani, şi care — în 
anumite circumstanţe - sunt tangențţiale, influențându-se), 
romanul-fluviu/ saga (urmăreşte destinul unei familii, pe 
coordonata arborelui genealogic); 


G. după structura epică: epistolar, eseistic, jurnal etc.; 


H.după situarea în timp a acțiunii: picaresc, istoric, eroic, 
contemporan, de anticipație etc.; 


I. după cadrul social sau geografic: urban, rural, al provinciei, 
exotic, burghez etc.; 


J. după procedeul narativ dominant: de analiză (psihologică), 
experimental sau noul roman, roman-eseu, roman-dramă, 
roman-parabolă, roman al formării (bildungsroman), roman- 
poem, roman liric, labirintic, fantastic, oniric, sentimental, 
foileton, de senzaţie etc.; 


K. după perioada apariției: 
- aparținând Renaşterii: alegoric, picaresc, psihologic, comic 
(secolul al XVII-lea); 
- din secolul al XVIII-lea: de aventuri, epistolar, sentimental; 
- din secolul al XIX-lea: realist, naturalist, eseistic; 
- din secolul al XX-lea: existențialist, parabolic, fantastic etc. 


Reprezentanţi 
În literatura universală: 
Miguel de Cervantes Saavedra, Iscusitul hidalgo Don Quijote de 
la Mancha 
Johann Wolfgang Goethe, Suferințele tânărului Werther 
Stendhal, Roşu şi negru 

Charles Dickens, Marile speranțe, David Copperfield 

Honore de Balzac, Comedia umană (ciclu de romane) 

Lev Nikolaevici Tolstoi, Război şi pace, Anna Karenina 

Fiodor Mihailovici Dostoievski, Crimă şi pedeapsă, Frații 
Karamazov 

Franz Kafka, Procesul 

Marcel Proust, În căutarea timpului pierdut (ciclu de romane) 


În literatura română: 

Dimitrie Bolintineanu, Manoil, Elena 

Nicolae Filimon, Ciocoii vechi şi noi sau Ce naşte din pisică 
şoareci mănâncă 

Liviu Rebreanu, Ion, Pădurea spânzuraților, Răscoala 

Camil Petrescu, Ultima noapte de dragoste, întâia noapte de 
război, Patul lui Procust 

Mihail Sadoveanu, Baltagul, Frații Jderi, Neamul Şoimăreştilor, 
Creanga de aur 

Marin Preda, Moromeţii, Delirul, Viața ca o pradă, Cel mai 
iubit dintre pământeni 

Mircea Eliade, Domnişoara Cristina, Maitreyi, Întoarcerea din 
rai, Romanul adolescentului miop 

Vasile Voiculescu, Zahei orbul 

Augustin Buzura, Orgolii, Feţele tăcerii ş. a. 


Textul - suport 


BALTAGUL 
de Mihail Sadoveanu 


(fragmente) 


XO 


[...] Când cobori la al doilea pod al văii dinspre Sabasa, cânele 
se opri şi deveni neliniştit. Deodată se repezi asupra cailor, lātrând şi 
încercând să-i încleşte de boturi. 

- Nu-nţeleg ce va fi având astăzi Lupu, vorbi Gheorghiţă 
nedumirit. Şi ast'dimineaţă, când îl tineam lângă mine, în şură la 
domnu Vasiliu, tot cerca să iasă din zgardă şi mârâia. Parcă era 
tunet, când s-aude departe. 

— A făcut asta? 

- Da. S-a. liniştit târziu, după ce s-a deşertat crâşma de oameni. 
Acu văd că-i vine altă nebunie. 

- Să vedem ce este. Să oprim caii. 

Câinele îşi conteni duşmănia împotriva dobitoacelor. Se intoarse 
asupra oamenilor. Apoi coti pe lângă parmalăcul podului, în: râpă. Se 
duse aşa o bucată la vale, pe o pajişte nouă, care lucea în soare — şi 
iar veni la drum. Se repezi asupra lui Gheorghiţă, încolțindu-l de 
pulpana sumâăieşului. Flăcăul îl izbi cu piciorul. Animalul se duse 
chelălăind la vale, pe aceeaşi urmă. 

— Băiete, zise munteanca, leagă-ți calul de un mesteacăn, cum 
fac şi eu. Coboară-te în râpă după câne. Şi asară, „când suiam, a dat 
aicea semn; dar era în lănțug. 

— Da’ ce să mă cobor? Eur pripor gol; fără carare. 

— Coboară-te, îți spun! Aud pe Lupu dând glas. A găsit ceva. 

Deodată i se imbujorară obrajii şi-i luceau ochii. Flăcăul înțelese. 
Cotind şi el pe lângă parmalăâcul de piatră, îşi dădu drumul târâş în 
râpă. Femeia se aplecă şi văzu prăpastia. |...) 

Observă pe flăcău în picioare, ocolind sub mal. Îndată se sui 
spre ea chemarea lui înfricoşată. Având buna încredințare de ce putea 
fi acolo, Vitoria işi adună cu palmele straiul în poala din față şi-şi 
dădu drumul alunecuş pe urma băiatului. [...] Oase risipite, cu 
zgărcurile umede, albeau țărâna. Botforii, taşca, chimirul, căciula 
brumărie erau ale lui Nechifor...[...] i 


XVI 


[...] Flăcăul avea de mai înainte hotărât cum să facă. Se încurcă 
însă în lanţug, în cotlonul şurii. Prin lucirea amurgului, Bogza îl văzu 
şi se prăvăli pe-o coastă asupra lui. Atunci câinele dădu un urlet 
fioros. Izbindu-se înainte, chelălăâi zugrumat. Izbindu-se a doua oară, 
rupse lanțugul. Bogza îl ocoli, cercând să apuce, dintr-un salt, brațul 
feciorului cu baltagul. 

Impuns de alt țipăt al femeii, feciorul mortului simți în el 
crescând o putere mai mare şi mai dreaptă decât a ucigaşului. Primi 
pe Bogza în umăr. Îl dădu îndărăt. Apoi îl lovi cu muchea baltagului, 
în frunte. Calistrat Bogza şovăi. Câinele se năpusti la beregată, 
mestecând mormâăiri sălbatice cu sânge. 

Oamenii fură îndată asupra lor. Subprefectul porunci cuiva, 
răcnind, să cheme pe loc jandarmii de la masa cea mică din căsuţa 
din fundul ogrăzii. Veniră şi jandarmii în fugă. Cele două femei 
boceau,  blăstâmând răutatea acelei muieri străine. Oamenii 
despărțiră pe câne, bătându-l cu despicături de lemn, vărsând asupra 

lui apă, învelindu-l intr-un ţol şi trăgându-l. Aduseră pe Bogza pe 
brațe şi-l întinseră pe prispă. [...] 

- Bine, grăi către sine Vitoria. 

Bogza îşi aținti ochii asupra ei. Erau ochi umezi în care pâlpâiau 
luminiţi. Ruptura buzei de sus părea un râs straniu. 

- Părinte, vorbi el iar, cu nelinişte, så nu mă laşi să mor aşa. 
Pune asupra mea patrafirul şi ceteşte-mi dezlegarea. Mă rog de 
nevasta asta şi de feciorul ei, să mă ierte. 

Vitoria făcu semn lui Gheorghiţă să se apropie. [...] 

— Iartă-mă, femeie! ceru muribundul. M-a suguşat câinele. Mă 
duc şi eu după Nechifor Lipan şi trebuie să mă ierți. 

` — Dumnezeu să te ierte, îi zise Vitoria. 

Îşi strânse buzele, îl privi neclintit o vreme. După aceea se 
retrase. 

— Vină încoace, Gheorghiţă, vorbi ea, trezită din nou de griji 
multe. Vezi de țesală caii, după moda nouă care am aflat-o aici, şi-i 
întâreşte cu orz, căci drumurile încă nu s-au sfârşit. Facem cu domnu 
Toma toate socotelile şi-i plătim cinstit, mulțămindu-i frumos. Plătim 
preoților, oamenilor care s-au ostenit şi tuturora. Pe urmă, stăm şi ne 
hodinim trei zile, după care facem parastasul întâi tatălui tău. Îndată 
ne încălărăm şi ne ducem la apa Prutului la Ştefăneşti, ca să 
cunoaştem turma de la Rarău. Socot câ mergând cu spor, pe vreme 
bună, ne putem întoarce aici în Sabasa, ca să facem parastasul de 
nouă zile. Apoi ne ducem dincolo de Jijia, ca să vorbim cu baciul Alexa 
şi să ne alcâătuim cu el pentru întoarcerea oilor cătră munți, unde avem 
tocmită păşunea de vară. La patruzeci de zile vom fi iar aici şi vom 
ruga pe domnu Toma şi pe părintele să ne-ajute a împlini datoria de 
patruzeci de zile. Atuncea om face praznic mai bun, cu carne de miel 
de la turma cea nouă. Om aduce atuncea de la mănăstirea Văraticului 
şi pe soră-ta Minodora, ca să cunoască mormântul. Ş-apoi după aceea 
ne-om întoarce iar la Măgura, ca să luăm de coadă toate câte-am 
lăsat. Iar pe soră-ta să ştii că nici c-un chip nu mă pot invoi ca s-o 
dau după feciorul acela nalt şi cu nasul mare al dăscăliței lui Topor. 


Rezumatul capitolului XII 


Uimit de faptul că o femeie venită tocmai de la Tarcău şi-a găsit 
câinele în curtea sa, un gospodar din Sabasa relatează împrejurarea 
în care Lupu a fost primit toamna trecută şi adoptat de toţi cei ai 
casei, cu numele de Pripas. Vitoria plăteşte două sute de lei pentru 
efortul omului de a ţine în ograda sa un câine străin şi crede că 
acesta o poate ajuta să-l găsească pe Nechifor. Cârciumarul Toma şi 

soția lui, Catrina, exprimându-şi compasiunea pentru soarta 
Vitoriei, o sfătuitesc pe munteancă să caute urmele soțului între 
Sabasa şi Suha, de aceea femeia va poposi la hanul lui Iorgu Vasiliu. 

Acesta este de părere că ar trebui ca Ilie Cuţui şi Calistrat 
Bogza, ciobanii care — se spune - au cumpărat de la Nechifor câteva 
sute de oi, să arate chitanța de plată şi să precizeze numele martorilor 
prezenţi la încheierea afacerii. Maria Vasiliu îi povesteşte Vitoriei 
despre vizita succesivă a Ilenei, nevasta lui Bogza, şi a Gafiţei, soția 
lui Cuţui, pentru a şti gândurile ascunse al femeii de la Tarcău care 
i-a chemat pe cei doi bărbați ai lor la Primărie. Agitația şi indignarea 
femeilor sunt nefireşti, de aceea Vitoria plănuieşte să plece la Doi Meri 
ca să culeagă informații chiar din casa păcurarilor, în timp ce Iorgu 
Vasiliu îi va reține la cârciuma lui pe Bogza şi pe Cuţui cu un contract 
pentru brânză. 

A doua zi, Vitoria şi Gheorghiţă se îndreaptă spre Crucea 
Talienilor, pe muntele Stânişoara, dar, la al doilea pod, câinele sare la 
botul cailor, apoi la sumanul băiatului care îl izbeşte, rostogolindu-l 
într-o râpă de unde latră insistent. Munteanca îi porunceşte fiului ei 
să coboare după animal, intuind că acolo ar putea găsi corpul 
neînsuflețit al lui Nechifor, ceea ce se confirmă. 


Subiectul romanului 


Firul epic liniar urmăreşte simultan existența a două lumi 
(socială şi mitică), desfăşurându-se pe momentele subiectului printr-o 
anacronie: analepsă (evocare anterioară, din perspectiva Vitoriei care 
îşi aminteşte de Nechifor şi legenda biblică povestită de acesta, 
despre fericirea căsniciei lor) şi prolepsă (anticipare narativă a 
morții, deoarece argatul Mitrea vine mai devreme acasă, brazii sunt 
negri şi un vânt năprasnic se abate asupra Măgurii). 


1. Expozițiunea cuprinde o sociogonie povestită de Lipan la 
cumetrii şi la nunţi, asupra iernii, conform unui ritual al zicerii, 
pentru că „Domnul Dumnezeu, după ce a alcătuit lumea, a pus 
rânduială şi semn fiecărui neam.” 

Urmează descrierea satului „risipit pe rāpi sub pădurea de 
brad”, toamna, îndeletnicirile muntenilor, portretul lui Nechifor, 
proiectat pe fundalul fericirii matrimoniale, detalii din gospodăria 
Lipanilor şi o presimțire sumbră care cuprinde sufletul femeii. 

La scrisorile trimise de Gheorghiţă, prin care anunţa că tatăl 
său nu-şi făcuse drum prin Cristeşti, unde aveau tocmiți ciobani 
pentru turmele de oi şi care trebuia să fie plătiți, Vitoria, neştiind să 

scrie şi să citească, îl roagă pe Daniil Milieş, preotul din Măgura 
(Dănilă, cum îi spun sătenii) să-i compună răspunsul, cerându-i lui 
Gheorghiță să vândă din oi pentru a-şi achita datoriile şi să vină 
acasă de sfintele sărbători. Îi impărtăşeşte preotului din temerile ei 
(Nechifor lipseşte de 40 de zile, l-a visat trecând călare o apă neagră, 
vremea se agită, cocoşul se întoarce cu secera cozii spre focul din 
horn). 
Întunericul ce a cuprins sufletul femeii devine tot mai dens 

(„un vierme neadormit”) şi Vitoria caută semne al căror înţeles să-i 
lumineze firea. Chiar dacă nu crede în farmece, solicită abilitățile 
„babei Maranda” la ghicitul în cărți, unde apare chipul unei femei 
„cu ochii verzi şi cu sprâncene îmbinate”. Fondul său creştin însă îi 
orientează invocarea prezenței lui Nechifor, prin penitență (rugăciuni 
şi post negru douăsprezece vineri). 

De Sfântul loan Botezătorul, pleacă pentru a se închina la 
icoana Sfintei Ana, de la mănăstirea Bistriţa, cerând sfatul părintelui 
Visarion în legătură cu presupusa dispariţie a soțului. 


2. Intriga 

La Piatra Neamț, îi precizează prefectului că Nechifor lipsea de 
73 de zile, fiind plecat pentru a cumpăra 300 de oi. Părerea acestuia 
că ciobanul ar putea fi ucis transformă presimțirea în durerea 
certitudinii: „Având într-insa ştiinţa morţii lui Nechifor Lipan şi 
crâncenă durere, se văzu totuşi eliberată din întuneric”. Îl roagă pe 
Daniil să-i scrie o cerere prin care solicită poliției din Piatra să-l 
caute pe soțul ei. 

Hotărâtă să afle adevărul, îşi canalizează activitatea spre 
pregătirea drumului inițiatic: o trimite de 27 februarie, într-o luni, 
pe Minodora la o mătuşă, călugăriță la mănăstirea Văratic, îi dă 
fierarului o bucată de metal să-i confecționeze un baltag pentru 
Gheorghiţă, plăteşte preotului „trei hârtii de câte douăzeci ca să se 
roage şi pentru călătoria et, alături de colaci, colivă, untdelemn şi 
vin în biserică (de 40 de Sfinţi), vinde alimentele şi pieile de miel din 
pod negustorului David, care avea crâşmă şi han în Călugăreni, 
unde poposise deseori şi Nechifor. 


3. Desfăşurarea acțiunii 

De 10 martie, Vitoria şi Gheorghiță părăsesc Măgura, însoțiți o 
parte din drum de hangiul David care o asigură că Lipan trăieşte, 
dar zăboveşte pe undeva, în taină. „Dumneata trebuie să crezi câ 
trăieşte, ca să ai putere să-l cauţi.” Dar tot cârciumarul îi oferă 
cealaltă față a medaliei: „Ai auzit dumneata vreodată moarte de om 
să nu se afle şi leş să nu iasă la lumină? Se duc hultanii şi corbii 
ş-arată unde zace un trup lovit de bandiți. Apa îl dă la mal dacă-i 
înecat. [...] Vra să zică toate vorbesc: aşa le-a rânduit Dumnezeu.” 

Urmează drumul sinuos, pe urmele lui Nechifor, la popasurile 
de care Vitoria are cunoştinţă din spusele anterioare ale soțului, un 
drum plin de meandre. 

Itinerarul cuprinde, cu excepţia satului Măgura, toponime 
reale: Tarcău - Bistriţa - Bicaz — Fărcaşa — Călugăreni (nu departe 
de Piatra Teiului; poposind la David, Vitoria işi visează soțul: 
„Încerca să-l oprească pe Lipan şi să-i întoarcă spre ea obrazul, ca să 
i-l cetească. El era însă tot mai în fund. Peste el se revărsau ape de 
primăvară.”) - Fărcaşa (unde vorbeşte cu subprefectul Balmez care 
crede că Nechifor este mort) — Borca (unde întâlneşte o cumătrie, 
prilej pentru scriitor să configureze dimensiunea spirituală a 
munteanului) — Cruci (autorul marchează schimbarea calendarului 
religios, prin reproşul pe care Vitoria îl face mirilor de a se căsători 
în Postul Paştelui şi răspunsul acestora că țin sărbătorile religioase 

stil vechi, de aici fixarea cu aproximaţie a timpului acțiunii, 
1919/1924) - Ţara Dornelor - Vatra Dornei (munteanca află că 
Lipan a cumpărat trei sute de oi, singurele care mai rămăseseră în 
ocol şi că alți doi ciobani l-au rugat să le vândă măcar o sută de oi; 
la cârciuma lui Macovei culege informații despre unul dintre 
păcurari, stigmatizat pe buza superioară cu o tăietură ca botul unui 
iepure) — Păltiniş - Dârmozxa — Broşteni — Gura Negrei — Bistriţa - 
Borca ~ Sabasa - muntele Stânigoara (Crucea Talienilor) — Suha (la 
crâşma lui Iorgu Vasiliu i se spune că au trecut în toamnă nişte 
ciobani cu câteva sute de oi, dar erau numai doi: „În întuneric, 
începea să i se facă lumină. La Sabasa fuseseră trei. Dincoace, peste 
muntele Stânişoara, la Suha, Nechifor Lipan nu mai era. Se înălţase 
deasupra? Aici, între Sabasa şi Suha, trebuia să găsească ea cheia 
adevărului. [...] Întâi şi întâi de la ei trebuia să afle dacă Lipan s-a 
înălțat în soare, ori a curs pe-o apă...) — Sabasa (la sfatul 
cârciumarului Toma, Vitoria încearcă să culeagă informații de la 
săteni, până când îl găseşte pe Lupu: „Femeia avea în ea o sfărşeală 
bolnavă şi-n acelaşi timp o bucurie, găsind în anima! o parte din fiinţa 
celui prăpădit.”, pare că între cei doi soți există o comunicare 
spirituală şi afectivă: „El — se înțelege lesne — nu mai era între vii cu 
trupul. Dar sufletul lui se întoarse spre dânsa şi-i dădea îndemnuri. 
Era ş-o hotărâre mai de sus — cătră care inima ei întruna sta 
îngenunchiată.”) - Suha (revenită la hanul lui Iorgu Vasiliu, 
plănuieşte, cu soția acestuia, Maria, să facă o vizită la Doi Meri 
pentru a le determina pe Ileana şi Gafiţa, nevestele celor doi ciobani 
criminali, să spună câte ceva din secretele casei) — Crucea 
Talienilor. 


4. Punctul culminant 


La al doilea pod dinspre Sabasa, câinele devine agitat, se 
repede asupra cailor, apoi, „incolţind pulpana sumăieşului” lui 

Gheorghiţă, ajunge în râpă, „dând glas”. Vitoria şi fiul ei descoperă 
rămăşiţele lui Lipan: „Oase risipite, cu zgărciurile umede, albeau 
țărâna. Botfori, taşca, chimirul, căciula brumărie erau ale lui Nechifor. 
Era el acolo, însă impuţinat de dinții fiarelor. Scheletul calului, curățit 
de carne, sub tarniţă şi poclăzi, zăcea mai încolo.” 


5. Deznodământul 

Cu tact şi răbdare, Vitoria îl determină pe Calistrat Bogza să 
recunoască omorul săvârşit, după ce — în prealabil - a tocmit trei 
buciumaşi, patru bocitoare şi trei preoţi pentru înmormântarea 
soțului, îndeplinind toate riturile creştine. Lovitura lui Gheorghiţă cu 
muchia baltagului şi atacul câinelui îi provoacă moartea lui Bogza, 
la praznicul pregătit de munteancă, unde au fost invitați şi „oamenii 
stăpânirii”, printre care subprefectul Balmez. 

Reconstituirea crimei în cele mai mici detalii îi surprinde pe 
toți, dar mai ales pe Calistrat: „N-am ințeles de unde ştie; dar 
întocmai aşa este.” 

Viaţa, cu automatismele ei, se reia, Vitoria spunându-i lui 
Gheorghiță că trebuie să treacă pe la Ştefăneşti, ca să vadă turma de 
la Rarău, apoi se vor întoarce pentru parastasul de nouă zile, vor 
discuta cu baciul Alexa să întoarcă turmele în munți şi vor reveni la 
patruzeci de zile, împreună cu Minodora, ca să ştie unde este 
mormântul tatălui ei. 


Timp şi spaţiu în romanul sadovenian 


Textul — suport 
XIV 


[...] Cu grabă, dar fără lacrimi, femeia făcu cea dintâi rânduială. 
Despărți din tărhatul umed şi muced o pocladă şi o aşternu peste 
rămăşiţele lui Nechifor Lipan. Flăcăul părea cu totul zāpācit. Abia 
acum înțelegea că acolo zace tatăl lui. Plângea ca un copil mic, cu ochii 
mititei şi buzele răsfrânte. [...] Până jos în cotlonul râpei, arăta să fie 
cam douăzeci de metri. Aicea malul era ros şi scobit şi avea în față 
puțintel tăpşan ocolit de colţuri de stâncă. Pe urmă râpa se prăvălea 
mai în fund. Era un loc aşa de strâmt, aşa de singuratic, aşa de dosit. 
Numai soarele îl ajungea şi-l bătea în plin. Nu suia nici o potecă; n-avea 
nici un fel de legătură în curmeziş cu vecinătățile. Aici fusese soarta 
lui Nechifor Lipan, să cadă ca-ntr-o fântână, lovit şi brâncit de mâna 

duşmanului. |...] Veniseră asupra leşurilor ploile cele negre; hultanii şi 
corbii stăteau asupra lor ciucur; iar în vremea nopților au venit 
dihăniile din râpile muntelui, sprijinind în mort labele şi trăgând cu 
colții. Numai acest câne a ştiut toate şi a vegheat în râpă până ce l-a 
alungat foamea cătră oamenii vii. S-a mai întors din când în când şi a 
mai aşteptat; după aceea, într-o zi, a sosit vifor şi ninsoare şi iarna a 
astupat râpa. [...] 

- Am treabă sus, strigă ea lui Gheorghiţă; mă întorc îndată. |...) 

Apoi cotrobâi în boclucuri şi se cobori iar la vale cu chibrituri şi 
c-o făclie de ceară. Aprinse făclia şi o potrivi la dos, în scobitura 
malului. 

Avea în ea o putere nouă, care-i răzbâtea în toate mişcările şi în 
priviri. 

- Gheorghiță, hotărî ea, tu să stai aici, să priveghezi pe tatâ-tâu. 
Iar eu mă scobor în grabă la Sabasa ca să dau de ştire. Vin cu căruţa, 
să-l ducem în sat şi să întâmpinăm cele de cuviință. 

- Bine, mâmucă, suspină flăcăul. Oi sta aici, după cum 
porunceşti. 

- Să stai, Gheorghiță! Eu nu întârzii mult. Vezi să nu se stingă 
lumina. 

Sui iar la drum, încălecă şi se duse, lăsând pe Lupu lângă celălalt 
cal. 

Flăcăul privea lumina făcliei. Abia o putea deosebi din 
strălucirea soarelui, care bătea pieziş. Fără o voință anumită, se 
aşezase intr-o lature, mai mult cu spatele, spre poclada care acoperea 
ciolanele, zgârciurile, părul şi lucrurile tatălui său, amestecate. Nu s-ar 
fi putut spune că avea vreun dezgust, dar de când trăia pe lume nu-i 
fusese dată o asemenea cumplită vedere. Ridicând ochii şi privind 
departe, băgă de samă că se află într-un loc cu totul pustiu, între 
stânci, între râpi, sub cerul înalt. [...] 

Târziu, prin lumina de lună, trecură pe deasupra brazilor paseri 
străine. Singurătățile muntelui pulsau de apele primăverii; viaţa 
carnea lui Nechifor Lipan se întorceau asupra lui în paşi, în zboruri, în 
chemări. Flăcăâul nu înţelegea din toate decăt o frică strecurată din 
pământ în el, şi începu să vorbească cu câinele şi cu calul, adresându-le 
cuvinte fără noimă. [...] 

Auzi chemări, aproape. |...] 

— Arde făclia, Gheorghiță? întrebă Vitoria. 

- Cred că arde... răspunse flăcăul cu îndoială. 

- Vai, băiete, il mustră femeia, cum nu înţelegi tu o datorie ca 
asta! Coboară şi vezi. Ține, am adus de la biserică fânarul acesta cu 
semnul crucii. Aprinde lumânarea din el şi potriveşte-l frumos la 
căpătâiul lui tată-tău. 

Capitolul XIV, anunțat de finalul celui precedent, marchează 
„Tânduirea” celui plecat în regatul morții, restabilirea echilibrului 
întrerupt de încălcarea legilor nescrise ale existenţei păstorilor. 

Narativ, el reprezintă punctul culminant al subiectului, în 
structura căruia tensiunea epică se manifestă sub forma unui 
dramatism interior al ființei, când lumina se desparte de întuneric 
într-o simfonie a tăcerii primordiale. Ca şi în balada Miorița, nu 
elucidarea crimei ţese firul narativ, ci descoperirea urmelor lui 
Nechifor Lipan, integrarea lui în ritmurile naturii eterne, în cercul 
temporalității arhaice, pentru ca trupul să devină țărână, iar sufletul 
să-şi afle odihna. ` 

Timpul şi spaţiul par să se subordoneze momentului subiectului. 
La Crucea Talienilor, cu ajutorul câinelui, Vitoria şi Gheorghiţă 
descoperă rămăşiţele lui Nechifor şi ale calului său (,... oase risipite, 
cu zgârcurile umede, albeau țărâna.”). Apelativul „Gheorghiţă! 
marchează timpul fizic (dimineaţa de aprilie) într-un gest ce închide 
în sine tragedia morţii neştiute, cumulează nelinişti, frământări, 
amintiri estompate, după care se instalează tăcerea. 

Între natura înconjurătoare şi ființa umană există o 
determinare metaforică. Planurile de perspectivă alternează în acord 
cu trăirile interioare ale flăcăului, pe o coordonată vectorială sus — 
jos ale cărei componente devin simboluri: adverbul „sus” semnifică 
lumina, echilibrul, rânduiala, adevărul, iar forma adverbială „jos” 
sugerează accidentalul, perisabilul, tenebrele, moartea, întunericul 
din sufletul Vitoriei, generat de spaime, incertitudini, regrete („Sus, 
era umplutură pardosită... Până jos... arăta să fie cam douăzeci de 
metri.”, „...auzi sus, în aurul luminii...”, „... are să se lumineze deplin 
şi jos în văgăună...”). 

Spaţiul capătă o dimensiune sacră prin funcția inițiatică 
manifestată asupra lui Gheorghiţă, când „Sângele şi carnea lui 
Nechifor Lipan se întorceau asupra lui în paşi, în zboruri, în chemări 
[s. n.].” Cele trei substantive subliniate reprezintă treptele integrării 
celui mort în ritmurile naturii veşnice, ale rostuirii spiritului 
acestuia în persoana fiului său. 

Temporalitatea textului se structurează pe mai multe 
coordonate ale timpului narativ ce diferențiază evenimentul petrecut 
aievea (fizic) de efectul lui psihologic asupra personajelor. Astfel, se 
suprapun timpul povestirii, timpul amintirii şi cel evenimențial (al 
întâmplărilor) marcate de formele gramaticale de perfect simplu 
(„făcu”, „aşternu”, „măsură”, „sui” etc.). Funcţia lui epică este să 
vizualizeze acțiunea, accentuând veridicitatea celor descrise. 

- Imperfectul pare să oprească timpul epic şi să-l transforme 
într-unul psihologic (al frământărilor interioare, pentru Gheorghiţă, 
al iluminării şi al rânduirii, pentru Vitoria): „Abia acum înțelegea că 
acolo zace tatăl lui.”, „plângea”, „Femeia... căuta să-şi deie seama de 

loc.”, „venea”, „arăta”, „ajungea”, „suia” etc. Formele verbale creează 
impresia de fundal, de adâncime, de perspectivă a tabloului ce stă 
sub semnul imobilității, al neclintirii, al arhaicului sau al 
primordialului, ca şi cum fiinţa umană n-ar fi trecut niciodată prin 
sălbăticia acelor locuri. 

— Mai-mult-ca-perfectul accentuează atemporalitatea spațiului 
printr-o sugestie a melancoliei ce ţine de evocarea prezenţei lui 
Nechifor şi invocarea stihialităților, un bocet cosmic îngânat de 
natură în ritmurile sacre ale eternității: „Aici fusese soarta lui 
Nechifor.”, /„Soarele de toamnă răsărise/ şi asfințise/ asupra 
mortului singur/ şi asupra calului zdrobit./ Veniseră asupra 
leşurilor/ ploile cele negre.” Liricitatea textului este susținută de 
ritmul interior al frazei, realizat cu ajutonul cezurii şi al simetriilor 
structurale. 

— Perfectul compus decodifică întregul pasaj ca pe o tehnică a 
stilului indirect liber, ca pe o reprezentare obiectivată a gândurilor 
Vitoriei, acea dialectică a planurilor exterior/ interior ce tensionează 
momentul. Identificăm o alegorie a litaniei sufletului: „... După 
aceea, / într-o zi,/ a sosit vifor şi ninsoare/ şi iarna a astupat râpa./ 
Acuma/ soarele a curăţit-o/ şi a eliberat-o,/ după o voinţă a lui 
Dumnezeu / şi tot după aceeaşi voință,/ câinele,/ trecând pe sus,/ a 
adulmecat mirosurile / şi i-a dat ei ştiinţă. /” [s.n.] 

- Dinamica adverbelor „aici” / „acolo”, „după aceea”/ „acuma” se 
înscrie în aceeaşi poetică a temporalității sadoveniene care anulează 
granițele narative între personaj, povestitor, receptor, pentru că textul 
este construit pe structura baladelor. 

Romanul „devine capodoperă de îndată ce, punând între 
paranteze prezentul, introduce pe cititor în orizonturi abisale, încât 
[...] practicile Vitoriei Lipan se încorporează timpului din Hanul- 
Ancuţei, sau, altuia mai vechi, din IzvorutAlb” (Constantin 
Ciopraga, Semnele mentalităților originare, în vol. Mihail Sadoveanu. 
Fascinația tiparelor originare, p. 135) 


Caracterizarea Vitoriei Lipan 


Social şi mitologic, Baltagul este „romanul unui suflet de 
munteancă” (Perpessicius). Publicat în anul 1930, după ce scriitorul 
desăvârşise peste patruzeci şi cinci de volume în proză, textul are o 
valoare polifonică, astfel încât fiecare critic literar a identificat formule 
variate de tehnică narativă a romanului, dar şi ipostaze 
surprinzătoare ale personajului principal, Vitoria Lipan, tipul femeii 

de la munte, aprigă şi tenace, adevărat cap de familie când soţul este 
plecat, potrivit transhumanţei, cu oile la păşunat ori să încheie 
afaceri. 

Perpessicius vede în soţia lui Nechifor Lipan o adevărată 
Antigona, din tragedia omonimă antică a grecului Sofocle. Asemenea 
personajului mitic, care pune deasupra hotărârii regelui (tatăl ei) legea 
nescrisă a pământului, rânduirea fratelui mort, ceea ce îi atrage 
pedeapsa capitală, Vitoria pleacă în căutarea soțului, pentru a-l 
îngropa, dacă acesta ar fi trecut în lumea umbrelor. Absența celui 
care plecase cu şaptezeci şi trei de zile în urmă rupe echilibrul firesc 
al vieții, pentru că Dumnezeu aşezase în toate lucrurile „rânduială şi 
semn”, înțelese ca rostuire a ființei şi integrare a ei în ritmurile 
cosmice, întrucât muntenii îşi definesc condiția existenţială în funcție 
de semnele naturii astronomice şi de evenimentele religioase. 

G. Călinescu vede în Vitoria un „Hamlet feminin”, din tragedia 
omonimă a lui W. Shakespeare, pentru agerimea, perspicacitatea, 
perseverența şi setea de răzbunare a eroinei, manifestate pe tot 
parcursul itinerarului de la Măgura Tarcăului la Suha, dovedind 
însuşirile unui veritabil detectiv când munteanca descoperă criminalii 
şi-i determină să-şi recunoască vina. 

Analogiile pe izvoare mitice se multiplică, Vitoria fiind când „un 
Ulysse carpatin” (Constantin Ciopraga), când Isis (Alexandru 
Paleologu) din mitul egiptean al lui Isis şi Osiris, (lăvicerul în care 
Vitoria adună osemintele soţului simbolizează pielea de animal în care 
este învelit Osiris pentru a reînvia; bețişorul alb pe care îl poartă 
munteanca, fără a se folosi de el, reprezintă instrumentul magic 
osirian, echivalent baltagului; moartea inițiatică implică o coborâre în 
Infern şi o înălțare, cu ajutorul crengii de aur substituită în roman de 
baltagul lui Gheorghiţă). 

Se poate afirma că firul narativ „este țesut” în raport cu prezența, 
psihologia şi comportamentul Vitoriei Lipan. 


1. Caracterizarea directă, din perspectiva naratorului, 
evidențiază frumuseţea clasică a femeii „cu ochii căprii, în care parcă 
se răsfrângea lumina castanie a părului”, cu gene mari, mijlocie de 
statură. 

Portretul mozaicat al eroinei (realizat prin acumularea treptată a 
însuşirilor până în finalul romanului) descoperă un personaj complex, 
rotund, chiar dacă nu ştie să scrie. Mai important pentru ea este să 
înțeleagă semnele naturii şi ale visurilor, să citească feţele oamenilor, 
să intuiască faptele ascunse şi efectul lor. 

Deşi romanul se încadrează curentului tradiționalism (prin 
tematică, perspectiva mitică, spiritualitatea românească surprinsă în 
monografia satului de munte), apar şi unele tehnici narative moderne, 
precum  pluriperspectivismul. Astfel, Vitoria se descoperă în 

complexitatea caracterologică prin schimbarea viziunii celorlalte 
personaje. 

Nechifor o respectă, ca mamă şi soţie, chiar dacă încearcă „să-i 
scoată unii din demonii care o stăpâneau” întrebuințând „două 
măiestrii puţin deosebite una de alta”, bătaia, apoi „işi pleca fruntea şi 
arăta mare părere de rău şi jale”. Câteodată simţea în structura femeii 
„O putere şi o taină pe care Lipan nu era în stare să le dezlege. Venea 
la dânsa ca la apa cea bună.” Comunicarea afectivă a celor doi pare să 
depăşească limita timpului şi a spațiului fizic, dincolo de viaţă şi de 
moarte: „El — se înţelege lesne — nu mai era între vii cu trupul. Dar 
sufletul lui se întoarse spre dânsa şi-i dădea indemnuri.” 

Gheorghiţă este uimit de tenacitatea şi dârzenia mamei, când 
pleacă la drum nu înainte de a lăsa treburile gospodăreşti rânduite şi 
grijile mărunte în seama argatului Mitrea: „Gheorghiţă o privea cu 
aceeaşi mirare pe care o avea de câtăva vreme pentru maică-sa.” 
Personalitatea marcantă a Vitoriei este proiectată uneori in fabulos: 
„«Dacă-i într-adevăr vrăjitoare, cugeta el, apoi eu mânânc şi ea prinde 
putere.»”, dar de cele mai multe ori depăşeşte gradul de înțelegere a 
fiului, pentru că se fundamentează pe ştiinţa semnelor naturii şi pe 
respectarea tradiţiei. 

Spiritul organizatoric, frumusețea spirituală (ce răzbate din 
lăuntrul ființei) îl determină pe negustorul David să afirme: „dacă 
n-aş fi ovrei şi însurat şi munteanca asta n-ar avea soț, într-o 
săptămână aş face o nuntă”. 

Exercită asupra Mariei, soția cârciumarului Iorgu Vasiliu, o 
influenţă  covârşitoare, atât prin caracterul puternic, îndârjirea 
manifestată în căutarea osemintelor soțului răpus, logica relaționării 
faptelor, dragostea matrimonială pe care o intuieşte în ființa 
muntencei şi dorința restabilirii adevărului, cât şi prin smerenia, 
atitudinea condescendentă (aproape umilă) afişată de aceasta când a 
poposit la hanul din Suha. 

Dar poate cea mai subtilă analiză psihologică o realizează 
scriitorul în autocaracterizare, construită mai ales cu ajutorul 
vorbirii indirecte libere. Vitoria acceptă realitatea faptică, în ce are ea 
mai tragic, interiorizându-se, asumându-şi destinul celorlalți după ce 
îşi ordonează gândurile, fiind convinsă că ea reprezintă stâlpul casei: 
„Se desfăcuse încet-încet de lume şi intrase oarecum în sine. Din fața 
nădejdii pe care şi-o pusese în singurul bărbat al casei, înțelegea că 
trebuie să deie înapoi. [...] Totuşi va găsi un mijloc ca mintea ei să 
ajute şi brațul lui să lucreze. Ființa ei începea să se concentreze 
asupra acestei umbre, de unde trebuia să iasă lumină.” Chiar dacă 
bănuiala unei nenorociri se transformă în certitudine, iar sufletul ei 
este copleşit de moartea soțului, continuă să manifeste interes pentru 
imaginea sa publică, pentru ținuta exterioară şi impactul asupra celor 
din jur, de aceea, înainte de a pleca la preot ca să-i compună o 

scrisoare destinată lui Gheorghiţă, îşi schimbă broboada, încalță 
ciuboţele, „işi frecă palmele cu busuioc şi-şi netezi pleoapele.” La 
Cruci, ştie să-şi mascheze durerea, închinând plosca şi făcând urare 
frumoasă mirilor: „Arăta veselă față şi limbă ascuţită, deşi s-ar fi 
cuvenit să fie scârbită, căci se ducea la răi datornici, la Dorna.” 


2. Caracterizarea indirectă implică o multitudine de 
procedee: numele -— Vitoria — simbolic desemnează succes, victorie, 
prin revelări succesive, înaintări dramatice pe firul reconstituirii 
dramei ocierului din Măgura Tarcăului. 

Limbajul confirmă abilități psihologice pe care fiul le descoperă 
surprins. Vorbeşte cumpănit, deşi în glasul ei răzbate o formă de 
revoltă interioară când se adresează autorităților la Piatra Neamţ sau 
la Vatra Dornei: „-— Nu fi prea supărată; încă nu ştim nimica. / — Ba eu 
ştiu, răspunse deodată întunecată munteanca.” Cucernic şi aşezat 
vorbeşte cu preotul Daniil, căruia îi sărută mâna la plecare: „Sfinția ta 
ne eşti aici, în pustia asta de munte, şi primar şi subprefect.” Se 
manifestă hotărât, autoritar, amenințând cu aplicarea pedepsei când o 
ceartă pe Minodora pentru că îşi face coc, poartă bluză şi dansează 
„valț”. Îi cere să păstreze tradiția şi obiceiurile casei: „Nici eu, nici 
bunică-ta, nici bunică-mea n-am ştiut de acestea — şi-n legea noastră 
trebuie să trăieşti şi tu. Altfel îți leg o piatră de gât şi te dau în 
Tarcău.” Jl inițiază pe Gheorghiţă prin expresii pline de tâlc: „cine nu 
cearcă nu izbuteşte”, „pentru tine de-aici înainte începe a răsări 
soarele”. Îl responsabilizează, grăbindu-i maturizarea: „De-acu trebuie 
să te arăţi bărbat. Eu n-am alt sprijin şi am nevoie de brațul tău.” 
Alteori glasul îi devine ascuțit şi înverşunat când bănuieşte că Nechifor 
ar fi ridicat privirea asupra altei femei mai mult decât trebuie. După 
informațiile pe care le primeşte de la soţia negustorului David, se 
arată nemulțumită: „Se poate, răspunse munteanca strâmbând şi 
apăsând din buze.” La primăria din Suha, unde sunt invitați Bogza, 
Cuţui şi soțiile acestora, Vitoria mimează supunere, naivitate şi 
respect: „Domnu' Bogza, vorbi din vârful buzelor Vitoria, dumneata fii 
bun şi nu te supăra, ca unul care ai fost prietin cu Lipan.” 

Comportamentul muntencei descoperă o fință sensibilă la 
vibrația naturii: „În frunzele moarte din marginea unei râpi, Vitoria 
găsi clopoței albi. Cobori din tarniță ca să-i rupă, şi-i înălță pe codițele 
lor subțiri în lumină. Privi cerul albastru şi înghiți mireasma pădurii.” 
Îşi aminteşte cu nostalgie de Nechifor, de căsnicia lor ce număra mai 
bine de „douăzeci şi ceva de ani”. „Abia acum înțelegea că dragostea ei 
se păstrase ca-n tinereță. S-ar fi cuvenit să-i fie ruşine, căci avea copii 
mari; însă nu mărturisea asta nimănui, decât numai sieşi, nopților şi 
greierului din vatră.” Cel mai frumos poem închinat dragostei ascunse 
în sufletul femeii pentru soțul ei rămâne scena descoperirii 
osemintelor oierului din Măgura, la începutul capitolului XIV. Chiar 

dacă inițial este afectată („Dac-a intrat el pe celălalt tărâm, oi intra şi 
eu după dânsul.”) şi frământările ei interioare stau sub semnul 
incertitudinii („bănuiala care intrase într-insa era un vierme 
neadormit”), Vitoria găseşte resurse pentru a se îndrepta spre lumina 
adevărului „Având ştiinţa morții hai Nechifor [...] se văzu totuşi 
eliberată din întuneric”. 

Mentalitatea personajului dezvăluie o femeie credincioasă: 
posteşte douăsprezece vineri, „cu  broboada cemită peste gură”, 
plăteşte slujbe la biserică, se închină icoanei Sfânta Ana de la 
mânăstirea Bistrița, recunoscând (în revelarea adevărului) semnele 
sacrului. Trece pe la baba Maranda pentru a-i ghici în cărți, dominată 
de spaime ancestrale: vede în căţeluşa bătrânei energiile demonice, 
evită să numească individualitatea luciferică, se simte vinovată că a 
păşit în casa vrăjitoarei, de aceea „se crezu datoare cătră sfânt şi cătră 
Dumnezeu, să deie o lămurire.” Superstițioasă, descifrează visul în 
care Nechifor trece o apă neagră ori interpretează cântatul cocoşului 
drept semne malefice. Recunoaşte într-o discuție cu negustorul David 
că „am pornit după semne şi porunci. Mai ales dacă-i pierit cat să-l 
găsesc; căci, viu, se poate întoarce şi singur.” 

Respectă tradiția şi obiceiurile muntenilor. La Borca, pune 
douăzeci de lei pe fruntea pruncului, un coştei cu bucățele de zahăr 
sub perna lehuzei ori închină în cinstea mirilor la Cruci, mustrându-i 
că nu respectă rânduielile în Postul Paştelui, deşi este lămurită că 
tinerii ţin calendarul religios pe stil vechi. 

„Rânduiala” este axul director al acțiunilor Vitoriei, în baza 
căreia înverşunarea manifestată în căutarea soțului se estompează 
odată cu înmormântarea lui Nechifor, organizată conform riturilor 
ortodoxe: cumpără douăzeci de pâini, două kilograme de măsline, zece 
scrumbii şi cinci earafe de rachiu pentru oamenii ce priveghează 
mortul până când va fi dus la groapă pe un car cu doi boi frumoşi, 
împodobit cu cetină; tocmeşte trei preoți, trei buciumaşi, patru 
bocitoare, cumpără suluri de pânză pentru poduri, dă găina neagră 
peste groapă, iar, la poarta cimitirului, împarte colivă, câte un sfert de 
pâine şi un păhărel de rachiu. Invită la praznic oamenii stăpânirii, 
gospodarii de la Doi Meri şi sătenii din Sabasa. - ' 

Inteligentă, reface drumul parcurs de oier, de la Măgura până la 
Sabasa, unde soțul ei îşi află sfârşitul în râpa de la Crucea Talienilor. 

Posedă adevărate abilități psihologice, urmărind tenace fiecare 
gest al lui Calistrat Bogza. Îl îndeamnă să bea, îl provoacă prin 
insinuări „baltagul e mai vechi şi ştie mai multe”, „pe baltag e scris 
sânge”, determinându-l să recunoască omorul săvârşit, fără să-l ierte 
însă atunci când acesta îşi simte sfârşitul aproape şi cere izbăvirea de 
păcate: „— Dumnezeu să te ierte, îi zise Vitoria. Îşi strânse buzele, îl 
privi neclintit o vreme. După aceea se retrase.” 

Personaj complex, Vitoria Lipan pare să se desprindă din 
portretul de legendă al „măicuţei bătrâne” din balada Mioriţa. Mihail 
Sadoveanu reține, din forma tragică a căutării, sublimul, frumuseţea, 
măreția, calitățile morale ale sufletului şi ale spiritului românesc, 
într-un tablou clasic, constituit din lumini şi umbre, sobru, 
impunător, reprezentativ pentru întregul neam al muntenilor. 


Argumentarea apartenenţei 
la specia literară 
romanul 


1. a) Romanul este o specie a genului epic în proză, cu structură 
complexă, determinată de mai multe planuri narative care dezvoltă 
intrigi paralele, antrenând personaje individualizate printr-o pluralitate 
de tehnici şi procedee artistice. 

b) Romanul are structură narativă complexă (părți, capitole, 
subcapitole, episoade, scene, adeseori corelate simbolic); subiectul se 
desfăşoară în planuri paralele, combină nuclee narative distincte; se 
identifică un număr mare de personaje; prezintă destinul unor 
personalități bine individualizate sau a unor grupuri de indivizi; 
cunoaşte o mare varietate de forme. 

c) Încadrat de istoria literaturii române tradiționalismului 
dintre cele două războaie mondiale, scriitorul a publicat peste o sută 
de volume de proză (schițe, povestiri, nuvele, romane, memorialistică). 
De la debutul răsunător, patru cărți în acelaşi an (Povestiri, Şoimii, 
Dureri înăbuşite, Crâşma tui Moş Precu), 1904, numit de Nicolae 
Iorga „Anul lui Sadoveanu”, până la volumul Aventură în lunca 
Dunării. Evocări (1954), opera lui Mihail Sadoveanu poate fi grupată 
în mai multe categorii. 


I. Reţine atenția proza preponderent rurală, accentuat lirică, în 
care apare portretul idealizat al ţăranului, păstrător al tradiţiilor şi al 
obiceiurilor, asumându-şi existența cu seninătatea mioritică a 
păstorului moldovean (Tara de dincolo de negură, La noi în 
Viişoara, Împărăţia apelor, Istorisiri de vânătoare, Dumbrava 
minunată, Nada Florilor, Nopțile de Sânziene, Hanu Ancutei ş.a.). 


II. Romanul istoric descoperă un documentarist sentimental, 
încercând să reconstituie epoci ale Moldovei medievale, fie pe 
coordonata domniilor luminate, sub sceptrul hui Ştefan cel Mare 
(Frații Jderi, Viața tui Ştefan cel Mare, Neamul Şoimăreştilor — 

cu eroi legendari, dominați de spiritul dreptăţii, viteji capabili de 
sacrificiul suprem), fie surprinzând degradarea unei civilizații, sub 
efectul intrigilor şi al luptelor politice (Nunta domniței Ruxanda, 
Zodia Cancerului sau Vremea Ducăi-Vodă). 


II. Oraşul de provincie anulează orice aspirație a ființei 
umane, o aşază sub semnul suferinţei care provoacă eşecuri succesive 
sau determină formarea unor mentalități limitate, fără perspectivă 
(Locul unde nu s-a întâmplat nimic, Apa morților, Haia Sanis 
etc.). 

Publicat în anul 1930, romanul Baltagul se impune atât prin 
structura narativă, cât şi prin complexitatea spirituală şi afectivă a 
personajului principal. 


2. Tema romanului o constituie satul românesc de la munte, 
suprins monografic prin: tradiții, mentalitate, automatisme 
comportamentale, fond spiritual şi afectiv, dezlegarea „semnelor” şi 
respectarea „rânduielilor”. 


3. a) Structural, există 16 capitole, posibil de grupat în trei 
părţi: prima parte cuprinde capitolele I - VII, orientând interesul 
cititorului asupra Vitoriei Lipan, căreia îi urmăreşte evoluţia, de la 
aştepare, bănuială, nelinişte, până la certitudine, hotărâtă să plece în 
expediția morții şi a vieţii, partea a doua concentrează capitolele 
VIII — XIII, echivalente labirintului interior şi exterior, pe coordonata 
călătoriei inițiatice, finalizată cu descoperirea osemintelor lui Nechifor 
Lipan; partea a treia (capitolele XIV - XVI) surprinde punctul 
culminant şi deznodământul romanului, când se dezvăluie adevărul, 
se impune dreptatea socială şi divină, se reia circuitul firesc al vieții 
păstorilor. 

Diversitatea formulelor identificate de critica literară în 
structura romanului accentuează polimorfismul acestuia. 

G. Călinescu îl consideră o „monografie antropologică” şi un 
„roman polițist”. Din perspectiva lui Perpessicius, textul este o „mare 
baladă, romanţată, de mister cosmic”, dar şi „romanul unui suflet de 
munteancă”. Paul Georgescu recunoaşte în structura textului 
romanul realist, „rămânând o monografie social-tipologică”. Fascinația 
pe care o exercită creația lui Sadoveanu asupra lui Alexandru 
Paleologu îl determină pe acesta din urmă să identifice mai multe 
tipuri de roman: „de dragoste”, „al inteligenţei”, „al unei acțiuni 
justițiare”, „social”, „de observaţie caracterologică, de o perfectă 
obiectivitate comportamentală”, „filosofic” şi  „inițiatic”. Nicolae 
Manolescu se opreşte asupra formulei „romanului demitizant”, 

„singurul roman obiectiv care i-a reuşit lui Sadoveanu”, „un roman 
realist în sensul cel mai propriu”. 

b) Indiferent de formula accepată de unul sau altul dintre 
criticii literari, se disting două planuri. 


I. Planul social, monografic vizează viaţa oierilor fundamentată 
pe transhumanță, îndeletnicirile acestora: unii îşi câştigă pâinea tăind 
copaci ori fiind plutaşi, alții, „mai vrednici” întemeiază stâni, cu 
„Ciobani ascultători” şi baci iscusiți, cunoscând taina laptelui acru şi a 
brânzei de burduf. Chiar dacă nu ştiu să citească, prin tenacitate şi 
hărnicie, beneficiază de contracte cu „nişte târguri cu nume ciudate”, 
în urma cărora îşi comercializează produsele. Scriitorul le conturează 
un portret psiho-etnic sugestiv: „Locuitorii aceştia de sub brad sunt 
nişte făpturi de mirare. Iuți şi nestatomici ca apele, ca vremea; 
răbdători în suferinţi ca şi-n ierni cumplite, fără griji în bucurii ca şi-n 
arşițile lor de cuptor, plăcându-le dragostea şi beţia şi datinile lor de 
la începutul lumii, ferindu-se de alte neamuri şi de oamenii de la 
câmpie şi venind la bârlogul lor ca fiara de codru, mai cu samă stau ei 
în fața soarelui c-o inimă ca din el ruptă: cel mai adesea se desmiardă 
şi luceşte — de cântec, de prietinie.” 

Discuţiile Vitoriei cu oamenii de la crâşmele şi popasurile pe 
unde a trecut Nechifor pun în lumină gradul de cultură şi 
preocupările muntenilor. Contactul cu civilizația oraşului provoacă 
reticență: „I se părea lucrul cel mai greu, să găsească anume uliţă 
dintre atâtea de multe, şi, pe acea anume uliţă, anume casă cu mai 
multe rânduri. [...] Nu-i ca în sus pe Tarcău, unde oamenii trăiesc 
cum au apucat şi cum îi taie capul.” 


II. Planul mitic presupune două coordonate: mentalitatea 
arhaică a munteanului, care gândeşte în pilde, se conduce după 
semne astronomice, şi substratul mitic propriu-zis. Acestea 
interferează cu universul social, completându-l: „Asistăm nu la 
izgonirea unei structuri (monografică) de către alta (mitică), dar la 
suprapunerea lor translucidă, complementară, în care cea de a doua 
creează adâncime primei, dă volum suprafeţei.” (Paul Georgescu, 
Destinul interior, în vol. Polivalența necesară) 

Coordonata psihologică descoperă frământările interioare ale 
eroinei care intuieşte moartea soțului, descifrând semnele naturii — 
iarna vine mai devreme, brazii par negri, vânturi năprasnice se abat 
asupra gospodăriei Lipanilor —, îl vede pe Nechifor călare trecând o 
apă neagră, cocoşul se întoarce cu secera cozii spre focul din horn. 
Astfel, sufletul Vitoriei se închide într-o lume dramatică a 
nesiguranței până în final, când găsirea osemintelor soțului şi ale 
calului prilejuieşte „rânduirea”, înmormântarea, aşezarea lucrurilor 
în dimensiunea lor firească, restabilind echilibrul om-cosmos. 

Ca elemente predominant mitice apar: sociogonia care 
deschide romanul, fiind povestită de Nechifor la petreceri. Ea are 
funcţia narativă de fixare a cadrului într-un timp şi intr-un spațiu 
mitice, anticipând finalul dramatic. 

Analogia cu balada populară Mioriţa descoperă tiparul 
mitologic, începând cu motto-ul „Stăpâne, stăpâne,/ Mai cheamă ş- 
un câne...” , continuând cu motivele folclorice: funcția narativă a 
cifrei 3, motivul complotului, al animalului năzdrăvan (Lupu 
finalizează actul justițiar), motivul comuniunii om-natură, motivul 
morții inițiatice. Romanul pare să reprezinte deznodământul baladei 
populare, inexistent în textul folcloric, pentru că pe scriitor l-a 
interesat reacția rudelor la vestea dispariţiei celui drag. 

Baltagul este echivalentul mito-simbolic al crengi de aur, prin 
care se restabilește echilibrul inițial, perturbat de o întâmplare 
nefastă. 

Ritualul înmormântării se încadrează aceluiaşi plan mitic: carul 
mortuar este împodobit cu cetină de brad; Vitoria tocmeşte trei 
preoţi, trei buciumaşi, patru bocitoare, dă groparilor o găină neagră, 
cumpără suluri de pânză albă pentru cele douăsprezece poduri, 
invită la praznicul de pomenire autorităţile locale, sătenii din Sabasa 
şi pe cei doi ucigaşi ai soţului. 


4. O altă caracteristică a speciei implică existenţa unui număr 
mare de personaje. Alături de protagonişti, Vitoria Lipan, Gheorghiță 
şi Nechifor (prezent prin relatările celorlalți), apar persoanaje posibil 
de grupat în: secundare (preotul Daniil, negustorul David), episodice 
(notarul din Piatra Neamţ, fiica Minodora, Calistrat Bogza şi Ilie Cuţui, 
moş Pricop, Iorgu Vasiliu şi soția acestuia — Maria, cârciumarul Toma, 
subprefectul Balmez), figurante (oamenii întâlniți la Piatra, de-a 
lungul Dornelor, la cumătria din Borca şi la nunta de la Cruci, pe cei 
de la praznicul din Sabasa). 


5. Timpul narativ prezintă evenimentele într-o succesiune 
lentă, de baladă, desfăşurat între toamnă şi primăvară, între sfârşitul 
lui octombrie, postul Paştelui, după „40 de Sfinţi”, când Vitoria se 
duce la biserică pentru a da pomeni, a sluji baltagul lui Gheorghiţă, a 
se ruga întru mila divină să afle adevărul, şi o zi de aprilie (când 
descoperă trupul lui Nechifor într-o prăpastie, pe muntele Stânişoarg 
Faptul că eroina reproşează mirilor de la Cruci nerespectarea postului 
Paştelui, în timp ce aceştia afirmă că ei sunt pe stil vechi (cu 
treisperezece zile în urma sărbătorilor religioase oficiale), fixează 
timpul derulării evenimentelor în jurul anilor 1919/1924, când a avut 
loc adoptarea calendarului gregorian de către Biserica Română. 

6. Complexitatea structurală a personajului principal pare să 
ordoneze momentele subiectului, care se inlănțuie în funcție de 
frământările interioare ale eroinei. a) Expoziţiunea (expoziția) este o 
fixare a tipologiei munteanului; b) intriga o constituie întârzierea lui 
Lipan, ce determină hotărârea Vitoriei de a pleca în căutarea soțului 
care, după semnele transhumanțţei, ar fi trebuit să se întoarcă acasă 
(plecase de 73 de zile); c) desfăşurarea acțiunii prezintă drumul 
labirintic al Vitoriei; d) punctul culminant este momentul descoperirii 
osemintelor lui Nechifor şi ale calului la Crucea Talienilor; e) 
deznodământul rezolvă conflictul social şi etic: Calistrat Bogza 
recunoaşte crima săvârşită, cerând în ultimele clipe ale vieţii iertare 
soției oierului ucis de el. 


X7. Baltagul, titlul. romanului omonim, are o dublă 
semnificație: narativă şi mitologică. 

a) Termenul „baltag” cumulează un sens propriu al cuvântului ce 
desemnează un topor cu o coadă lungă şi două tăişuri, folosit, în 
general, în treburile gospodăreşti, dar şi unul metaforic, evidențiind 
semnificațiile operei. 

Vitoria Lipan cere fierarului din Măgura să-i facă un baltag 
asemănător cu al lui Nechifor, gândind că poate fi o armă de apărare, 
în eventualitatea întâlnirii unor agresori în drumul parcurs de la 
Măgura Tarcăului la Sabasa De remarcat faptul că toporul este 
destinat hui Gheorghiță, conotând asumarea responsabilități ca 
singurul bărbat din familie, marcând totodată şi maturizarea 
acestuia. 

Este instrumentul crimei, folosit de Calistrat Bogza pentru a-l 
răpune pe Nechifor ca să intre în posesia turmelor de oi, dar devine şi 
obiect justițiar când Vitoria întreabă aluziv pe Gheorghiţă dacă „pe 
baltag e scris sânge”, iar ucigaşul încercă să-l recupereze de la tânărul 
din Măgura, fiind lovit în frunte de fiul muntencei. 


b) Sensul mitic al „baltagului” este sugerat de originea greacă a 
cuvântului, „labrys”, „labirint”, metaforă a drumului parcurs de 
Vitoria şi de Gheorghiță în căutarea celui dispărut. El impune două 
interpretări: pe de o parte, relevă maturizarea tânărului, pus în 
situația de a priveghea rămăşiţele tatălui în râpa de la Crucea 
Talienilor şi de a lua decizii de moment, iar, pe de altă parte, 
marchează trecerea din „întunericul” neliniştilor interioare ale eroinei 
în lumina adevărului, restabilind echilibrul prin ritualul 
înmormântării şi prin actul pedepsirii vinovaţilor. 

8. Concluzii 

Creaţia lui Mihail Sadoveanu se încadrează speciei literare 
roman prin structura complexă (capitole, episoade, scene); dezvoltă o 
compoziție diversificată (planuri paralele, intersectante, nuclee, fire 
narative ce asigură derularea evenimentelor); configurează o multitudine 
de personaje surprinse în evoluție, pe o coordonată temporală 
desfăşurând câteva luni şi într-un spațiu epic variat; propune conflicte 
puternice, antrenând caractere şi mentalități. 

„În fond, datul (sau datina), ca mod de comunicare cu formele 
arhetipale, legile oieritului şi drama morții, realități formând o triadă, 
se înscriu într-un timp al târziului fără noapte, într-un spaţiu de 
atitudini solemne în care muntele circumscrie o lume închisă [...)”. 
(Constantin Ciopraga, op. cit., p. 132) 

Scris la umbra copacilor din grădina conacului, în liniştea 
mioritică a plaiurilor moldave, în mai puţin de zece zile (după 
mărturisirea fiicei scriitorului, Profira Sadoveanu), Baltagul este unul 
dintre romanele reprezentative ale literaturii române interbelice. 

GENUL DRAMATIC 


ELEMENTE DE TEORIE A TEXTULUI DRAMATIC 
ŞI A REPREZENTĂRII LUI SCENICE 
(< fr. dramatique < lat. dramaticus) 


DEFINIȚIE 

Genul dramatic „desemnează totalitatea operelor literare în 
formă de dialog şi menite (în majoritatea cazurilor) a fi reprezentate 
pe scenă.” (Dicționar de termeni literari, coordonator Al. Săndulescu) 


TRĂSĂTURI 
1. RELAȚIA AUTOR/ PERSONAJ/ REGIZOR/ RECEPTOR (SPECTATOR) 
- Autorul îşi exprimă ideile, concepțiile, sentimentele prin 
intermediul personajelor. Ia 
- Personajele: număr limitat, în funcţie de spaţiul scenic. 
Personajul = actor 
ý Y 


în operă pe scenă 


- Regizorul este specialistul care se ocupă cu organizarea 
spectacolelor, intervine în conceperea interpretării scenice a 
unui text dramatic, a unui scenariu, îndrumă jocul 
actorilor și montarea piesei de teatru. 


- Receptorul — spectatorul (în sală); cititorul (in faţa textului). 


2. ACȚIUNEA - evenimentele se derulează în timp şi spaţiu limitate. 


3. CONFLICTUL DRAMATIC constă în existența unor forțe, opinii 
aflate într-o relație de opoziție, o criză creată de confruntarea 
părților antitetice; o înfruntare dintre două sau mai multe 
personaje dintr-o operă literară, datorată unor interese, 
atitudini sau sentimente contrare. 

Conflictul poate fi latent sau pregnant, generând comicul 
sau tragicul. 

Comedia are la bază un conflict central în jurul căruia pot 
apărea conflicte secundare. 

Intriga şi conflictul — elemente fundamentale în construcția 
subiectului dramatic — se remarcă prin următoarele 
aspecte: 

- la nivelul textului, se poate dezvolta un conflict 
între personaje, concepții şi atitudini; 

- operele dramatice au o mare forță de sugestie a 
vieţii, fiind apropiate de realitatea obiectivă. 


4. MESAJUL se evidenţiază prin jocul actorilor, decor, lumini şi 
muzică. 


3. SUBIECTUL respectă cronologia momentelor, ca în opera epică 
(expozițiunea, intriga, desfăşurarea acțiunii, punctul 
culminant, deznodământul). 


4, PERSONAJELE 

- În funcție de complexitatea operei, pot apărea mai multe 
personaje, dar acțiunea se concentrează în jurul 
protagoniştilor. „a 

- Conţinutul de idei şi sensurile operei sunt puse în evidenţă 
de jocul actorilor (compus din vorbire şi mişcare), 
efecte vizuale şi auditive. 

- Adaptarea textului la condițiile scenei influențează jocul 
actorilor şi, uneori, chiar mesajul operei scrise, 
bază a reprezentării teatrale. 

- Procedeele de caracterizare a personajelor sunt diferite. 


5. MODURI DE EXPUNERE 
A. Dialogul are la bază replicile dintre personaje. 

Replica este unitatea de bază a dialogului. O structură 
dialogată se poate organiza în: replici continue 
(succesive), întrerupte sau suspendate. În operele 
dramatice, acestea pot avea o întindere mai mare 
sau mai mică, în funcţie de conţinutul de idei 
exprimat de personaj. 


Funcţia estetică a dialogului: 
- imprimă ritm expunerii; 

- accentul este pus pe interlocutor şi pe elementele adresării 
directe; 

- se observă o mai mare frecvență a propozițiilor interogative; 

- ajută la caracterizarea personajelor prin felul în care 
acestea se exprimă; 

- antrenându-şi personajele în dialog, scriitorul mijloceşte 
contactul direct dintre ele şi receptor, definindu-le 
complexitatea structurală; 

- creează impresia de verosimilitate!; 

- oferă spectatorului prilejul de a asista, de a urmări el 
însuşi derularea evenimentelor, de a percepe 
schimburile verbale şi de a observa atitudinea 
personajelor în acțiune; 

- chiar dacă .spectatorul conştientizează elementul de 
ficțiune al operei literare, prin dialog, se include în 
lumea reprezentată pe scenă; 

- constituie o sursă a comicului de limbaj, 

- impune oralitatea stilului etc. 


B. Monologul adresat (verbalizat) 


6. ETAPE SUCCESIVE ÎN DERULAREA EVENIMENTELOR 
a. Actul — subdiviziune în structura piesei, cu acțiune unitară, 
care marchează un moment în evoluția subiectului; 

- într-un act, acțiunea se prezintă continuu pe scenă, fără 
pauze; 

- după sfârşitul unui act şi începutul celui următor se pot 
schimba decorurile; 

- textul literar propriu-zis nu depăşeşte anumite dimensiuni 
şi anumite intervale de timp, pentru a menţine 
atenția spectatorului; 

- un act are mai multe scene şi tablouri (unităţi, părți ale 
acţiunii desfăşurate într-un act). 


b. Tabloul — diviziune a unei piese de teatru sau subdiviziune a 


unui act, care marchează schimbarea decorului, 
trecerea timpului etc. 


l verosimile — posibile, care dau impresia de realitate 

c. Scena - diviziune a unui act, ce se limitează la intrarea şi 
ieşirea unui personaj sau a unui grup de personaje 
care participă la o singură întâmplare, la un 

„ singur episod dintr-o operă dramatică. 

7. DIDASCALIILE (indicațiile scenice) 

Didascalia (<gr. didaskalia) desemnează tot ceea ce în textul de 
teatru nu este rostit de actor. Apar asociate sintagmei 
„indicaţii scenice” (limbaj scenic) care se referă la modalităţile 
de expresie folosite în arta spectacolului. 

Teatru este o artă sincretică, prin întrebuințarea diverselor forme 
de comunicare: vizuală şi auditivă, verbală, paraverbală şi 
nonverbală:  text/imagine (aranjarea scenei, decoruri, 
lumini etc.), aspectul şi mişcările corpului omenesc 
(costume, machiaj, deplasarea în scenă, distanța dintre 
personaje, gestică, mimică, jocul privirilor etc.), declamație 
(intensitatea vocii, ritmul vorbirii, intonaţia ), muzică şi 
efecte sonore etc. 

Didascaliile cuprind: indicația numelui personajului în faţa textului 
constituit ca replică, indicațiile scenice, situate între 
paranteze, înaintea dialogurilor propriu-zise, indicațiile 
date actorului, privind mimica şi gestica, notaţiile autorului 
referitoare la ambianța în care evoluează personajele, la 
indicaţiile de loc şi de timp, la mişcarea scenică şi la 
diverse mixaje. 

Didascaliile au şi o funcție pragmatică: sunt un ordin dat 
practicianului (se subințelege un verb la imperativ). Ex: 
indicația din textul: „În stânga, planul întâi, canapea şi un 
fotoliu.“, înseamnă, Puneţi în stânga, planul întâi, o canapea 
şi un fotoliu!” 


Exemplu: 


„Actul 1 


(O anticameră bine mobilată. Uşă în fund cu două ferestre mari 
de laturi. La dreapta, în planul din fund o uşă, la dreapta altă uşă, în 
planul din faţă. În stânga, planul întâi, canapea şi un fotoliu.) 


FARFURIDI (obosit de întreruperi, întorcându-se cu fața spre 
Trahanache şi cu spatele la adunare): Domnule 
prezident, aţi binevoit a-mi da cuvântul.. 

(I. L. Caragiale, O scrisoare pierdută) 


Funcţiile didascaliilor 
a) Precizează cine vorbeşte în cadrul replicilor, atunci 
când în scenă se află mai multe personaje. 

Ex: „TRAHANACHE (câtre Farfuridi cu dulceaţă, 
ridicându-se peste masă cătră tribună): Stimabile... 
eu gândesc că nu ar fi rău să sărim la 48...” 

(|. L. Caragiale, O scrisoare pierdută) 


Situează contextul în care se desfăşoară dialogurile. 
Ex.: „TRAHANACHE (singur): Nimeni?... şi dobitocul 
de fecior mi-a spus că Fănică şi Zoe sunt aici... 
(merge la uşa din dreapta şi bate cu discreţie) 
Nimeni! (asemenea în stânga) Nimeni! (vrea să 
plece prin fund şi ca şi când şi-ar aduce aminte de 
ceva) Al Era să uit! (şade la masa de scris, ia 
condei şi hârtie şi scrie, citind)...” 

(|. L. Caragiale, O scrisoare pierdută) 


Descrie anumite acțiuni. | 
Ex.: „FARFURIDI (emoționat şi asudat): Atunci, 
iată ce zic eu... „ 

(I. L. Caragiale, O scrisoare pierdută) 


8. TIPURI DE COMIC: 


de limbaj; 
de situaţie; 
de caracter; 
de nume, 
de intenţie. 


9. FORME ARTISTICE: 
- ironia; 
- umorul; 
- satira; 
- zeflemeaua etc. 


10. MODALITĂȚI DE EXPRESIE folosite în arta spectacolului: 
- forme de comunicare. vizuală, auditivă, verbală; 


elemente nonverbale: aspectul şi mişcările corpului; 
elemente paraverbale:. intensitatea vocii, ritmul vorbirii, 


intonația, pauze în vorbire etc.; 


muzică, efecte sonore etc.; 
aranjarea scenei, decoruri, lumini etc.; 

- indicațiile de regie date actorului, privind mimica şi 
gestica, notațiile autorului referitoare la ambianța în 
care evoluează personajele, indicaţiile de loc şi de 
timp, diverse mixaje etc. 


11. PSIHOLOGIA ŞI ESTETICA APLAUZELOR 

- Aplauzele alcătuiesc un act magic, un cor de dorințe, de 
chemări, destinate să-l readucă la realitate pe actor. 

- Fenomenul aminteşte moartea actorului ca artist, odată 
cu lăsarea cortinei. 

- Răspunsul se concretizează pe calea unui spectacol 
gestic, pe care publicul îl oferă actorului. 

- Sfârşitul, într-o fulgurantă apoteoză (într-o atmosferă 
de fast, de strălucire), poate confirma talentul unui 
actor. 


În afara acestor trăsături caracteristice, din punct de vedere 
strict literar, opera dramatică este de aceeaşi esență cu opera epică 
(roman, nuvelă, poem), având însă o latură specifică, şi anume, 
independența totală a personajului, manifestată în succesiunea 
replicilor dialogate. 


Operele dramatice pot fi în versuri şi în proză, configurând o 
multitudine de specii artistice: 
1. literatura orală (populară): vicleimul, irozii, jocurile cu 
măşti şi păpuşi etc.; 
2. literatura scrisă (cultă): tragedia, comedia, drama, 
farsa, melodrama, vodevilul, cupletul (cântecelul 
comic) etc. 


230 


COMEDIA 


ARGUMENTAREA APARTENENȚEI UNUI TEXT 
LA SPECIA LITERARĂ 


COMEDIA 
[< lat. comoedia ] 


I. INTRODUCERE (I.L. Caragiale, O scrisoare pierdutâ) 

1. a) Comedia este o specie a genului dramatic, în versuri sau în 
proză, care vizează ridiculizarea unor tipologii umane, satirizarea 
moravurilor sociale sau reprezintă întâmplări şi personaje, într-un mod 
ilariant (prin folosirea diverselor modalități de realizare a comicului). 

b) I. L. Caragiale — profil spiritual (prezentare succintă a operei 

dramatice a scriitorului). 


II. CUPRINS 
2. Caracteristici 

- S-a jucat ca spectacol teatral în Grecia antică, avându-şi 
originea în „cosmosul” popular, praznic public 
organizat în cinstea zeului Dionysos, urmat de o 
procesiune veselă, unde se schimbau replici, având 
caracter satiric. | 

- Cultivă încurcăturile de situații, neprevăzutul, 

- Exaltă prezentul, de aceea se constituie ca o radiografie a 
socialului contemporan, într-o perspectivă unilaterală. 

- Personajele sunt selectate din variate medii sociale, evoluţia 
lor stând sub semnul hazardului. 

- Protagoniştii apar caricaturizați şi tipizaţi. 

- Dezvoltă un joc al măştilor, care accentuează opoziția dintre 
aparență şi esență, 

- Conflictul este derizoriu, implicând un final, de regulă, fericit. 

- Textul comediei este dominat de .mărcile oralităţii. 

- Operează cu ironia, ridicolul, grotescul şi comicul, categorii 
estetice ale umorului, cu finalitate moralizatoare. 


3. TEMA - farsa electorală. 


4. Subiectul operei literare se structurează în patru acte şi se 
pot identifica evenimentele -pe momentele subiectului (unități 
narative): 

- expoziţiunea; 

- intriga; 

- desfâşurarea acțiunii; 
- punctul culminant; 

- deznodământul. 

5. Conflictul - neînțelegere, ciocnire de interese, dezacord; 
antagonism. | 
Tipuri de conflicte: 
- principal — efortul celor două grupări politice de a-şi 
impune propriul candidat: 
- secundare (între diferite personaje secundare /episodice). 


6. Caracterizarea personajelor 
Caracterul personajelor, prin contrastul între pretențiile pe care 
le au şi manifestarea lor reală, generează râsul sarcastic, ironia 
usturătoare. 
Personajele reprezintă tipuri umane. 
- junele-prim — Ştefan Tipătescu; 
- încornoratul — Zaharia Trahanache; 
- politicianul demagog - Nae Caţavencu; 
- cocheta adulterină — Zoe Trahanache; 
- cetățeanul derutat — Cetăţeanul turmentat; 
- funcţionarul servil- Ghiţă Pristanda etc. 


7. Modul de expunere - dialogul generează râsul şi buna 
dispoziţie. 


8. Caracteristicile comediei: 
Comedia se subordonează comicului, prin anumite contraste, 
neconcordanţe, inadvertente. 


A. Sursele (mijloace) de realizare a comicului: 

- contradicția dintre nou şi vechi; 

- conflictul (discordanţa) dintre aparență şi esență, dintre 
ceea ce este şi ceea ce vrea să pară cineva, dintre 
intenție şi finalizarea acesteia, contradicția între 

opinii, mentalități, coduri morale etc.; 

- inadecvarea dintre conţinut şi expresie, dintre fond şi formă; 

-- dezacordul dintre mijlocele folosite şi scopul urmărit; 

- eroarea de a lua pe cineva drept altcineva, sau un lucru 
drept altul; 

- limbajul; 

- onomastica (numele personajelor). 


B. Forme artistice ale comicului: 

- ironia - sensul unui mesaj este contrar înţelesului 
cuvintelor întrebuințate; formele ironiei sunt: 
repetiţia, „clişeuP', parodia, fabula; 

- autoironia, 

- umorul: tonalitățile afective ale sufletului uman, ce se 
concretizează în forme diverse de la umor vesel, 
stenic, binevoitor, simpatic, apropiat, până la umorul 
grotesc, sec, amar sau negru, macabru; 

- satira cu rol demascator, de indignare şi condamnare 
necruțătoare, de critică incisivă, plină de dispreț; 

- sarcasmul, gradul de batjocură acerbă. 


C. Forme de manifestare ale râsului. 
- natural/ artificial; 
- individual/ colectiv; 
interior / exterior; 
- blajin, îngăduitor/ mânios; 
- al ataşamentului/ al urii; 
- inocent, duios, milos/ jignitor, răzbunător, rău; 
- al încrederii, al speranței/ al deznădejdii; 
- al bucuriei/ al revoltei; 
- al dragostei/ al generozităţii; 
- al batjocurii şi al disprețului etc. 


D. Tipuri de comic: 
- de situaţie; 
- de moravuri; 
- de caracter; 
- de limbaj; 
- de nume; 
- de intenție; 
- de compoziție etc. 


9. DIDASCALIILE (indicațiile scenice) completează portretele, 
fixează spaţiul, enunţă elementele nonverbale şi paraverbale. 


II. INCHEIERE 

10. Aprecieri asupra originalității operei literare 

„Nimic nu arde pe ticăloşi mai mult decât râsul”, spunea I. L. 
Caragiale, pentru că „râsul este un mijloc însemnat de autoapărare 
a organismului social, de control şi eliminare a otrăvurilor de ordin 
moral şi estetic.” 

Textul - suport 


O SCRISOARE PIERDUTĂ 
` de I. L. Caragiale 


„PERSOANELE: 


ŞTEFAN TIPĂTESCU, 
prefectul județului 


AGAMEMNON DANDANACHE, 
vechi luptător de la '48- 


ZAHARIA TRAHANACHE, 
prezidentul Comitetului permanent, Comitetului electoral, 
Comitetului şcolar, Comiţiului agricol şi al altor comitete şi comiţii 


TACHE FARFURIDI, | 
avocat, membru al acestor comitete şi comiții 


IORDACHE BRÂNZOVENESCU, 
asemenea 


NAE CAȚAVENCU, 
avocat, director-proprietar al ziarului „Răcnetul Carpaţilor”, 
prezident-fundator al Societăţii Enciclopedice-Cooperative „Aurora 
Economică Română” 


. IONESCU, - 
institutor, colaborator la acel ziar şi membru al acestei societăți 


POPESCU, 
institutor, asemenea 


GHIȚĂ PRISTANDA, 
polițaiul oraşului 


UN CETĂȚEAN TURMENTAT 
ZOE TRAHANACHE, soția celui de sus 
UN FECIOR, ALEGĂTORI, CETĂȚENI, PUBLIC 


În capitala unui județ de munte, în zilele noastre. 

O SCRISOARE PIERDUTĂ 
(fragmente) 
de I. L. Caragiale 


ACTUL I 


(O anticameră bine mobilată. Uşă în fund cu două ferestre 
mari de laturi. La dreapta, în planul din fund, o uşă, la stânga, altă 
uşă, în planul din faţă. În stânga, planul întăi, canapea şi un fotoliu.) 


Scena I 


Tipătescu, puțin agitat, se plimbă cu „Răcnetul Carpaţilor” în 
mână; e în haine de odaie. Pristanda în picioare, mai spre uşă, stă 
rezemat în sabie. 


Tipătescu (terminând de citit o frază din jurnal): „... Ruşine pentru 
oraşul nostru să tremure în fața unui oml... Ruşine pentru 
guvernul vitreg, care dă unul dintre cele mai frumoase judeţe ale 
României pradă în ghearele unui vampir!”... (Indignat) Eu 
vampir, ai?... Caraghiozi 

Pristanda (asemenea): Curat caraghioz!... Pardon, să iertați, coane 
Fănică, că întreb: bampir... ce-i aia, bampir? 

Tipătescu: Unul ... unul care suge sângele poporului... Eu sug sângele 
poporului!... 

Pristanda: Dumneata sugi sângele poporului! ... Aoleu! 

Tipătescu: Mişel! 

Pristanda: Curat mişel! 

Tipătescu: Murdar! 

Pristanda: Curat murdar! 

Tipătescu: Ei! nu s-alegel 

Pristanda: Nu s-alege! 

Tipătescu: Cu toată dăscălimea dumnealui, cu toată societatea 
moftologică a dumnealui... degeaba! să-mi rază mie mustăţile! 

Pristanda: Şi mie! 

Tipătescu: Dar în sfârşit, las-o asta! lasă-l să urle ca un câine! 

Pristanda: Curat ca un câine! 

Tipătescu: Începuseşi să-mi spui istoria de aseară. (Şade) 

Pristanda: Cum vă spuneam, coane Fănică (se apropie), aseară, 
ațipisem niţel după-masă, precum e misia noastră... că acuma 
dumneavoastră ştiţi că bietul polițai n-are şi el ceas de mâncare, de 
băutură, de culcare, de sculare, ca tot creştinul... 

Tipătescu: Fireşte... 

Pristanda: Şi la mine, coane Fănică, să trăiţi! greu de tot... Ce să 
zic? Famelie mare, renumeraţie mică, după buget, coane Fănică. 
Încă d-aia nevastă-mea zice: „Mai roagă-te şi tu de domnul 
prefect să-ți mărească leafa, că te prăpădeşti de totl...” Nouă 
copii, coane Fănică, să trăiţi! nu mai puţin... Statul n-are idee de 
ce face omul acasă, ne cere numai datoria; dar de! nouă copii şi 
optzeci de lei pe lună: famelie mare, renumerație mică, după buget. 

Tipătescu: (zâmbind): Nu-i vorbă, după buget e mică, aşa e... decât 
tu nu eşti băiat prost; o mai cârpeşti, de ici, de colo; dacă nu 
curge, pică... Las' că ştim noi! 

Pristanda: Ştiţi! Cum să nu ştiţi, coane Fănică, să trăiţi! tocma' 
dumneavoastră să nu ştiţi! 

Tipătescu: Şi nu-mi pare rău, dacă ştii să faci lucrurile cuminte: 
mie-mi place să mă servească funcţionarul cu tragere de inimă... 
Când e om de credinţă... 

Pristanda: De credință, coane Fănică, să trăiţi! 

Tipătescu: Nu mă uit dacă se foloseşte şi el cu o para, două... mai 
ales un om cu o familie grea. 

Pristanda: Nouă suflete, coane Fănică, nouă, şi renumerațţie... 

Tipătescu: După buget!... 

Pristanda: Mică, sărut mâna, coane Fănică. [...] 


ACTUL N 
(Acelaşi salon) 


Scena II 
Farfuridi, Brânzovenescu (stau un minut privind unul la altul). 


Farfuridi: Ce să fac... Batem o depeşă la Bucureşti, la Comitetul 
central, la minister, la gazete, scurt şi cuprinzător: (bătând cu 
pumnul drept în palma stăngă, ca un telegrafist pe aparatul lui, 
sacadat, tot textul — proiect al depeşii) „Trădare! Prefectul şi 
oamenii lui trădează partidul pentru nifilistul Caţavencu, pe care 
vor să-l aleagă la Colegiul II... trădare! De trei ori trădare!” 

Brânzovenescu (scurd: E tare! Prea tare! N-o iscălesc. 

Farfuridi: (cu tărie, impunător): Trebuie să ai curaj ca mine! trebuie 
s-o iscăleşti: o dăm anonimă! 

Brânzovenescu: Aşa da, o iscălesc! 

Farfuridi: O iscălim: „Mai mulți membri ai partidului...” 

Brânzovenescu: Da' dacă ne cunoaşte slova la telegraf ? 

Farfuridi: Punem pe altcineva s-o scrie. [...] 

ACTUL II 


(Teatrul înfăţişează sala cea mare a pretoriului primăriei, un fel de 
exagon din care se văd trei laturi. |...]La stânga, in scenă, este o 
estradă pe care sunt aşezate masa şi jețul prezidenţial. Înaintea 
mesei, puțin mai jos, este tribuna .|...] Farfuridi e la tribună. Perdeaua 
se ridică asupra unei întreruperi. În toată sala e rumoare. Prezidentul 
agită clopoţelul.) 


Scena I 


Trahanache, Caţavencu, Brânzovenescu, Farfuridi, Ionescu, Popescu, 
cetățeni, alegători, public 
(Rumoare.) 


Farfuridi (de la tribună): Daţi-mi voie! (Gustă din paharul cu apă.) 
Daţi-mi voie! (Rumoare.) 

Trahanache (trăgându-şi clopoțelui): Stimabili! onorabili! (afabi]) 
faceți tăcere! Sunt cestiuni importante, arzătoare la ordinea 
zilii... Aveţi puţintică răbdare... (Către Farfuridi: Dă-i înainte, 
stimabile, aveți cuvântul! 

Farfuridi (către adunare): După ce am vorbit din punct de vedere 
istoric, din punctul de vedere de drept, voi încheia cât se poate 
mai scurt... 

Popescu: Parol?... Numai dacă te-i ținea de vorbă. (Râsete în partea 
unde sunt dascălii.) 

Farfuridi: Rog, nu mă-ntrerupeţi, daţi-mi voie... 

Trahanache (către partea unde e Popescu): Stimabile, nu-ntrerupeți... 

Farfuridi: După ce-am vorbit dar din punctul de vedere istoric şi din 
punctul de vedere de drept, voi încheia, precum am zis, cât se 
poate mai scurt. (Bea o sorbitură, apoi, reluându-şi răsuflarea, 
rar ca şi cum ar începe o poveste.) La anul una-mie-opt-sute- 
două-zeci-şi-unu... fix... (Rumoare şi protestări în grupul lui 
Caţavencu: „A! A! AP’) 

Popescu: Dacă ne-ntoarcem iar la 1821 fix, ne-am procopsit. 
(Rumoare şi protestărj [...] 

Trahanache (către Farfuridi cu dulceaţă, ridicându-se peste masă către 
tribună): Stimabile... eu gândesc că nu ar fi rău să sărim la 48... 

Caţavencu: (strigând): Mai bine la 64... 

Popescu, Ionescu şi toţi din grup: Da! da! la 64... 

Trahanache (ridicându-se ca şi când ar consulta adunarea): Adică ... 
la plebicist? 

Toţi: Da, la plebicist! (Zgomot.) 

Farfuridi (întorcându-se cu spatele spre adunare şi cu fața la 
prezident: Daţi-mi voie, domnule prezident, mi-aţi acordat 
cuvântul: îmi pare că un prezident odată ce acordă cuvântul... 

Traâhanache (sculându-se şi punând, peste masă, mâinile pe umerii 
lui Farfuridi, mângâietor): Dacă mă iubeşti, stimabile, fă-mi 
hatârul... să trecem la plebicist... dorința adunării!... [...] 

Toţi (cu putere): Da! la plebicist! (Zgomot.) 

Farfuridi (soarbe o dată şi cu aerul resignat: Ce ziceam dar? La 
1864, vine, mă-nţelegi, ocaziunea să se pronunţe poporul 
printr-un plebicist.. Să vedem însă mai-nainte... să ne dăm 
seama bine de ce va să zică... de ce este un plebicist... 

Ionescu: Ştim ce este plebicistul! Mersi de explicație! 

Toţi: Nu trebuie explicaţie... (Rumoare.) 

Trahanache (clopoțe): Stimabili, onorabili, rog nu întrerupeți pe 
orator (foarte afabil), faceţi tăcere; sunt cestiuni arzătoare la 
ordinea zilii;, aveți puțintică răbdare. (Către Farfuridi:) Aveţi 
cuvântul, stimabile, dați-i înainte! 

Farfuridi: (luând vânt): Când zicem dar 64, zicem plebicist, când 
zicem plebicist, zicem 64... Ştim, oricine dintre noi ştie ce este 
64, să vedem ce este plebicistul... (Cu tărie începând fraza) 
Plebicistul!... 

Caţavencu: Aci nu e vorba de plebicist... 

Farfuridi: Daţi-mi voie (discutând cu Caţavencu): mi se pare că atunci 
când zicem 64... (cu energică convingere)... şi să nu căutați a 
încerca măcar să mă combateţi; vă voi dovedi cu date istorice că 
toate popoarele îşi au un an 64 al lor... 

Caţavencu: Daţi-mi voie; nu e vorba de 64. (Rumoare aprobativă 
pentru Caţavencu.) 

Farfuridi: Daţi-mi voie... (Toate colocviile şi întreruperile se fac 
avocățeşte, cu multă vioiciune şi cu tonul înțepat şi volubil.) 
Domnule prezident!... [..-] 

Trahanache (ridicându-se iar peste masă şi atingându-l pe umere pe 
Farfuridi): Stimabile... (afabil şi rugător) să lăsăm plebicistul, 
dacă mă iubeşti; să trecem la cestiune. [...] 

Farfuridi (foarte obosit, soarbe şi se resignează): Ajungem dar la 
Chestiunea revizuirii Constituţiunii şi a Legii Electorale... 

TOŢI (cu satisfacție): A! Aşa da! 

Trahanache (asemenea): A! (clopoțel) Ei! acu aveţi puţintică 
răbdare... (cătră Farfuridi.) Scurt, stimabile, scurt, dacă mă 
iubeşti: dorința adunării. 

Farfuridi (asudă, bea şi se şterge mereu cu basmaua): Mă rog, 
dați-mi voie! Ştiţi care este opinia mea în privința revizuirii? 

Toată sala: Nul!... Să vedeml... Spune... 

Caţavencu (batjocoritor): Să vedem opinia lui d. Farfuridi. (Trahanache 
clopoțeşte.) 

Farfuridi (asudă mereu şi se emoționează pe văzute): Opinia mea 
este aceasta: e vorba de revizuire, da? 

Toţi (puternic): Dal Da! 

Farfuridi (emoționat şi asudaf: Atunci iată ce zic eu, şi împreună cu 

mine (începe să se înece) trebuie să se (sic!) zică asemenea toți 
aceia care nu vor să cază la extremitate (se îneacă mereu), adică 
vreu să zic, da, ca să fie moderați... adică nu exagerațiunil... Într-o 
chestiune politică... şi care, de la care atârnă viitorul, prezentul şi 
trecutul țării... să fie ori prea prea, ori foarte foarte... (se încurcă, 
asudă şi inghite) încât vine aci ocazia să întrebăm pentru ce?... 
da... pentru ce... Dacă Europa... să fie cu ochii aţintiți asupra 
noastră, dacă mă pot pronunța astfel, care lovesc soțietatea, adică 
fiindcă din cauza zguduirilor... şi ... idei subversive... (asudă şi se 
rătăceşte din ce în ce) şi mă-nțelegi, mai în sfârşit, pentru care în 
orce ocaziuni solemne a dat probe de tact... vreau să zic într-o 
privință poporul, națiunea, România... (cu tărie) țara în sfârşit... 
cu bun-simţ, pentru ca Europa cu un moment mai nainte să vie 
să recunoască, de la care putem zice depandă... (se încurcă şi 
asudă mai tare) precum, — dați-mi voie... [...] lată dar opinia mea. 
(în supremă luptă cu oboseala care-l biruie.) Din două una, dați-mi 
voie: ori să se revizuiască, primesc! dar să nu se schimbe nimica; 
ori să nu se revizuiască, primesc! dar atunci să se schimbe pe ici 
pe colo, anume în punctele... esenţiale... Din această dilemă nu 
puteți ieşi... Am zis! 
(Aplauze în fund, sâsâituri în față. Farfuridi coboară zdrobit, 
ştergându-se de sudoare, şi merge in fund. Brânzovenescu şi alți 
alegători îl întâmpină şi-i strâng mâna. Rumoare. Mai mulţi din 
auditoriu se scoală şi strică rândurile. Caţavencu suie de la 
dreapta în mijloc, unde vorbeşte incet cu grupul său gesticulând 
viu. Cu un alt grup mai în fund Farfuridi şi Brânzovenescu, 
asemenea. Pristanda iese misterios din cabinetul primarului, trece 
prin uşcioara grilajului, care este la spatele tribunii, şi trage de 
pulpană pe Trahanache, care sună clopoțelul.) 


Scena V 


Trahanache care s-a urcat la tribună, apoi Cațavencu, Popescu, 
Ionescu, alegători, publicul venind din fund şi ocupând lucrurile lor din 
scenă. Intrare zgomotoasă, acompaniată de clopoțelul prezidentului. 


Trahanache (în picioare): Orele sunt înaintate! poftiți, poftiți, 


stimabililor: avem cestiuni arzătoare la ordinea zilii... (Şade.) 
(Toată lumea s-a aşezat la locul său.) 

Caţavencu (cu modestie): D-le preşedinte, vă rog, cerusem şi eu 
cuvântul... 

Trahanache: Da, (binevoitor) da, stimabile. Aveţi cuvântul. Poftiţi la 
tribună!... (Mişcare în grupul lui Caţavencu.) 

Caţavencu (ia o poză, trece cu importanță printre mulțime şi suie la 
tribună; îşi pune pălăria la o parte, gustă din paharul cu apă, 
scoate un vraf de hârtii şi gazete şi le aşază la tribună, apoi îşi 
trage batista şi-şi trage cu eleganță avocățească fruntea. Este 
emoționat, tuşeşte şi luptă ostentativ cu emoția care pare a-l birui. 
- Tăcere completă. Cu glasul tremurat): Domnilor!... Onorabili 
concetățeni!... Fraţilori... (plânsul îl îneacă) lertați-mă, fraţilor, 
dacă sunt mişcat, dacă emoţiunea mă apucă aşa deodată... 
suindu-mă la această tribună... pentru a vă spune şi eu... 
(plânsul îl îneacă mai tare)... ca orice român, ca orice fiu al țării 
sale... în aceste momente solemne... (de-abia se mai stăpâneşte) 
mă gândesc... la țărişoara mea... (plânsul l-a biruit de tot) la 
România... (plânge. Aplauze în grup.)... la fericirea eil... (acelaşi 
joc de amândouă părți)... la progresul ei! (asemenea crescendo)... 
la viitorul ei! (plâns în hohote. Aplauze zguduitoare.) 

Ionescu, Popescu, toţi (foarte mişcați: Bravo! [...] 

Caţavencu (ştergându-se repede la ochi şi remițăndu-se deodată; cu 
tonul brusc, vioi şi lătrător): Fraţilor, mi s-a făcut o imputare şi 
sunt mândru de aceastal... O primesc! Mă onorez a zice că o 
merit!.., (Foarte volubil.) Mi s-a făcut imputarea că sunt foarte, că 
sunt prea, că sunt ultraprogresist... că sunt liber-schimbist... că 
voi progresul cu orice preț. (Scurt şi retezat:) Da, da, da, de trei 
ori da! (Aruncă roată priviri scânteietoare în adunare. Aplauze 
prelungite.) Da! (cu putere din ce în ce crescândă). Voi progresul şi 
nimic alt decât progresul: pe calea politică... (Îngroaşă vorbele.) 

Popescu: Bravo! 

Caţavencu: Socială... 

Ionescu: Bravo! 

Caţavencu: Economică... 

Popescu: Bravo! 

Caţavencu: Administrativă... 

Ionescu: Bravo! 

Caţavencu: Şi... Şi.... 

Ionescu, Popescu, Grupul: Bravo! bravo! 

Trahanache (clopoţind): Rog, nu întrerupeți pe orator, stimabile... 

Caţavencu (cu tărie): Nu mă tem de întreruperi, venerabile domnule 
preşedinte... (Către adunare şi mai ales câtre grup, cu tonul 
sigur): Puteţi, d-lor, să întrerupeţi, pentru că eu am tăria 
opiniunilor mele... (reintrând în tonul discursului şi îngroşând 
mereu vorbele) şi... şi... finanţiară. (Aplauze prelungite.)... Da, 
suntem ultraprogresişti, da, suntem liber-schimbişti... Or... 

conduşi de aceste idei, am fundat aci, în oraşul nostru, „Aurora 
Economică Română”,  soţietate  enciclopedică-cooperativă, 
independentă de cea din Bucureşti... pentru că noi suntem 
pentru descentralizare. Noi... eu... nu recunosc epitropia 
bucureştenilor, capitaliştilor, asupra noastră; căci în districtul 
nostru putem face şi noi ce fac dânşii în a lor... 

Grupul: (aplauze): Barvo! 

Caţavencu: Soțietatea noastră are de scop să încurajeze industria 

„română, pentru că, dați-mi voie să vă spui, din punct de vedere 
economic, stăm rău... ` 

Grupul: (aplauze): Bravo! 

Caţavencu: Industria română e admirabilă, e sublimă, putem zice, 
dar lipseşte cu desăvârşire. Soțietatea noastră dar, noi, ce 
aclamăm? Noi aclamăm munca, travaliui, care nu se face de loc 
în ţara nostră! | 

Grupul: Bravo! (Aplauze entuziaste.) 

Trahanache (clopoțind): Stimabile... nu... 

Caţavencu: Lăsaţi, d-le preşedinte, să întrerupă... nu mă tem de 
întreruperi... [...] 

Grupul: Bravo! (Aplauze.) 

Caţavencu: Ei bine! Ce zice soțietatea noastră? Ce zicem n0i?... lată 
ce zicem: această stare de lucruri este intolerabilă! (Aprobări în 
grup. Cu tărie:) Până când să n-avem şi noi faliții noştri?... 
Anglia-şi are faliții săi, Franța-şi are faliții săi, până şi chiar 
Austria-şi are faliții săi, în fine oricare națiune, oricare popor, 
oricare ţară îşi are faliții săi (Îngroaşă vorbele:) ... Numai noi să 
n-avem faliții noştri!... Cum zic: această stare de lucruri este 
intolerabilă, ea nu mai poate dural... (Aplauze frenetice. Pauză. 
Oratorul soarbe din pahar şi aruncă iar priviri scânteietoare în 
adunare. În momentul acesta mai mulți inşi se mişcă în fund, pe 
unde apare Cetăţeanul turmentat şi Ghiţă în ţivil.) 


Actul IV 
(Grâdina lui Trahanache, în fund grilaj cu poartă de intrare în mijloc; 
se vede în fund perspectiva orăşelului pe un fundal de dealuri. La 
dreapta, în grădină, pe planul întâi şi al doilea, intrarea, cu trei trepte 
de piatră, în casele lui Trahanache. La stânga boschete. Mobilă de 
grădină.) 

Scena II 


Aceiaşi — Trahanache şi Agamiță Dandanache, venind din fund. 

Trahanache (foarte politicos): Poftim, poftim stimabile! 

Tipătescu: Cine să fie? 

Zoe: Un străin?... 

Trahanache (coborând): Dă-mi voie, Joiţico, să-ţi recomand pe 
d. Agamiţă Dandanache! 

Zoe şi Tipătescu: Dandanache! (complimente) 

Trahanache: Candidatul nostru!... adică ce mai candidat! Alesul nostru. 

Dandanache (vorbeşte peltic şi sâsâit): Sărut mâna... Si domnul? 
bărbatul dumneaei? 

Trahanache: Nu, eu sunt bărbatul dumneaei, dumneaei este 
nevasta mea, cum am avut onoarea să mă recomand... 

Dandanache: Si dumneavoastră? 

Trahanache: Şi eu?... Bărbatul. dumneaei... (serios) Zaharia 
Trahanache, prezidentul Comitetului permanent, Comitetului 
electoral şi... ai puţintică răbdare... (se caută în buzunar şi scoate 
o cartă de vizită, pe care i-o dâ lui Dandanache)... sunt aicea 
toate comitetele... 

Dandanache (ia carta): Mersi!... [...] 

Tipătescu: Sunt încântat... Dar cu ce ocazie pe la noi? 

Dandanache: Cu ocazia aledzerii, neicusorule, cu ocazia aledzerii; stii, 
m-a combătut opoziția şi colo, si dincolo, si dincolo... si 
rămăsesem eu... care familia mea de al patuzsopt în Cameră... 
rămăsesem mă-nțeledzi fără coledzi... si asa am venit pentru 
aledzere. 

Zoe (cu răutate): Nu trebuia să vă mai deranjati... 

Dandanache: Ba încă țe deranz, coniţa mea! Da” stii nu fățea să nu 
fațem măcar act de prezenţă... 

Trahanache: Se-nțelege! foarte bine, foarte bine! trebuie, trebuie. 

Dandanache: Da’ ce deranz... destul! Închipuieste-ți să vii pe drum cu 
birza ţinți postii, hodoronc-hodoronc, zdronca-zdronca... Stii, m-a 
zdrunținat!... si clopoţeii... (gest îmi ţiuie urechile... stii asa sunt 
de ameţit si de obosit... nu-ţi fați o idee, conița mea, (cătrâ 
Trahanache) nu-ţi fați o idee, d-le prezident, puicusorule... [...] 

Zoe (câtre Fănică încet): lată, Fănică, pentru cine mi-am pierdut eu 
liniştea... Şi spune drept dacă nu era mai bun Caţavencu! [...] 

Dandanache: Cum îți spui, să nu m-aleg, puicusorule, nu merdzea... 
Eu, familia mea, de la patuzsopt... luptă, luptă si dă-i, si luptă... si 
eu mă-țeledzi tocmai acuma să remâi pe dinafară... fără coledzi!... 
si cât p-ați, neicusorule, să nu m-aleg... 

Zoe: Să nu te-alegi d-ta, cu meritele d-tale! Era peste putinţă. [...]” 

"Argumentarea apartenenţei 
la specia literară 
comedia 


1. a) Comedia este o specie a genului dramatic, în versuri sau în 
proză, care vizează ridiculizarea unor tipologii umane, satirizarea 
moravurilor sau reprezintă întâmplări şi personaje, într-un mod ilariant 
(prin folosirea diverselor modalități de realizare a comicului). 


b) I. L. Caragiale este un clasic al literaturii române, alături de 
Ion Creangă, Mihai Eminescu şi loan Slavici (conform aprecierilor lui 
Titu Maiorescu), talent incontestabil, vizionar, creator al 
dramaturgiei naționale. ` 

Scriitor obiectiv, cu o mare inventivitate, surprinde în operă sa o 
lume diversă, in care se detaşează tipuri umane de o mare pregnanță 
în proza scurtă (Momente şi schițe), în nuvele (O făclie de Paşte, 
În vreme de război, Păcat), dar mai ales în opera dramatică (O 
noapte furtunoasă, Conu Leonida față cu reacţiunea, O scrisoare 
pierdută, D-ale carnavalului şi drama Năpasta). 

Capodoperă a dramaturgiei noastre clasice, piesa O scrisoare 
pierdută a cunoscut poate cel mai mare succes la public, fiind 
reprezentată numai în aceeaşi stagiune de 11 ori. 

Premiera comediei a avut loc pe scena Teatrului Naţional din 
Bucureşti, la 13 noiembrie 1884, după ce fusese citită de către 
Caragiale în seara zilei de 25 octombrie, la cenaclul societăţii 
culturale ieşene „Junimea”. Ulterior, Barbu Delavrancea îşi 
aminteşte modul excepţional de interpretare a confratelui său: „Nu 
am văzut niciodată autor care să joace mai bine rolurile ce a scris 
pentru alții. Din Noaptea furtunoasă şi din O scrisoare pierdută, nu e 
prefect, proprietăraş, ambițios şi naiv pe care să nu ţi-l prezinte cu 
dibăcia unui comediant consumat în arta sa.”! 

În comedia O scrisoare pierdută, Caragiale analizează 
formele parvenirii? şi ale parvenitismului, ca trăsătură tipologică a 
omului, urmărind ambiția şi orgoliul unei lumi care trăieşte un 
moment favorabil afirmării politice. Lumea surprinsă în operă este 
concretizată istoric, autorul proiectându-şi întreaga viziune în 
spaţiul românesc. 


1 Apud Liviu Călin, Prefață la I. L. Caragiale, Teatru, Editura Albatros, 
Bucureşti, 1982, p. XV 
2 parvenire -îmbogățire fără merite deosebite, prin mijloace necinstite 

2. TEMA comediei o reprezintă satira necruțâtoare a 
moravurilor politice şi familiale din ultimele decenii ale secolului al 
XIX-lea, ce aduce în scenă imaginea falsei dispute electorale dintre 
reprezentanţii Partidului Conservator, aflat la guvernare, şi cei ai 
Partidului Liberal, în opoziție, din capitala unui județ de munte. 


3. SUBIECTUL OPEREI se structurează pe motivul scrisorii 
pierdute şi regăsite. 

Opera respectă momentele subiectului. 

Expozițiunea, sau situația inițială, stabileşte locul, timpul 
derulării evenimentelor şi oferă informații succinte despre personaje. 

Acţiunea se desfăşoară în „capitala unui judeţ de munte”, în 
timpul alegerilor electorale, iar personajele participante reprezintă 
două grupuri politice cu interese opuse. 

Intriga (momentul care distruge echilibrul) este banală, 
constând în pierderea unei scrisori de amor semnată de prefectul 
Ştefan Tipătescu şi adresată Zoei Trahanache, soția celui mai 
important om politic din județ. 

În desfăşurarea acțiunii, partea cea mai bogată a 
conținutului, se prezintă mijloacele folosite pentru recuperarea 
biletului compromițător. 

Dorind să candideze în alegeri, pentru funcţia de deputat, Nae 
Caţavencu amenință cu publicarea scrisorii sustrase de la 
Cetăţeanul turmentat, după ce acesta o găsise accidental pe stradă, 
fiind pierdută de Zoe, soția lui Zaharia Trahanache, „prezidentul 
Comitetului permanent, Comitetului electoral, Comitetului şcolar, 
Comiţiului agricol şi al altor comitete şi comiţii”. 

Înspăimântată că poate fi compromisă public (Caţavencu 
doreşte să publice documentul în ziarul local „Răcnetul Carpaţilor”), 
Zoe exercită presiuni asupra celor doi bărbați (Trahanache şi 
Tipătescu), obținând promisiunea lor de a-i susține candidatura lui 
Caţavencu. 

Situaţia părea rezolvată, dar, între timp, li se cere de la 
Bucureşti să fie trecut pe listele electorale un alt candidat, 
Agamemnon Dandanache, propus de un ministru în exercițiu. 

Punctul culminant, moment în care conflictul ajunge la o 
tensiune maximă, se evidențiază în Actul III, când cele două grupări 
politice se confruntă direct, prin discursuri polemice, provocând 
altercaţiile între participanții la întrunirea electorală. 

Este momentul când Zaharia Trahanache anunță numele 
candidatului în şedinţa publică, generând astfel un conflict deschis 
între părțile adverse. Reacţiile protagoniştilor diferă: Tipătescu devine 
nervos, Farfuridi şi Brânzovenescu sunt satisfăcuţi că rivalul lor 
Caţavencu a pierdut, iar Trahanache „are puțintică răbdare”, 

gândindu-se la aplanarea situației, astfel încât să respecte şi indicația 
„de Sus”, în a-l numi pe Dandanache noul deputat. 

În timpul confruntării, Caţavencu pierde pălăria şi, odată cu 
ea, scrisoarea compromițătoare, recuperată ulterior de Cetăţeanul 
turmentat care o restituie „andrisantului”. 

Deznodământul aduce rezolvarea situației şi restabilirea 
echilibrului. Caţavencu este nevoit să cedeze. Dandanache, sosit de 
la Bucureşti, îşi dezvăluie strategia politică, asemănătoare cu cea 
folosită de Caţavencu, dar aplicată cu mai multă „ticăloşie”. 

În final, toată lumea se împacă, vechile adversităţi se sting. 
Dandanache este ales „în unanimitate”, Nae Caţavencu organizează 
festivitățile şi rosteşte discursul oficial; toți vechii adversari se 
îmbrățişează într-o atmosferă de carnaval, în ritmurile muzicii 
săltăreţe. 


4. CONFLICTUL se concentrează în jurul celor două grupări 

politice din oraş: conservatori (guvernanţii) şi liberali (contracandidații). 

a) Conflictul, principal, fundamental se declanşează odată 
cu intrarea în scenă a lui Nae Caţavencu, ambițiosul avocat 
aspirant la un loc de frunte în administraţia locală, aflat în 
„opoziție” cu grupul reprezentând puterea guvernamentală şi 
constituit din prefectul Ştefan Tipătescu, „prezidentul” Zaharia 
Trahanache ş.a., care administrează abuziv județul, în interes 
personal. 

Conflictul se amplifică şi prin aparițiile repetate ale Cetăţeanului 
turmentat (care induce o stare de tensiune, niciodată rezolvată, 
declanşată de pierderea scrisorii), prin evoluția inversă a derulării 
acțiunii (Caţavencu, deşi părea că va câştiga, e înfrânt, iar triunghiul 
Tipătescu - Zoe — Trahanache triumfă), prin interferența! finală a 
intereselor, indiferent de culoarea politică. Numai în aparență 
conflictul este antagonic, deoarece se axează pe scopuri comune ale 
eroilor, armonizate, în ultimul act, pentru că toți sunt implicaţi în 
aceleaşi evenimente şi fiecare participant caută să profite de pe urma 
unui regim politic „curat constituțional”. 

b) Conflictele secundare, adiacente nu au consistenţă şi se 
rezolvă fără implicații majore. Acestea sunt generate de fricțiunile 
dintre părți. Astfel, Farfuridi şi Brânzovenescu sunt iritați de teama 
„trădări!” şi de apariţia neaşteptată a. „depeşei de la Centru”, ce-l 
anunţă pe Dandanache. 


1 interferență — întrepătrundere, încrucişare, combinare a două sau mai 
multe fenomene, întâmplări etc. 

Succesiunea evenimentelor susține tensiunea dramatică până 
la finalul fericit al piesei: scrisoarea revine destinatarului şi trimisul 
de la Centru este ales deputat. 

Fiind un scriitor cu o percepție deosebită a vieţii cotidiene, 
autorul surprinde o lume diversă, în care se proiectează tipuri umane 
definite printr-o dorință acerbă de parvenire. 


5. CARACTERIZAREA PERSONAJELOR 

IL Suchianu îşi aminteşte despre neliniştile autorului privind 
deznodământul celei mai importante comedii: „Avea definitiv 
redactate primele acte ale piesei O scrisoare pierdută, dar nu avea 
deznodământul care să-i placă, condiţie sine qua non pentru dânsul. 
La serata de la Maiorescu, unii erau pentru Farfuridi, alţii pentru 
Caţavencu. Şi apoi replica lui Caragiale: — Am ales pe amândoi, cum 
ai zis tu în zeflemea, dar într-o singură persoană, mai prost ca 
Farfuridi şi mai canalie decât Caţavencu. Asta-i culminaţie de 
teatru, ăsta-i deznodământul de surpriză după care am umblat două 
luni şi nu-l puteam găsi.”! 

Comedia O scrisoare pierdută însumează o galerie bogată 
de tipuri umane: ticăitul, femeia voluntară, ambițiosul demagog, 
prostul fudul, naivul, omul slugarnic etc. 

Scriitorul nu simplifică imaginea omului, prin reducere la o 
singură trăsătură de caracter, ci este preocupat în a-l surprinde în 
mediului social, astfel încât creează individualități memorabile. 

Modalităţile de caracterizare a personajelor sunt cele 
specifice genului dramatic, identificându-se patru procedee 
fundamentale, ce aparţin caracterizării directe şi indirecte: a) 
prin acțiune, fapte, atitudini şi gesturi; b) limbajul evidențiază gradul 
de cultură, mediul social în care trăiesc eroii (cu automatisme şi 
mentalități specifice); c) caracterizarea prin nume devine purtătoare 
de valențe sugestive în individualizarea personajelor: „Autorii comici 
obişnuiesc să pună nume, care prin conţinutul lor noțional (când 
sunt formate din cuvinte comune, ca «Farfuride»), ori prin asociații 
cu medii comice („Veta”, nume de mahala), ori prin sonoritate 
(„Caţavencu”), ori prin altceva, — să samene cu personagiul şi să-l 
caracterizeze.”2 d) Caracterizarea făcută de celelalte personaje 
conturează noi trăsături ale protagoniştilor. 

În funcție de tipologia conturată se disting două categorii de 
personaje. De o parte sunt cei aflați la putere, guvernanţii: Ştefan 


1 Apud Liviu Călin, Prefață la vol. I. L. Caragiale, Teatru, Editura Albatros, 
Bucureşti, 1982, p. XVI 

2 G. Ibrăileanu, Nume proprii în opera comică a lui I.L.Caragiale, în vol. 
Studii literare, Editura Albatros, p. 152 

Tipătescu, Zaharia Trahanache, Tache Farfuridi, Iordache 
Brânzovenescu; de cealaltă parte, opozanfții, în frunte cu Nae 
Cațavencu, urmat de dăscălime: Ionescu, Popescu etc. 


a) Ştefan Tipătescu este conceput ca un personaj de 
echilibru, ferit de caricatură, având anumite calități intelectuale şi 
afective. 

Prin caracterizare indirectă (comportament şi limbaj) se 
evidențiază trăsăturile morale ale personajului. 

Ca autoritate politică (prefect al județului), eroul profită de 
prerogativele funcţiei, acceptă, cu disprețul omului bogat față de 
arivist, unele „ciupeli” ale lui Pristanda, mai ales că este „om de 
credință”, „omul nostru”. 

Atunci când Zoe pierde scrisoarea compromițătoare, prefectul 
construieşte un adevărat plan strategic împotriva lui Caţavencu, 
încălcând chiar legea (cenzurează depeşe de la telegraf şi dispune 
arestarea contracandidatului). 

Tipătescu reprezintă tipul prim-amorezului, care nu se 
fereşte să aibă relaţii adulterine cu soţia „prietenului” său, Zaharia 
Trahanache. Când trebuie să se apere, probează o subtilă tehnică a 
disimulării: Trahanache îi aduce vestea că scrisoarea există la 
Caţavencu şi, pentru a-l convinge, îi reproduce conținutul, în fața 
căruia Tipătescu afişează inocenţa şi, indignat, reacționează energic: 
„Nu se poate! O să-i rup oasele mizerabilului!...Nu se poate! [...] Îl 
împuşc, îi dau focl Trebuie să mi-l aducă aci numaidecât, viu sau 
mort, cu scrisoarea.” 

Discuţia cu adversarul său accentuează comportamentul 
dispreţuitor față de contracandidațţii politici şi mimează distincția, cu 
destulă ingeniozitate. Este fire nervoasă, impulsivă, deşi vrea să pară 
calm, reuşind să treacă obstacolele unei campanii electorale neloiale, 
aflate permanent sub semnul hazardului (al neprevăzutului). 


b) Trahanache, „venerabilul neica- Zaharia”, cum îl caracterizează 
direct autorul, prezidentul tuturor „comitetelor şi comiţiilor” din 
județ, este tipul vanitosului înşelat, care îşi ascunde şiretenia sub 
masca bonomiei! şi a unui calm desăvârşit. 

Metoda lui -este cea a tergiversării. Faimoasa formulă care 
invită pe interlocutor la calm este întrebuințată chiar atunci când 

„venerabilul” începe să se înfurie: „Apoi, ai puţintică răbdare, 
stimabile! Mă scoţi din țâțâni... 

Protagonistul aparține, împreună cu Farfuridi, acelei categorii 
de personaje al căror ridicol constă în incapacitatea intelectuală, în 


1 bonom -om blând şi credul, cu gusturi şi purtări simple 

lipsa oricărui rudiment de cultură. Ilustrativ este momentul când 
intervine şi citează spusele fiului său, student: „Unde nu e moral, 
acolo e corupţie, şi o societate fără principii, va să zică că nu le are!” 

„Caragiale procedează artistic. El se mulţumeşte să sugereze. 
Zaharia Trahanache, şi prin nume şi mai ales prin prenume şi în 
definitiv prin combinarea numelui cu a prenumelui, sugerează 
bătrânețea şi chiar decrepitudinea! şi tot ce are greoi şi ticăit 
venerabilul preşedinte.”2 

În relațiile cu Tipătescu poate părea naiv, credul, dar această 
naivitate e contrazisă de abilitatea şi viclenia lui politică. Interesele 
personale îi dictau lui Trahanache să nu rupă relaţiile cu Tipătescu, 
singurul, din grupul lor, capabil să susțină partidul. 

Trahanache este un ambițios disimulant, abil, tenace, meticulos, 
calculat, şiret, reuşind să-şi domine oponenții. 


c) Între Tipătescu şi Zaharia Trahanache tronează Zoe. Ea 
conduce județul. Este tipul cochetei adulterine, a femeii 
voluntare, conştientă de influenţa pe care o are asupra celor doi şi, 
de aceea, nu ezită să-i facă promisiuni lui Caţavencu, atunci când se 
vede ameninţată cu publicarea scrisorii compromițătoare: „Ei! Eu te 
aleg, eu şi bărbatul meu.” 

Cultivă fără scrupule menajul în trei. Nu moralitatea o 
interesează, ci aparența moralității. De aceea, încearcă să evite 
scandalul. 


d) Din gruparea politică guvernamentală face parte şi cuplul 
Farfuridi - Brânzovenescu, avocați fără procese, pereche cu, 
temperamente antitetice. 

Tache Farfuridi devine impulsiv şi violent, atunci când 
bănuieşte trădarea şi, de aceea, este gata să trimită telegrama 
„iscălită anonim” la Bucureşti. Discursul lui Farfuridi este un model 
tipic de incoerență verbală, de lipsă de logică, de „beţie de cuvinte”. 
El culminează cu efectul comic din final, rezultat din ideile 
contradictorii susținute: „Din două una, dați-mi voie: ori să se 
revizuiască, primesci, dar să nu se schimbe nimica; ori să nu se 
revizuiască, primesc!, dar atunci să.se schimbe pe ici pe colo, şi 
anume în punctele... esențiale... Din această dilemă nu puteți ieşi... Am 
zis!” 

Iordache Brânzovenescu, figură lipsită de individualitate, este 
un raisonneur, personaj ce-l însoţeşte permanent pe Farfuridi, un 
fel de dublu al acestuia, mai curând o anexă, apropiindu-i doar 
convingerile politice. Fire placidă, îl temperează mereu pe Farfuridi: 


1 decrepitudine ~ stare de bătrâneţe înaintată, ramolire 
2 G. Ibrăileanu, op. cit., p. 152 


248 


COMEDIA 


„Tache! Tache, fii cuminte!” G. Ibrăileanu scria: „Farfuridi şi 
Brânzovenescu, prin aluzia culinară a numelor lor, sugerează, 
inferioritate, vulgaritate şi lichelism.”! Tache Farfuridi şi lordache 
Brânzovenescu impun o dimensiune comică prin contrastul 
comportamental, incultură şi incoerența lingvistică. 


e) Gruparea la putere se sprijină pe „devotamentu!” lui Ghiţă 
Pristanda, „poliţaiul oraşului”, tipul funcţionarului servil, umil, 
disimulant şi supus față de superiorii săi. 

Devotamentul lui Pristanda este de-.moment, pentru că se 
arată gata să treacă oricând în tabăra adversă, dacă aceasta ar veni 
la putere. El se exprimă admirativ despre ziarul „Răcnetul 
Carpaţilor”, gazeta scoasă de Caţavencu: „Eu gazeta d-voastră o 
citesc ca Evanghelia, totdeauna; că să nu vă uitaţi la mine... adică 
pentru misie altele am eu în sufletul meu, dar del N-ai ce-i face; 
famelie mare, renumeraţie după buget mică...” . 

Pentru a-şi întreține „famelia mare”, polițaiul este nevoit să 
recurgă la o serie de compromisuri. Lucid, acesta o recunoaşte pe Zoe 
ca stăpână şi-i intuieşte adesea deciziile, supunându-se „conului 
Fănică”, şi „venerabilului neică Zaharia”. 


f) Şeful opoziţiei locale este Nae Caţavencu, tipul demagogului. 

Este dornic de funcții înalte şi, spre deosebire de majoritatea 
personajelor comediei lui Caragiale, caracterizate prin formule sau 
expresii stereotipe, nu are ticuri verbale. 

Abil, lipsit de scrupule şi versatil, se adaptează cu uşurinţă 
oricărei împrejurări, devenind violent, când este stăpân pe situație, 
dar umil, în circumstanţe contrare. Atât timp cât are scrisoarea, este 
arogant şi inflexibil — refuză orice ofertă —, dar cedează uşor şi 
acceptă să conducă manifestaţia organizată în onoarea rivalului său, 
atunci când pierde obiectul şantajului. 

Discursul său patetic, desfăşurat în fața viitorilor alegători 
(Actul III), este un model de frazeologie demagogică. Pentru a-şi 
convinge asistența şi a capta simpatia publicului, Caţavencu 
simulează inițial emoția excesivă, iar în final este revoltat şi impulsiv. 

Discursul electoral evidenţiază incultura şi lipsa unui program 
politic. 

Abilitatea, lipsa de scrupule îi vor asigura victoria în alegerile 
următoare, aşa cum remarcă Zoe: „Fii zelos, asta nu-i cea din urmă 
Cameră.” „Caţavencu e zgomotos, schelălăitor, escroc, galant, 
sentimental, patriot, adică un Mitică, exponent al câmpiei 


1 G. Ibrăileanu, op. cit, p. 152 

danubiene.” (G. Călinescu, Istoria literaturii române de la origini 
până în prezent, Editura Minerva, Bucureşti, 1985, p. 505) ` 


g) Personajul, care aduce echilibrul între părţile aflate în 
conflict, este Agamemnon Dandanache, trimisul de la Centru, 

„Gagamiţă” (cum îl numeşte Zaharia Trahanache), cel care se 
adresează tuturor cu „neicusorule” şi „puicusorule”, este tipul 
oportunistului!, personajul cel mai caricaturizat din opera-literară, 
„mai prost ca Farfuridi şi mai canalie decât Caţavencu” (după cum îl 
prezintă însuşi dramaturgul). 

Prin comportamentul său, dă naştere la situaţii penibile, 
confundându-l pe Trahanache cu Tipătescu şi considerându-l pe cel 
din urmă soțul Joiţicăi. Dandanache este ales deputat în urma 
şantajului politic, bazat pe acelaşi motiv al scrisorii compromițătoare 
care vizează o persoană ministerială importantă. În timp ce 
Caţavencu este dispus să restituie scrisoarea în schimbul locului de 
deputat, Dandanache o păstrează pentru a o folosi şi în alte 
împrejurări: „Cum se poate, conița mea, s-o dau înapoi? S-ar putea 
să fac asa prostie? Mai trebuie s-aldată... La un caz iar ... pac! «La 
Războiul».” 

Criticul G. Ibrăileanu aprecia: „Agamiţă Dandanache rimează, 
cred, cu -ramolismentul “comic, prin diminutivul caraghios al 
straşnicului nume Agamemnon, pe care Trahanache îl pronunță 
Gagamiţă şi care redă căderea în copilărie a acestui ramolit, prin 
conținutul noțional al cuvântului «Dandanache» şi prin sonoritatea 
acestui cuvânt; prin sufixul «ache,: comun şi numelui lui 
Trahanache, şi prin suma 'tuturor acestora. lar cuvântul dandana» 
se potriveşte cu rolul lui în piesă: schimbarea intempestivă?2 a 
candidatului la deputăţie, desperarea Zoei din cauza scrisorii 
amoroase etc., plus dandanaua mai veche cu «pac! La Războiul»”.3 

G. Călinescu completa: „Agamiţă Dandanache e mai mult un 
bâlbâit şi un mărginit mintal, simbol trist al necesităților electorale şi 
lamentabil exponent de clasă.”4 


h) Cetăţeanul turmentat, personaj cu statut aparte, 
reprezintă majoritatea inconştientă a electoratului pe care Tipătescu 
şi Caţavencu îl manevrează după bunul lor plac. Răspunsul 


1 oportunist — persoană care are o atitudine lipsită de principialitate, care, 
pentru a-şi satisface interesele personale, adoptă şi aplică, după 
împrejurări, principii şi păreri diferite 

2 intempestiv — neaştepat, nedorit, neprevăzut, inoportun 

3 G. Ibrăileanu, op. cit, p. 152 

+ G. Călinescu, op. cit., p. 505 

acestuia, când e întrebat de Tipătescu cu cine votează, este elocvent: 
„Eu nu poftesc pe nimeni, dacă e vorba de poftă.” 

Marea varietate a personajelor create reliefează remarcabila 
artă a compoziției, originalitatea şi profunzimea observației. 

„În acest caleidoscop de figuri, înlănțuite în vorbele şi faptele 
lor spre efecte de scenă cu multă cunoştinţă a artei dramatice, d. 
Caragiale ne arată realitatea ei comică. Dar uşor se poate întrevedea 
prin această realitate elementul mai adânc şi serios, care este 
nedezlipit de viața omenească în toată înfăţişarea ei, precum în 
genere îndărătul oricărei comedii se ascunde o tragedie.”! 


6. MODUL DE EXPUNERE este dialogul care generează râsul 
şi buna dispoziție, având funcție caracterologică şi moralizatoare. 

Dialogul îndeplineşte mai multe funcții stilistice. 

a. Presupune comunicare între parteneri, schimb de .replici 
directe între actori. 

b. Susţine derularea rapidă a evenimentelor, imprimând 
dinamism acțiunii. 

c. Prin intermediul dialogului, personajele se caracterizează, 
fiind puse să comunice şi să se comunice, 

d. Replicile actorilor creează impresia de autenticitate? şi 
verosimilitate, aducând în fața publicului scene de viață autentică. 

e. Dialogul are funcție moralizatoare pentru că receptorul- 
spectator primeşte o lecție de viaţă, o învățătură. 

f. Finalitatea comică se creează prin implicarea spectatorului în 
acțiune, provocându-i râsul şi buna dispoziție. 


7. COMICUL 

„Prin conţinut şi prin modul de rezolvare a conflictului, 
comedia se subordonează comicului, care este o categorie estetică 
fundamentală, ce denumeşte una dintre atitudinile esenţiale ale 
spiritului uman în faţa vieții şi a artei, avându-şi sursa în 
dezvoltarea unui contrast sancționat printr-o gamă largă de reacții 
morale, de la compasiune la dispreț, şi provocând o participare 
efectivă specifică, de la zâmbet la râsul cu hohote.” (Dicționar de 
termeni literari, Al. Săndulescu ş.a.) 


1 Titu Maiorescu, Comediile d-lui I. L. Caragiale, în vol. Din „Critice”, Editura 
Tineretului, Bucureşti, 1967, pp. 259, 260 
2 autenticitate — care este conform cu adevărul 

Mijloacele prin care dramaturgul obţine inegalabile efecte 
comice sunt variate şi surprind aspecte ale întâmplărilor, ale 
comportării oamenilor şi ale ideilor exprimate de aceştia. 

La baza comicului stau anumite contraste, inadvertente, 
potrivit cărora reacția comică îmbracă forme particulare distincte, 
concretizate în diverse modalități de expresie artistică şi într-o 
varietate de forme. 


I. Sursele principale de realizare a comicului 

a) Contradicția dintre nou şi vechi, dintre progresul 
societății şi elementele depăşite ale trecutului (fenomene de rutină 
socială, obiceiuri şi practici învechite etc.) este o sursă a comicului; 
devine comică tocmai neiînțelegerea noului, discrepanța dintre idealul 
depăşit, anacronic şi condițiile de viață schimbate. 

b) Conflictul (discordanța) dintre aparență şi esență, 
dintre ceea ce este şi ceea ce vrea să pară o persoană, creează 
ridicolul. 

c) Inadecvarea dintre conținut şi formă, dintre conținut şi 
expresie generează situații comice, fie atunci când forma se dovedeşte 
incapabilă să transmită întreaga bogăţie a conținutului, fie când fondul 
sărac împrumută forme noi, care nu i se potrivesc, 

d) Neconcordanța dintre intenţie, acțiune şi rezultat sau 
dezacordul dintre mijlocele folosite şi scopul urmărit realizează 
surpriza, neaşteptatul, imprevizibilul care declanşează râsul. 


În funcţie de specificul contrastului de viaţă oglindit şi de 
sancţiunea morală atribuită, această mare diversitate de manifestări 
comice ale spiritului uman s-a concretizat într-o impresionantă 
gamă de forme artistice. 

-Ironia (de la grecescul eironeia, „prefacere”, „simulare”) — formă 
a comicului în care sensul unui mesaj este contrar înţelesului 
cuvintelor întrebuințate — se realizează stilistic prin repetiție, „clişeu”, 
parodie, şi chiar prin tăcerea încărcată de semnificaţii. Când autorul 
mimează persiflarea propriei persoane, pentru a critica indirect 
defectele morale ale altora ori pentru a contracara propriile porniri 
spre orgoliu şi infatuare, se obține autoironia. 

- Umorul are o finalitate moralizatoare prin adoptarea față de 
cele înfăţişate a unei atitudini de simpatie şi superioară înțelegere, 
însoțită de veselie sau râs. Reflectă o gamă de tonalități afective ale 
sufletului uman, ce se concretizează în forme diverse de la umor 
vesel, stenic, binevoitor, simpatic, apropiat, până la umorul grotesc, 
sec, amar sau negru, macabru (în care râsul „îngheaţă pe buze”). 

— Satira este o modalitate vehementă de biciuire a moravurilor 
sociale, de negare şi respingere totală a fenomenelor vizate. Are 
caracter demascator, de indignare şi de condamnare necruțătoare, de 

critică incisivă, până la dispreț față de fenomenele negative din 
cadrul societăţii, cu intenţia evidentă de a le îndrepta. Când aceste 
aspecte de viață sunt nocive, satira îmbracă forme dure, violente, 
ajungând până la sarcasm, gradul de batjocură acerbă. 

Comicul rezultă din capacitatea intelectual-afectivă a omului de 
a sesiza contrastele vieţii şi de a le sancţiona prin râs. 

„Nimic nu arde pe ticăloşi mai mult decât râsul”, spunea I. L. 
Caragiale, pentru că „râsul este un mijloc însemnat de autoapărare 
a organismului social, de control şi eliminare a otrăvurilor de ordin 
moral şi estetic.” 

Formele de manifestare a râsului apar sub diferite aspecte, 
de la râsul natural/ artificial; interiorizat/exteriorizat; blajin/ 
îngăduitor/ mânios; al ataşamentului/ al urii; inocent/duios; milos/ 
jignitor/ răzbunător/răâu; al iîncrederii/al speranţței/al deznădejdii; al 
bucuriei/ al revoltei; al dragostei/ al generozității până la batjocură şi 
dispreț. 

În funcţie de prezența acestor elemente în operă, comicul se 
particularizează, punând în evidență stilul scriitorului, de aceea, 
adeseori, întâlnim formula comic caragialesc. 


II. Diversitatea tipurilor de comic într-un text dramatic 

a) Comicul de situație este obținut atât prin pierderea şi 
găsirea succesivă a scrisorii, cât şi' prin ipostaza ridicolă a lui 
Caţavencu, obligat să conducă festivitățile organizate în cinstea lui 
Agamiță Dandanache, ilustrând motivul literar al „păcălitorului 
păcălit”. 

Scriitorul foloseşte modalități cunoscute în arta teatrală: 
încurcătura, confuzia, coincidența, repetiţia, acumularea progresivă, 
evoluția inversă etc. 

Situația conflictului dintre cele două forțe care se înfruntă pare 
de nerezolvat. Ne aşteptăm ca una dintre cele două grupări politice 
să iasă victorioasă însă totul se rezolvă printr-un compromis şi 
adversarii se împacă în acordurile fanfarei militare. 

Contrastul între eforturile depuse şi rezultatul obținut 
generează incontestabile efecte comice. 


b) Comicul de caracter este o altă modalitate prin care 
dramaturgul poate aduce în faţa spectatorului o lume inedită. 

Principalele caractere comice sunt: avarul, orgoliosul, ipocritul, 
mincinosul, prostul fudul, demagogul etc. 

Personajul care poartă un astfel de caracter devine exponent 
tipic al clasei umane respective, pentru că însumează trăsăturile unei 
categorii largi de oameni. 

Deşi pot fi încadrați unei tipologii bine determinate, eroii lui 
Caragiale au şi trăsături care îi particularizează, astfel că niciodată 
unul nu seamănă cu celălalt. 


c) Capodopera scriitorului este o comedie de moravuri. 
Corupţia politicienilor, necinstea în viaţa familială şi politică, 
metodele prin care aceştia îşi asigură candidatura / victoria în alegeri 
apar într-o lumină caricaturizantă, sursă a umorului. 


d) Comicul de limbaj, realizat remarcabil de dramaturg, 
îngroaşă trăsăturile personajelor, le aşază într-o lumină ridicolă. 

Cele mai multe dintre acestea sunt caracterizate prin formule 
stereotipe, automatisme verbale: Trahanache solicită interlocutorilor 
mereu „aveți puțintică răbdare”, Pristanda confirmă spusele lui 
Tipătescu prin folosirea termenului „curat” („curat mişel”, „curat 
murdar”, „curat ca un câine”). 

Dandanache îi numeşte pe toți „neicusorule, „puicusorule”. 
Folosirea ticului verbal se întâlneşte şi la Farfuridi, spus în virtutea 
inerției („zece trecute fix”, „1821 fix”). Este simpatic şi amuzant 
pentru că nu ştie ce spune, dar e odios întrucât urmăreşte 
chiverniseala proprie. Îmbinarea acestor două laturi a fost posibilă 
prin recurgerea la automatism şi caricatură, vizibile mai ales în 
discursul politic al lui Tache Farfuridi, un momument de incoerență 
şi de tautologii!: „Când zicem dar 64, zicem plebicist, când zicem 
plebicist, zicem 64... Ştim ... oricine din noi ştie ce este 64, să vedem 
ce este plebicistul...”. Publicul este asemenea oratorului, pentru că 
nimeni nu intervine pentru a lămuri dilema lui Farfuridi, privind 
„Plebicistul”. | 

Spectacolul comic atinge apogeul în peroraţia lui Nae 
Caţavencu, astfel cei prezenţi se lasă impresionați de „plânsul cu 
hohote” al vorbitorului, răsplătindu-l cu „aplauze zguduitoare”. 

Comicul de limbaj este nuanţat de prezența numeroaselor 
greşeli în exprimare, deformări de cuvinte, în situații diverse: 

-la nivelul vocabularului, pronunția greşită „famelie”, 

„renumerație”, „andrisant”; 

- etimologia populară - „scrofuloşi”, în locul termenului 
„scrupulos”,  „capitalişti”, folosit pentru locuitorii 
capitalei etc.; 

- încălcarea unor reguli gramaticale, cele mai obişnuite 
fiind: contradicția în termeni: „După lupte seculare care au 
durat aproape 30 de ani” sau „12 trecute fix”; asociațiile 


1 tautologia - greşeală de exprimare care constă în repetarea aceluiaşi 
cuvânt, cu valori morfologice diferite 

incompatibile!: „Industria română e admirabilă, e sublimă, 
dar lipseşte cu desăvârşire.”; nonsensul?; „Din două una, 
dați-mi voie, ori să se revizuiască, primesc! Dar să nu se 
schimbe nimica...”; construcțiile prolixe: „Eu, care familia 
mea de la patuzsopt în Cameră, si eu ca românul 
imparțial, care va să zică... cum am ziţe... în sfârsit să 
trăiască.” etc.; 

- repetarea aproape obsedantă a unui anumit tip de 
limbaj: . ticurile verbale,  incoerența gramaticală, 
rapiditatea: enunțului sau încetineala lui sunt tot atâtea 
surse de a caracteriza personajele, evidențiind adevărata 
lor valoare, în ciuda orgoliului de care se lasă pătrunse 
până la ridicol, pentru că prin limbaj se verifică raportul 
dintre ceea ce vor să pară şi ceea ce sunt în realitate 
protagoniştii; 

-interferența* stilurilor oferă posibilitatea de a nuanța 
incultura eroilor şi de a provoca râsul. 

Caţavencu i se adresează lui Pristanda într-un stil oratoric, 
sentenţios, renunțând la registrul familiar (Cațavencu: „imi pare 
rău, Ghiţă, că mai stăruieşti cu scuzele tale... Adică noi nu ştim cum 
merge poliția? (sentențios) Într-un stat constituțional un polițai nu 
este nici mai mult nici mai puțin decât un instrument!/ Pristanda: 
Curat instrumentl...”5); consecințele sunt comice, pentru că se simte 
imediat inadecvarea limbajului la situaţia concretă. Asemănător se 
întâmplă şi în cazul discursului peltic susținut de Dandanache. 


e) Ca şi Vasile Alecsandri, I. L. Caragiale apelează la folosirea 
unei modalități ce poate contura personalitatea protagonistului prin 
nume (onomastica). 

În articolul Nume proprii în opera comică a lui I. L. 
Caragiale, G. Ibrăileanu face ample referiri la semnificațiile numelor 
personajelor existente în piesele scriitorului. 


8. DIDASCALIILE (indicațiile scenice) completează portretele, 
fixează spaţiul, enunţă elementele paraverbale şi nonverbale. 


1 incompatibil — care nu poate exista simultan cu altceva, nepotrivire 

2 nonsens — care este lipsit de înțeles 

3 prolix — lipsit de concizie, care se exprimă cu multe cuvinte (adesea inutile), 
confuz sau complicat 

4 interferență — combinare 

5 vezi Actul III, Scena 7 

Prezent sub diferite forme în toate genurile şi speciile creației, 
comicul îşi găseşte concretizarea artistică predilectă, specializată în 
comedie, formă a artei nemijlocit legată de pulsația şi adevărul vieții. 


9. La diversitatea de modalități expresive poate fi adăugată 
arta compozițională ce are la bază procedeul amplificării treptate a 
conflictului, cunoscut şi sub denumirea de tehnica „bulgărelui de 
zăpadă”. În secvențele. inițiale, apar succesiv Tipătescu şi Pristanda, 
apoi Trahanache şi soția sa, Zoe, urmați de celelalte personaje. 
Acţiunea se complică prin acumularea progresivă a detaliilor, 
evidențiind viziunea obiectivă a scriitorului în conturarea caracterului 
unui personaj, esențializându-i trăsăturile. 

Vanitatea satisfăcută este înfăţişată cu finețe într-o compoziție 
densă, evidențiind originalitatea operei dramaturgului: „Caragiale este 
un meşter, cel mai de seamă al literaturii româneşti, împreună cu 
Eminescu, şi acela care, chiar sub aparențele uşurinței, ne lasă să 
întrevedem legea severă a artei lui.” (Şerban Cioculescu, Vladimir 
Streinu, Tudor Vianu, Istoria literaturii române moderne, Editura 
Eminescu, Bucureşti, 1985, p. 142) 


10. CONCLUZII 

Prin dezvoltarea unui conflict derizoriu şi finalizarea lui fericită, 
prin creionarea tipurilor umane ce satirizează vicii şi moravuri sociale, 
optând pentru o galerie diversificată de personaje, structurarea 
textului în acte şi tablouri însoțite de indicațiile scenice (didascalii), 
prin varietatea modalităților de realizare a comicului (de situaţie, de 
moravuri, de caracter, de limbaj, de nume, de intenţie, de compoziție), 
opera O scrisoare pierdută, de. I. L. Caragiale, se încadrează speciei 
dramatice comedia. 

Scrierea funcţională (cererea, invitația, telegrama) 
şi reflexivă (scrisoarea familială, scrisoarea de felicitare) 


Cererea 


Doamnă Director, 


Subsemnatul(a), Mihai (Mihaela) Ionescu, elev(ă) în clasa a 
VIII-a E, la Colegiul Naţional, cu domiciliul stabil în municipiul Iaşi, 
str. Arcu, nr. 5, vă rog să aprobați eliberarea unei adeverinţe de elev. 


Această adeverinţă îmi este necesară pentru înscrierea la 
Clubul Sportiv „Voinţa” - Iaşi. 


Mihai (Mihaela) Ionescu 


20 decembrie 2005, 
Iaşi 


Doamnei Director al Colegiului Naţional din Iaşi. 

Invitaţia 


Invitaţie 


Avem deosebita onoare de a vă invita să participaţi la 
manifestările organizate cu prilejul absolvirii clasei a VIII-a, care se 
vor desfăşura în Sala de festivități a Colegiului Naţional, pe data de 
7 iunie 2006, ora 10.00. 

Vă aşteptăm cu nerăbdare, deoarece prezența dumneavoastră 
ne-ar confirma convingerea că am fost o generaţie care nu v-a 
dezamăgit prin rezultatele obținute la învățătură şi la disciplină. 


Cu deosebită consideraţie, 
colectivul clasei a VIII-a E 


Telegrama 
Destinatar: 
Ionuţ Lupaşcu 
Str. Unirii, nr. 106, 
loc. Cluj-Napoca, 
jud. Cluj 


Sosesc pe 12 martie. Accelerat 112 Timişoara. Aşteaptă în Gara 
de Nord, ora 19.30. 
Mihai (Mihaela) Ionescu 


Expeditor: 

Mihai (Mihaela) Ionescu 
Str. Arcu, nr. 5, 

loc. Iaşi, 

jud. Iaşi 

Scrisoarea familială 


15 noiembrie 2005, laşi 


Dragă frate, 


Sunt într-un moment de respiro, după ce am colindat prin 
împrejurimi, alături de colegii mei, imediat ce am poposit la Vatra 
Dornei. Nu pot să trec peste scena consumată anterior şi de aceea 
doresc să-ți relatez întâmplarea pe care am trăit-o cu emotie. 

Tu ştii cât de mult îmi place să caut poteci ascunse pe sub 
crengile uscate ale copacilor bătrâni, aşa că m-am depărtat puţin de 
grup, împreună cu George, având grijă să nu pierd contactul vizual 
cu restul clasei. De sub frunzele ruginii se ridica un miros de 
ciuperci fragede, care adunau parcă în picioruşele zvelte sevele 
pământului. Am luat o crenguță dintr-un maldăr de ramuri uscate — 
adunate probabil de pădurar —, dorind să scormonesc pătura vegetală 
pe care păşeam pentru a descoperi vietățile minuscule ce forfotesc 
neştiute într-o rețea misterioasă. Am zărit o insectă cât un bob de 
neghină rostogolind cu multă voinicie o ghindă, de forma unei 
măsline verzi. 

Deodată, peste vârfurile copacilor s-a lăsat o ceaţă deasă, încât 
nu-l puteam zări nici măcar pe George, care culegea frunze pentru 
ierbar. Un fior rece mi-a îngheţat picioarele. Efectiv nu puteam să 
strig, deşi mă străduiam. Parcă eram într-un vis urât, fără speranța 
de a mă trezi curând. Auzeam chemările disperate ale lui George, 
trunchii arborilor păreau nişte pete gri pe un desen în acuarelă, 
peste care un braț neîndemânatic a vărsat un pahar cu apă. Şi 
brusc, linişte! Abia atunci am înţeles expresia, aparent ilogică, „aud 
liniştea” şi spaima copleşitoare mi-a ascuțit simţurile, dar nu pentru 
mult timp, pentru că s-a ridicat ceața la fel de repede precum s-a 
lăsat. Ciudat! Eram chiar la doi metri de colegi. Am jurat să nu mai 
plec de capul meu niciodată. 

În speranța că nu vei spune nimic părinților, altfel nu mă vor 
mai lăsa în excursie, închei scrisoarea urându-ți succes la karate. 


Te pup, 
Mihai (Mihaela) 

Scrisoarea de felicitare (oficială) 


12 ianuarie 2006, Constanţa 


Mult stimate domnule diriginte, 


Cu ocazia aniversării dumneavoastră, îngăduiți-mi să vă 
adresez cele mai calde urări de sănătate şi fericire, împlinirea 
tuturor dorințelor, alături de cei dragi. 

Reprezentaţi pentru mine modelul de personalitate, atât din 
punct de vedere profesional, cât şi pentru valorile supreme, 
spirituale şi morale, în linia cărora aţi reuşit să mă formați, încă din 
primul an de gimnaziu. Din această perspectivă, gratitudinea mea 
este nesfârşită şi profit de ocazie ca să vă asigur că rezultatele la 
învățătură vi le datorez în mare parte, prin spiritul competitiv, 
-seriozitatea şi perseverența pe care mi le-aţi sădit în suflet. 

În speranța că rândurile mele nu v-au răpit prea mult din 
timpul prețios, închei dorindu-vă ani mulți şi brumaţi de realizări 
profesionale, elevi care să se bucure de privilegiul de a deveni 
discipolii dumneavoastră. 


Cu deosebit respect, 
Mihai (Mihaela) Ionescu 

MODURI DE EXPUNERE 


I. NARAŢIUNEA 
(< fr. narration < lat. narratio = „povestire”, „istorisire”) 


1. Definiție 
Narațiunea este un mod de expunere care constă în relatarea 
unor întâmplări, într-o sucesiune temporală riguros structurată. 


2. Caracteristici 
e Este mod de expunere propriu genului epic. Se poate clasifica după 
următoarele criterii: 

a) după forma epicului: 

- în versuri (balada, fabula, legenda, poemul, epopeea); 
- în proză (povestirea, schița, basmul, nuvela, romanul). 
b) după gradul de complexitate a elementului narativ: 
- în forme reduse: anecdota, zicala, epistola; 
- în forme ample: basmul, romanul. 
+ Teoria literară identifică două aspecte la nivelul naraţiunii: 

- evenimentele povestite, numite generic istorie sau fabulă; 

- structurarea particulară a „istoriei”, numită discurs sau 
subiect. 

A. Narațiunea, ca povestire, se determină prin următoarele clase 
de unități: 

a) nuclee (se raportează la fapte, evenimente, acțiuni); 

b) indici (trimit la descrierea obiectelor şi a personajelor); 

c) catalize (sunt extensii descriptive ce se referă la desfăşurarea 
faptelor, la nuclee); 

d) informații (situează acțiunea în timp şi spaţiu); 

e) personajele sau actanții/adjuvanții (se afirmă în acțiune). 

B. Narațiunea, ca discurs (subiectul), se defineşte prin următoarele 
concepte: 

a) timpul narațiunii exprimă raportul dintre timpul povestirii şi 
timpul discursului. Complexitatea timpului narativ 
ţine de faptul că în cursul narațiunii se întâlnesc mai 
multe straturi temporale: 

> temporalitatea externă cuprinde data producerii 
povestirii, data publicării, momentul receptării; 

> temporalitatea internă constă în timpul propriu istoriei 
povestite. În funcție de momentul desfăşurării 

narației, se pot diferenția: timpul evenimențial (al 
derulării evenimentelor); timpul povestirii; timpul 
amintirii; timpul scrierii; timpul lecturii; 
b) aspectele narațiunii (modul cum povestirea este percepută 
de narator; punctul de vedere); 
c) modalitățile narațiunii (modul prin care autorul expune 
istoria sa): 
- prin reprezentare (constă în derularea 
evenimentelor); 
- prin dialog (reprodus în fața spectatorului, ca în 
dramă); 
- prin relatare (autorul relatează obiectiv faptele). 


Indicațiile temporale (indicii de temporalitate) pot fi: 
- absolute mai mult sau mai puţin precise (ex.: joi seară, 16 
august, în 1987, în ziua de Paşte); 
- relative (ex.: în Ajun, în acea dimineață; îndată ce, atunci 
când, în timp ce, la scurt timp după ce, ieri, spre 
sfărşitul după-amiezii, azi dimineață etc.). 


Într-un context narativ „trecut” se întâlnesc uneori adverbele 
„astăzi”, „acum”, „aici”. Ca şi prezentul istoric sau al narării, astfel 
de adverbe indică faptul că reperul, temporal şi spaţial, nu mai este 
situat în trecut, ci axa povestitorului şi cea a subiectului se suprapun. 


+ Naratorul este o instanță (proiecție, imagine) intermediară între 
autor şi cel care expune evenimentele. 
La nivelul textului, naratorul îşi poate asuma următoarele funcții: 
a) narativă sau de reprezentare (prezintă „istoria”, derularea 
evenimentelor); 
b) de control (poate introduce în discursul personajelor propriul 
său discurs, prin intermediul verbelor „dicendi” şi 
„sentiendi” -— a zice şi a simți); 
c) de regie (poate interveni la nivelul indicaţiilor scenice) etc. 
Naratorul nu se confundă cu autorul. 
Atunci când apare ca personaj, preia funcţia narativă. 
* În literatură, se disting mai multe ipostaze (tipuri) ale naratorului: 
a) narator omniscient; 
b) narator omniprezent; 
c) narator — personaj, 
d) narator - confident, 
e) narator — martor, 
f) narator reprezentabil (sugerează punctul de vedere al 
autorului, perspectiva asupra faptelor) etc. 

e După teoriile moderne, se disting trei tipuri de relații existente 
între narator şi persona]. 


a) Naratorul > personaj (viziunea „dindără? sau „din spate”) 


este o modalitate folosită mai ales în proza clasică. 
Naratorul cunoaşte mai mult decât personajul său. El 
nu explică prin ce modalitate cunoaşte aceste 
aspecte. 


b) Naratorul = personaj (viziunea „impreună cu”) este o 


formulă foarte răspândită, mai ales în literatura 
modernă. Îr acest caz, naratorul ştie atât cât ştiu şi 
personajele sale; el nu poate să ne dea o explicaţie 
asupra evenimentelor, înainte ca acestea să fie 
comentate de personaje. Apar şi aici o serie de 
aspecte: narațiunea poate fi la persoana I sau la 
persoana a III-a, dar întotdeauna conform viziunii pe 
care un acelaşi personaj sau altele o au asupra 
evenimentelor. 


c) Naratorul < personaj (viziunea „din afară”). În acest caz, 


naratorul ştie mai puțin decât oricare dintre 
personajele sale. De aceea, el nu poate să prezinte 
decât ceea ce se vede şi ce se aude; nu poate 
pătrunde în conştiinţa personajului. Naratorul este, 
aşadar, un martor neutru al evenimentelor derulate. 


ə Comunicarea narativă 


Relaţia autor/ 


Autorul real 


Omul care scrie 


textul 
Numele de pe 
copertă 


iA narator/ personaj/ cititor (receptor) 

ka 

1 

= narator obiectiv lector model (imagine 
z eu narator inventată) 

2 „voce” narativă cititor (abstract, 

3 „voce auctorială” imaginar) 

S figură a receptorului 
3 (naratorul devine 

9 z 

E ascultător, naratar) 
3 cititor implicit, „avizat” 
© 

< 


e Combinații de secvențe narative 
a) Alternanță - împletire. În acest tip se dezvoltă, în 


paralel, cel puţin două intrigi, pentru a (nu) se uni la 
un moment dat. 

Ex.: Sărmanul Dionis, de Mihai Eminescu: 
Secvența 1 + Secvența 2 + Secvența 1 + Secvența 2 


b) Intercalare - îngiobare. La acest tip, noua secvență 
începe înainte ca prima să se fi terminat. Acţiunea 
este întreruptă de o secvență episodică. După 
încheierea secvenţei episodice, prima secvență este 
reluată şi terminată, iar firul epic se continuă cu alte 
secvențe. 

Ex. Baltagul, de Mihail Sadoveanu: 

Secvența 1 + Secvența 2 + Secvenţal + Secvența 3 + Secvența 4 +... 


c) Întănțuire - adițiune. Prima secvență este direct urmată 
de a doua, anticipată sau anunţată prin legături 
narative. 

Ex.: Amintiri din copilărie, cap. II, de Ion Creangă: 

Secvența 1 + {intervenția naratorului ) + Secvența 2 + 
(intervenţia naratorului ) + Secvența 3 +... 


d) Inserția - procedeul ce constă în includerea unei secvențe 
în interiorul alteia (povestirea în ramă). 
Ex.: Iapa lui Vodă, de Mihail Sadoveanu: 
Secvența 1 + Secvența 2 + Secvența 3 + Secvența 4 + Secvența 1 


e) Combinarea de tipuri. Cele patru tipuri prezentate mai 
sus se pot combina, iar anumite secvențe pot fi 
repetate (în basme, de trei ori): 


[triplarel 
intercalare Secv. 
Secv. 1 + | Secv. 2 (Secv. alisceus) + Secu. 5 + Secv.1 
Secv. 4 
adițiune | 


i n ser ţie 


Există: a) narațiuni în versuri: fabula, balada, poemul eroic, 
epopeea; 

b) naraţiuni în proză: schiţa, povestirea, nuvela, romanul 
etc. 


ə Subiectul operei literare (< lat. subjectus care înseamnă „ceea ce 
este de spus”, „subordonat”) reprezintă o înlănțuire de întâmplări, 
dintr-o operă epică sau dramatică, formând un tot, prin care se 
dezvăluie caractere umane şi raporturile dintre ele. 

Orice operă literară este un act de comunicare ce presupune 
un element emitent (autorul) şi un element receptor (cititorul/ 
auditorul), o finalitate şi o modalitate de realizare. 


 :riomentele subiectului operei literare (unităţile narative) 
care alcătuiesc de regulă subiectul sunt: 

1. Expoziţiunea (expoziţie) (< fr. exposition < lat. expositio — 
onis) 

Partea introductivă a unei opere literare, epice sau dramatice 
cuprinde indicații despre locul, timpul şi împrejurările 
în care are loc acțiunea. Include incipitul {deschiderea 
structurală a textului). 

Constituenții situației inițiale sunt: timpul (când?); locul 
(unde?), agentul (cine?), evenimentele (ce?). 


2. Intriga (< fr. intrigue = „uneltire”, „intrigă”) 
Un motiv sau un eveniment declanşează conflictele ori stările 
sufleteşti ale personajelor. 


3. Desfăşurarea acţiunii 
Succesiunea evenimentelor determinate de intrigă, derulate 
amplu în opera literară. 


4. Punctul culminant 

Momentul de maximă intensitate în desfăşurarea acțiunii; ar 
putea schimba cursul întâmplărilor sau ar sugera 
soluția rezolvării conflictului. 


5. Deznodământul - aduce restabilirea echilibrului. Se 
numeşte şi situație finală. 

II. DESCRIEREA 
(< fr. decrire < lat. describere = „a descrie”, „a zugrăvi”) 


1. Definiţie 
Este un mod de expunere care constă în prezentarea detaliată a 
unor obiecte, fenomene, personaje, peisaje. 


2. Caracteristici 
e În funcție de gradul de implicare a emițătorului în zugrăvirea 
aspectelor respective, descrierea poate fi: 
a) obiectivă (neutră) — oferă informaţii cu privire la obiecte, 
clădiri, persoane, puncte turistice, lucruri etc.; 
b) subiectivă - impresiile celui care descrie sunt exprimate 
direct sau numai sugerate. l 


e Mărcile descrierii subiective sunt: 

a) pronumele personal de persoana I; 

b) adjectivele posesive la persoana I; 

c) verbele, adverbele sau îmbinări de termeni care evidenţiază 
faptul că este vorba de o percepție subiectivă (mi se 
pare, îmi place, am impresia, îmi aminteşte de, 
aidoma, parcă, pentru mine, după părerea mea etc.); 

d) figurile de stil (epitete, comparații, metafore etc.), ca 
modalități particulare de percepere a realității de 
către eul creator. 


+ Funcțiile descrierii în opera literară pot fi: 
- de vizualizare (de reprezentare a impresiilor sugerate de 
scriitor); 
- de re-creare a universului artistic, cu o anumită valoare 
afectivă; 
- de exprimare a propriilor viziuni artistice; 
- de sensibilizare a receptorului în raport cu imaginile descrise. 

Într-o poezie lirică, descrierea are rolul de a face cunoscute 
stările sufleteşti ale eului liric, stări declanşate de contemplarea 
unui peisaj, de evocarea unei ființe dragi etc. 

În interiorul unei narațiuni, descrierea întrerupe cursul 
povestirii. La început, descrierea fixează cadrul sau atmosfera în care 
se vor desfăşura întâmplările povestite. În interiorul/pe parcursul 
naraţiunii, are funcția de a crea o pauză în ritmul desfăşurării 
evenimentelor (construieşte portretul unui personaj, evidențiază 
anumite aspecte semnificative, realizează suspansul etc.). La 

sfârşitul unei naraţiunii, descrierea poate realiza simetria compoziției, 
revenind la decorul inițial. (de exemplu, în romanele Pădurea 
spânzuraților, Ion, Răscoala, de Liviu Rebreanu). 


e Mărcile descriptive de bază sunt: 

- denumirea obiectului prezentat (întregul); 

- perspectiva din care se realizează descrierea - cadrul 
restrâns sau vast; 

- fragmentarea întregului în părți; componentele descrierii: 
fundalul tabloului, planul general, prim-planul sau 
detaliului semnificativ; 

- evidențierea calităților sau a proprietăților întregului ori a 
părților cuprinse în întreg; 

- fixarea coordonatelor temporale (situarea obiectului 
descrierii într-un timp istoric sau psihologic); 

- situarea spațială: relaţii de vecinătate între obiectul 
descrierii şi alte lucruri susceptibile de a deveni la 
rândul lor obiectul unei proceduri descriptive; 
folosirea unor indici de spaţiu — din interiorul sau din 
afara cadrului prezentat; 

- asimilarea comparativă permite descrierea întregului şi a 
părţilor sale, punându-le în relație analogică! față de 
alte obiecte (similitudini între spațiul exterior şi cel 
interior al ființei; legătura dintre mediu şi om; 
precizarea cadrului sugerează profilul personajelor 
care locuiesc în spaţiul respectiv); 

- registrul imagistic şi elemente de cromatică a tabloului 
(imaginile vizuale, auditive, motrice, olfactive etc.); 

- varietatea figurilor de stil şi puterea lor de sugestie (ex.: epitetele 
evidențiază  aprecierile/ impresiile celui care face 
descrierea obiectelor prezentate); 

- numărul mare de substantive şi adjective; 

- folosirea verbelor, în general, la prezent, persoana I- semantica 
verbelor (ex.: mă gândesc- indică percepția subiectivă); 

- folosirea strategiei dedublării, invocând părerea unei 
persoane avizate în domeniu; 

- folosirea sinonimiei; 

- nivelul simbolic al textului este cel care dezvăluie 
sensibilitatea eului creator. 


Descrierile, în creațiile literare, pot fi în versuri şi în proză. 
Opere literare, în versuri, integral descriptive sunt pastelurile. 





1 analogie - asemănare 

» Alte modalități de realizare a descrierii: 
** prin acţiune: 
- zugrăvirea portretului unui personaj prin faptele sale; 
- descrierea dinamică a unui obiect umanizat — 
introducerea  umanului prin metafore (de 
exemplu, descrierea „pădurii de argint” din 
poemul Călin — file din poveste, de Mihai 
Eminescu); 
% prin descrierea unei acțiuni (modelarea unui vas de lut); 
+% prin prezentarea unei situații extrase din contextul în care 
se desfăşoară, un flash concentrat pe un singur 
detaliu. Aceasta diferă de povestire, în sensul că 
acțiunea prezentată nu are nici început, nici mijloc şi 
nici sfârşit, este un stop-cadru. 


+ Tipuri de descrieri 
În operele literare, se identifică o varietate de tipuri de descriere. 
Cel mai des întâlnite sunt: 
- peisajul, tabloul, descrierile de interioare; 
- descrieri de monumente, clădiri, locuinţe, străzi; 
- descrieri de elemente cosmice, momente ale zilei şi ale nopții; 
- descrieri de munți, ape, văi, lacuri, câmpii; 
- descrierea de persoane; 
- descrierile obiective (tehnice) etc. 


Descrierea de tip tablou structurează imaginile artistice pe 
trei coordonate: 
- fundalul (planul depărtat, privire panoramică asupra 
peisajului); 
- perspectiva (cadrul se restrânge, domină elementele cinetice); 
- prim-planul (detalierea obiectului celui mai apropiat de 
privirea cititorului, purtător de mesaj artistic). 


Descrierea de tip portret prezintă caracteristici: 

- fizice („prosopopee”): fizionomie, vestimentaţie, 
automatisme; 

- psihice/ morale („etopee”): mentalitate, prejudecăţi, gradul 
de integrare în colectivitate. 

IN. DIALOGUL 
(< fr. dialogue < lat. lit. dialogus = „vorbire cu...”) 


1. Definiţie 

Este o modalitate esenţială de manifestare a limbii vorbite. 
Presupune alternarea de replici între două sau mai multe persoane. 
Apare în operele literare epice şi dramatice, având, pe lângă funcția 
de comunicare, şi o valoare estetică. 


2. Caracteristicile dialogului ca procedeu literar 

În lirică, dialogul apare mai rar sub forma unor confesiuni 
(în textul popular: în doine; în creaţii lirice culte: Revedere, de 
Mihai Eminescu). 

În operele epice, procedeul evidențiază gândurile şi 
sentimentele personajelor, contribuind la dramatismul acțiunii, la 
creşterea tensiunii conflictului, caracterizarea personajelor şi crearea 
impresiei de autenticitate a evenimentelor prezentate. 

În textul dramatic, dialogul evidențiază opoziția între 
aparență (ceea ce vor să pară personajele) şi esenţă (ceea ce sunt ele, 
în realitate), contrastul devenind o sursă a comicului. Replicile pot fi 
continue (succesive) sau suspendate [interlocutorul nu primeşte 
replica verbală, substituită prin gestică sau pauze semnificative). 


+ Dialogul introdus în epică devine procedeu al artei narative, cu 
ample implicaţii estetice. 


+ Dialogul literar se subordonează naraţiunii şi intenţiilor artistice 
ale scriitorului, presupunând existența unui povestitor, 
uneori participant el însuşi la dialog. 


e Coordonatele locului, ale cadrului în care se desfăşoară dialogul pot 
fi păstrate sau modificate. 


e Dialogul — procedeu narativ nu este o reproducere fidelă a celui din 
conversaţia curentă, ci o transpunere literar-artistică a lui. 


Funcțiile dialogului literar 
a) Conferă varietate, diversitate şi, prin aceasta, ritm 
expunerii. 
b) Dialogul, ca procedeu narativ, contribuie, în acelaşi timp, 
la realizarea şi la desfăşurarea acțiunii epice. 

c) Raportat la modalităţile de realizare a naraţiei, dialogul are 
funcție de relatare a unor evenimente sau de analiză 
psihologică. 

d) Impresia de autenticitate este susținută de succesiunea 
replicilor dialogale, reconstituind un timp trecut, adus 
în prezentul lecturii. 

e) Asigură oralitatea stilului într-un text epic, având acelaşi 
efect al impresiei de fapt trăit aievea, de „felie de 
viață” desfăşurată sub ochii receptorului. 

f) Ajută la caracterizarea personajelor, prin felul acestora de a 
se exprima. Antrenându-şi personajele într-un dialog, 
autorul asigură contactul între ele şi receptor, oferind 
posibilitatea de a le cunoaşte în complexitatea lor, 
fără să apeleze la intervenția altor personaje sau a 
povestitorului. 

g) Creează impresia de verosimil. Chiar dacă receptorul 
(cititorul, auditorul) este conştient de caracterul de 
ficțiune al operei literare, prin dialog, are prilejul de a 
asista, de a urmări el însuşi derularea evenimentelor 
relatate, de a percepe schimburile verbale şi atitudinea 
personajelor în acțiune. 

h) În opera dramatică, are funcție de reprezentare scenică. 


+ Caracteristicile dialogului sunt: naturalețea, spontaneitatea, 
firescul exprimării. 

ELEMENTE DE TEORIE LITERARĂ 


1. TEMA 

(< fr. theme < lat. thema = „subiect”) 

Tema reprezintă aspectul fundamental de viaţă pe baza căruia 
scriitorul îşi construieşte subiectul, prin transpunere artistică. 

Este unul dintre elementele principale ale conţinutului. 

Teme fundamentale sunt: copilăria, istoria, viața, moartea, 
dragostea, natura, războiul, ura, parvenitismul etc. 

Raportat la complexitatea materialului de viață cuprins în opera 
literară, se poate vorbi de o temă principală şi de teme secundare, 
adică de o tematică a operei literare. 

% Din perspectiva raportului dintre momentul evocat în 
opera literară şi timpul scrierii acesteia, temele se 
diversifică în: 

- tradiționale (Mihail Sadoveanu, Baltagul 

Neamul Şoimăreştilor etc.); 

- contemporane (Marin Preda, Moromeţii). 

* Din punctul de vedere al interesului pe care îl acordă 
scriitorul fie sondării relaţiilor dintre oameni, fie 
analizei amănunțite a individualității personajelor, 
temele pot fi: 

l - sociale — scriitorul abordează problemele 
societății într-un anumit moment al 
existenței sale (Mark Twain, Aventurile 
lui Huckleberry Finn); 

- psihologice — scriitorul aşază pe primul plan 
procesele sufleteşti ale unui personaj, 
analizându-i gândurile şi sentimentele, 
desfăşurarea conflictelor interne (de 
exemplu, eroina din romanul Baltagul, 
de Mihail Sadoveanu). 


2. IDEEA (MESAJUL) OPEREI LITERARE 


(< fr. idee < lat. idea) 

Ideea unei opere literare reprezintă atitudinea scriitorului față de 
tema abordată, semnificaţiile (sensurile, importanța) operei. 

Mesajul literar este un rezultat al legăturii dintre planul 
expresiei (forma) şi planul conținutului (fondul). Se constituie din 
sentimentele şi atitudinile pe care le comunică scriitorul în creaţia sa. 

Mesajul operei lirice este transmis cu ajutorul imaginii artistice 
structurate din: figuri de stil, procedee artistice, elemente de 
versificație (măsură, rimă, ritm, muzicalitatea versurilor etc.). 

În opera epică şi dramatică, ideea reflectă concepția filosofică a 
scriitorului despre problemele existenței. Se exprimă prin intermediul 
personajelor şi al acțiunii. 

Ideea exprimă modul particular de a percepe realitatea, 
devenind o marcă a originalității scriitorului. 


3. MOTIVUL ARTISTIC 

(< lat. motivus, de la movere = „a mişca”) 

Reprezintă o situație cu caracter de generalitate, un personaj, un 
obiect, un număr simbolic, o maximă sau o formulă care se repetă în 
situații variate în aceeaşi operă/ în creaţii diferite. 

Motivul este determinat de specificul temei abordate şi se poate 
clasifica: 

a) după originea lui: cult, folcloric; 

b) după gen: liric, epic, dramatic. 

Motivele artistice se pot grupa şi după elementele pe care le 
desemnează: 

ə spațiul terestru: izvorul, lacul, marea, codrul, pădurea, 

salcâmul, teiul, buciumul etc.; 

e dimensiunea cosmică: luna, luceafărul, soarele etc.; 

e stări omeneşti: somnul, visul, dorul, patima etc.; 

ə numere simbolice: trei, şapte, nouă, şaptezeci şi şapte, 

nouăzeci şi nouă etc.; 

+ personaje: Prometeu, Făt-Frumos etc. 


Laitmotivul (< germ. Leitmotiv = „motiv conducător”) denumeşte 
motivul central, purtător al semnificației operei. 

Laitmotivul poate fi o idee, un cuvânt, o imagine, un simbol, o 
sintagmă, care se repetă în opera literară (de exemplu, sintagma 
„frunză verde”, în lirica populară, sugerează veşnicia, eternitatea, 
dar şi fragilitatea ființei umane). 


4. IMAGINEA ARTISTICĂ 

(< lat. imago > fr. image) 

Imaginea artistică reprezintă principala modalitate de 
transfigurare a realității obiective într-un text artistic, în funcție de 
sensibilitatea creatorului. 

În procesul creației, devine o importantă cale de transmitere a 
mesajului artistic. 

Fiecare din aspectele diverse ale realității este receptat şi re- 
creat, în funcţie de formaţia intelectuală, de convingerile, ideile şi 
temperamentul artistului. Opera literară este totdeauna un produs al 
imaginației, o ficțiune, care nu se confundă cu lumea înconjurătoare. 
Universul artistic nu apare ca o copie fotografică a realității, faptele şi 
întâmplările relatate nu se petrec aievea, ci asemănător cu cele 
prezente în banalitatea cotidiană. Pentru că s-ar putea desfăşura 
cândva, undeva sau e posibil să se întâmple, evenimentele devin 
verosimile. 

Imaginile artistice prind contur cu ajutorul figurilor de stil şi al 
procedeelor artistice, având la bază ctvântul poetic, încărcat de 
semnificații. 

În opera literară, forța expresivă a cuvântului rezultă din 
sensul lui conotativ (figurat, metaforic), ceea ce îl deosebeşte de 
vorbirea curentă, dominată de sensul denotativ (propriu, de bază). 

Semnificaţia este un surplus de sens conotativ, rezultat din 
vecinătatea unui cuvânt poetic cu un altul, se realizează o 
contaminare de sensuri, astfel încât putem identifica mai multe 
înțelesuri metaforice ale cuvântului decât dacă l-am izola de context. 


5. VERSIFICAȚIA (PROZODIA) 


Vers (< fr. vers < lat. versus = „şir al scrierii”) 

Este o unitate prozodică enunțiativă (transmite o idee, o 
informaţie, un sentiment), marcată printr-o pauză finală de ordin 
ritmic. 

Versul se structurează în picioare metrice. 

Definiţiile tradiționale deosebesc impropriu poezia de proză 
prin faptul că prima este alcătuită din versuri. 

Versul se împarte în mai multe subdiviziuni, prin cezură.! 

Diferitele combinaţii de vers constituie strofa. 


Tipuri de versuri: 
ə versul ritmic — pe baza numărului de accente, repetate periodic 


Exemplu: 

— / = / = / 
„Mai am un sin - gur dor 
— / = — /— 


În li niş - tea se - rii...” 
„Mai am un singur dor: 
În liniştea serii 


1 cezură — pauză ritmică în interiorul unui vers, care-l segmentează în părți 
egale, pentru a facilita recitarea şi a susține cadența poeziei 

Să mă lăsaţi să mor 
La marginea mării...” 
(Mihai Eminescu, Mai am un singur dor) 


ə versul liber — rând neprozodic (intr-o creaţie lirică), în care 
normele versificaţiei sunt aplicate arbitrar (după voie). 

Exemplu: 

„Lucian Blaga e mut ca o lebădă. 

În patria sa 

zăpada făpturii ţine loc de cuvânt. 

Sufletul lui e în căutare, 

în mută, seculară căutare 

de totdeauna, 

şi până la cele din urmă hotare. 


El caută apa din care bea curcubeul. 
El caută apa, 
din care curcubeul 
îşi bea frumuseţea şi neființa.” 
(Lucian Blaga, Autoportret) 


* caligrama constă în dispunerea versului pe pagină conform 
unui program geometric, transformând poemul într-un spectacol 
tipografic. 





Dă eşti tare-n mână 
nu-l lăsa din mână 
nici într-o zi dă săptamână. 





FORME STROFICE 

Strofă (< fr. strophe < lat. stropha < gr. strophe = întoarcere”). 
Grupare de versuri, variind după număr. 

În funcţie de numărul grupat al versurilor, strofa poate fi: 


a. Monostih (< gr. monostichos) 

Formă strofică alcătuită dintr-un vers. 

În această modalitate strofică sunt scrise cunoscutele Poeme 
într-un vers ale lui Ion Pillat, volum apărut în 1935. În prima ediţie, 

fiecare „poem” beneficia. de: o pagină separată; spaţiul alb reliefa 
versul unic, sporindu-i disponibilitățile! expresive. 


Poetul 


Exemplu: 


„Stă încărcat de versuri ca toamnele pe rod.” 


(Ion Pillat, Artă poetică) 


b. Distih (<di = „doi” şi stih = „vers” 

Este o formă strofică alcătuită din două versuri. 

Apare în operele lui Mihai Eminescu, Al. Macedonski, George 
Coşbuc, Tudor Arghezi, Lucian Blaga, Ion Pillat ş. a. 


Exemple: 
„Lângă sat iată-mă iarăşi, 
prins cu umbrele tovarăş. 


Regăsescu-mă pe drumul 
începutului, străbunul. 
(Lucian Blaga, Întoarcere) 


„Copiii nu-nţeleg ce vor: 
A plânge-i cumințţia lor. 


Dar lucrul cel mai laş în lume 
E un bărbat tânguitor.” 
i (George Coşbuc, Lupta vieții) 


c. Terțină (< it. terzina, germ. Terzine) 
Strofă alcătuită din trei versuri, dintre care primul rimează cu al 


treilea. 


Exemplu: 

„În tremur lin lumina i se frânge, 
Clipind încet cu licărire rară, 

Îți pare-un ochi îndurerat ce plânge. 


Şi parc-aud oftarea lui sihastră: 

«De ce m-aprindeți fiecare sară, 

Să luminez nenorocirea voastră?»” 
(Octavian Goga, Notre Dame) 


d. Catren (< fr. quatrain, derivat de la quatre = „patru”) 
Strofă alcătuită din patru versuri, având aceeaşi lungime sau 
lungimi diferite. 


1 disponibilitate — posibilitate 

Apare la toți poeții care păstrează elementele tradiționale ale 
versului (ritm, rimă, măsură). Catrenul cunoaşte trei posibilități de 
dispunere a rimelor: a a b b (pereche); a b b a (îmbrățişată) şi a b a b 


(încrucişată). 
Exemple: 
Catren cu rima încrucişată: 
„Porni luceafărul. Creşteau ............. a 
În cer a lui aripe,............. kerrec b 
Şi căi de mii de ani treceau ............. a 
În tot atâtea clipe.” ................ b 
(Mihai Eminescu, Luceafărul) 
Catren cu rima pereche (imperecheată): 
„Trecut-ai când ceru-i câmpie senină, ........ a 
Cu râuri de lapte şi flori de lumină, ............ a 
Când norii cei negri par sombre palate,........ b 
De luna regină pe rând vizitate.” .............k.. b 
(Mihai Eminescu, Mortua est!) 
Catren cu rima îmbrățişată: 
„lar izvorul, prins de vrajă, ............... a 
Răsărea, sunând din valuri — ........... b 
Sus în codrii de pe dealuri ............... b 
Luna plină ţine strajă.” ecce a 


(Mihai Eminescu, Povestea teiului) 


Este, de cele mai multe ori, strofa preferată pentru epigramă. 
Exemplu: 
„Găsesc că prea se-ngâmfă el 
Cu păru-i arhiabundent; 
Alecsandri era mai chel 
Şi...parc-avea mai mult talent.” 
(Cincinat Pavelescu, Epigrame) 


e. Cvintet (< ii. quintetto, fr. quintette) 
Strofă alcătuită din cinci versuri. 


Exemple: 
„Pe munte unde-am stat noi doi 
şi-n freamăt s-a-mplinit ursita, 
c-un corn în fruntea lui de basm 
un murg să vie, cum aş vrea! 
să-mi sape groapa cu copita.” 
(Lucian Blaga, Alean arhaic) 

„Amurgul vinețiu de-april 

Îmi rătăcea prin casă, 

Când frunzele tiptil-tiptil, 

Ca nişte lacrimi de copil, 

Cădeau încet pe masă.” | 
(Octavian Goga, Aşteptare) 


f. Sextină (< fr. sextine) 
Strofă alcătuită din şase versuri. 
Exemplu: 
„Încă un an, o zi, un ceas — 
şi drumurile toate, s-au retras 
de sub picioare, de sub pas. 
Încă un an şi-un vis şi-un somn — 
şi-o fi pe sub pământuri domn 
al oaselor ce drepte dorm.” ` 
(Lucian Blaga, De profundis) 


g. Octavă (< fr. octave < lat. octavus) 

Strofă alcătuită din opt versuri. 
Exemplu: 
„Eu sunt un om fără de țară, 
Un strop de foc purtat de vânt, 
Un rob răzleţ scăpat din fiară, 
Cel mai sărac de pe pământ. 
Eu sunt un mag de legea nouă, 
Un biet nebun, orbit de-o stea, 
Ce-am rătăcit să v-aduc vouă 
Poveştile din țara mea.” 

(Octavian Goga, Fără țară) 


h. Nonă (< it. nono < lat. nona) 
Strofă alcătuită din nouă versuri. 
Exemplu: 
„Lumina ce-o simt 
năvălindu-mi în piept când te văd, 
oare nu e un strop din lumina 
creată în ziua dintâi, 
din lumina aceea-nsetată de viață? 
Nimicul zăcea-n agonie, 
când singur plutea-n întuneric şi dat-a 
un semn Nepătrunsului: 
«Să fie luminăl»” 
(Lucian Blaga, Lumina) 

i. Decimă (< it. decima) 

Strofă alcătuită din zece versuri. 
Exemplu: 
„Zadarnic cer un picur de viață... 
Dorm zăvorâte-ndemnurile firii, 
Şi luna trece, galbenă la faţă, 
Nemilostiva-n drumul strălucirii... 
Eu stau pierdut, înlănțuit de frică, 
Când, într-o clipă, câmpul se-nfioară. 
Din lacrimi un urlet se ridică: 
Simt tot mai dârz cum bolta o despică, 
În drum năvalnic suie şi coboară 
Pustietatea albă de zăpadă.” 

(Octavian Goga, Înviere) 


î. Strofa polimorfă 

Strofa cu număr mare de versuri. 

Cu toate că o parte dintre poeziile aparținând tuturor 
perioadelor literaturii noastre sunt astrofice!, strofa rămâne o 
modalitate de organizare formală la toți poeții care au respectat 
componentele tradiționale ale versului: măsură, ritm, rimă. 

Exemplu: 

„La mijloc de codrul des 

Toate păsările ies, 

Din hugeag de aluniş, 

La voiosul luminiş, 

Luminiş de lângă baltă, 

Care-n trestia înaltă 

Legănându-se din unde, 

În adâncu-i se pătrunde 

Şi de lună şi de soare 

Şi de păsări călătoare, 

Şi de lună şi de stele 

Şi de zbor de rândunele 

Şi de chipul dragei mele.” 
(Mihai Eminescu, La mijloc de codru) 


RITMUL 

(< fr. rythme < lat. rhythmus < gr. rhythmos = „mişcare regulată 
şi măsurată”, „cadență melodică”) 

Ritmul versului este obținut prin repetarea regulată a unor 


picioare metrice de acelaşi fel, delimitate de câte o cezură. 


1 astrofic — text continuu, îmbinare de fragmente de diverse mărimi 

Piciorul metric este o microunitate prozodică formată din cel 
puţin două silabe, una accentuată şi cealaltă neaccentuată. 

Unitatea ritmică rămâne silaba. 

Ritmul se bazează pe accente, pauze, intonație, existente într-un 
Vers, 

Cadenţă (ritm) (< fr. cadance; it. cadenza = „cădere”) 

Constă în armonia rezultată din succesiunea regulată a silabelor 
accentuate | L ) şi neaccentuate (— ) dintr-un vers. 

L — 1l — 1 — 1l — 
„Doi - nă, doi - nă, cân - tec dul- ce.” 
(Doina, antologia lui Vasile Alecsandri) 


UNITĂȚI RITMICE 

a. Iamb (< fr. iambe < lat. iambus < gr. iambos) 

Unitate metrică în versificația antică greco-latină, alcătuită din 
două silabe, prima scurtă, a doua lungă, iar în versificația modernă 
prima silabă neaccentuată, a doua accentuată. (U L) 


Exemplu: 
„Îşi — miş - că-n — cet po-doa -ba lui bol-na  -vă” 
v L/U L [VU LL [vu L /uvu L / Uv 
1 2 3 4 5 


„Sfios amurgul toamnei mohorâte 

Îşi mişcă-ncet podoaba lui bolnavă, 

Ca din cădelniţi fumul din tămâie, 

Prelung se zbate frunza din dumbravă.” 
(Octavian Goga, Dăscălița) 


lambul este metrul versului mai grav, al pesimismului, al 
deprimării şi al meditaţiei. 


b. Troheu (<fr. troche < gr. trohaios = alergător) 


Este unitatea metrică alcătuită dintr-o, silabă accentuată şi una 
neaccentuată (Lu). 
„No-uă  meş-teri mari 
L ùv / 1 u / 1L 
1 2 = 2 picioare metrice 
= troheu 


Cal — fe şi zi — dari...” (Monastirea Argeşului) 


lL u/L4u/ 1L 
1 2 

Troheul, în general, e metrul versului popular. E metrul stărilor 
de suflet mai optimiste. 


TIPURI DE RITM 
În versul românesc, elementul fundamental este măsura ritmică. 
Formele ritmului sunt: iambic şi trohaic. 

a. Ritmul iambic este unitatea metrică alcătuită dintr-o suită 
deiambi ( uL / vL/ uL /} 

Exemplu: 

„A fost o- da - tă ca-n po- veşti.” 

UL [VU 1 /v 12/0 lL / 
1 2 3 4 

=4 picioare metrice 


„A fost odată ca-n poveşti, 
A fost ca niciodată, 
Din rude mari împărăteşti 
O prea frumoasă fată.” 
(Mihai Eminescu, Luceafărud 


b. Ritmul trobhaic este unitatea metrică alcătuită dintr-o suită 
de trohei (Lu / LU / LU 7). 
Exemplu: 
„Mult mi-e dor şi mult mi-e  se-te.”. 
L v [LL úJ 1L v / Lu 
1 ' 2 3 4 => 4 picioare metrice 


„Mult mi-e dor şi mult mi-e sete, 
Să văd frunza-n codru verde...” 
(Folclor) 


MĂSURA VERSURILOR 

a. Măsură (<fr. mesure < lat. mensura = „măsură”) 

Constă în numărul silabelor unui vers. Măsura poate varia de la 
4, la peste 20 de silabe. i 


Exemple: 
1 2 3 4 
La Fă-gă-dău... => 4 silabe în fiecare vers 
„La Făgădău, 
La Vadul Rău, 

Vin trei haiduci 
Pe cai mărunți...” 
(Şt. O. Iosif, Doina) 


„Pe-un picior de plai, 
Pe-o gură de rai...” > 5 silabe 
(Miorița) 


„Şi abia plecă bătrânul...Ce mai freamăt, ce mai zbucium! 
Codrul clocoti de zgomot şi de arme şi de bucium..."=16 silabe 
(Mihai Eminescu, Scrisoarea Mi 


„Vineţi cu brumă sunt unii, iar alţii cu boabele galbene c-aunul, 
Fluturi le-nconjoară ca dulci corăbioare de colori şi lumini...” 
(Mihai Eminescu, 
Dacă treci râul Selenei) 
(Primul vers are 21 de silabe, iar al doilea 19.) 


b. Metru (picior metric) (< fr. metre < lat. metrum = „măsură”) 
Elementul de bază al metrului este silaba sau mai precis 
vocala de sprijin, lungă sau scurtă, accentuată sau neaccentuată. 
Exemplu: 
Tre - să -rind scân-te -ie la-cul 


1 2 3 4 5 6 7 8 


Şi se lea-gă-nă sub soa-re...” 
1 2 3 4 5 6 7 8 
Măsura versurilor este de 8 silabe. 


„Tresărind scânteie lacul 
Şi se leagănă sub soare; 
Eu, privindu-l din pădure, 
Las aleanul să mă fure 
Şi ascult de la răcoare 
Pitpalacul.” 
(Mihai Eminescu, Freamăt de codru) 


c. RIMA (< fr. rime) 
Procedeu poetic care constă în potrivirea versurilor în silabele lor 
finale, începând cu ultima vocală accentuată. 

Categoriile de rime sunt numeroase şi variate: monorima, rima 
pereche, rima încrucişată, îmbrăţişată, variată (imperfectă) etc. 
Funcţiile rimei: 
- expresivă (asigură unitatea structurală a strofelor); 
- artistică (opțiunea creatorului pentru un anumit tip de 
rimă sugerează starea interioară a eului poetic); 
- estetică (imprimă versurilor o muzicalitate distinctă). 


Tipuri de rime 
Rimele pot fi clasificate, după poziția în strofă. 
> Rima îmbrățişată 
„Iubind în taină am păstrat tăcere... a 
Gândind că astfel o să-ți placă ție, ...b 
Căci în priviri citeam o vecinicie ...... b 
De-ucigătoare visuri de plăcere.” ..... a 
(Mihai Eminescu, Iubind în taină) 


> Rima încrucişată (alternantă) 


„Somnoroase păsărele ..................... a 
Pe la cuiburi se adună.......... n ueeneeae b 
Se ascund în rămurele .................... a 

Noapte bună”... b 


(Mihai Eminescu, Somnoroase păsărele) 


> Rima împerecheată (succesivă) 


„Vezi, rândunelele se duc,................. a 
Se scutur frunzele de nuc,............... a 
S-aşază bruma peste vii —................ b 


De ce nu-mi vii, de ce nu-mi vii?”....b 
(Mihai Eminescu, De ce nu-mi vii) 


> Monorima — rima repetată la un grup de versuri succesive. 


„Luminiş de lângă baltă ................... a 
Care-n trestia înaltă ..............ccucorkc. a 
Legănându-se din unde, ................. b 
În adâncu-i se pătrunde .................. b 
Şi de lună şi de soare....................-.. c 
Şi de păsări călătoare, .......eeeseese c 
Şi de lună şi de stele ....................... d 
Şi de zbor de rândunele................... d 
Şi de chipul dragei mele.”................ d 
(Mihai Eminescu, La mijloc de codru...) 
„Cum o auzea ............cemcee coco oneeeeeeee a 
Manea se pierdea, neren a 

Ochii se-nvelea, ..............mmc non eneeseeee a 

Lumea se-ntorcea, ..............ccesceeeooeaee a 

Norii se-nvârtea...” assecc a 
(Monastirea Argeşului) 


> Variate (amestecate) — versurile rimează fără nici o regulă. 


„Din clima fierbinte ..............cmcocmeceeeee a 
a basmului, sfinte .....u eee a 
irog iN0TOg,....... ceea nene eaee es b 
de-un semn te invoc.............ce cerea b 
Din verde molatic ............ceeee ceea eee c 
s-aude copitāa.......eeserreeresresrerrsereree d 
adânc, păduratie ............eceee cererea c 
apari ca ispita aeee rerrrressrrere d 
Târcoale nu-mi da essre e 
şi nu adăstal! .......,,,..mecc eee neeaeenee d 
Ci ia-o-nainte ..............<c nene eeeeoceanesse a 
când ceasul va bate, ................ccccck.. a 
solie cuminte........... cecene nene ceeenecee a 


spre vechea cetate!”.................cceecneeei 
(Lucian Blaga, Îndemn de poveste) 


6. PROCEDEE ARTISTICE (Figuri ale expresivităţii) 

Alegoria 

(< fr. allegorie < gr. allegoria) 

Procedeu stilistic alcătuit dintr-o succesiune de metafore, 
personificări, comparații, formând o imagine unitară în care poetul 
sugerează noțiuni abstracte, prin intermediul faptelor şi al lucrurilor. 

Alegoria se aseamână cu o metaforă lărgită, în cuprinsul căreia 
se operează un transfer din planul abstract al unor înţelesuri de 
adâncime într-unul de suprafață, pe care il putem găsi înscenat ca 
poem, povestire sau dramă. Alegoria concretizează, de obicei, idei 
generale, cu ajutorul simbolului (prietenia, iubirea, ura, războiul 
etc.), dându-le o formă sensibilă. Din simplu procedeu artistic, alegoria 
ajunge să capete proporţiile unei forme de viziune creatoare, 
devenind o figură de compoziție. 

În fabulă, alegoria realizează un transfer de semnificații prin 
analogia între om şi necuvântătoare, reprezentând simbolic tipologii 
umane (prostia, istețimea, lenea, şiretenia, naivitatea, tirania etc.), 
caricaturizate sau ridiculizate de scriitor. 

Poate fi folosită atât în operele în versuri, cât şi în proză. 

„Un Cocoşel — el ştie cum - aflase, 
Tot scormonind, o perlă minunată. 
Şi s-a şi dus cu dânsa de îndată 

la meşterul de pietre prețioase. 

— «Cred că-i de preţ. Şi-o dau, de vrei 
să-mi dai pe ea un ban de mei!» 


Tot cam aşa, un june nătăfleț 
a moştenit un manuscris de preţ 
şi s-a dus cu el la un librar! 
— «Cred că e bun, deşi nu am habar. 
(Doar asta este treaba dumitale!) 
Eu ţi l-aş da pe niscaiva parale...»” 
(La Fontaine, Cocoşul şi perla) 


„Dragii mei, copilaşi, zice ea [capra], eu mă duc în pădure, ca 
să mai aduc ceva de-ale mâncării. Voi Încuiați uşa după mine [...] 
Dacă mă vede că-s o văduvă sărmană şi c-o casă de copii, apoi 


trebuie să-şi bată joc de casa mea? [...]” 
(Ion Creangă, Capra cu trei iezi) 


Aliteraţia (metaforă fonetică) 


(< fr. alliteration < lat. alliteratio = „repetarea aceleiaşi litere”) 

Repetarea aceluiaşi sunet sau a unui grup de sunete la 
începutul ori în interiorul mai multor cuvinte succesive, cu scopul de a 
sugera o mişcare sau de a crea efectul unei armonii imitative. 


Exemple: 
„Salbaticul vodă-i în zale şi-n fier 
Şi zalele-i zuruie crunte...” 
(George Coşbuc, Paşa Hassan) 


„Vâjâind ca vijelia şi ca plesnetul de ploaie:” 
(Mihai Eminescu, Scrisoarea M) 


„De ce vă puneţi ghiara-n gât? 
Să lase unul cât de cât, 
Să dea şi celălalt ceva, 
- Eu cât de cât socot c-o da!” 
(George Topârceanu, Due?) 


Antiteza (< fr. antithèse < gr. antithesis = „opoziţie”) 


Antiteza, ca procedeu de expresivitate, constă în opoziția dintre 
două cuvinte, fapte, personaje, idei, situații, menite să se reliefeze. 

Antiteza poate să apară la nivelul celei mai mici unități poetice, 
la nivelul unei fraze sau la nivelul unei opere întregi. 

Scriitorii folosesc antiteza ca principiu de structurare a 
operelor, utilizând-o chiar şi în titlu (de exemplu, Mihai Eminescu, 
Venere şi Madonă, Înger şi demon, Împărat şi proletar, Ion 
Creangă, Fata babei şi fata moşneagului; loan Al. Brătescu- 
Voineşti, Întuneric şi lumină ş. a.). 

Exemple: 
„Toate-s vechi şi nouă toate.” 
(Mihai Eminescu, Glossă) 


„Ea un înger ce se roagă — El un demon ce visează; 

Ea o inimă de aur — El un suflet apostat; 

EL în umbra lui fatală, stă-ndărătnic răzimat — 

La picioarele Madonei, tristă, sfântă, Ea veghează.” 
(Mihai Eminescu, Venere şi Madonă) 


„Sunt înger, sunt şi diavol şi fiară şi-alte asemeni 
Şi mă frământ în sine-mi ca taurii-n belciug.” 
(Tudor Arghezi, Portret) 


„În viață am fost plin de contraste, 
Cu zile albe sau nefaste. [...] 
Suav ca îngerii din rai, 
Războinic ca un samurai. [...] 
Un pin cu fruntea maiestoasă, 
O salcie plângând pletoasă...” 
(G. Călinescu, Lauda lucrurilor. 
Contraste) 


Comparaţia 

(< lat. comparatio = „asemănare”, „stabilire”) 

Figură de stil cu ajutorul căreia se exprimă un raport de 
asemănare intre două obiecte (lucruri, ființe, împrejurări, idei etc.), 
pentu a evidenția o anume trăsătură a unuia dintre termenii 
comparați. 

Prin folosirea ei, se realizează o mai mare plasticitate a imaginii 
artistice. 

Exemple: 
„Unde valurile fac noduri albe 
Ca o barbă nepieptănată de crai.” 
(Marin Sorescu, Trebuiau să poarte 
un nume) 

„Când norii cei negri par sumbre palate 
De luna regină pe rând vizitate...” 
(Mihai Eminescu, Mortua est) 


„---Priveau, în creşterea luminii răsăritului, cum pe marginile 
de câmp albea aşa de multă pâpădie, încât se părea că de deasupra 
ierbii a căzut o uşoară ninsoare.” 

(Mihail Sadoveanu, Plopul 


Comparaţia se poate întemeia şi pe o zicală: 
„O! dar voi, care prin viața ce pe buni şi rāi adapă, 
Treceți făr-a lăsa urme, ca şi câinele prin apă.” 
(Al. Macedonski, Noaptea de ianuarie) 


Hiperbola (< gr. hyper = „peste” şi ballein = „a arunca”) 

Constă în exagerarea, mărirea sau micşorarea trăsăturilor unei 
ființe, ale unui lucru, fenomen sau eveniment peste limitele sale fireşti, 
pentru a impresiona receptorul. 

Hiperbola este generată de impulsul unui sentiment puternic 
de admiraţie sau dispreț, de indignare şi revoltă ori din nevoia 
irezistibilă de a ridiculiza obiectul supus atenţiei creatorului. 

Se poate exprima prin: adjective, cu sens superlativ, ca: imens, 
enorm, fantastic, infernal, nemuritor, uriaş, colosal etc.; prin 
substantive sau verbe (realizate, mai totdeauna prin metafore) sau 
poate cuprinde o sintagmă, o propoziție ori chiar o frază care descrie 
un fenomen printr-o imagine greu de admis în ordinea firească a 
naturii, un enunț exagerat. 


„Sălbaticul vodă e-n zale şi-n fier 
Şi zalele-i zuruie crunte, 
Gigantică poart-o cupolă pe frunte, 
Şi vorba e tunet, răsufletul ger, 
Iar barda din stânga-i ajunge la cer, 
Şi vodă-i un munte.” 
(George Coşbuc, Paşa Hassan) 


„Frumoasă cât eu nici nu pot 
O mai frumoasă să-mi socot 
Cu mintea mea.” 
(George Coşbuc, Nunta Zamfirei) 
„Soarele îşi ridicase de pe față zăbranicul său de aburi roşiatici, 
[...], iar din ceruri peste pământ, ca dintr-o sită imensă, mâni colosale 
şi nevăzute cerneau o ploaie de foc mistuitor... şi pământul părea 
cufundat într-o genune de flăcări.” 
(Calistrat Hogaş, Pe drumuri de munte) 

Inversiunea 

(< fr. inversion = „răsturnarea ordinii, a succesiunii”) 

Inversiunea este figura poetică realizată prin abaterea de la 
topica propoziției (ordinea, modul de aşezare a cuvintelor în propoziţii 
sau a propoziţiilor în frază; parte a sintaxei sau a stilisticii care se 
ocupă cu studiul acestui mod de aşezare). 

„Înseamnă răsturnarea ordinii obişnuite a cuvintelor din grupuri 
de cuvinte, a părţilor de propoziție din propoziții şi a propozițiilor 
inseşi din fraze, având drept scop să atragă atenția asupra a tot ceea 
ce a fost aşezat în alt loc decât în cel în care ne aşteptam.”! Cu cât 
inversiunea este mai îndrăzneață, cu atât atenția se îndreaptă mai 
mult spre cuvintele aflate într-un loc neobişnuit, nou sau rar întâlnit. 

Inversiunea presupune şi o schimbare a intonațţiei. Prin 
intermediul ei se obţin efecte de ritm şi rimă, dar şi evidenţierea unor 
cuvinte sau părți de propoziție pe care autorii le încarcă semantic cu 
înțelesuri suplimentare. 

Exemple: 
„A fost odată ca-n poveşti 
A fost ca niciodată, 
Din rude mari împărăteşti 
O prea frumoasă fată...” 
(Mihai Eminescu, Luceafărul) 


(Inversiunea subliniază unicitatea frumuseții fetei de împărat. 
În topică normală, ar fi: O fată prea frumoasă.) 


„O fâşie nesfârşită 
Dintr-o pânză pare calea, 
Printre holde rătăcită, 
Toată culmea-i adormită, 
Toată valea.” 
(George Coşbuc, Miezul verii) 
(În topică normală, ar fi: calea pare dintr-o pânză. Inversiunea 
asigură rima calea/ valea şi creează impresia de vis, miraj, imagine 
picturală a frumuseții holdelor şi a cărării.) 


Inversiunea se întâlneşte şi în textele epice: 

„Cu stânga îi întinde paharul într-un gest teatral, cu dreapta îşi 
smulgea din cap pălăria lată-n boruri şi zvârlea câteva note de 
bariton răguşit, într-o limbă pocită, de se stricau de râs ceilalți 
tovarăşi.” 

(Mihail Sadoveanu, Bulboana lui Vălinaş) 


1 Ion Coteanu, Gramatică. Stilistică. Compoziţie, Editura Fundaţiei 
„România de mâine”, Bucureşti, 1997, p. 157 

(În topică normală, ar putea fi: îi întinde paharul cu stânga..., 
îşi smulgea cu dreapta... ; se sugerează rapiditatea mişcării, gestica 
teatrală.) 


Interogaţie retorică (poetică) 

(< lat. interrogatio = „întrebare”) 

Figură de stil care constă în adresarea unei întrebări (sau a unei 
serii de întrebări) unui auditoriu (ori unei singure persoane, care poate 
fi sau nu de față), fără a solicita un răspuns, ci pentru a transmite 
indirect o idee importantă. 

În textul poetic, intonaţia interogativă este folosită doar pentru 
intensificarea atenției emoţionale a receptorului. 

Uneori, interogaţia retorică simulează un dialog (imaginar). 
Când e însoțită de un răspuns, generează un „dialog poetic”. 

Exemplu: 
„— Ce te legeni, codrule, 
Fără ploaie, fără vânt, 
Cu crengile la pământ? 
— De ce nu m-aş legăna, 
Dacă trece vremea mea! 
Ziua scade, noaptea creşte 
Şi frunzişul mi-l răreşte...” 
(Mihai Eminescu, Ce te legeni...) 


Tot de tipul acesta ține şi apelul retoric, adică adresarea către 
un obiect care nu poate să ia parte la dialog. Oratorul sau poetul, ca 
să întărească şi mai mult sensul interogațţiei, poate adăuga şi 
răspunsul, ca o explicaţie. Prin intermediul acesteia se exprimă 
indignarea, uimirea sau o poruncă mai energică. 

Exemple: 

„Doamne sfinte, nu ţi-e jele 

De tinereţele mele, 

Să le laşi aşa de grele?” 
(Folclor) 


„Au prezentul nu ni-i mare? N-o să-mi dea ce o să cer? 
N-o să aflu într-ai noştri vre un falnic juvaer?” 
(Mihai Eminescu, Scrisoarea Ii 


„Voi sunteți urmaşii Romei? Nişte răi şi nişte fameni! 
l-e ruşine omenirii să vă zică vouă oameni!” 
(Mihai Eminescu, Scrisoarea Il) 
„Tu, noapte tainică de vară, 
Atât de dulce, atât de grea, 

Atât de plină de povară, 
Din care lumi, din care țară 
Cobori azi la fereastra mea?” 
(Octavian Goga, Cântece fără țară. 
Noaptea) 


„Cade-o lacrimă din ochi-i, 
Leneş prelingând fereastra... 
Suflet obidit şi singur, 
Ce mai cauţi pe lumea asta?” . 
(Octavian Goga, Cade-o lacrimă) 


„Doamne, unde-mi este neamul ce am vrut a-l izbăvire? 
Und-să-l caut? Sus la munte? Gios la câmp? În cimitire? 
Unde iaste truditorul ce am vrut a libera? 
Oh, istorie săpată cu o lingură-n halva.” 

(Mircea Cărtărescu, Levantul) 


Metafora 
(< gr. metaphora = „transport”, „transfer”) 
Metafora este o figură de stil care constă în a da unui cuvânt o 
semnificație nouă, printr-o comparație subințeleasă. 

Exemple: 

„Colea-n sat într-o grădină 

Prinse dorul rădăcină 

Şi-aş voi să-l iau cu mine 

Şapte rădăcini îl ține, 

Şi-aş voi să-l iau acasă 

Şapte rădăcini nu-l lasă,” 

(Antologie de poezie populară) 


Metafora trebuie să fie o substituire totală a termenului propriu. 
„Pe-un picior de plai, 
Pe-o gură de rai... [...] 
Ş-oile s-or strânge, 
Pe mine m-or plânge 
Cu lacrimi de sânge.” 
(Mioriţa) 


Metafora perfectă, lipsită de suportul operei, devine simbol. Dacă e 
repetată narativ se transformă într-o alegorie, căreia i se relevă 
semnificațiile în raport cu celelate figuri de stil din contextul poetic. 
Metafora expansivă (simbolică) se defineşte prin amplitudine, viziune 
poetică, adâncime filosofică şi morală. 

În funcție de semnificaţie, Lucian Blaga le-a clasificat în: 

e metafore plasticizante — acel tip de imagine în care transferul 
operat între termeni nu sporeşte semnificaţia nici unuia dintre ei, ci 
aduce numai conţinutului lor un contur mai viu, un relief concret 
mai pronunțat (variantă a „metaforei in praesentia”). 

Exemplu: i 

„Ele sar în bulgări fluizi peste prundul din răstoace 

În cuibar rotind de ape peste care luna zace.” 

(Mihai Eminescu, Călin, file din poveste) 


+ metafore revelatorii - imprimă conținutului de gânduri, prin 
termenul figurat la care se referă, o bogăție de sensuri pe care n-a 
avut-o, îl dozează cu sugestii numeroase, care îi sporesc orizontul 
interpretării (variantă a „metaforei in absentia”). 

Exemplu: 

„Părea că printre nouri s-a fost deschis o poartă 

Prin care trece albă regina nopții moartă.” 
(Mihai Eminescu, Melancolie) 


„Suflete, prund de păcate, 
eşti nimic şi eşti de toate. 
Roata stelelor e-n tine 
şi o lume de jivine. 
Eşti nimic şi eşti de toate 
aer, păsări călătoare, 
fum şi vatră, vremi trecute 
şi pământuri viitoare...” 
(Lucian Blaga, Suflete, prund de păcate) 


O definiție subtilă a metaforei:ne propune Puiu Ioniță în voumul 
Teoria literaturii. Concepte operaționale, Editura Panfilius, laşi, 
2005: „Metafora este raportul, tensiunea dintre termenul propriu 
(cuvîntul-obiect), în general numit, şi termenul figurat (cuvintul- 
imagine). Când sînt prezenți ambii termeni, avem o metaforă in 
praesentia, iar cînd e prezent doar termenul-imagine, avem o metaforă 
in absentia. Metafora in abasentia reprezintă gradul cel mai înalt de 
expresivitate; urmează metafora in praesentia şi apoi comparația.” 

(p. 181) 


Personificarea 

(< fr. personnification) 

Procedeu artistic prin care se atribuie ființelor necuvântătoare, 
lucrurilor, elementelor naturii şi chiar unor idei abstracte însuşiri şi 
manifestări ale omului. . 

Uneori personificarea are la bază o metaforă. 

Alteori, poate implica o alegorie. 

„Un vânt răzleț îşi şterge lacrimile reci 
pe geamuri. Plouă.” 
Lucian Blaga, Melancolie) 


„Leul, văzând că lupta nu se mai isprăveşte, 
Trimise la maimuţă, vestită vrăjitoare...” 
(Grigore Alexandrescu, Dreptatea leului) 


„Întârziată fără vreme! 

Se plimbă Toamna prin grădini 
Cu faldurii hlamidei plini 

De crizanteme! 


Un liliac nedumerit (...) 
De-alura ei de domnişoară 
S-a-ngălbenit, s-a zăpăcit 
Şi de emoție a-nflorit 
A doua oară.” 
(George Topârceanu, Octombrie) 


„Pe la geamurile albăstrii de noapte râdeau meri înfloriți, ca 
nişte copii cu obrajii clăbuciţi de săpun: 
(Ionel Teodoreanu, Ulița copilăriei) 


Repetiţia 

Repetiția constă în folosirea de mai multe ori a aceluiaşi cuvânt 
sau a mai multor cuvinte, pentru a întări o idee, o constatare. 

În textul liric poate deveni laitmotiv sau refren (vers repetat în 
toate strofele unei poezii, menit să accentueze mesajul poetic). 

Rima este o repetare la intervale regulate, a unor silabe finale 
dintr-un vers. 

Repetiția, când e făcută cu intenție, are valoare stilistică: 

a) subliniază anumite înţelesuri ale unor cuvinte; 

b) insistă asupra unui aspect; 

c) evidenţiază unele trăsături de caracter (ale personajului 
literar); 

d) transmite un sentiment, o idee etc. 

Repetarea succesivă a oricărui verb la modurile personale sau 
nepersonale (excepând participiul) sugerează continuitatea/ durata/ 
prelungirea unei acţiuni. 

În general, toate părțile de vorbire se pot repeta. Ele au rolul de 
a releva ideea artistică sau de a nuanţa starea eului creator. 

Exemple: 

Repetiția exprimată prin substantiv: 

„lar pădurea lin suspină şi prin frunzele uscate 

Rânduri, rânduri trece-un freamăt ce le scutură pe toate.” 
(Mihai Eminescu, Călin, file din poveste) 


Repetiția exprimată prin adjectiv: 
„Crud uliul care trece şi ţintă se abate 
Pe-un stol de păsărele în ierburi tupilate! 
E crud destinul, crudă moartea! dar în cruzime! 
Pe Sânger ucigaşul nu îl întrece nime!” 
(Vasile Alecsandri, Grui-Sânger) 


Repetiția exprimată prin verb: 

„Mircea însuşi mână-luptă vijelia-ngrozitoare 

Care vine, vine, vine, calcă totul în picioare...” 
(Mihai Eminescu, Scrisoarea Mi 


Repetiția exprimată prin adverb: 
„Mult bogat ai fost odată, mult rămas-ai tu sărac.” 
(Mihai Eminescu, Călin, file din poveste) 


Repetiția exprimată prin interjecţie: 
„Şi odată pornesc ei, teleap, teleap, teleap!? 
(lon Creangă, Povestea lui Harap-Alb) 


Repetiţia se poate exprima şi prin diverse tipuri de construcții, 
adesea tautologice: 
„Pristanda: famelia famelie, foncţia foncție, coana Joițica, coana 
Joițica.” 
(I. L. Caragiale, O scrisoare pierdută) 


_„Cu Spânul tot am dus-o cum am dus-o...” 
(lon Creangă, Povestea lui Harap-Alb) 


„S-am încălecat pe-o şa,/ ş-am spus povestea aşa;/ ş-am încălecat 
pe-o roată/ ş-am spus-o toată. / 
Ş-am încălecat pe-o căpşună/ şi v-am spus, oameni buni, o 
minciună!” 
Ion Creangă, Poveste) 

DICȚIONAR DE TERMENI 
LITERARI 


A 

actant — personaj principal 

acut — ascuţit, pătrunzător 
afectiv — sufletesc 

afectuos - prietenos 

agilitate — sprinteneală, suplețe, 
vioiciune, îndemânare 

anacolut — discontinuitate în 
exprimare, la nivelul unei 
propoziții sau a unei fraze 
ancestral - din timpuri 
îndepărtate, strămoşesc 

angelic — blând 

(a) anticipa — a prevedea, a face 
sau a spune ceva înainte de o 
anumită dată 

anticipat — realizat inainte de 
termenul sau momentul convenit 
antitetic — în opoziție, în antiteză 
apogeu - punct culminant, 
tensiunea cea mai înaltă 

argou -limbaj convențional folosit 
de anumite grupuri sociale (elevi, 
studenți, răufăcători etc.) pentru 
a nu fi înțeleşi de restul societății 
arhetip — model originar 
atemporalitate -nu este 
determinat sau legat de condiţii 
istorice date 

autentic — adevărat 

autenticitate — care este conform 
cu adevărul, care dă impresia de 
fapt trăit aievea 

autoironie — procedeu prin care 
autorul ridiculizează propriile 
trăsături 


B 
bonom — om blând şi credul, cu 
gusturi şi purtări simple 


Lei 

celest — ceresc 

cezură — pauză ritmică înăuntrul 
unui vers, care segmentează 
versul în părți de obicei egale, 
pentru a facilita recitarea şi a 
susține cadenţa 

chtonian — aparţine teluricului; 
pământesc 

ciclicitate — repetarea unor fapte, 
fenomene, acțiuni la date fixe, 
stabilite anterior; periodicitate 
cinic — sfidător, disprețuitor 
clasic — care serveşte ca model de 
perfecțiune, de mare valoare 

cod moral - ansamblu de reguli de 
conduită 

coerență — legătură, unitate 
compensatorie — care 
compensează, echilibrează, care 
duce la repararea unei pagube, a 
unei greşeli 

comuniune — legătură între două 
sau mai multe obiecte 

concept — idee generală care 
reflectă realitatea, noțiune 
concret — realitatea obiectuală, 
fizică, materială 

(a) conferi — a oferi, a acorda, a 
atribui cuiva ceva 

confesiune — destăinuire 
configurativ — care a fost întocmit 
într-un anumit fel, a luat o 
anumită formă 

conotativ — care denumeşte sensul 
figurat sau metaforic al unui 
termen sau al unei structuri 
conștiință — forma cea mai înaltă a 
activităţii psihice şi a gândirii; 
sentiment al responsabilității 
morale 

contemplativ — care se limitează la 
contemplare; viață consacrată 
meditației, nu acţiunii; visător 

a contrapuncta — a se suprapune 
realizând un tot unitar 
convalescenţă — stare de 
îinsănătoşire 

(a) converti — a introduce 

(a) cristaliza - a (se) limpezi, a (se) 
întregi, a (se) clarifica 
cromatic — care se referă la culoare 


D 

declamație — rostirea expresivă a 
textului într-o manieră specifică 
artei dramatice 

(a) decodifica — a decoda, a 
descoperi semnificația unui 
cuvânt sau a unei structuri 
decrepitudine — stare de bătrâneţe 
înaintată, ramolire 

demonic — răutăcios 

denotativ — care denumeşte 
sensul de bază 

(a) descinde -a veni, a se opri 
despot — excesiv de autoritar 

(a) devansa - a prevedea, a se 
anunța cu mult timp înainte 
dinamică — evoluţie, mişcare 
discriminare — deosebire, separare 
discurs narativ — modul de 
structurare a unei opere epice 
(a) disimula - a camufla, a masca; 
a (se ) preface, a-(şi) ascunde 
adevărata față (a unui lucru, a 
unei situații) 

(a) dispensa - a se lipsi de ceva 
disponibilitate — posibilitate 
disponibilitate transfiguratorie = 
a-şi'schimba în mod esenţial 
expresia 


E 

efecte vizuale — efecte de lumină 
elegiac — melancolic, trist 

eliptic — (despre enunţ) lipsit de 
părțile componente esenţiale 
estetic — care aparține esteticii 
estetică — ştiinţă care studiază 
frumosul artistic, problemele 
referitoare la esența artei sau la 
metodele creației artistice 
estetica romantică — program al 
curentului literar care conţine 
reguli specifice de creaţie 

a estompa ~a atenua, a umbri, a 
(se) învălui, a (se) diminua 

evenimențial — care se referă la 
derularea evenimentelor 

a exalta — a (se) inflăcăra peste 
măsură, a se entuziasma 
existențial — care ține de existență, 
de viața reală 

extaziat — încântat peste măsură 


F 

fabulos — imaginar, ireal 

fictiv - imaginar 

ficțiune — imaginaţie, fabulaţie, 
plăsmuire, fără a avea 
corespondent în realitate 
finalitate — scop 

finalitate etică — scop moral 
fond - conţinut 

fonetism - sunet specific 
exprimării orale 

funcție caracterologică — rol de a 
caracteriza personajele 


G 

(a) genera — a produce, a da 
naştere, a determina 

geneză — origine, naştere; 
ansamblu de fapte, de împrejurări 
care au concurat la formarea 
unui lucru; proces de formare, de 
creare, de apariție 

grotesc — neobişnuit de caraghios, 
ridicol, bizar, monstruos 


H 

halucinație — tulburare psihică 
constând în perceperea unui 
obiect sau fenomen fără ca acesta 
să existe în realitate; produs al 
acestei stări: nălucire, vedenie 
hilar — hazliu 

hiperbolic — exagerat 


I 

imaginație — capacitate a eului de 
a crea universuri fictive plecând de 
la realitatea obiectivă 

implacabil — care nu poate fi 
îinduplecat; neindurător, inexorabil 
(a) implica — a include, a 
presupune 


implicit — mascat 

incertitudine — nesiguranţă, 
ambiguitate 

(a) individualiza — a scoate în 
evidenţă trăsăturile specifice ale 
unei persoane, ale unei situații, 
ale unui fapt 

inițial — de început 

intempestiv — neaştepat, nedorit, 
neprevăzut, inoportun 

interdicție — interzicerea săvârșirii 
unor fapte 

interferență — întrepătrundere, 
încrucişare, combinare a două 
sau mai multe fenomene, 
întâmplări etc. 

interioritatea contemplativă - stare 
afectivă, sentimente, trăire 
interioară 

intrigant — uneltitor, complotist, 
trădător 

(a) intui — a înțelege, a prevedea 
invocație — chemare, cântec 
închinat zeilor, unor personalități 
ipocrizie — prefăcătorie, fățărnicie, 
falsitate 

ipostază — aspect, înfăţişare, chip 
ipotetic — presupus, nesigur, 
prezumtiv; bazat pe o ipoteză 


J 

jargon — expresie pretențioasă, de 
obicei împrumutată din alte limbi 
juvenil — care aparține copilăriei 


L 

litanie - rugăciune rostită 
alternativ de preot şi de 
credincioşi 

luciditate — claritate în gândire 


M 

macrocosmos — univers 

magic- ocult, tainic, misterios 
marcă — indice 

mediană — de mijloc 
metaforizat — exprimat prin 
intermediul unei metafore 
metamorfoză — transformare 
(a) mima -a se preface, a imita 

N 

nederminat — care nu este 
precizat, stabilit; care nu este 
definit sau cunoscut cu precizie 
nelumit — necăsătorit 

nemijlocit - direct 

nonliterar — care nu se încadrează 
creaţiei artistice 

nonsens -care este lipsit de 
înţeles 

nonverbale - care nu se încadrează 
limbajului articulat, cuvântului 
(ținuta corpului, mimica, gestica, 
privirea, mişcările corpului) 


o 

obiectiv — real, aparține lumii 
înconjurătoare 

olfactiv — de miros 

omniscient — care ştie totul 
ontologic — aparţine existenței 
oportunitate — împrejurare 
favorabilă 


P 

paralelism — asemănare, analogie 
paranoia — boală psihică ce se 
manifestă prin idei fixe, mania 
persecuției, halucinații etc. 
patologic — care indică o boală 
fizică sau psihică 

(a) percepe - a înţelege, a pricepe, a 
sesiza cu ajutorul simţurilor şi al 
gândirii 

perenitate — veşnicie, eternitate 
perisabilitate - dispariție, 
degradare, limită existențială 
persuasiune — arta de a convinge 
pluriperspectivism — acelaşi obiect 
este privit din mai multe 
unghiuri, puncte de vedere 
polifonie — o multitudine de forme 
sonore | 

polimorfă - cu mai multe forme 
portret-mozaic — alcătuit prin 
acumularea mai multor trăsături 
de caracter ce formează întregul 
abia în finalul operei 

precar — lipsit de valoare, 
superficial, sărăcăcios 

preponderență -frecvența mai 
mare a unor lucruri 

prezumție — presupunere, ipoteză 
primordial — de la începuturi 
protagonist — eroul, personajul 
principal 


R 

realismul - curent literar (prima 
parte a sec. al XIX-lea) 

realist — care aparține realismului 
(a) releva -a evidenția, a pune în 
lumină 

ritm elegiac — tânguitor, jalnic 


8 

sarcastic - batjocoritor, răutăcios, 
semantic — care se referă la 
sensurile cuvintelor 

semnificație — înțeles, sens 
suplimentar, determinat de 
legătura cu alte cuvinte 

sintagmă - asociere de cuvinte 
purtătoare de semnificaţii 
solemnitate — măreție, sobrietate 
stihial - distrugător 

sublim — perfect, inălțător, 
desăvârşit 

(a) sublima - (lit.) a se transforma 
în ceva superior 

subtil — care sesizează cele mai 
mici amănunte; pătrunzător, fin 


Li 

(a) şarja - a înfățişa ceva într-o 
formă caricaturală, a exagera, a 
ridiculiza 


T 

tactil — care aparţine pipăitului 
tautologie-— greşeală de exprimare 
care constă în repetarea aceluiaşi 
cuvânt, cu valori morfologice 
diferite 

tehnica focalizării — toată atenția este 
îndreptată asupra unui singur 
obiect 

tehnică narativă — procedee 
folosite în structurarea textului 
epic 

teluric — pământesc 
temperamental — plin de elan, de 
energie, de pasiune 

(a) teoretiza -a extrage şi a 
sistematiza ideile generale din 
datele unei cercetări 

thanatic — referitor la moarte 
timbru - însuşirea sunetului prin 
care se deosebeşte de alte sunete, 
independent de înălțimea şi 
durata lui 

timp evenimenţial — moment al 
derulării evenimentelor 

tipologie — însumare a trăsăturilor 
unei clase de viețuitoare; grupare 
de personaje care au aceleaşi 
caracteristici, astfel încât pot 
alcătui un portret general valabil 
pentru toți oamenii cu atribute 
asemănătoare sau identice celor 
definite de tipul respectiv 
(despotul, inocentul, parvenitul, 
avarul, slugarnicul etc.) 

tiran — persoană care îşi impune 
voința cu forţa, autocratic 

(a) transfigura — a face ca un lucru 
să aibă altă infățişare, alt aspect, 
să fie altfel; a transforma 
tranşare — împărțire 

travestit — deghizat 

truism — adevăr evident, banal 


U 
uzurpare - a-şi însuşi pe nedrept 
un bun, o calitate, un titlu etc. 


v 

veridicitate — care pare că este 
conform cu realitatea 

verosimil — posibil 

viziune — reprezentare, percepţie 
imaginară a unor lucruri nereale 
(a) vizualiza — a observa 
vizualizat — imaginat 

vremelnicie — faptul de a fi trecător 
vremuire — perisabilitate 


BIBLIOGRAFIE CRITICĂ 
SELECTIVĂ 


Academia Română, Dicționarul ortografic, ortoepic şi morfologic 
al limbii române, Editura Univers Enciclopedic, Bucureşti, 
2005 

**“*Analiză şi interpretare.  Orientări în critica literară 
contemporană, Editura Ştiinţifică, Bucureşti, 1972 

Andrău, loan, Elemente de teorie literară pentru elevi, Editura 
Dacia, Cluj-Napoca, 1986 

Blaga, Lucian, Opere 9. Trilogia culturii, Editura Minerva, 
Bucureşti, 1985 

Bremond, Claude, Logica povestirii, Editura Univers, Bucureşti, 
1981 

Călinescu, G., Istoria literaturii române de la origini până în 
prezent, Editura Minerva, Bucureşti, 1985 

Cioculescu, Şerban; Streinu, Vladimir, Tudor Vianu, Istoria literaturii 
române moderne, Editura Eminescu, Bucureşti, 1985 

Ciopraga, Constantin, Mihail Sadoveanu. Fascinația tiparelor 
originare, Editura Eminescu, Bucureşti, 1981 

Coman, Mihai, Izvoare mitice, Editura Cartea Românească, 
Bucureşti, 1980 

Cornea, Paul, Introducere în teoria lecturii, Editura Polirom, laşi, 
1998 

Corti, Maria, Principiile comunicării literare, Editura Univers, 
Bucureşti, 1981 

Coteanu, Ion, Stilistica funcțională a limbii române. Stil, 
stilistică, limbaj, Editura Ştiinţifică şi Enciclopedică, 
Bucureşti, 1973 

Coteanu, Ion, Semantică şi semiotică, Editura Ştiinţifică şi 
Enciclopedică, Bucureşti, 1981 

Coteanu, Ion, Gramatică. Stilistică. Compoziție, Editura 
Fundaţiei „România de mâine”, Bucureşti, 1997 

Crişan, Constantin, Sinteze de literatură română, Editura 
Didactică şi Pedagogică, Bucureşti, 1981 

Drăgan, Mihai, Clasici şi moderni, Editura Cartea Românească, 
Bucureşti, 1987 

Durand, Gilbert, Structurile antropologice ale imaginarului, 
Editura Univers, Bucureşti, 1977 

Eliade, Mircea, Nostalgia originilor. Istorie şi semnificație în 
religie, Editura Humanitas, Bucureşti, 1994 


297 


Fierăscu, C.; Ghiţă, Gh., Mic dicționar de terminologie literară, 
Editura Ion Creangă, Bucureşti, 1979 

Genette, Gerard, Figuri I, II, Editura Univers, Bucureşti, 1978 

George, Alexandru, Semne şi repere, Editura Cartea Românească, 
Bucureşti, 1971 

Hăulică, Cristina, Textul ca intertextualitate, Editura Eminescu, 
Bucureşti, 1981 

Husar, Al., Miorița, Editura Universităţii „Al. I. Cuza”, Iaşi, 1999 

Irimia, Dumitru, Introducere în stilistică, Editura Polirom, Iaşi, 
1999 

Maiorescu, Titu, Critice, Editura Hyperion, Chişinău, 1999 

Manu, Emil, Sinteze folclorice în poezia lui Octavian Goga, în vol. 
colectiv Izvoare folclorice şi creație originală, Editura 
Academiei, Bucureşti, 1970 

Micu, Dumitru, Lecturi şi păreri, Editura Dacia, Cluj-Napoca, 1985 

Muthu, Mircea, Literatura română şi spiritul sud-est european, 
Editura Minerva, Bucureşti, 1976 

Negoiţescu, Ion, Analize şi sinteze, Editura Albatros, Bucureşti, 
1976 

Noica, Constantin, Sentimentul românesc al ființei, Editura 
Eminescu, Bucureşti, 1978 

Noica, Constantin, Cuvânt împreună despre rostirea românească, 
Editura Eminescu, Bucureşti, 1987 

Paleologu, Alexandru, Treptele lumii sau calea către sine a lui 
Mihail Sadoveanu, Editura Cartea Românească, Bucureşti, 
1978 

Plett, Heinrich, Ştiinţa textului şi analiza de text, “Editura 
Univers, Bucureşti, 1983 

Simion, Eugen, Scriitori români de azi, vol.I, 1974, vol. II, 1976, 
Editura Cartea Românească, Bucureşti 

Todorov, Tzvetan, Teorii ale simbolului, Editura Univers, 
Bucureşti, 1983 

Vianu, Tudor, Problemele metaforei şi alte studii de stilistică, 
Editura de Stat Pentru Literatură şi Artă, Bucureşti, 1957 

Vianu, Tudor, Arta prozatorilor români, Editura Minerva, Bucureşti, 
1981 

Vianu, Tudor, Scriitori români din secolul XX, Editura Albatros, 
Bucureşti, 1989 . 

'Pugui, Grigore, Interpretarea textului poetic, Editura Universitatea 
„Al. I. Cuza”, laşi, 1997 5 

Ubersfeld, Anne, Termenii cheie ai analizei teatrului, Editura 
Institutul European, Iaşi, 1999 

Vlad, Ion, Lectura, un eveniment al cunoaşterii, Editura 
Eminescu, Bucureşti, 1977 i 


298 


Autoarele sunt profesori, gradul didactic I, la Colegiul Naţional 
din laşi. 
În colecția „Cartea şcolară” au mai publicat: 


DORINA APETREI, 


Examene 2000. Teste. Limba şi literatura română pentru 
absolvenții clasei a IV-a (în colaborare), Editura TipoMoldova, Iaşi, 
2000 

Repere teoretice şi aplicative în interpretarea textului 
literar. Manual pregătitor: gimnaziu, capacitate (în colaborare), 
ediţia I, Editura „Spiru Haret”, laşi, 2001, ediţia a II-a, Editura 
Petrodava, laşi, 2002 

Limba şi literatura română. Teste pentru elevii clasei a 
IV-a (în colaborare), Editura Petrodava, Iaşi, 2003 

Lecturi interpretative. Îndreptar pentru analiza textuală. 
Bacalaureat 2003, ediţia I, Editura Petrodava, Iaşi, 2003, ediţia a 
II-a, 2004 

Algoritmul lecturii unui text (literar şi nonliterar). 
Bacalaureat. Posibile soluții în rezolvarea subiectelor la proba 
orală şi scrisă (în colaborare), ediţia I, Editura Petrodava, laşi, 
2004, ediţie revizuită, 2005 


ELENA BOBOC, 


Teste de limba şi literatura română, ediţia I, Editura 
Agora, laşi, 1992, ediţia a II-a, Editura Polirom, laşi, 1996 

Antologie de texte literare pentru clasa a VIII-a (în 
colaborare), Editura Porţile Orientului, Iaşi, 2000 

Antologie de lucrări ştiinţifice ale profesorilor de la Colegiul 
Naţional (în colaborare), Editura TipoMoldova, Iaşi, 2000 

Examene 2000. Teste. Limba şi literatura română pentru 
absolvenții clasei a IV-a (în colaborare), Editura TipoMoldova, laşi, 
2000 

Repere teoretice şi aplicative în interpretarea textului 
literar. Manual pregătitor: gimnaziu, capacitate (in colaborare), 
ediţia I, Editura „Spiru Haret”, Iaşi, 2001, ediţia a Il-a, Editura 
Petrodava, Iaşi, 2002 

Dicţionar de antonime (in colaborare), Editura AS'S, Iaşi, 2001 


299 


300 


Dicționar de omonime. Cuvinte polisemantice (în colaborare), 
Editura AS'S, Iaşi, 2001 

Concepte operaționale, ediţia I, Editura Porţile Orientului, 
laşi, 2001, ediţia a II-a, Editura Petrodava, Iaşi, 2002 

Limba şi literatura română. Teste pentru elevii clasei a 
IV-a (în colaborare), Editura Petrodava, laşi, 2003 


Limba şi literatura română. 111 teste pentru gimnaziu, 
Editura Petrodava, Iaşi, 2004 


«aii Editura Petrodava 
Str. Anastasie Panu, nr. 40, 
tel. 0232/ 211061 

mobil: 0740.90.82.05 


















EXAMENE — TESTAREA NAŢIONALĂ 


A 


uploaded by Ste 





